
BÁNK  BÁN  ÉS  A  KEGYENC. 

Irta  Hevesi  Sándor. 


A  régi  magyar  drámairodalomnak  két  ismert  és  el- 
ismert remekműve  Bánk  bán  és  a  Kegyenc.  Harmadiknak 
csatlakozik  hozzájuk  Az  ember  tragédiája  és  e  három 
drámai  költemény,  amely  három,  különböző  korszak 
terméke,  bizonyos  tekintetben  csudálatos  egyértelmű- 
séget mutat,  amennyiben  mind  a  háromnak  közös 
nevezője  a  politikum.  Bánk  bánban  ez  a  politikai  elem 
tisztán  nemzeti,  a  Kegyencben  világtörténelmi.  Az  ember 
tragédiájában  egyetemes,  tehát  filozófiai.  Mind  a  hár- 
mat csak  magyar  ember  írhatta,  akiben  a  politikai 
problémák  egyéni  élménnyé  váltak.  Mind  a  három  ma- 
gyar drámaíróban  van  valami  Széchenyi  lelkéből  s  poli- 
tikai drámák  ilyen  értelemben  a  görögök  óta  alig  voltak, 
mert  Shakespeare  drámai  krónikái  egészen  más  lapra 
tartoznak. 

Bánk  bánnak  és  a  Kegyencnek  egyéb  érdekes  érint- 
kező pontjai  is  vannak.  A  «Kegyenc»  a  tragikus  sorsú 
Teleki  László  egyetlen  drámája  s  Bánk  bán  az  ugyan- 
csak tragikus  sorsú  Katona  Józsefnek  szinte  egyetlen  — 
számba  menő  drámája,  mert  hiszen  utána  nem  követ- 
kezett semmi,  előtte  pedig  csak  a  költő  iskolás  kísérletei 
voltak,  utánzások,  vázlatok,  tapogatózások,  a  melyek- 
kel Katona  az  útját  kereste  első,  igazi  drámájához. 
Huszonhárom  éves  volt,  amikor  Bánk  bánt  megírta, 
huszonhat  éves,  amikor  mostani  formájába  átigazította, 
tehát  a  kezdet  kezdetén  állott,  abban  a  korban,  amely- 
ben a  legnagyobb  drámaírók  is  még  csak  dadogni  tudtak 
s  e  hamisítatlan,   igazi  géniusznak  nem   adatott  meg. 

hogy  megjárhassa  a  maga  útját,  kifejlődjék  azzá  a  ma- 
gyar tragédiaíróvá,  aki  a  magyar  színpadra  rányomja 
a  maga  örök  bélyegét. 

Még  így  is  alig  akad  a  magyar  drámairodalomban 
alkotás,  amely  annyira  közel  járna  az  igazi  tragédiához, 
mint  Bánk  bán.  Katona  csodálatos  ösztönnel  megtalálta 
a  legmagyarabb  tragédiatárgyat,  a  magj-ar  létért  való 
küzdelmet,  a  melynek  a  mag^'ar  lélekben  tragikus  kon- 
fliktussá kell  válnia.  Bánk  bán  története  Katona  előtt 
is,  Katona  után  is  g^'akran  megismétlődött  s  az  idegen 
uralkodóházzal  való  viszon3ban  állandóan  fölmerült. 
Semmiféle  magj'^ar  drámai  tárgy  nem  tudott  azóta  sem 
vetekedni  Bánk  bán  problémájának  szimbolikus  erejé- 
vel. Nem  csoda,  hogy  iig;>'^nevezett  klasszikus  művé  lett, 
amelyet  az  iskolában  is  tanítanak,  nem  csoda,  hogy 
olyan  elmék,  mint  Arany  János  és  utóbb  Gyulai  Pál 
valóságos  harcot  vívtak,  hogy  igazi  értékét  a  nemzet 
elismerje  és  magáévá  tegye.  Ez  a  küzdelmük  annyiban 
sikerrel  is  végződött,  hogy  a  magyar  köztudatban  Bánk 
bán  úgy  él,  mint  a  magjar  drámairodalom  legelső  rcmtkc. 

De  fölvetődik  a  kérdés,  hogy  vájjon  a  színpadon  miért 
nem  tudott  igazán  gyökeret  verni,  legalább  úgy,  mint 
Németországban  Schiller  legnépszerííbb  drámái,  ha  már 
olyan  sikerre  nem  tarthatott  is  számot,  mint  Az  ember 
tragédiája,  amely  eddigelé  Magyarországon  a  legtöbb- 
ször adott  komoly  drámai  alkotás.  Igaz,  hogy  Az  ember 
tragédiájának  színpadi  sikerét  és  népszerííségét  nagj'ban 
előmozdította  az  a  körülmény,  amely  tulajdonképpen 
hátrányául  volna  felróható,  hogy  a  legpuritánabb  szín- 
padi ábrázolásban  is  bizonyos  fokig  revue-szerű  látvá- 
nyossággá kell  válnia  az  egymásután  fölmerülő  törté- 
nelmi képek  tarka  forgatagában  s  számba  kell  vennünk 
azt  Ls,  hogj'  a  tragédiának  ritkán  kedvez  a  kor  és  a  divat, 
9  Bánk  bán  igazán  a  legsúlyosabb  tragédiák  közül  való. 
De  kevés.sé  rózsás  szín])adi  pályafutását  ez  sem  okolja 
meg  eléggé. 

.\zt   hisszük,    Bánk   bán    igazi   nag}'   döntő  színpadi 

sikerének  egyetlen  akadálya,  az,  amit  egyik  első  kriti- 
kusa, Vörösmarty  Mihály  igazán  éles  szemmel  vett  észre, 
magának  Bánk  alakjának  kissé  bizonytalan  megalko- 
tása. Petur  és  Tiborc  nagyszerű  megmintázásában  tel- 
jesen kifejezésre  jut  Katona  csodálatos  géniusza,  Bánk 
bán  tépelődéseiben,  habozásában,  ellentmondásaiban  el- 
árulja magát  Katona  fiatalsága.  Bánk  bán  alakjában 
olyan  feladatot  tűzött  maga  elé  (szinte  azt  lehetne  mon- 
dani, hogy  Hamlet  és  Othello  problémáját  egyszerre 
akarta  megoldani),  amellyel  pár  esztendővel  utóbb 
minden  bizonnyal  sikeresen  küzdött  volna  meg.  S  hogy 
Bánk  alatta  maradt  Peturnak  és  Tiborcnak,  ennek  még 
egyéb  oka  is  volt,  amire  maga  Katona  is  hivatkozik  s 
ez  az  a  tekintet,  amellyel  Gertrudis  alakját  mintázni 
volt  kénytelen.  «Tiszteletreméltó  állapotja*  miatt,  mint 
Katona  írja,  kímélnie  kellett  a  királynét  s  bár  az  olvasó 
vagy  a  néző  előtt  szinte  kényszerítően  világos,  hogy 
az  udvarban  mindenért,  tehát  Ottóért  is  Gertrudis  felelős, 
mégis  az  ötödik  felvonásban  Bánk  bán,  mint  alattomos 
gyilkos  veszíti  el  maga  alatt  az  erkölcsi  talajt,  s  Petur 
átkozza  el  őt,  mint  alattomos  gyilkost,  mert  «a  királyné 
nem  tudott  Ottó  izetleiikedéseiről»>.  így  Bánk  bán  egész 
tragikumába  valami  bizonytalanság,  tisztátlatlanság  ve- 
gyül, mely  természetes  az  elejét  veszi  a  zavartalan, 
erős,  tragikai  hatásnak  s  az  egész  műnek  talán  egyetlen 
szervi  hibája,  hogy  az  érdeklődés  a  hősről  inkább  a 
mellékalakokra  terelődik  át,  amelyek  mesteri  kézzel 
vannak  megalkotva. 

Érdekes  és  jellemző,  hogy  Bánk  bán  színjDadi  pálya- 
futása is  ezt  a  képet  tükrözi  elénk.  Mióta  a  Nemzeti  Szín- 
ház fölvette  játékrendjébe  Bánk  bánt,  hallottunk  és 
olvastunk  kitíínő  Peturokról,  Tiborcokról,  Biberachok- 
ról,  remek  Gertrudisokról  és  Melindákról,  de  kielégítő 
vagy  megfelelő  Bánkról  máig  sem  tud  a  magyar  szín- 
játszás története,  mert  a  nagyúrnak  sohasem  sikerült 
igazán  hús-vérré  váhiia  a  színpadon.  Akár  a  retorika, 
akár  a  psychológia  emelkedett  túlsúlyra  a  színész  ábra- 


vm 

zolásában,  Báiik  bán  alakja  tökéletlen  maradt,  nem  tudta 
soha  teljesen  magára  rögzíteni  a  nézők  figyelmét  s  minden 
valószínűség  szerint  ez  legfőbb  oka,  hogy  a  dráma  nem 
tudott  értéke  szerint  elhelyezkedni  a  színpadon, 

Bánk  bán  technikailag  is  szerfölött  érdekes  dráma, 
nemcsak  azért,  mert  itthon  mindenben  megelőzi  korát, 
de  mert  Katona  József  európai  értelemben  olyan  szin- 
tézist kísérel  meg,  a  melyet  utóbb  Hebbelnél  vagy  Ibsen- 
nél lehet  megtalálni,  vagyis  a  shakespearei  és  a  klasszikái 
dráma  szintézisét,  a  két  módszer  egybekapcsolását  és 
egyesítését,  amelyen  később  igen  kitűnő  drámaírók  el- 
vérzettek. Katona  maga  előtt  látja  Shakespeare  vérbő- 
ségét, nyelvének  áradó  drámaiságát,  tragikus  jelenetek 
között  kibuggyanó  humorát  snem  is  akar  erről  lemondani, 
de  egyúttal  maga  előtt  látja  a  klasszikái  dráma  szoros 
szerkezetét,  alakjainak  megszorított  számát,  redukált 
epizódjait  s  e  kettős  látásából  jön  létre  Bánk  bánnak 
olyan  öt  felvonása,  a  hol  a  felvonásokon  belül  nincsen 
színváltozás,  ami  a  francia  dráma  eljárása,  nem  a  németé 
s  amit  Viktor  Hugó  is  úgyszólván  változatlanul  vett 
át  a  XVII.  század  klasszikái  drámájától.  Más  tekintet- 
ben viszont  Katona  sokat  merített  a  kor  német  dráma- 
írásából, ámbár  bámulatos,  hogy  milyen  egészséges  és 
eredeti  ösztönnel  dolgozta  fel  az  idegen  hatásokat.  Meg- 
különböztetni és  megállapítani  Bánk  bán  szövegében  az 
idegen,  az  európai  szálakat,  nagyon  izgató  és  érdekes 
feladat,  amely  még  megoldását  várja,  éppen  úgy,  mint 
Katona  József  drámai  nyelvének  analízise,  a  mely  eddig- 
elé még  nem  történt  meg,  holott  e  nyelv  mögött,  amely 
néhány  ismétlődő  mondat  és  kifejezés  ellenére  is  teljesen 
elüt  Katona  első  darabjainak  nyelvétől  :  igen  érdekes 
fejlődés  húzódik  meg,  amelyre  az  akkori  Európának 
úgyszólván  egyetlen  komoly  drámai  megnyilatkozása 
sem  maradt  hatás  nélkül. 

Katonával  szemben  Teleki  László  más  kort,  más 
irányt,  más  szándékot  és  más  stílust  képvisel.  Teleki 
Kegyence   amiyiban   sokkal   egyszerűbb   Bánk   bámiál. 

nogy  egy  mondattal  teljesen  jellemezhető  :  ez  a  leg- 
nagyobb, a  legtipikusabb,  a  legsikerültebb  magyar  ro- 
mantikus dráma,  a  szónak  Victor  Hugó  szerint  való 
értelmében. 

Mit  jelent  az,  hogy  a  Kegyenc  Victor  Hugó  értelmé- 
ben való  romantikus  dráma?  Mindenekelőtt  azt,  hogy 
a  költő  nem  egy  adott  helyzetből,  adott  történetből  vagy 
adott  emberből  indul  ki,  hanem  hogy  egy  bizonyos 
történelmi  milieu-höz,  amelyre  nézve  előre  eltökélt 
szándékai  vannak,  elgondol,  elképzel,  megszerkeszt  egy 
alakot,  amelynek  a  lényege  egy  lélektani  paradoxon, 
így  képzelte  el  Victor  Hugó  a  vérfertőző,  parázna 
Borgia  Lukréciában  a  szerető  anyát,  Tisbeben  a 
kalandomőben  és  kurtizánban  az  önfeláldozó  nőt  és 
szerető  leányt,  Tribouletben,  a  lelkiismeretlen  bohócban 
a  szerető  apát  és  így  tovább.  Teleki  László  is  ilyenformán 
szerkesztette  meg  a  maga  hősét,  Petronius  Maximust, 
aki  már  a  császár  lehellete  által  beszennyezetnek  érzi 
hitvesét,  akit  aztán  a  császár  rimájává  tesz,  hogy 
bosszút  állhasson  a  császáron  s  a  diadalmas  bosszú  után 
visszaveg>'e  az  asszonyt  s  maga  mellé  ültesse  a  trónra. 
De  a  bosszú  kétélű  pallos,  vele  Petronius  nemcsak  hit- 
vesét, nemcsak  a  császárt,  de  önmagát  is  tönkreteszi 
s  lelkileg  akkor  omlik  össze,  amikor  a  római  nép  ki- 
kiáltja császárának. 

Petronius  tehát  konstruált  alak  s  a  Kegyenc  kigon- 
dolt és  megszerkesztett  dráma,  de  mint  ilyen,  páratlan 
rz  egész  magyar  drámairodalomban.  Teleki  nagyszerű 
festője  a  politikai  erkölcsöknek  s  drámai  lélekzete  tel- 
jesen egyenrangú  Victor  Hugóéval,  aki  mögött  elmarad, 
mint  költő,  főkép  mint  szó-  és  nyelvmüvész,  de  akit 
emberlátás,  emberismeret  és  lélekismeret  dolgában  ma- 
gasan túlszárnyal.  Tömegjeleneteiben  és  a  poUtika  dra- 
matizálásában  Teleki  inkább  Shakespeare-re  emlékeztet, 
mint  Hugóra  s  az  a  dicséret,  amellyel  Vörösmarty 
Mihály  e  müvet  közvetlenül  bemutatója  után  elhal- 
mozta, a  mai  felfogás  előtt  is  szószerint  megállhat. 


Hogy  Teleki  Kegyencének  színpadi  pályafutása  Bánk 
bánét  nem  érte  utói,  ennek  elsősorban  az  az  oka,  hogy 
Bánk  bán  minden  izében  nemzeti  és  hazafias  dráma, 
amelyet  akárhányszor  a  hazafias  alkalom  is  színpadra 
idézett.  A  Kegyencről,  a  régi  dolgok  iránt  amúgy  is 
sajnálatosan  csekély  érdeklődést  tanúsító  magyar  közön- 
séget talán  a  történelmi  távolság  is  visszariasztotta, 
annyival  is  inkább,  mert  a  Kegyenc  a  római  császárság 
történetének  nem  is  a  legismertebb  vagy  legizgatóbb 
fejezetét  viszi  a  színpadra ;  azonfelül  kétségtelen  aka- 
dály volt  a  darab  nyelve  is,  a  túlhalmozott,  romantikus 
próza,  amel}'^  néha  annyi  felesleges  drapériát  ölt  magára, 
hogy  az  szinte  elrejti  alatta  hatalmas,  drámai  izmait. 
Pedig  Teleki  László  prózája  minden  hibája  ellenére  is 
igazi  drámai  nyelv,  amelyben  akció  lüktet,  amelyet 
a  küzdelem'  éltet  s  amelynek  fölöslege  igen  könnyen 
lehántható. 

A  Kegyencnek  tudvalevőleg  nagyon  szegényes  volt 
eddigi  színpadi  pályafutása,  de  azt  kell  hinnünk,  hogy 
amint  már  külföldön  is  annyi  esetben  megtörtént,  e 
kiváló  drámai  alkotás  színpadi  aktái  még  nincsenek  le- 
zárva s  könnyen  elképzelhető,  hogy  lesz  még  olyan 
színpadi  ábrázolása,  amely  az  eddigieknél  jóval  nagyobb 
érdekességet  és  hatásosságot  fog  elérni,  annyival  is 
inkább,  mert  ha  igaz  is,  hogy  jó  Petronius  Maximus 
eddigelé  nem  akadt  a  magyar  színpadon,  ez  nem  annyit 
jelent,  mint  az,  hogy  jó  Bánkot  sem  tudott  a  magyar 
színpad  felmutatni.  Petronius  Maximus  esetében  a  siker- 
telenségek föoka  az  lehetett,  hogy  rendszerint  pathe- 
tikus,  rhetorikus,  öblös  színészek  birkóztak  vele,  nem 
símanyelvü,  símamodorú,  kaméleonszerü  egyéniségek, 
holott  a  szerep  éppen  a  maga  megszerkesztett  és  bonyo- 
lult mivoltában  ilyen  romantikus  és  paradox  ábrázolót 
kíván  s  könnyen  meglehet,  hogy  a  modern  színjátszás 
technikájával  Telekinek  ez  a  végtelenül  merészen  és 
érdekesen  elgondolt  és  keresztülvitt  alakja  sokkal  jobban 
fog  érvényesülni  a  színpadon.  A  gyengébb  sikert  ma- 

gyarázhatja  még  az  a  le  uem  becsülhető  körülmény  is^ 
hogy  a  mü  eredeti  formájában  túlhosszú,  néhol  terjen- 
gős is,  minélfogva  rövidítések  nélkül  aligha  volna  adható 
s  eddigi  színpadi  formájában  állandóan  kimaradt  az  a 
jelenet,  amelyben  Petronius  Maxim us  maga  adja  át 
nejét  Valentinianus  császárnak.  Igaz,  hogy  ez  a  jelenet 
merész,  sőt  vakmerő,  talán  a  színpadi  lehetőségek  szélén 
jár  s  könnyen  visszataszíthatóvá  is  válhatik  s  lehet, 
hogy  a  színpad  eddigelé  éppen  ez  okból  riadt  vissza  a 
jelenet  ábrázolásától ;  viszont  nem  szabad  elfelednünk, 
hogy  ez  a  jelenet  úgyszólván  a  darab  magva,  az  egész 
cselekménynek  egyik  csúcspontja,  voltaképpen  az  a 
jelenet,  ahol  Petronius  Maximus  elveti  a  kockát,  tuda- 
tosan szembekerül  sorsával,  sőt,  ami  a  jelenet  legnagj'obb 
ereje  és  szépsége,  szembekerül  saját  magával,  mert  vi- 
szont ez  az  egyetlen  jelenete  a  drámának  (a  legvégét 
leszámítva,  ahol  Maximus,  családi  tragédiájának  súlya 
alatt  össze  roskad),  amelyben  bepillantást  nyerünk 
Petronius  Maximus  szívébe  s  láthatjuk  az  ő  rettentő 
vergődését,  ahol  tehát  az  ö  geniálisan  niegszerkesztelt 
alakja  igazán  emberi  vonásokkal  hat  meg  beimünket. 
Annyi  bizonj^os,  hogy  nem  szólva  most  Az  ember 
tragédiájáról,  amely  szintén  külön  áll  a  mag^^ar  iroda- 
lomban, a  tragikus  dráma  nálmik  Bánk  bán-ban  és  a 
Kegyenc-ben  emelkedett  legmagasabbra  s  ez  nem  csupán 
a  drámai  koncepció  kérdése,  hanem  az  tragikus  életérzés, 
amely  a  két  hatalmas  mimkát  betölti.  A  tragikus  dráma 
(az  igazi  dráma  valószínűleg  mindig  tragikus,  a  tragédia 
a  drámai  forma  igazi  beteljesedése)  a  legvégsőt  szakítja 
ki  az  emberből,  akinek  föltépi  a  lelkét  és  akit  olyan 
válságba  kerget,  a  melytől  csak  a  megsemmisülés  vált- 
hatja meg  s  amely  után  csak  a  halál  tehet  pontot.  Az 
a  sajátságos  körülmény,  hogy  Bánk  bán-ban  is,  a  Ke- 
gyenc-ben is  életben  marad  a  tragédia  hőse,  nem  mond 
ellent  a  megállapításnak,  mert  Bánk  is,  Petronius  is 
teljesen  megsemmisülnek,  lelkileg  utóiéri  őket  a  halál, 
mindketten  elveszítettek  mindent,   ami  életöket  életté 

tehetné,  hajóroncsok,  amelyek  élettelenül  úsznak  to- 
vább az  élet  vizein.  Kétségtelen,  hog>'  a  fizikai  halál 
esztétikailag  tökéletesebb  és  megnyugtatóbb  befejezés, 
de  nem  minden  esetben  érhető  el.  Sem  Petronius,  sem 
Bánk  bán  nem  lehetnek  öngyilkosok,  mint  Romeo  vagy 
Othello,  sőt  úgy  sem,  mint  Brutus  vagy  Antonius ; 
életben  tartja  őket  a  lélektani  kényszer  és  igazság, 
viszont  az  is  bizonyos,  hogy  fizikai  haláluk  nem  lehetne 
megrázóbb  és  megdöbbentőbb,  mint  életben  maradásuk. 
Roppant  jellemző,  hogy  e  két  nagy  drámánk  közül 
egyik  sem  teremtett  iskolát,  egyik  sem  vonzotta  az 
utánzókat.  Szigligeti  Ede  a  maga  külön  romantikus 
útján  járt,  a  Trónkeresőben  már  beletévedt  abba  a 
jámbikus  történelmi  drámába,  amely  a  tizenkilencedik 
század  második  felében  szinte  ijesztő  módon  burjánzott 
el  minálunk,  amely  a  shakespearei  és  schüleri  páthosz- 
nak  végzetes  fölhigítása  volt  s  amelytől  Katona  is, 
Teleki  is  megmenthették  volna  a  magyar  drámairodal- 
mat, ha  az  figyelni  tudott  volna  a  mesterek  szavára. 
Bánk  bán  és  a  Kegj'enc  sokkul  nagyobb  és  jelentősebb 
drámai  lehetőségeket  nyújtottak,  mint  amelyek  a  ko- 
moly drámairodalomban  (a  kevés  kivételt  leszámítva) 
csakugyan  megvalósultak.  De  sem  az  egyik,  sem  a  másik 
nem  lett  hagyomány-teremtő,  talán  nem  is  válhattak 
azzá,  olyan  egj'edül  voltak  s  olyan  ritkán  fordultak  meg 
a  színpadon.  Pedig  mindakettőben  volt  hagyomány-te- 
remtő erő,  mert  a  magyar  talajból  sarjadzottak  elő  s 
az  európai  légkör  minden  elemét  fölszítták  magukba. 
De  éppen  ezért  maradandók  és  halhatatlanok.  Kiállot- 
ták  az  idő  próbáját  s  velük  szemben  minden  magyar 
nemzedéknek  élő  kötelessége,  hogy  fölvegye  őket  magába. 


BÁNK  BAN 

Dráma  öt  szakaszban 

Szerzetté 
KATONA  JÓZSEF 

1819 

Először  adatott  Kolozsvárt  1834  szept,  6.  és  Budán  1835  febr.  27. 


Katona  Jóisef  és  gr.  Teleki  László  munkái. 


SZEMÉLYEK. 


n.  Endre,  magyarok  királya. 
Getrudis,  királyné. 

BÉLA       I 

Endre  \   kis  gyermekeik. 

MÁRIA     I 

Ottó,  Bertholdnak,  a  merániai  hercegnek  fia. 

Gertrudisnak  testvéröccse. 

Bánk  bán,  Magyarország  Nagyura. 

Melinda,  a  felesége.  I 

Soma,  a  fiacskájok.  Az  udvarnál. 

MiKHÁL  BÁN  1  ,,  ,.     ,      ,  ,,    .    . 
Melmda  bátyjai 


Simon  bán 

Egy  ZÁSZLÓS  ÚR. 

Petur  bán,  bihari  főispán. 

Myska  bán,  a  királyfiak  nevelője. 

SoLOM  MESTER,  ennek  fia. 

Bendeleiben  Izidora,  thüringiai  leány. 

Egy  udvornik. 

Biberach,  egy  lézengő  ritter. 

Tiborc,  paraszt. 

Zászlós  urak.  Vendégek.  Udvornikok,  Udvari  asszonyok. 
Ritterek.  Békételenek.   Katonák.  Jobbágyok. 

Történt   1213-ik  esztendő  vége  felé. 


SZABADOS  KECSKEMÉT  MEZŐVÁROSA 
NEMES  FŐBÍRÁJA  ÉS  TANÁCSÁHOZ. 

Hol  hazánk  egyik  legelső 

Vára,  ősz  Partiscum  álla; 

Hol  Zalán  első  futása 

Győzedelmi  halmot  ása 

Ung-urinknak ;  hol  a  Hála 

Szent  helyét  adó  Gemelső; 

Hol  keverve  nincs  be  még  a 

Szentkori 

Pásztori 

Kúnmagyar  szív  —  Kedskő-méga!  — 

Te !  mely  nekem  oly  sokat  osztogatál, 

Anyás  kebeled,  hol  a  boltozat  áll, 

Melyben  gyenge 

Bölcsőm  renge : 

Te  vedd  is  ez  első  szülöttemet  el! 

Arass  (noha  szűken  is  így),  ha  vetél!  — 

Gyászos  az,  mit  búja  szívvel 

Itten  egy  latorfi  mivel: 

Egy  magyar  becsületével 


Rogy  le  két  ház  drága 
Földi  boldogsága.  — 
Isten  ójon  szülötthelyem ! 
Ezt  neked  szívből  szentelem. 
Vedd  kegyesen  a  nevével. 


Nemes 
Főbíró  és  Tanács. 


ÉLÖ- VERSENGÉS. 

(prológus.) 
Ottó  és  Biberach. 

Ottó.  (örömmel  vonja  be  Biberachot.) 
Ah  Biberach !  örvendj !  bizonnyal  az 
Enyim  fog  ö  —  az  a  szemérmes  angyal  — 
Enyim  fog  ő  lenni,  kiért  sokat 
Oly  nyughatatlan  szívvel  éjtszakáztam! 
Oh  Biberach,  enyim  bizonnyal  ő! 

Biberach.  Hm,  hm,  ugyan  bizony!  Melinda?  jó! 

Ottó.  Oh  mely  hideg !  —  Mit  is  beszélek  én 
Ezen  megunt  fagyos  személy  üres 
Szívének,  aki  eddig  sem  tudá  azt, 
Hogy  mit  tegyen  forróan  érzeni. 

Biberach.  Ej,  sőt  igen  nagyon  tudom,  kegyes 
Herceg;  ha  csak  reá  találok  is 
Gondolni,  könnybe  lábbad  a  .szemem. 
Olyan  nagyon  tudom  heves  szerelmünk 
Áldott  javát  savát  raegérzeni. 

Ottó.  Hallgass !  —de  mégis— halljad  csak  :  Melinda  — 
Oh  addsza  halhatatlan  életet, 
Vagy  csak  szüntelen  álmot,  ég!  —  örök 
Mindenható !  hahogy  Melinda  hold  : 

Endymion  lehessek  általa. 

Halljad  csak :  ő  —  Melinda  szánakoz 
Rajtam,  midőn  komor  tekintetem 
Tartom  .szegezve  rajta,  azt  sóhajtván: 
«Mért  nem  maradtam  a  hazámba*.  — 

Biberach.  Még 

Innét  az  ördög  ássa  azt  ki,  hogy 
Szeret. 


Ottó.     De  sírt,  midőn  valék  vele  — 
Sírt,  Biberach ! 

BiBERACH.  Nevetne  vagy  pedig 

Könnj-ezni :  az  mindegy  az  asszonyoknál. 

Ottó.  Úgy,  úgy;  de  a  szemem  közé  se  néz  — 

Biberach.  Páh,  milliom!  Midőn  nekem  Luci 
Nem  néz  szemem  közé,  előre  már 
Tudom,  Lucim  megint  csalárdkodik: 
Jó  hercegem,  vigyázz !  talán  világnál 
Utálat  a  szerelme  —  és  ha  nem :  mint 
Bánk  hitvesétől  meglesz  a  kosár. 

Ottó.  Akkor  Melindáról  lemondok  és 
Színlett  feláldozásom  annyival 
Jobban  kötöz  szívéhez.  Oh  bizony 
Egy  asszony  álma  vajmi  gyenge  a  szép 
Hívségről  és  —  Melinda  is  csak  asszony. 

Biberach.  De  Bánk  —  az  áldozat-kipótoló  — ? 

Ottó.  Ej  őtet  a  nagyúri  hivatal  — 

Biberach.  El  fogja  úgy-e  majd  vakítani? 
Oh  jó  uram,  csalatkozol,  szerelmes 
Bánk  bán  szemének  ily  titok  nehéz. 

Ottó.  És  még  ma  kell,  hogy  ő  enyém  legyen ! 
Szerelmet  érzek  én,  s  csak  az  meríthet 
Vég  nélkül  édes  Elysiumba,  hol 
önnön  szerelmünk  ön  királynénk, 
Szép  életünk  világa,  valódi  jó. 
Forrása  annak,  ami  nagy,  koporsó 
Űrében  élet  és  kivánt  jövendőnk 
Egyetlen  egy  kezese  —  az,  de  az!  — 

Biberach.  Kárával  a  szegény  hitesnek?  Oh 
Te  elragadtató  szerelem  te !  a 
Mely  Eva  csábítója  volt,  ugyan 
Ilyen  szerelmet  érzett  az  a 
Kígyócska.  Prosit  a  fölöstököm ! 

Ottó.  Embertelen !  most  oktatásra  nincs 
Szükségem. 

Biberach.     Ej  herceg,  hiszen  —  no  —  jó. 

Ottó.  Távozz  előlem  — 

Biberach.  ímhol  a  királyné 


GERTRVDisf  belép  J.Ottó,  no  jőj !  látod,  leereszkedek, 

S  magam  jövök  hozzád:  de  mondhatom 

Neked,  hogy  ez  ma  udvaromban  az 

Ily  esztelenkedések  közt  utolsó  ; 

Fog  lenni;  mert  azért,  hogy  a  király 

Után  való  bánatjaimat  kiverjem 

Fejemből,  avagy  téged,  hercegem, 

örvendezőbbé  tegyelek  —  soha 

Jobbágyaim  kedvét  nem  áldozom  fel!  — 

Te  holnap  utazol  — 
Ottó  (dörmögve).  Csak  célomat 

Érjem,  —  ha  a  pokolba  is  —  megyek. 

(El,  Gertruddal.) 

BiBERACH.  Ej ,  ej ,  kegyelmes  úr,  vigyázz,  vigyázz;  mert 
Egy  ily  keszeg,  sovány  fiút  az  izmos 
Bánk  bán  —  bajusza  egy  végére  tüz. 

(U tanok  ballag.) 


ELSŐ  FELVONÁS. 


A   mulató    palotának   vendégszobája.    Több   asztalokon 
kész  italok.  Gyertyák  égnek.  Gyakor  jön  be  néhány  ven- 
dég, iszik  s  ismét  megy.  Kívül  tánc-muzsika,  mely  hellyel- 
hellyei  megszűnik. 


ELSŐ  JELENET. 

MiKHÁL  egy  asztalkánál  szundikál. 

Simon  (belép) .  Hm ;  hátha  mégis  úgy  lehetne?  Furcsa 
(Meglátván  Mikhált.) 
Ej,  lássa  bár  az  ember,  e  bizony 
Alszik  megint !  —  No  bátyám !  ébredezz ! 
Ki  s  be  járnak  emberek  s  reád  mosolyogva 
Nézgélnek.  (Mellé  ül.) 

MiKHÁL  (felveti  szemeit  s  kezét  nyújtja  Simonnak). 
Ősz  hajam  vagyon,  Simon, 

Jól  lelkiismeretem :  azért  biz  én 

Nem  gondolok  vélek. 
Simon.  De  mégis,  én 

Velem  csak  fogsz  ürítni  egy  pohárt? 

No  —  a  hojóthi  Mortimdorjok!  (Pohárt  emel.) 
MiKHÁL  (eszmélkedve,  kezét  mellére  nyomja  s  sóhajt). 

Ah 

Hazám!  szerette  jó  hazám,  Bojóth! 

De  vége!  Már  nekik  is  —  jó  éjtszakát! 
(Felkapván  az  ezüst  pohárt.) 

No,  éljetek  fenn  ott,  bojóthiak! 

Ott,  ott  van  élet ;  itt  csak  éjtszaka.  (Iszik.) 
Simon.  De  hátha  mégis  úgy  lehetne  itt  is? 
MiKHÁL.  Olyan  csodálatos  hangon  felelsz, 

Simon,  remény  lesz?  —  ej,  jó  éjtszakát! 
Simon.  Nem  gyötrelek,  Mikhálom,  hát  vele 

Még  gyóntatómnak  is  csak  esküvés 

Alatt  nyilatkoztathatnám  ki ;  de 

Neked  —  neked,  Mikhál,  nem :  én  atya 

Vagyok. 
MiKHÁL  (feláll).  Simon! 
Simon.  Tán  kétségeskedel? 

NegjTvenhat  esztendősnél  nem  vagyok 

Több  — 
MiKHÁL.     Oh  Simon,  nem  hal  ki  a  bojóthi 

Gróf-faj !  spanyol  hazánkba  vissza  kell 

Mennünk  —  csak  ott  kell  a  bojóthi  fajnak 

Zöldelni  — 
Simon.  Vagy  Magyarországban.  Magam 

Is  gondolám  már  s  elvégeztem  azt. 

Hogy  minden  országból  Bajóthra  vinném; 

De  itt  nem  aljasul  el  a  spanyol  — 

Elég  ha  mint  megannyi  jó  magyar 

Háznépnek  ők  lehetnek  törzsöki. 
MiKHÁL.   ők.^ 
Simon.  Hét  íiú. 

MiKHÁL  (elszomorodva  leül.)  De  már  ez  csúnya  tréfa. 


Simon.  Hallgas  meg  engem;  tegnap  estve  a 
Vadászaton  egy  őzet  kergetek, 
És  —  egy  banyát  találtam.  Ö  alig 
Látott  meg  engemet,  s  leroskadott 
Térdére  és  tudtomra  adta,  hogy 
Feleségem  immár  megszült.  Szinte  el- 
indultam ;  a  midőn  hatot  felém  nyújt. 
Óh,  légy  kegyelmes  (úgymond)  asszonyodhoz, 
ö  egykor  egy  szegény  koldus  személyt 
Elkergetett  magától  s  becstelennek 
Nevezte,  mert  kettős  szülöttje  volt: 
Hogy  most  az  istenség  adott  hetet 
Neki,  nyomban  emlékébe  jött  az,  amit 
Mondott.  Megindulván  azon,  hogy  ne 
Feslettnek  ítéltessék,  egy  fiát 
Megtart  magánál  —  a  többit,  hogy  öljem 
Meg,  azt  parancsolá  — 

MiKHÁL.  Tigris  anya! 

Simon.  Megesketem  és  titkon  általa 
Neveltetem  mindnyáját. 

MiKHÁL.  Hát  az  anyjok? 

Simon.  Mindég  keservesen  zokog,  midőn 
Az  egyet  a  kezébe  vészi  és 
Nem  tudja  azt,  hogy  én  tudom,  miért  sír? 

MiKHÁL.  Aztán  mi  lesz? 

Simon.  Mikor  majd  nagyra  nőnek, 

Akkor  fogom  mutatni  csak,  hogy  ő 
Haljon  meg  akkor  —  de  örömében  haljon. 
Minő  öröm  lesz  ez !  Már  elhagyom 
Endrének  udvarát  s  vélek  leszek.  — 
Mikhál,  miért  sírsz  oly  keservesen? 

MiKHÁL.  Nem  hal  ki  a  bojóthi  nemzetem! 

Simon.  Nem.  Nem.  De  hát  ne  sírj ! 

Mikhál  (poharat  kap.)  öröm  miatt.  — 

Ott  cimbalom,  síp,  hárfa  zengenek: 
Ott  azt  hiszik,  hogy  ők  örvendenek  — 
Nem,  nem,  csak  egy  az,  aki  itten  örvend, 
Mikhál  az,  a  bojóthi.   (Iszik.) 

Simon.  Nézd,  ezek  nem. 


Vendégek  jönnek  vegyest  békételenekkel,  kik  komoran, 

minden     valakire    való     ügyelés     nélkül,    leüldögélnek, 

isznak. 

Simon   (Mikhál  mellé  ülvén,  poharat  tölt). 
Nézd,  mintha  orra  vére  folyna,  úgy 
Kullog  be  némelyik.  Manó  vigye 
Vígságtokat,  hol  a  szabad  magyar 
Érzés  az  itt  erőltetett  feszesség 
Láncába  kénytelen  harapni. 
Egy  békételen  (rossz  kedvvel  nyújtja  poharát  egy- 
nek az  összeütésre). 
No!  — 


MÁSODIK  JELENET. 

Petur  bán  (belép,  vadon  körülnéz,  Simon  mellett  egy 

székre  veti  magát). 
így?  —  ördög  és  pokol!  Bizony  majom 
Mind  egyről-egyig.  —  Oh  te  szép  nevű 
Magyar  —  Magyar?  —  Hej,  félre  oktalan 
Aggodalom !  mit  használ  itten  a  fog- 
csikorgatás? (Főbe  üti  magát.)  Bolondos  agyvelő! 

(Dörmög.) 
Szabad  kivánna  lenni  mindenik, 
És  torkukon  kegyes  nagyasszonyuk 
Sült-főttje  oly  mohón  rohan  le,  hogy 
Majd  szinte  megfulladnak.  Lévnyalóvá 
Lettél  dicső  Árpád  gyümölcse  te? 

Simon.  Bán,  hát  mi  lelt? 

Mikhál.  Petur,  nem  vagy  magad, 

Nyelvedre  vigyázz.^ 

Petur.  Ügy?  igaz  —  helyes, 

Mikhál,  Simon,  mért  spanyol  hazátok  — 
Bojóthotokban  nem  maradtatok. 

Mikhál.  Csitt,  csitt !  ez  itt  (szivére  mutat)  sebet  ver. 

Ó  fiaml 


Simon.  Ember,  belőled  a  rossz  lélek  ordít ! 

Ott  élni  nem  lehet  nekünk.  Spanyol- 
Ország  halálos  ágyában  nyögött 

Ránk  nézve,  hogy  kiléptünk  abból  egykor; 

Azóta  meghalt. 
MiKHÁL.  Meg  bizony,  de  csak 

Békével  — 
Petur.  Átkozott  jámbor  te!  ki 

Békével?  Én  talán!  Ég  és  pokol! 

A  békés  egy  bolond  s  az  is  bolond,  ki 

Békételen :  de  én  békételen 

Még  sem  leszek,  míg  nem  bolondulok  meg. 

Oh  célra !  célra !  így  különben  egy 

Bárányi  békeség  —  mi  több,  maga 

Epét  okádna  itt  a  békességes- 

Türés,  kiáltva:  ördög  és  pokol! 
MiKHÁL.  De,  ember!   Ej!  eredj,  eredj  haza. 

Aludd  magad  ki  —  menj !  menj ! 
Petur.  Én? 

MiKHÁL.  No  leg- 

Alább  beszélj  hát  egy  kicsinyt  alantabb 

Hangon :  az  emberek  néznek  — 
Petur  (felugrik,  de  majd  leül).  Ki?  Hol?  — 

No,  jó!  —  nem  is  beszélek  —  még  csak  egy 

Szócskát  se.  Mindenik  kimondatott  szó 

Hazud,  s  az  emberekben  nyargaló 

Tüdő  csak  a  hazugság  ördögének 

Lakása.  így  ni,  (az  asztalra  könyököl)  hallgatok. 
MiKHÁL.  S  kiálts 

Jó  éjtszakát. 
Petur.  Jó  éjtszakát?  igen  — 

Majd  amidőn  egy  nemzetség  kipusztul; 

Vagy  csontjaimmal  a  meráni  gyermekek 

Fognak  tekézni,  —  akkor Most,  fogok 

Hallgatni  —  még  ma  néma  lenni,  mint  egy 

Carthusianus.  (Ismét  dörmög.)  Oh  mikép  tekintett 

Le  reánk!  csak  a  merániakra  néz. 

Bámulja  a  harisnyát  —  a  magyar 

Csak  hátul  áll  s  sóhajt  az  ily  hazánk 


Nagyasszonyán.  Haj !  Istenemre  leg- 
Alább  egy  vidám  tekintetet 
Mutatna  hát,  ha  színből  is;  nem  esne 
Olyan  nagyon  szívére  a  magyarnak !  — 
ö  is  meráni! 

Simon.                             Hát  honnét  akarsz 
Már  most  barátokat?  midőn  sem  a 
Meráni,  sem  pedig  magyar 

Petur.  Ki  mondta 

Azt?  Én  s  meráni?!  Hát  mikor  nevezte 
Testvérnek  a  tűz  a  vizet?  —  csupán 
Csak  bennetek  van  még  egyetlenegy 
Bizodalmam !  A  ti  húgotok  — 

MiKHÁL,  Simon.  Melinda? 

Petur.  Felesége  a  nagyúrnak :  ő,  vele 
Kedvére  játszhat ;  ti  pedig  húgotokkal. 

MiKHÁL.  Szegény  teremtés  vagy,  ha  célodat 
Csak  asszony  által  gondolod  kivinni!  — 
Hát  nemzeted? 

Petur.  Ne  ingerelj  fel!  —  Oh 

A  nemzet!  —  ahány  fő,  szintannyi  ész. 
Kényes  becsülete,  mint  a  köntöse  — 
Sértsd  meg  csak,  összetörni  kész ;  de  adj 
Neki  hirtelen  vagy  egy  jó  szót,  s  világot 
Teremtve  összerontja  ellenségidet.  — 
Nézzétek  —  itt  is  —  ott  is  —  úgy  kiválnak 
A  többi  lévnyalók  közül,  miképen 
Egy  medve  több  vakondokok  közül 
Nem  méreg  az,  mely  őket  oly  komorrá 
Teszi  —  bánat  az,  hogy  bort  adnak  nekik ; 
De  ami  egy  fillérbe  sem  kerülne  — 
Jó  szót,  figyelmet,  nem  találnak  itt. 

HARMADIK  JELENET. 

Myska  bán  egy  ritterrel  jön. 

Myska  (egy  üres  ivóasztalhoz  megy  s  tölt). 

Ügy,  úgy,  vitéz  úr:  a  magyar  bor  olyan, 

Mint  a  magyar  barátság  —  mentül  óbb, 

Annál  erösebb.  (Leülnek.) 
Petur  (hoszankodva  néz  reá).  Hogyha  nem  dohos. 
MiKHÁL.  Csak  a  dologra  mostan  — 
Petur.  Ah!  soká  jön. 

MiKHÁL,  Simon.  Kit  vársz? 

Petur.  De  el  fogjátok-é  hát  hinni? 

MiKHÁL,  Simon.  Szólj! 

Szólj ! 
Petur.     A  nagyúrt. 
MiKHÁL.  Bánk  bánt? 

Petur.  No  csak  ne  oly 

Csodálkozást!  —  Utána  küldtem  egy  jó 

Futó  legényt  titokban.  Lássa  azt, 

Hogy  itt  mik  esnek. 
Simon.  Petur,  Petur! 

Petur.  Csitt !  —  nektek  erről  egy  kukkot  se  kell 

Ám  tudni.  Nagy  —  nagy  ami  fenn  forog 

Játékon :  a  haza  és  Melinda. 
MiKHÁL,  Simon  (hirtelen  az  asztalon  által  Petur  kezét 

megkapják).  Mit? 

Melinda,  mondod? 
Myska  (poharat  emel).     A  mi  nagy  királynénk! 
Vendégek.  Éljen  sokáig ! 

Petur  (vad  tekintettel  s  vérrel  forgó  szemmel  felugrik, 
öklével  süvegét  szemére  nyomván,  ordítja). 

A  magyar  szabadság !  (Iszik.) 
Békétlenek  (felugrálva,  dörömbölve  viszonozzák) . 

Éljen  soká  ! 

Myska  s  a  vendégek  bámulnak. 

Egy  udvornik  (jön).  Utolsó  tánc!  (Ismét  elmegy.) 
Mind.  Jerünk.  (Elmennek. 

NEGYEDIK  JELENET. 

BÁNK  BÁN  titi  köntösben,  zavarodva,  egy  zugolyban  lévő 
ajtócskában  mutatja  magát.  Nemes  méltóság,  mindenben 
gyanakodó  tekintet,  fojtott  tüz,  mely  minden  pillanatban 
kitörni  láttatik,  és  minden  környülállás  azt  árulja  el, 
hogy   mindenkor  nagyobb  indulat  dühösködik   belőlről. 

Petur  meglátván  Bánkot,  hátra  marad. 

BÁNK  (midőn  mind  eltakarodtak,  előre  siet). 

Petur !  hah !  —  hogy  mindent  így  kelletik 

Találnom ! 
Petur.  Jaj,  kegyes  nagyúr!  sokat 

Fogsz  még  te  itt  találni,  ami  akkor 

Nem  volt,  midőn  elmentél.  Oh  de  hála, 

Hogy  itt  vagy  ismét.  Orvosolj,  ha  tudsz. 
BÁNK.  Hazánk  külön-külön  vidékein 

Jajt  s  bánatot  találtam;  s  itt  ime 

Ellenkezőt  találok  s  nem  tudom 

Melyik  tehet  rémítőbbé.  —  Köjön 

Táján  talála  engem  a  serény 

Követ.  Petur,  miért  hivattatál 

Te  engem  vissza?  még  pedig  titokban ! 
Petur  (körültekint) . 

Titokban,  bán,  titokban  —  azonban  szólni 

Itt  nem  lehet  —  hiszen  magad  tudod,  sőt 

Látod,  (csúfosan  kimutat) 

hogy  egy  jól  megteríttetett 

Asztal  legyekben  nem  szűkölködik. 

Ezek  donognak,  és  lehet  talán,  hogy 

A  titkom  is  kidonganák  — 
BÁNK.  Titok ! 

Petur  (szinte  súgva). 

Ügy  van,  kegyes  nagyúr,  úgy  van,  titok. 

És  még  pedig  setétbe  — 
BAm<.  (megijed).  Bán! 

Petur.  Te  is 

Bele  vagy  keverve,  és  ha  veszteségre 

Jön  a  dolog,  tied  lesz  a  nagyobb. 

BÁNK.  Bán !  bán !  hamar  beszélj ! 

Petur.  Nem,  oh  nagyúr; 

Mert  azt  kívánni,  hogy  megsúgjanak 
Mindent  az  emberek,  csak  annyi,  mint 
Abban  találni  kedvét,  hogy  ha  sok 
Irigye  —  ellensége  van :  pedig 
Mindenkor  a  legördögebb  nadály 
A  sugdosó  maga,  —  én  az  nem  vagyok;  de 
Jöjj  még  az  éjjel  —  itt  ha  eloszlanak  — 
Házamhoz.  A  jelszónk  lészen,  Melinda!  (El.) 


ÖTÖDIK  JELENET. 

BiBERACH,  aki  éppen  kevéssel  előbb,  mint  valakit  kereső, 

belépett,  amint  Bánkot  meglátja,  megijedve  vonja  egy 

szegletbe  magát  és  alig  hogy  Petur  elvégzé  beszédét  — 

hamarébb  kisuhan. 

BÁNK  (elkiáltja  magát) . 

Melinda !  ?  (Sok  ideig  nem  tudja  magát  szóra  venni.) 

Az  —  Melinda  —  jelszavok ! 
Melinda  szép  mocsoktalan  neve 
Ma  szemfedélül  szolgál  egy  setétben 
Ólálkodó  csoport  között !  —  Titoknak 
Lett  zára  a  Melinda  szabad  neve! 


HATODIK  JELENET. 

Tiborc  (ugyanazon  ajtón,  melyen  Bánk  jött,  becsúszik) . 

Ni,  boldog  Isten !  mégis  ő  biz'  az ! 

Bánk  bán  —  Nagyúr  — ! 
BÁNK.  Elárultattam? 

Tiborc.  Én 

Tiborc  vagyok,  kegyes  nagyúr  —  no,  lám ! 
BÁNK.  Tiborc  —  (gondolkodva  járkál) . 
Tiborc.  Igen  —  mert,  szólni  kellenék  — 

Nagy  dolgokat  — 

BÁNK.  Melindáról? 

Tiborc.  Nem  arról. 

BÁNK.  Nem! 

Tiborc.         Lopni  jöttem  ide;  mivel  a  szegény 

Anya  s  gyermekek,  velem  —  (elfojtódik). 
BÁNK.  No  jól  van  —  úgy. 

Tiborc.  Oh,  én  szerelmes  Istenem !  hiszen 

Nem  is  figyelmez  rám  —  bán !  —  bán !  —  nagyúr 
BÁNK.  Melinda!  és  mindig  Melinda!  —  szent 

Név!  égi  s  földi  mindenem  javát 

Szorosan  egybe  foglaló  erős 

Lánc,  úgy  elomla  törhetetlen  élted, 

Hogy  abból  a  gazoknak  is  jutott?  (Fellobban.) 

Mennyben  lakó  szentséges  atyám !  ide 

Mindentudásod  égi  cseppeit ! 

Nekem  —  nekem,  hogy  e  nagy  fátyolon 

Átlássak  és  eszemmel  a  halandók 

Szivébe  nézhessek,  mint  a  tükörbe. 
Tiborc.  Nagyúr  — 
BÁNK.  S  ugyan  továbbra  láttak  ők. 

Mint  a  szerelmes?  És  ezért  futom- 

É  Én  az  országot,  hogy  addig  itthon 

Fojtsák  meg  üdvösségemet?  —  talán 

Ez  a  királyos  asszon}'  azért  tetéz 

Munkát  a  munkákra,  hogy  szemem 

Elkábulásakor,  szívemben  a  benn 

Lakó  becsűletet  megölje?  Jaj !  — 

S  most  már  ezen  setétben  bujdosók 

Volnának,  akik  engemet  bolond 

Álmomban  szánva  háborítani 

Igyekszenek  s  a  végveszélybe'  forgó 

Becsületem  felett  rikoltanák: 

<tBdn,  ébredezz;  mert  meglopattatik  Bánk!* 

Azonban  —  ezek  talán  csak  úgy  fogadt 

Szolgái  voltak  egy  veszett  irigy 

Embernek,  aki  nyugodalmamat 

Sajnálva,  itt  (szívére  ver)  szorongást  okozni, 

S  döbbentni  szívemet  kívánta  —  (megijed)  Meg- 

Döbbenni?  ezt  előttem  egykor  úgy 


Festék  le,  jól  tudom,  mint  egyikét  a 

Lélek  betegséginek, 

Az  sem  lehet,  hiszen  szünetlen  ép!  (reszketve) 
Bánk !  Bánk !  te  nem  mered  kimondani 
Talán?  Ki  csak,  ki!  hogy  kacagja  a 
Visszhang  is  árva  gyengeségedet  — 

Tiborc.  Oh  szent  teremtő ! 

BÁNK.  A  szerelme- féltő 

Bánk  bán!  (kacag)  Tüdő,  hazudsz!  hazudsz! 

(Fájdalommal  fejét  kezei  közé  szorítja.) 

Mit  nyughatatlanítsz  setétes  álom- 
Kép!  mit  gyötörsz  incselkedő  chimaera? 
Hát  a  világnak  egyik  pólusától  a 
Más  pólusig,  szerelmeimben,  én 
Miért  öleltem  mindent  egybe?  mért 
Mindent?  miért  te  benned,  oh  Melinda!? 
S  egy  ember  —  egy  haszontalan  por  —  az 
Ütné  ki  ötét  karjaim  közül 
ötét!?  Ki  lenne  az?  Ki  lenne  az? 
Világot,  itt !  világot !  (hirtelen)  A  setétben 
Ólálkodókhoz  elmegyek.  (Elmegy,  amerre  jött.) 
Tiborc.  No  itt  hagy.  — 

Ah!  mintha  jönnének  —  jönnek  —  csak  el!  — 
Éhezzetek,  szegény  férgek :  nem  ért 
Még  a  lopáshoz  ősz  Tiborc  apátok. 

(Rettegve  Bánk  után  siet.) 

HETEDIK  JELENET. 

Ottó  és  Biberach  jönnek. 

Ottó.  Frissen  —  beszélj  —  találhattad  magát? 
Biberach  (jelentőleg). 

Találtam  —  a  galamb  helyett  oroszlánt. 
Ottó.  Talán  haragszik?  Mit  szólott? 
Biberach.  Hogy:  eljön. 

Ottó  (örömmel).  Eljön! 

BiBERACH.  No  csendesen  !  —  Dicsérd  csupán 

Múltával  a  napot. 
Ottó.  Hiszen  maga 

Monda  Melinda,  hogy  eljön? 
BiBERACH  (fagyosan  elmosolyodik  s  futva  azon  ajtóra 
veti  szemeit,  melyen  Bánk  elment). 
Maga. 
(Hangosan,  vélvén,  hogy  Bánk  hallgatózhat.) 

Germanicust,  ki  elrejté  magát, 

Hogy  majd  kilesse,  mit  beszéllenek 

Felőle,  nem  jó  ám  követni  mindig; 

Mert  a  szelíd  Germanicus  tudá 

Az  indulatjait  mérsékleni. 
Ottó.  Miért  beszéled  ezt  nekem? 
BiBERACH.  Csak  úgy  — 

Ottó.  Te  indulat  nélkül  való  teremtmény, 

Ismerlek-é  immár  én  tégedet? 

Vagy  egy  csodálatos  embernek  óhaj  tsz 

Látszani  úgy-e?  —  Légy  nekem  barátom. 
BiBERACH.  Én  nem. 
Ottó.  Nem?  és  miért? 

BiBERACH.  Hogy  más  legyen. 

Ottó.  Derék! 
BiBERACH.         Azon  bolondság,  amidőn 

Az  állapot  ját  elfelejti  az 

Ember,  nevetségesebb,  mint  ha  a 

Természetét  erején  felül  feszíti. 
Ottó.  No,  adj  tehát  tanácsot  most. 
BiBERACH.  Miben? 

Ottó.  Te  ismered  Melindát  — 
BiBERACH.  Tán  —  Igen. 

Ottó.  Szólj ! 

BiBERACH.  Hm  — !  minden ,  ami  a  fejérszemélyek 

Szív -büszkeséginek  hízelkedik, 

Egyúttal  az  már  tetszik  is  nekik. 

ök  a  legundokabb  kirugdalózót 

Is  még  dicsőségesnek  ismerik. 

Ha  benne  egy  kis  rendkívül- való  van. 

Egy  herceg  —  egy  királyi  néne  —  egy 

Kereszt  —  aranylánc,  mind  egérfogók 

Az  asszonyokra  nézve. 
Ottó.  S  a  derék 

Bánk  bán,  Melindára? 
BiBERACH.  Férj,  kit  szeret. 

Ottó.  Elvesztem ! 
BiBERACH.  Oh,  dehogy !  A  férj  se  várjon 

Az  asszonyának  szívétől  soha 

Többet,  csak  amit  egy  becsületes 

Kalmártól :  ez  bármilyen  szentül  is  fel- 

Fogadja  a  kiválasztott  jószáginak 

A  félretételét  — -  mégis  hazud  — 

Egész  örömmel  adja  által  a  leg- 

Elsőnek,  aki  értek  többet  ád. 
Ottó.  Mért  könnyezett  hát,  hogy  velem  beszélt? 
BiBERACH.  Ez  épen  a  fő  bökkenő!  Uram, 

Hidd  el,  hogy  asszonyink  ravaszbak  ily 

Esetben,  mint  az  ördög,  amidőn 

Az  elragadni  egy  bűnöst  törekszik. 
Ottó.  Oh,  hát  enyim  Melinda! 
BiBERACH.  Nem  hiszem. 

Ottó.  Nem? 
BiBERACH.       Mért  akarsz  elvenni  egy  szerencsét, 

Melyet  nem  adhatsz  vissza? 
Ottó.  Biberach ! 

Mi  lesz  tehát  ebből?  hisz'  egyszer  így. 

Máskor  pedig  máskép  szólsz  — 
Biberach.  Mert  sem  a 

Búdban,  sem  a  szerencsédben  soha 

Ok  lenni  nem  kívánok. 
Ottó  (jelboszankodván;  megvetőleg) .  Ostoba!   (El.) 
Biberach  (egyedül) .  A  repkedő  kicsinyke  lelkek  oly 

Sokan  donognak  a  világba',  mint 

A  szúnyogok;  de  vájjon  hol  van  az 

Az  ember,  ki  abban  elhitetné 

Magát,  hogy  ő  közikbe  tartozik? 

Sokszor  derék,  ha  egy  ily  ostobát 

Jól  megzavarhat  az  ember,  ámde  úgy. 

Hogy  ő  megint  mást  légyen  kénytelen 

Zavarni.  Rajta  csak,  kegyelmes  Ottóm: 
Ugorj !  de  Biberachod  hátra  áll. 
S  ilyen  szegény  egy  ember?  és  pedig 
Uralkodó  ember!  mégis  kezében 
A  nénje  szíve,  akit  egy  nagy  ország 
Fél  — !  Tartományok  hát  csak  machinák, 
Amelyeket  kis  gyermek  is  megindít, 
Ha  félelem  s  reménység  mindenik 
Kereket  helyén  maradni  kényszerít.  (Gondolkozik.) 
Itthon  vagyon  tehát  —  Melinda  a  jel  — ! 
Jó,  jó!  —  de  csak  vigyázva.  Meglehet 
Bánkhoz  szegődöm.  Ott  van  a  haza, 
Hol  a  haszon  —  s  miért  ne  húzzam  azt? 
Hisz'  aminek  meg  kell  történni,  az 
Anélkül  is  megtörténik.  (Kitekint.) 

Ha!  Más 
Oldalra  a  palásttal,  Biberach. 


NYOLCADHs:  JELENET. 

Izidora  (sietve  jön),  ö  volt  az!  úgy-e  ő  — ? 
BiBERACB.  (vállat  vonít) .  Kisasszony!  én 

Száraz  reménnyel  nem  tudlak  tovább 

Éltetni  — 
Izidora.  Mit?  —  Leselkedő!  ezért 

Csaltad  tehát  ki  titkomat  — ? 
Biberach.  Hisz'  Isten 

Én  nem  vagyok  —  ha  mást  szeret. 
Izidora.  Való 

Tehát?  Melinda  — 
Biberach.  És  te  is  tudod? 

Izidora.  Ha  mások  észre  vehetik,  én  legyek  csak 

Vak?  —  Biberach,  oh,  szólj,  tudná  magát 

Melinda  elfelejteni? 
Biberach.  Talán.  Hisz'  asszony. 

Izidora  (dölyfösen).  Asszony?  Te  érzéketlen  emberi 

Te  is  tudod  közelről  e  nemet  (és 

Ismerni  — 


az 


BiBERACH.       Megtanultam,  emberi 

Elmém  ezernyi  baklövésivei. 
Izidora.  Melinda  e  szerint  — ? 
BiBERACH.  Asszony. 

Izidora  (méreggel).  S  azok  — ? 

BiBERACH.  Az  ördögökkel  is  elenyelgenének, 

Ha  nincsenek  körülöttök  férfiak.  (Kitekint.) 

Jönnek !  (A  legnagyobb  hidegséggel  ott  akar  ja  hagyni.) 
Izidora  (szemeit  tenyerével  elfedi). 

Jaj  a  szemeknek,  melyek  ezt 

Látják  —  jaj  a  szívnek,  mely  erezi!  — 

Oh  Biberach,  ne  hagyj  el! 
Biberach  (visszaballag) .  Érted  azt 

Is  megteszem.  —  De  térj  ki  most  előlök ! 

Egyetlenegy  tanácsadásom  ez: 

Kövesd  Melindát,  szép  kisasszonyom, 

S  ne  ess'  utána  Ottónak  nagyon. 

Sok  férfiak  —  tudom  magamról  —  az 

Olyat,  ki  könnyű  győzedelmet  ígér, 

Azért  se'  szívelik ;  de  légyen  a 

Meghódítás  nehéz,  már  akkor  ők 

Csak  puszta  büszkeségből  is  belé 

Szeretnek. 
Izidora  (megsértetve) .  Ah  te  szemtelen !  (Elsiet.) 
Biberach  (könnyű  vállvonítással) .  Szegényke ! 

(Szünet  után.) 

Kár  illyen  egy  csinos  főért,  hogy 

Velő  hibáz  belőle !  Benne  van 

Szép  két  szem,  amely  hódítón  beszél: 

Szép  ajkak,  édesen  beszéllenek ; 

És  még  egy  elcsábíthatón  beszélő 

Szajkói  nyelv  —  és  minden,  ami  csak 

Beszélhet,  azt  beszéli,  hogy: 

Az  ész  hibázik,  a  fejecske  kong.  (Elkullog.) 


KILENCEDIK  JELENET. 

Melinda  s  Ottó  belépnek. 

Melinda.  Távozz' ! 

Ottó.  Melinda ! 

Melinda.  Távozz,  mondom! 

Ottó.  Egy 

Szót  csak,  Melinda  — ! 
Melinda.  Édes  Istenem, 

Mi  lett  belőle!  — 
Ottó.  Én  belőlem? 

Melinda.  Ál- 

Orcádból,  undok  ember !  oh  szerelmes 

Jó  Istenem,  beh  megcsalatkozék ! 
Ottó.  Oh  én  is  —  én  is  megcsalatkozék! 
Melinda.  Kiben? 
Ottó.  Melindában.  Midőn  bejöttem  ez, 

Országba  —  mindjárt  szemembe  tűntél, 

Egy  szív  után  esenkedék,  hogy  e 

Szívem'  felosszam.  A  sok  udvari 

Szívek  között  —  bocsáss  meg  —  a  tied  volt 

Legegyügyübb,  ártatlanabb,  Melinda! 
Melinda.  Ügy,  úgy!  ezért  kellett  tehát  nekem 

Ide  jönni  és  ezért  nem  ille  Bánk 

Bán  hitvesének  a  magányba'  lakni? 

Mert  udvarunknak  nagy  szüksége  volt 

Tapasztalatlan  együgyű  szívekre.  Oh 

Ez  fáj  —  kimondhatatlanul. 
Ottó.  Midőn 

Fülöp  király  ölettetése  végett 

Gyanúba  jővén,  szenvedésemet 

Elébeszéltem,  oly  szerelmes  érzés 

Csillámla  kedves  könnyeidben  — 
Melinda.  Jaj,  jaj  tehát  azon  könnyeknek! 
Ottó.  Engedj 

Meg!  vak  valék,  mivel  szerettem.  Ottó 

Többé  nem  az,  ki  volt.  Ottó  oda 

Maradt  Merániában :  más  terme  itt 

Már  általad  Melinda.  Akkoron 
Levek  teremtve,  amidőn  először 
Megláttalak ;  mint  gyertya  által  a 
Világ  lesz  —  úgy  valék  melletted,  úgy 
Követtelek;  s  levesemnek  legelső 
Pillantatában  eltűnt  lételem. 
Vétek-e  ez? 

Melinda.  Oh  én  csak  sírhatok! 

Ottó.  Melinda,  kíméld  könnyid'  záporát ! 
És  mégis  —  esküszöm  —  drágák  ezek 
Előttem  és  vigasztalói  meg- 
Átkoztatott  jövendőmnek  — !  (magában)  Helye- 
Mondád,  ravasz  kölyök !  [sen 

Melinda.  Sajnállak.  —  Oh 

Herceg !  Szerelmem  által  egy  lehet 
Csak  boldog  és  szerencsés  —  az  pedig 
Bánk. 

Ottó.  Oh  bizonnyal  az  ő  —  egy  boldog  ember! 

(Sóhajtva  Melinda  lecsüggő  keze  után  hajol  s  azt 
hosszasan  homlokához  nyomja.) 


TIZEDIK  JELENET. 

BÁNK  (az  ajtócskán  ismét  visszajön) . 

Vad  indulat,  mért  kergetsz  vissza  ismét? 

(Meglátván  őket,  tenyerét  szemeire  csapja.) 

Oh  véghetetlen  szent  könyörületesség! 

(Erős  muzsika:  Bánk  megijedve  szédeleg  ki,  vissza 
az  ajtón.) 

Melinda.  Ah,  oszlanak! 

Ottó.  Csak  egy  szót  még,  Melinda! 

Melinda.  Bocsáss! 

Ottó  (szavakat  láttatik  keresni).  Melinda:    Oh  mért 
Oly  nagyon  szeretni,  mint  soha  [kell  nekem 

Még  nem  szerethetett  egy  szív  is!  Oh 
Mért  kell  nekem  csak  nyögni  ott. 

Hol  minden  érző  szív  megrészegedne 

örömébe' !  —  Mért  hogy  reményem  szerencsém' 

Vígságait  haladja,  és  szerelmem 

Oly  vágyakat  nevelni  kénytelen, 

Melyek  talán  elmémtől  fosztanak  meg  — !  (Hcve- 

Lennél  csak  egyszer  enyim,  Melinda,  úgy      [sen.) 

Az  álmot  utálnám,  mivel  szemed 

Szememtől  elvenné  —  a  szelet,  mert  elragadná 

Tőlem  lehelleted'  —  s  a  napvilágot, 

Mert  képedet  csókolná  tőlem  el. 

Eszelős  szerelmem  egy  egészen  új 

Világot  álmod  örültségiben, 

Metynek  csak  Ottó  a  lakója  és  — 

Melinda.  (Letérdel.) 
Melinda  (megretten).  Térdepelsz? ! 
Ottó.  Előtted,  akit 

Imádok.  Oh  engedd  meg  gyermeki- 

Báb-módra  minden  gondolat jaim' 

Enyészni,  és  csak  a  Melinda  édes 

Nevével  agyvelőm  betölteni. 
Melinda.  S  ő  térdepel !  —  Bánk,  Bánk,  emlékezek 

Szavadra  — 
Ottó  (felemelkedik).  Bánknak  a  szavára? 
Melinda.  Arra. 

Midőn  kezem'  megkérte,  nem  rogyott 

ö  térdre  — !  szép  se    volt  igen ;  de  egy 

Alphonsus,  egy  Caesar  állott  előttem ! 

«Szabad  tekintet,  szabad  szív,  szabad 

Szó,  kézbe  kéz  és  szembe  szem,  —  minálunk 

így  szokta  a  szerelmes:  aki  itt 

Letérdel,  az  vagy  imádkozik,  vagy  ámít.o 

ö  mondta  ezt,  ámító !  és  bizony 

Bánk  nem  hazud :    s  ezért  megvet  Melinda. 

(Egész  boszúval  el  akar  sietni;  de  szemközt  jön 
Gertrudis.) 

TIZENEGYEDIK  JELENET. 

Gertrudis  az  udvari  asszonyokkal  megjelen,  s  hol  a 
boszús  Melindát,  hol  a  magát  feltalálni  nem  tudó  Ottót 
nézvén,  egy  ideig  megáll  hátulról;  végre  szúrósan  felszólal. 

Gertrudis.  Hogy  sokszor  oly  hívatlan  érkezik 
Az  ember:    és  —  (indulattal)  mi  volt  ez  itt,  Me- 

Melij^d A  (keserűn).  Édes  —  mulatság- — !     [linda.'^ 

Gertrudis.  Nem  reményleném! 

Melinda.  Mindent  lehet.  Köszönöm,  nagyasszo- 
Hogy  oly  kegyes  valál  s  átláttad  azt,  [nyom. 

Hogy  a  bojóthi  Melindának  nem  illik 
Falun  magányban  lakni,  mert  nagyúrné, 
S  alkalmatosságot  szerzel  nekem 
Ezzel  (Ottóra  mutat)  sok  édes  mulatságra  is  — 
Oh,  mert  hiszen  Melinda  együgyű ! 

(Szinte  illetlenül  elsiet.) 

Gertrudis  (ajkát  harapva  néz  utána). 

A  kis  majom  harap  (szünet).  Negyed  napig 
Élőmbe  nem  bocsájtatik. 

(Járkál,  végre  az  udvariakhoz  szól.) 

Magam 
Fogok  maradni  —  (Azok  elmennek.) 

TIZENKETTEDIK  JELENET. 

Gertrudis.  Ottó!  hát  mi  volt  ez? 

Ottó.  Kedves  király    néném ! 

Gertrudis.  Félre  azzall 

Ottó.  Ö,  ő  — 

Gertrudis.      Mit  ő?  mi  ingerelte  oly 

Nagyon  fel  őtet? 
Ottó.  Szívem. 

Gertrudis.  Szíved? 

Ottó.  Az. 

Gertrudis.  Ottó! 

Ottó.  Mi  lelt? 

Gertrudis.  Azt  kérded,  bíborunk 

Bemocskolója? 
Ottó.  Istenemre  — ! 

Gertrudis.  Mit? 

Ottó.  Tűrtesd  magad  — 
Gertrudis.  Ki  vagy  te?  és  ki  én? 

Az  én  anyám  s  hazám  Meránia 

Szült  téged?  a  nagy  Berthold  vére  így 

Fajúit  el? 
Ottó.  Egyszer  minden  utakat 

Számomra  készíted  —  azután  pedig  meg- 

G\7alázol ! 
Gertrudis.  A  célod  nem ;  de  módjaid 

Utálhatom.  Magam  készítek  utat, 

Mivel  beteg  testvérem  megvídámítása 

Volt  késztetőm ;  nem  tiltottam  soha 

Tőled  szerelmet !  vidámság,  öröm, 

Minden  csak  a  szolgálatodra  volt : 

S  most  fajtalan  véred  tilalmas  úton 

Melinda  bírására  csörgedez. 

Itt  áll  ím  a  gyűlöltetett ;  s  az  a 

Szép  győzedelmes,  kit  meg  kellett  volna  győzni, 

Amott  megy  —  utálván  ezt,  engem  is 

Kerül. 
Ottó.        De  hallgass  meg! 
Gertrudis.  Meráni  herceg  — 

Egy  férfiú  nem  tud  kifogni  egy 

Asszony  személyen ;  s  egy  Gertrudis  —  egy 

Asszony  tud  országok  felett  megállni. 
Ottó.  No  jó!  tehát  lemondok  róla. 
Gertrudis.  Le- 

Mondasz?  s  te  tudhatnád  azt  tenni?  úgy 

Lelkemre  mondom,  hát  nem  is  szeretted. 
Ottó.  Szerettem,  esküszöm;  de  most  eszem 

Szólt  fel. 
Gertrudis.  Hazudsz!  —  Az  a  tűz,  melyet  a 

Természet  alkotott  az  asszonyok 

Szemébe,  oly  sebesen  elragad, 

Hogy  azt  csak  egy  nyájas  szó  is  dühös 

Lángokra  gerjeszti  s  az  erőtlen  ész 

Elhallgat :  ekkor  már  az  észbe  bízni 

Csak  annyi,  mint  egy  nagy  tüzet  csupán 

Buzgó  imádság  által  oltani. 
Ottó.  De  könnyeit  tekintvén  — 
Gertrudis  (elkomorodik).  Sír  is! 

(Keserűn  elmosolyodik.)  És 

Te  róla  mégis  le  akarsz  mondani? 

Nem  ösmered  tehát  az  asszonyi 

Szív  gyengeségeit?  sem  a  hanyatló 

Virtusnak  e  fogásait?  —  Hiszen 

Könnyezni  kell,  hogy  áldozatja  színlett 

Becsét  nagyítsa  és  a  könny  az  a 

Gyöngy,  mellyel  a  halálos-ágyba'  fekvő 

Szép  virtus  ékesíttetik !  Ki  ekkor 

Is  még  lemond,  az  oktalan  —  bolond. 
Ottó   (tmatkozva).  Néném,  tehát    mi   lesz  kedved 

Majd  bíborunk  bemocskolása,  majd  [szerint? 

Megvettetett  szerelmem  által  a 

Rád  háromolható  szégyen  gyötör. 
Gertrudis.  Tudd  meg,  kicsiny  lelkű,  hogy  e  dolog. 

Ha  Melinda  érdemét  temette  volna 

El,  úgy  kikergettetni  kész  lehetnék 

Országaimból  —  és  mégis,  ha  azt 

Megérni  kellene,  hogy  reám  mutatva 

Susogni  hallanám :  ni  itt  megyén 

Gertrúd,  az  öccse,  kinek  kontár  vala 

Melinda  elszédítéséhen  —  Ottó ! 
Ottó.  De  Istenem!  tehát  szólj,  mit  tegyek? 
Gertrudis.  Te  engemet  megláncolál  s  magadnak 

Egy  gödröt  ástál,  mostan  mégis  én  — 

Én  húzzalak  ki  abból? 
Ottó.  Csak  te,  oh 

Gertrudis !  add  tanácsodat  nekem 

Hogyan  lehessen  enyim  Melinda  szíve? 
Gertrudis  (elsárgulva  visszarezzen). 

Hallatlan !  (járkál;  végre  kikiált) . 

Asszonyok ! Megyek. 

Ottó.  Kegyes 

Néném !  (ölelni  akarja  Gertrudist.) 

Gertrudis  (visszalöki) .  Hah !  vessz  el  itt  arany 
Űrében,  árva  bíboros  teremtmény  —        [kalitkád 
Mit  gondolok  veled !  (Elsiet,  az  asszonyok  követik.) 

Ottó.  Hah ! 

(A  bosszúság  és  szégyen  közt  habozván,  végre  kikiált.) 

Biberach ! 


TIZENHARMADIK  JELENET. 

Biberach  belép  és  parancsolatot  vár. 

Ottó  valamit  akar  mondani,  de  ismét  abban  hagyja,  ki 
is  akar  menni,  de  nem  bír  magával,  és  végre  az  elmoso- 
lyodó Biberachon  akad  meg  kérdő  szeme. 

Biberach  (vállat  vonít.  Ottóhoz  akar  menni,  de  a 
kis  ajtó  figyelmetessé  teszi.  Végre  megfogja  Ottó  kezét 
és  az  ellenkező  oldalnak  elejére  kivezetvén,  ezt  súgja). 

Eredj  utána  —  mutass  előtte  ki- 
Derült  tekintetet  —  kérj  engedelmet  — 
Mondd,  hogy  sokat  hallottál  a  magyar 
Feleségek  állhatatosságáról  —  ez 
Csak  próba  volt.  örömében  még  maga 
Fog  a  királyné  elvezetni  hozzá, 
S  a  résztvevésig  úgy  is  megpuhult 
Melinda  tán  öleléssel  is  köszön 
El     nem     rabolt     bizodalmáért.     Kikérsz 
Elutazásod  vég  pillantatán 
Egy  János-áldását  üríteni. 
Ott  én  leszek  majd  a  pohárnok ;  a- 
Vagy  légy  magad  —  ne,  itt  egy  kis  hevítő; 

(porokat  ád  által) 

Emez  pedig  nénédnek  altató. 

Ha  ezt  az  álom  elszólítja  onnan, 

Te  vissza  is  mehetsz  Melindához  megint  — 

(Elmosolyodik.) 

Ottó  (megrázkódik  az  öröm,  félelem  és  Biberach  iránt 
való  utálat  s  szeretet  között). 
Irtóztató !  —  de  köszönöm.   Ügy  van !  ő 
Enyim  bizonnyal.  —  ( Akirályné  után  siet.) 
Biberach.  Hogyha  bőkezűbb 

Lettél  s  fizettél  volna,  jobb  tanácsot 
Is  adhaték.  Most  jobb  lesz  tartani, 
Jó  herceg,  a  magyarsággal.  —  No  csak  menj ! 
(Le  akar  egy  székre  ereszkedni,  de  mintha  valami  jobb 
jutott  volna  eszébe,  halkal  felemelkedik  és  a  belépő  Izi- 
dorának Ottó  után  mutatván,  a  más  oldalon  elmegy.) 

TIZENNEGYEDIK    JELENET. 

Izidora  fájdalommal  néz  mind  a  kettő  után,  azután 
elsiet  Ottó  után. 
BÁNK  BÁN  (elé  jön  a  rejtek  ajtóból  meztelen  fegyverrel; 
magánkívül  sok  ideig  tipeg-iapog) . 

Hogy  e  tetem  fagyos,  hogy  e  szemek 

Vakok,  hogy  e  fülek  dugulva  nem 

Valának !  —  Egy  királyné  és  —  Melinda  — 

Oh,  oh! 

(Hidegülve.)  Megint  lehelhetek,  megint, 

És  érzem  azt,  hogy  élek.  A  homály 

Eloszla  —  megvirradt  —  felébredek, 

Irtóztató  kilátás  a  jövő 

Nappalra!  —  Vondd  ki,  lelkem,  most  maga 

Azon  setét  ködből,  mely  eltakarta 

Előled  a  világot  s  emberi 

Vak  bizodalomba  szőtt!  —  És  ilyen  asszony 

Őriz  meg.  oh  magyar  hazám?  Hah!  egy 

Förtelmes  asszony,  kit  hogy  ördögi 

Érzésiben  ne  lephessen  meg  a 

Jobb  ember,  érthetetlenül  beszéli 

Kétféleképen  gondolatjait.  — 

De,  hát  Melinda!  oh!  hát  a  haza/ 

Itten  Melindám,  ottan  a  hazám  — 

A  pártütés  kiáltoz,  s  szerelmem 

Tartóztat.  —  Énrám  bíz  a  szunnyadó 
Gondatlan  —  énreám  tévé  le  a 
Szegény  paraszt  elfáradt  csontjait : 
Nem  vélik  ők  a  zendülést,  mivel 
Bánk  a  királj^  személye  —  esküszöm 
Meg  is  fogok  felelni  ennek,  és 
Habár  tulajdoni  síromon  fog  is 
A  békességetek  virágzani.  — 
Szedd  rendbe,  lélek,  magadat  és  szakaszd 
Szét  mindazon  tündéri  láncokat, 
Melyekkel  a  királyi  székhez  és 
A  hitvesedhez,  gyermekidhez,  oly 
Igen  keményen  meg  valál  kötözve! 
Ügy  állj  meg  itt,  pusztán,  mint  akkor,  a- 
Midőn  az  alkotó  szavára  a 
Reszketve  engedő  káosz  magából 
Kibocsájta.  —  Két  fátyolt  szakasztok  el: 
Hazámról  és  becsületééiről.  A 
Bocsánatot  hörgés  közt  is  mosolygom. 
Ha  ölettetésem  ezekért  lészen !  —  Egy 
Mennykőcsapás  ugyan  letépheti 
Rólam  halandóságom  köntösét ;  de 
Jóhíremet  ki  nem  törölheti. 


MÁSODIK  FELVONÁS. 

Setét  boltozat  Petur  házában,  hátúi  középen  egy  fekete, 
asztal,  mely  körül  Mikhál  bán,  Simon  bán  s  a  békéte- 
lenek  ülnek,  sokan  pedig  körülöttük  állanak.  Petur  bán 
az  elüülö;  a  feje  felett  a  falon  kép  függ,  melyen  egy  a 
trónuson  büszkén  ülő  asszony  látszik.  Mindenik  béké- 
telen  mellett  a  székhez  befedett  paizs  van  támasztva. 
Nagy   függő   lámpás    világít.    Az   elöbbeni    éjtszaka. 

ELSŐ  JELENET. 

Petur.  A  hajnal  érkezik,  s  még  mind  csak  ily 
Határozatlanul?  —  Szorongatást 
Okoz  talán  a  jó  szerencse?  vagy 

Csak  összetett  kezekkel  várakoztok, 

Hogy  majd  helyettünk  fog  dolgozni  a  sors?  — 

Hát  nem  ti  voltatok,  kik  oly  mohón 

Kapátok  érc-pohártokat,  midőn 

Vagy  három  órával  ezelőtt  ivek  a 

Magyar  szabadság  hosszú  életére !  ? 

Ügy,  úgy!  hiszen,  meg  kellett  volna  azt 

Gondolni,  hogy  csak  akkor  mernek  a 

Kis  gyermekek  mást  megfenyegetni,  a 

Midőn  hiszik,  hogy  azt  nem  tudja  senki. 
Simon.  Boldog,  ki  hisz:  mert  meg  nem  váltja  a 

Jelenvaló  kisebb  rosszat  talán 

Rosszabb  jövendővel.  Mi  lesz  hazádból 

Akkor? 
Petur.  Megállja  még  az  a  sarat. 
Simon.  De  mégis  —  úgy  lehet,  hogy  elmerül. 
BÉKÉTELENEK  (dörmögve) . 

Igaz. 
Petur.  Hah!  ördög  és  pokol,  biz'  úgy 

Kívántok  itt  villágosíttatást,  mint 

Ha  a  dolog  csak  engem  érdekelne, 

És  bőrötökre  tán  építeni 

Magamnak  egy  uralkodást  akarnék. 
Simon.  Mikhál,  te  szólj. 
MiKHÁL  (aki  szundikált).  —  No  mit?  csináljatok 

Mit  tetszik,  és  ahol  közegyezéssel 

Megállapodtok,  ott  megegyezek.  (Ismét  szundikál.) 
Simon.  Hm!  csalhatatlan  a  közegyezés? 
BÉKÉTELENEK  (dörmögve) .  Kérdés ! 
Petur.  Tehát  ti  szüntelen  csak  a 

Visszhangi  vagytok  e  szőrszálhasító 

Fontolgatásinak?   Mért  jöttetek 

Ide  hát?  vagy  a  pillanatnak  közcl- 

Létébe'  kívánnátok  visszamászni? 

Oh  gyáva  lelkek!  mondom:  a  jövő 

Éjjelre. 
Simon  (homlokát  dörgölve).  És  olyan  hamar. 
BÉKÉTELENEK  (nyughatatlansággal).  Hamar. 

Petur.  Zárt  néki,  míg  nekünk  nem  adja  ő. 
Tő  asszonyok  kezébe,  nem  királyi- 
Pálcánk  —  le  onnan,  édes  asszonyom! 

(A  jelctte  lévő  képet  ellöki.) 
Egy  oly  teremtés,  akinek  nem  ez 
Hazája  —  cinteremj einkben   a- 
Kinek  lenyugodott  szülői  nem 
Tevék  le  csont  jókat  —  ki  gyermeki 
Játékainkban  is  nem  osztozott  volt : 
Bennünket  az  vájjon  szerethet-e? 

BÉKÉTELENEK  (elevenebben). 
Nem,  nem ! 

Simon.  De  hátha  mégis  úgy  lehetne? 

Petur.  Hallgass,  Simon !  —  Nem  érdemes  talán 
Az,  ami  játékon  forog,  hogy  a 
Kockák  vetésén  kissé  karjaink 
Fárasszuk? 

(Felkapván  a  mellette  levő  paizsot,  arról  a  takarót  le- 
rántja és  a  címer  rajta  egy  a  trónus  alatt  vérében  jetrengő 
asszony.) 

lm,  csak  ide  tekintsetek! 
Nem  érdemes  mászásra  e  derék 
Szőllőgerezd?  nem  érdemes,  hogy  a 
Király  megint  király  legyen?  s  nyakunkra 
Ne  hágjon  a  dölyfös  Meránia? 

(Mind  bámulva  vonják  le  mellettek  lévő  paizsakról  a 
takarót  s  mindeniken  az  eló'bbeni  címer  látszik.) 

Egy  véres  asszony  a  királyi  szék  alatt 

Nincs  senki  is?  —  no  menjetek  haza 
Tehát  s  vegyétek  fel  magatokra  a 
Töredelmeseknek  köntösét,  ha  ez 
Vétek;  s  zokogjatok,  mint  a  bolondok, 
Kik  vétkökért  csapra  ütik  verőket  — 

BÉKÉTELENEK  (jelzúdiilva  kardot  rántanak  s  az  asz- 
talra csapják). 
Sokáig  éljen  a  magyar  szabadság! 

MiKHÁL  (jelütődik).  Mi  az?  mi  végződött? 

Simon  (ingadozva).  Én  nem  tudom. 

Petur  (egy  szegletbe  dobván  a  nála  levő  paizst). 

Le  a  királyi  székből,  asszonyom ! 
BÉKÉTELENEK.  Véresen  is! 
MiKHÁL.  Mit?  Oh  nagy  Istenem! 

Petur.  Mi  lelt,  öreg?  —  vagy  úgy!  Hát,  a  jövő 

Éjjelre  — 
BÉKÉTELENEK.  Pártütés! 

MiKHÁL    (jelugorván,   egyik  széktől  a  másikra   tán- 
torodik) . 

Hah!  Pártütés?! 
Petur.  Utálatos  beszéd!  nem  pártütés  — 

Kicsikart  szabadság!  —  csak  nyugodj',  öreg. 
MiKHÁL.  Oh  nyughatatlan  éjt.szakám !  Simon, 

Petur  —  ti  —  emberek !  —  Irtóztató 

Álomba  rengettetek  el  engemet. 

Mikhál  —  öreg !  mi  lett  belőled?  —  ébredj ! 

(Magát  mellénél  rázza.) 

Petur.  Csak  csendesedj !  neked  semmit  se  kell 

Csinálni  — 
Mikhál.  Oh,  bán,  bán,  ez  már  gyalázat! 

Simon!  Simon!  te  is  közöttök?  oh  nem! 
Simon.  De  hátha  mégis  — 
Petur.  Ő  is  fegyveres 

Társunk  — 
Mikhál.  Csalárd  vagy  bán :  az  én  öcsém  ő ! 

Uram  teremtőm,  szánj !  mire 

Jutottam?    (térdre   esik)    Irgalom,  meg  irgalom, 

Irgalmas  Isten !  Ah,  hová  jutottam !  (Elhanyatlik.) 
Simon  (felfogja).  Bátyám! 
Petur.  No  hagyd  el,  üljetek  le  csak. 

A  vének  olyak,  mint  a  gyermekek. 

Kik  mindenért  sírva  fakadnak.  Nem  is  hal 

Ö  meg. 
Simon.     De  hát  mégis  úgy  lehetne  — ?  (kívül  azOr.) 

Ki  vagy? 
Szózat.  Szabad  magyar. 
Az  ŐR.  Mi  jelszavad? 

Katona  József  és  gr.  Teleki  László  munkái.  3 

Szózat. 

Melinda. 

Petur. 

Jön 

BÉKÉTELENEK. 

Ki 

az? 

Simon. 

Melinda? 

MÁSODIK  JELENET. 

BÁNK  (betoppan).  Bánk. 

Az  Isten  e  gyülekezet  álmodott 

Céljával,  ha  az  elsül,  és  igaz,  jó ! 
Petur.  Nem  álmodott  ez,  elsül,  és  igaz,  jó. 
BÁNK.  Ugy  hát  szerencsét  kívánok. 
Petur  s  a  Békételenek.  Köszönjük. 

MiKHÁL  (jeleszmélkedvén,  Bánkhoz  siet). 

Bánk,  kedves,  édes  öcsém !  Isten  hozott 

Egy  ősznek  oltalom-pajzsul!  Te  ments 

Meg  engem  e  haramiák  közül. 
BÁNK  (kardjához  kap).  Haramia? 
BÉKÉTELENEK.  Hogy-hogy? 

Petur.  Semmitől  se  tarts,  bán! 

BÁNK.  De  hát  mért  reszket  ez  az  ősz? 
Petur.  Mivel 

Csak  gyermek. 
MiKHÁL  (égre  vetett  szemekkel).  Oh,  uram,  bocsásd 

magadhoz 

E  gyermeket  s  adj  neki  jó  éjtszakát ! 
BÁNK.  öreg!  világosíts  meg  e  dologban. 
MiKHÁL.  Ügy  vélekedtem,  hogy  Peturnak  egy 

Vitézi  társaság  lesz  célja,  mint- 

Hogy  a  Kalandosok  már  elhagyatnak. 

Azonba'  képzelhedd  érzésimet 

Midőn  felébredek  s  kiáltani  hallom: 

Le  a  királyi  székből!  —  Pártütés! 
BÁNK  (egészen  kirántja  kardját).  Való  tehát? 
Petur.  Nem  egészen.  Csak  hogy  egy 

Asszonynak  engedelmeskedni  nem 

Fogunk. 

BÁNK.         S  miért? 

Petur.  Miért?  miért?  te  kérded 

Azt,  bán?  szegény  lélek,  sajnálhatom 
Szép  gyengeséged. 

BÁNK.  Gyengeségemet  ? 

Petur.  Ne  erőszakoskodjál  magadon !  Tudom 
Én  jól,  hogy  elvesztette  lelked  egy 
Részét  arany  nyugalmának.  —  Panaszát 
Nem  hallod  elnyomattatott 
Hazádnak  és  nem  látod,  mint  potyog 
Hazádíiának  arcáján  le  könnye?  — 
Ez  a  merániaknak  izzadoz; 
Amaz  merániaknak  a  hasát 
Hizlalja  vérverejtékével;  ez 
Bőrét  siratja,  mert  merániak 
Takargaták  be  abba  testöket. 
Román  ugyancsak  zendítő  vala, 
Meg  is  fizette  Zavichosztnál  halállal; 
De  a  szegény  Miczislavicz  Micziszláv 
Mit  véte,  e  meráni  büszke  asszony 
Hogy  tartományait  kivan  ja  el? 
Bánk  bán !  barátim !  a  szülők  Polyák- 
Ország  felé  néznek  kisírt  szemekkel, 
Mert  tán  fiuk  Endrével  ott  veszett, 
Azért,  hogy  egy  öt  esztendős  gyerek 
Nyerhesse  a  galici  tartományt.  — 
Légy  boldog,  Endre !  ha  te  királyi  pálcád' 
Kezébe  adtad  asszonyodnak  és 
Jóságodat  dicsérni  hallván,  úgy  veszed 
Incselkedését,  mint  jó  pénzt  —  ime: 
Alattvalóid  így  segítenek. 

BÁNK.  S  mit  véte  nektek  e  meráni  asszony? 

Petur.  Oh  bán !  ez  a  derék  asszony  nagyon 
Értett  azon  közönséges  szokáshoz  — 
De  engemet  csak  nem  fog  lépre  csalni  — 
Jól  tudta  ő  azon  mindennapi 
Fogást,  mikép  kelljen  az  alattvaló 
Nagyoknak  orrára  az  édes  reménység 

Üvegszemét  nevetve  tenni  fel; 

De  úgy,  hogy  azt  ők  észre  se'   vegyék  — 

Az  olyanoknak,  mint  te  vagy,  nagyúr, 

Ö  rang,  ígéret  és  aranyhegyek 

Zacskóba  zárt  szelével  el  tudá 

Mázos  kegyelmét  osztogatni, 

S  a  jó  bolondok,  hogy  helyét  találják, 

Kivetek  zsebükből  ön  vagyonjokat. 
BÁNK.  Amit  magok  vetettek  el,  királyok 

Vérén  vegyék  meg  azt  ismét? 
BÉKÉTELENEK.  Nem  Úgy  van. 

Petur.  Mi  a  királyt  imádjuk  —  ám  de  egy 

Endrében  —  egy  férliú  királyt  imádunk. 

Meráni  asszony  nem  kell  itt  soha. 
BÉKÉTELENEK.  Nem,  nem! 
Petur.  Görög,  gubás,  bojér,  olasz. 

Német,  zsidó,  nekem  mihelyt  fejét  | 

A  korona  díszesíti,  mindegy  az ;  | 

Mert  szent  előttem  a  királyom  és  az 

Asszonyt  becsülöm  —  ah,  de  mégis  annak 

Én  engedelmeskedni  nem  tudok. 

Nem,  nem  tudok,  mint  Endre  a  királynak!  — 

Midőn  Pozsonyvárban  Erzsébetet 

Általvevé  Lajos  thüringi  herceg 

Számára  a  követség  —  oh  mikép 

Állt  ottan  ő !  Egész  ország  csupán 

Nyelvén  lebegni  láttatott :  «Köszöntöm 

Uratokat  (így  szólt),  mondjátok  neki. 

Hogy  ezen  csekélységgel  elégedne  meg; 

Ha  Isten  éltet,  még  idővel  a  leg- 

Több  drágaságokkal  fogom  tetézni. » 

S  kirakta  a  szörnyű  sok  kincseket, 

Amelyeken  Thüringia  elvakult. 

Hogy  álla  ottan  Endre,  hátul  egy 

Szögletben  —  Endre,  a  magyar  király!  — 

Pirulva  morgott  a  magyar,  s  te,  Bánk, 

A  köntösét  rántád,  hogy  előbbre  menjen,  — 

Sírt  bennem  a  lélek,  hogy  a  pazarlást 

Szemléltem  és  minden  magyar  szeme 

Könnyekbe  lábbadt.  —  Honnan  volt  az  a  kincs? — 

Bánk,  nem  felelsz?  —  Tulajdonunkat  el- 

Vevé  s  od'adta  a  hazájabéli 

Cinkosinak,  kihúzta  a  szegény 

Magyarnak  a  kezéből  a  kényért  s  azt 

Megette  a  meráni  fegyveres. 

Lerontatá  atyáink  várait 

S  meráni  fegyverest  rakott  oda. 

Elszedte  hivataljainkat  és 

A  puszta  bán  névvel  cifráza  fel. 

Egbert,  az  öccse,  alig  törölte  le 

Fülöp  királynak  a  vérét  kezéről, 

S  itt  a  scepusi  földet  elnyeré. 

Berchtold  az  üstökét  se'  tudja  még 

Befonni  s  már  érsek,  bán,  vajda  s  Bács- 

Bodrog  megyékben  főispán  leve. 

Bánáti  Bertalan  kihal  fimag 

Nélkül:   s  ez  asszony  egy  jött-ment  Jerindó 

Di  Vegliát  atyjaíiává  teremt  — 
BÁNK.   Igen  —  de  Ráskai  Demeter,  pohárnok  — ? 
Petur  (megütközik  s  ajkát  harapja). 

A  sógorom?  Hm!  a  derék  s  haszont- 

Hajtó  pohárnok  a  vámot  valóban 

Elnyerte  Újfalun,  mert  szorgalommal 

Töltötte   a   királyné   kancsóit.   —  Sokáig  éljen  I 

(Egy  kancsót  magasra  jelemel,  azután  kiönti  a  jöldre.) 

MiKHÁL.  A  gyermekek  tapossanak  anyjokon. 
Midőn  az  atyjok  messze  tartományban 
Fárad  szerencséjök  miatt?  —  Gonoszság!  — 

Petur.  Minő  szerencséért?  hogy  enged  egy 
Asszony  kevély  áhítozásinak 
S  Kálmánnak,  a  fiának,  hogy  dobot 
Vagy  egy  kicsiny  kürtöt  nyerhessen  —  űzi 
Galíciából  el  Micziszlaviczt? 

BÁNK.  És  így  hazátok  elbúsult jait 
Játszani  akarjátok  s  királytokat 
Ügy  tenni  a  királyi  székre,  hogy 
Gertrudis  estén  szíve  megrepedjen? 

Fájdalmiban  megölni  érzeményit, 
Hogy  társitoknak  könnyeit  soha- 
Se  lássa  többé  —  egyszersmind  szeretni 
Is,  ölni  is  szándékoztok;  mivel 
Gertrudis  éppen  a  király  maga! 
Petur.  Ne  élne  vissza  hát  azzal  s  ne  kapna 
Vasas  marokkal  a  magyar  javak 
Közé;  mivel  részemről  én  bizonnyal 
Orrára  kész  vagyok  koppintani. 

BÉKÉTELENEK.    Mi   is  ! 

BÁNK.  De  ő  azért  csak  mégis  az  marad. 

Petur.  No  nekem  ugyan  nem  az!  ha  egyszer  ő 
Rabló,  királyném  is  megszüne  lenni  — 
Ezt  esküszöm,  míg  Endre  élni  fog. 
Meg  kell  erősítenie  régi  (szent 
Első  királyunktól  kitett)  szabadság- 
Beli  jussainkat;  vagy  ha  megmutatja, 
Hogy  a  hazám  boldogságán  segít 
Ezen  szabadság  eltörlése  —  egy  szót 
Se  szólok :  ámde  míg  ez  a  szokás, 
E  század,  Árpád  vére,  a  magyar 
Érzés,  magyar  javak  virágzanak. 
Mindaddig  azt  fogom  kiáltani:  üsd  az 
Orrát,  magyar ,_  ki  bántja  a  tied' ! 

BÉKÉTELENEK.    Üsd,    Üsd  ! 

BÁNK.  S  ezen  szokást  tekintve,  mi 

Szükség  setétben  bódorogni?  Ha 
Törvény  s  szokás  szerint  cselekszetek,  nem 
Csak  én,  hanem  minden  magyar  segítő 
Kezét  sietve  nyújtaná  — 

Mind  ;  Peturon  kívül  (mintha  hályog  esne  le  szemök- 

ről).  Igaz. 

BÁNK  (csendességgel).  Az  őseink  becsülettel  s  vitézi 
Lélekkel  estek  egykor  cl  kicsiny 
Vagyonoknak  elnyeréséért,  vagy  inkább 
Értünk:  s  mi  azt  mostan  magunk  javára 
Tartsuk  hazánknak  omladékain? 
Azokon :  mivel  hogy  zendülésbe'  nem 
Fog-e  kiömleni  az  ártatlanok-. 

A  felebarát] ainknak  vére  is?  mely 
Bugygása  közben  fogja  a  szabadság 
Jajos  tüzét  átkozni  —  hörgeni  — 
És  tagja  legyek  e  rossz  társaságnak 
Itt  én  is?  ártatlan  vért  ontani 
Segítsek?  és  abban  eszköz  legyek,  hogy 
Jajgasson  a  szabadságunk  miatt 
Szegény  magyar  hazám?  — 
Az  éltöket  s  a  nyugodalmokat 
Kockára  tegyük  polgártársainknak, 
Kik,  mint  szülőinket,  bennünket  is 
Táplálták!  —  És  miért?  mivelhogy  ez 
Asszonynak  a  hatalma  büntetetlen 
Teszi  azt,  mit  a  közönséges  zsivány 
Talán  fizetne  életével  is? !  — 
Vétkül  tulajdonítsuk  azt  neki. 
Hogy  a  felekezetét  jobban  szeretné. 
Mint  a  magyarságot?  —  Ha  németek 
Között  közületek  király  lehetne 
Egyik,  nem  elsőbb  volna-e  előtte 
Még  ott  is  a  magyar? 

BÉKÉTELENEK  (gondolkozva,  dörmögve) .  Hisz  az  való. 

BÁNK.  És  ennek  ellenét  kívánja  még- 
is mindenik;  sőt  azt  akarja,  hogy 
Úgy  tegyek  én  is.  —  Nem,  magyarok!  soha 
Azt  tenni  nem  fogom.  Való,  hogy  engem 
Az  emberek  bolondozása  meg- 
Mulattat ;  oh,  de  a  verőkbe  és 
Az  életökbe  forró  ösztönöm 
Markolni  nem  kíván,  se  játszani.  — 
Hogy  Bánk  leüljön  a  setét  szövetség 
Gyász-asztalához,  ahhoz  nem  csekélyebb 
Mint  banki  sértődés  kívántatik. 

BÉKÉTELENEK   (egymásra  nézvén).  Jól,   jól  beszél. 

Petur.  Nem  jól  beszél,  ha  mondom 

Simon.  Ispán !  de  hát  ha  mégis  ügy  lehetne  — ? 

BÁNK.  Ha  oly  hatalmatok  lehetne  is. 

Mint  volt  Leventa-  vagy  pedig  Kupának  — 
De  nekik  is  elsült-e? 

Simon.  Mikhál!  gyerünk! 

MiKHÁL  (örömmel),  öcsém! 

BÉKÉTELENEK    (mind  felemelkednek).  Gyerünnk! 

Petur.  Pokolba!  hát  talán  nem 

Esküdtetek  meg  itten? 

BÉKÉTELENEK  (ismét  le  akarnak  telepedni) .  Az  való  1 

BÁNK.   Kérlek,  ne  bántsd  őket !   különben  én 
Tőlök  fogok  kívánni  egyet  itt 
Mindjárt.  Ne  engedj  jönni  annyira  — 
Úgy  is  felelned  kell  még  egyre  —  egyre, 
Mely  őrülésre  hoz:  de  félre  ezt 
Most  egyszer!  —  Emberek,  jertek  velem! 
Előbb  való  a  hit  parancsolatja: 
Istennek  a  kenettje  egy  királyi  felség. 

BÉKÉTELENEK  (Bánkhoz  állanak). 

Petur  (eleikbe  futván). 

Az  Istennek  kenettje  Endre ;  nem 
Gertrúd !  ez  a  rabló  az  nem  lehet ! 
Azért  csak  érjem  el,  torkon  fogom, 
S  királyi  széke  kárpitjának  a 
Zsinórival  fojtom  beléje  lelkét. 
Mint  vízözön  zúgok  mindenfelé, 
S  ahol  találom,  ottan  rontom  össze 
Ez  asszony  annyit  átkozott  fejét. 

BÁNK.  Várdán,  belőled  most  a  nemzeti 
Rút  gyülület,  nem  az  igazság  beszél. 
Jertek  velem  magyarok!  szánjátok  otet, 
Mert  nem  gonoszságért  gyűlöl,  hanem 
Azért,  mivel  más  más  köntöst  visel. 

Mind.  Gyerünk! 

Petur.  Kiholtak  szabadítóid,  oh 

Te  vasra  vert  hazám?  no  nyeld  le  a  bilincsed 
Jajgatva  s  edd  magadnak  a  halált !  — 
Nem  kényszerítelek  —  magam  is  tudok 
Hóhérja  lenni  azon  utálatosnak!   (El akar), 

BÁNK.  Megállj !  —  Ezen  haza-  s  felségárulót 
Láncokba  verjétek  —  parancsolom, 
Én  a  király  személye,  én  —  maga 
Parancsol,  Endre,  a  király!  — 

Petur  (Bánk  lábaihoz  hajol) .  Királyom ! 

BÁNK  (elérzékenyedve  felemeli). 

Petur,  Petur,  kedves  bátyám,  ölelj  meg ! 
Látod,  hová  tud  téged  csak  neve 
Is  vinni  Endrének!  látd,  mint  buzogsz 
Érette,  mégis  a  szívét  akarnád 
Kitépni!  —  Hát  jut-e  eszedbe  még  a 
Testvéri  hiboníP  Te  ott  is  Endre 
Pártján  valál,  —  s  midőn  jószágidat 
Elszedte  Elmerik  király  — 

Petur.  Eressz ! 

BÁNK.  Hozzám  jövel  szökésed  éjjelén, 
Még  egyszer  elmentünk  a  cinterembe 
Együtt  —  lerogytál  ott  atyádnak  a 
Sírjára  s  azt  montad:  «igazad  vala 
Atyám  —  az  Isten  nem  segít  soha 
Felkent  királyok  ellen !  Nem  maradt 
Semmim,  csak  egy  szívem :  már  legyen  a 
Föld,  melybe'  nyugszol,  akárkié ;  de  sirod 
ölelése  s  e  mondás  enyim  marad. » 

Petur  (Bánk  nyakába  esik). 

öcsém !  —  az  Isten  nem  segít  soha 
Felkent  királyok  ellen !  —  Már  legyen  — 
Akárkié  a  föld  és  a  vagyon  — 
Egy  szív  marad;  s  így  —  szent  Haza,  békesség! 

Mind  (Bánkhoz  tolakodnak).  Az  —  békeség!  — 

MiKHÁL.  öcsém  !  Uram  teremtőm ! 

BÁNK  (mintha  mind  egybe  akarná  ölelni). 
Oh  Endre !  győzedelmeskedj  te  bár 
Országokon ;  de  ilyen  győzedelmet 
Mint  Bánk  neked  nyert  most,  nem  nyersz  soha! 

Az  ÖR  (kívül).  Ki  vagy? 

Szózat.  Szabad  vitéz. 

Az  ÖR.  Jelszód? 

Szózat.  Melinda  1 

BÁNK.  Melinda!  oh,  ki  gyógyít  engemet  meg? ! 

Mind  (egy  oldalra  tolódnak).  Hali!  árulás! 

HARMADIK  JELENET. 

BiBERACH  (jön).  Csak  Biberach. 

BÉKÉTELENEK.  Hah!  halj  meg! 

BiEBRACH  (nyugodtan  visszalép). 
No  lassan !  ejnye  milliom !  biz  úgy 
Nekem  estek,  énhelyettem  hogyha  itt 
Más  állna,  tán  a  nyavalya  is  kitörné. 
Kedves  vitézek,  csendesen !  biz'  az 
ördög  nem  alszik!  —  ej,  szégyen,  gyalázat 
Kardot  ragadni !   (Csalfa  alázódással) . 

Egy  magyar  csak  egyik 
Bajusza  végével  pokolba  űzhet 
Egy  ily  szegényke  németet. 

Simon.  Melinda! 

MiKHÁL.  Hol  loptad  el  húgomnak  a  nevét? 

Biberach.  Ahol  magát  más  lopta :  a  királyné 
Dombérozó  mulatságában. 

BÁNK,  MiKHÁL,  Simon.  Ember! 

Biberach.  No  hadd  beszéljem  hát  magam'  ki ;  de  — 

(Igazán  megszeppenve.) 

ördögbe  is!  valóban  most  eszem 

Fel  kell  tekerni  —  átkozott  hajón  evez  szerencsém 

S  elül,  hahogy  reája  nem  vigyázok. 

Bánk.  Kóbor!  hogyan  jött  a  Melinda  név 
Nyelvedre? 

Biberach.       Páh !  tehát  még  sem  tudod?  — 
De  igaz !  hisz  a  királyné  prüszkölő- 
Becs-rang-porától  egész  bolondulásig 
Elszédültél  te.  No  de,  szó  ami  szó. 
Ők  szépen  is  fogának  a  dologhoz, 
Ügymint :  «Nagyúr  —  ej  —  Bánk  bán  —  így,  meg 
Nem  illik,  ország  első  nagyja,  hogy  —        [így' 
így  meg-meg  így.»  —  Felhozta  hát  ide 
Szép  együgyű  feleségét  a  nagyúr, 
Bármint  dörömbözött  szerelme-féltő 
Nagy  .szíve. 

Bánk.  Ember ! 

BiBERACH.  Csak  csendesen,  oh 

Bán !  most  az  egyszer  úgy  kell  már  viselni 
Magamat,  hogy  a  hajlandóságodat 
Megérdemeljem ;  mert  ebül  leszek. 
Ládd,  bán,  sokan  tudták  ezt  a  regét ; 
És  ha  igazat  kell  szólni,  addig  én  is 
Sípot  faragtam  nádatok  között. 
Míg  benne  ülhettem  s  hiú  szemekkel 
Néztem  magam  körül  —  nevetve  mást. 
Véletlen  így  tanultam  azt  ki,  a- 
Mit  szorgalommal  sem  tudtak  sokan.  — 
Ispán  uram,  te  oly  merőn  tekintesz 
Reám  s  nem  tudod,  hogy  csak  ezen  éjszakát 
Lett  volna  szükség  el  nem  lopni  Bánk  bán 
Nagyúrtól,  és  hogy  addig,  míg  ti  itt 
Vele  vagytok  —  otthon  Ottó  és  Melinda  — 

MiKHÁL,  Simon.  Melinda,  húgom?  I    .  . 

BÁNK.  Fattyú!  megöllek!  J   ( ^^yszí;;'^^.; 

BiBERACH.  Ezt  Ugyan  bizony 

Szolgálatomra  nem  reményleném. 
Ládd,  bán :  királyod  a  kezedbe  adta 
Egész  hatalmát ;  s  így  hogy  egyikének, 
Vagy  másikának  útjában  ne  légy. 
El  kellé  ország-vizsgálásra  menned. 

Petur  (mérges  kacajjal  emeli  fel  ökleit). 
Gyalázat !  ellágyulhattam !  —  No  Bánk, 
Hát  nem  kacagsz  velem? 

BÁNK  (összecsapván  kezeit).     Pokolbeli 
Irtóztatóság  büntetései  — 
Földünkre  jöttetek  hát  már?  hiszen 
Ni  itt  világos  egészen,  amit  én 
Üres  fejű  ki  nem  tudtam  találni?  — 
El,  a  királyhoz,  a  —  császárhoz  —  a 
Pápához  elmegyek  s  hogy  elpiruljon. 
Lerántom  e  parázna  bíborosról 
A  szép  álorcáját  kacagtatón. 
Oh,  légy  velem,  hideg  vér,  légy  velem! 
Ne  hagyj  el  állhatatosság!  hogy  merően 
Nézvén  szemök  közé,  becsületes 

Tekintetemnél  elvakuljon  a 

Szentségtörő.  Meggyilkolom  ott  előtte 

A  bíboros  gazembert ;  és  ha  a 

Vesztőpiacra  hurcolnak,  kiáltom : 

Azért  jutott  hóhér  kezébe  Bánk,  mert 

Hitvese  virtusát  bosszulta  meg. 
BiBERACH.  Páh,  milliom !  bizony  tán  nem  tudod, 

Hogy  csóka  csóka  társának  szemét 

Ki  nem  kaparja?  mert  ám  mintsem  oly 

Nagyot  bakázzon  a  bíbor,  bizonnyal 

Előbb  feláldoznak  tíz  Bánkot  is. 

De  gyilkod  is  haszontalan  fened: 

Az  utakat  jól  tudjuk  elállani; 

Vesztühelyet  se  fogsz  te  látni,  hogy 

Ottan  rikolthassál  —  az  ily  rikoltót 

Titokba  szokták  ám  eloltani. 
BÁNK.  Német !  te  megnyitottad  a  szemem ! 

S  ily  kábaságot  akartam  tenni?  —  Nem ! 

Szeggel  szeget !  hisz  a  tilalmas  és 

Megengedó'dhető  ravaszkodás 

Úgy  állnak  el,  mint  a  hazug  s  igaz. 

Megmenthetem  talán  még  —  nemde,  oh 

Szólj  Biberach,  lehetne  még  talán 

Meggátlanunk?  szólj,  szólj ! 
Biberach  (öklét  összeráncolt  homlokához  nyomván, 

igen  mély,  de  rövid  gondolkozás  után). 

Talán.  —  Gyerünk! 
BÁNK.  Ember !  ha  még  késő  nem  volna  —  oh 

Angyal!  szerezd  meg  üdvösségemet.  — 

Ne  menjetek  széjjel  mindjárt,  barátim. 

Hogy  megtaláljalak,  hahogy  talán 

Lehetne  szükség  rátok  —  (Mikhálhoz)  ösz,  re- 

Egy  nyugodalmas  éjtszakát.  [mélj 

MiKHÁL.  Uram, 

Szent  isten !  adj  te! 
Mind  (morogva).  Ámen.  Úgy  legyen. 

Simon.  Szabadítsd  szerette  húgomat,  Melindát. 
BÁNK.  Csak  egyszer  őtet  a  kezem  közé 

Vehessem,  oh  mikép  fogom  kacagni 

A  gyáva  herceget ;  s  ha  húsomat 
Lerágja  a  kerítő  asszony  akkor, 
Még  csontomon  is  elviszem  Mehndát. 
Egy  elhagyattatott  helyen  legyen 
Inkább  kenyéren  s  vízen,  mintsem  itt 
Pompában,  bíbor  és  a  hermelin 
Bemocskolásra  eszközül  vettessen, 
S  szolgáljon  egy  bujának,  akinél  még 
Drágább  s  becsesb  előttem  a  kutyám.  (El.) 

BiBERACH  (maga  eleibe  dörmögve,  követi). 

ts  —  jó  ez  is.  Egyik  csak  nyerni  fog!  (El.) 

Petur  (egy  ideig  merően  nézi  mindnyájokat,  kik  el- 
gondolkodtak) . 

No  —  üljetek  le  hát  —  azt  mondta,  hogy 
Maradjatok.  — 

Mind  (székekhez  ballagnak,  leülnek  s  az  asztalra  békét- 
lenül könyökölnek.  A  többiek  köröskörül  a  fal  mellett 
lévő  padokra  telepednek  vagy  térdökre  bókolnak,  vagy 
fejőket  hanyatt  a  falnak  támasztják) . 

Jó,  jó!  Maradhatunk. 

MiKHÁL.  Bojóth!  Bojóth!  —  Kopácsolásokat 
Lelkem  menyasszonyi  ágynak  gondola; 
Pedig  becsületünknek  egy  koporsót 
Szegeztek.  Oh  Melinda! 

(Bánatosan  lehajtja  fejét  s  végre  elszunnyad.) 

Simon  (mellé  ül) .  Még  hiszem, 

Tán  jóra  fordulhat  minden ! 

De  hát 
Ha  nem?  Kevély  spanyol  szív,  hol  maradsz?  — 
Hamar  tűnő  örömremény,  mi  vagy 
Te?  játszi  képzete  a  kívánkozó 
Észnek  —  mosolyg  s  —  meghal  — 
Petur  (az  ablaknál  egy  székbe  vetette  magát).  Jó  éjt- 

[ szakát ! 
Mind  (anélkül,  hogy  megmozdulnának,  dörmögik).  Jó 

[éjtszakát ! 
Petur  (magába  morog) .  Virrad. —  Nem  úgy,  nem  úgy 
Ti  földi  istennők!  ne  gondoljátok  azt, 

Hog^7  minden  irtózik  hatalmas  hangotoktól! 

(Hirtelen  visszatekint.)  Hát  alszotok? 
Mind  (lassabban).  Jó  éjtszakát !  — 
Petur.  Aludj' 

Mohón  kilobbant  hazafiság !  — 

(Elragadtatva  néz  ki  a  hajnalcsillagra.) 


Csillag!  (Hirtelen  gúnyolva.) 

Lopott  fény !  —  ej !  —  (Lassan.) 


Dicső  fény- 

(Lassan.) 
Jó  éjtszakát! 


HARMADIK  FELVONÁS. 

Melinda  szobája. 

ELSŐ  JELENET. 

BÁNK  (az  asztalnál  állva  kezére  bókolt).  Hazudsz! 
Melinda  (előtte  térdepel) .         Igen  ;  mióta  hitvesed 

Megszűnt  Melinda  lenni,  mindenik 

Vétek  lehetséges.  Hazudni?  oh  I 

Oh  vajha  angyalom  lehetne  az. 
BÁNK.  Mit  térdepelsz?  az  Isten  nincsen  itt  — 

Állj  fel!  beléphet  egy  meráni  állat, 

És  azt  hihetné :  őtet  illeti.  (El  akar  menni,  de  ismét 

Hát  nem  cselekszed?  {visszajön.) 

Melinda  (térdein  eleibe  csúszik),  ölj  meg  engemet, 

Bánk !  ölj  meg  engemet  — 
BÁNK.  S  egy  semmi  asszonyt ! 

Melinda.  Oh  Istenem !  de  én  nem  az  vagyok. 
BÁNK.  Ártatlan?  és  az  udvar  nyelve  e 

Névvel  nevezte-e  becsületem? 
Melinda.  Nem,  azt  ne  mondja  az  udvar,  mert  hazud 

Mindenkor  —  ez  ne  mondjon  engem  annak. 

Ah  én  szerencsétlen  személy  vagyok!   (Lerogy  a 

[földre.) 

BÁNK  (jelemeli).  Szegény  szerencsétlen  Melinda! 
(Merően  néznek  egymásra.) 

Mit 

Akarsz?  mi  kell?  tehát  te  engemet,  mint 

Egy  Tantalust  az  el  nem  érhető 

Végcél  után  csak  hagysz  kapkodni?  —  Sírsz? 

Felelj ;  de  szóval  és  ne  így !  hiszen 

Szép  könnyid  elbúsíthatnák  az  ég 

Lakosait  s  az  angyalok  magok 

Szánnák  kigördülésit.  Elveszek,  s  én 

így  férfi   nem   vagyok.    (Elereszti.)  Mégsem  hi- 

Ottó  s  Melinda,  egyaránt  örültek !  —       [szék.  — 
Melinda  (térdeit  kiUcsolja). 

Bánk,  Bánk!  taposs  meg  legalább  engemet! 

Én  bűntelen  vagyok.  Oh  ne  mondd  meg  ezt 

Testvéreimnek :  nem  feleség  —  anya. 
BÁNK  (belök  egy  oldalajtót). 

Te  átkozott  kis  alvó,  mit  mosolyogsz? 
Melinda  (sikoltva  felugrik). 

Ember,  tudod  te,  mit  mondtál  fiadnak 

Most?  —  Átkozott !  — (Merően  néz  maga  elébe.) 
Atya-átok  egy  anyáért ! 
BÁNK.  Mint  a  vándor  a  hófúvásokban,  úgy 

Lelkem  ingadoz  határtalan 

Kétség  között  s  eszem  egy  nagy  óceánban 

Lebeg,  veszejtve  minden  csillagot. 
Melinda.  Atya-átok  egy  anyáért !  —  Kábaság ! 

Ha  a  szegény  hold  férjhez  adja  szép 

Leányait,  mondjátok,  hogy  királyi 

Lakodalma  van  két  nyíl-lövésnyire. 
BÁNK.  Boldogtalan !  — 
Melinda.  Jó  név.  Pokolbeli 

Tűz  ége  csontjaimban  s  a  királyné 

Aludni  ment  —  álmos  volt.  Ébredezz! 

Add  vissza  gyermekem,  te  nagy  királyné !  (Elsiet) . 
Bánk.  Menj,  menj,  hová  a  történet  viszen! 

Úgy,  úgy !  aludni  ment  —  álmos  vala. 

Helyes,  helyes,  meráni  asszonyom !  —  Nap ! 

Küldd  oktalan  Phaétonod,  hogy  a 
Világot  össze  meg  össze  rontván, 
Pörköljön  engem  is  pokolra  le! 
De  istenemre,  lehetetlen  mégis  ez  — 
Nem !  nem  lehet !  Tanácsot  álmod  e 
Szív  s  a  kimérhetetlen  irgalom 
Által  susogja  azt  a  jó  reménység 
Lelkembe:  nem  lehet.  —  Sötét  remény! 

(Karjait  kinyiijija  az  ablakon,  ölelve.) 

Ne  rontsa  ezt  el  a  világod,  oh 

Auróra ! 

Hiszen  Melinda  úgy  se  tudja,  mit 

Beszéle ég  és  föld !  de  hát  ki  az 

Oka,  hogy  szegény  nem  tudja,  mit  beszél? ! 
És  a  királyné  álmos  volt!  —  Nem-é?  (Megijed.) 
Mely  gondolat  lesz  agy  velőmben  első          [HahI 

Zsengéjekor  már  meghatározás? 

Épülj  fel !  izmosodj  meg,  gondolat !  — 
Veled  épül  ismét  csak  fel,  örök  lenyugtom 
Felett,  megéledő  becsületem !  (El  akar.) 


MÁSODIK  JELENET. 

Izidora  (felszakaszt  egy  oldalajtót  s  dölyfösen  kilép) . 

Kiállhatatlan !  .  .  .  Elfelejtkezel 

Rólam,  gyalázom?   Úgy  hát  zárodat 

Kitörve  karjaimmal,  megmutassam 

Hogy  Bendeieiben  Egenolf  vére  foly 

Ereimben?  és  —  nagyúr,  ki  adta  azt  a 

Hatalmat,  engemet  hogy  itt  bezárj?  ^ 

BÁNK  (csak  maga  elébe  néz).  Íl 

Ha  engemet  Prometheusom  csak  egy  ' 

Hangyának,  és  az  égi  tüzet  talán 

Még  abban  is  sajnálva,  egy  hideg 

Szerszámnak  alkotott  meg  volna,  —  úgy 

Szolgálatodra  tán  lehetne  hangom  — 
Izidora.  Nagyúr !  királynénak  barátja  a  nevem. 

BÁNK  (elébe  mutat). 

Nézd,  nézd  az  árnyékot —  hallgass,  oroszlán. 
Az  a  királyné  —  oh  hazug !  csak  árnyék. 

Izidora.  Bán !  bán,  mi  lelt  téged?  —  Nagyúr,  mi 
Könyörületességből  felelj  —  [lelt? 

BÁNK.  Ki  innen! 

Izidora.  Megengedek,  mert  meg  vagy  háborodva. 

(El  akar.) 

BÁNK.  Egy  szót  csak,  irgalmas  lélek:  hiszem. 

Az  éjjel  Ottóval  még  a  mulatság 

Után  soká  beszéle  a  királyné  — ? 
Izidora.  És  a  kegyelméből  csaknem  kijött: 

De  majd  Melinda  megbékélteté.  (Elsiet.) 
BÁNK.  Kígyói  nyelv ! Megbékélt ;  álmos  is  volt  t 

Szépen  kidolgozott  csalárdkodás  — 

így  megcsalatva  egy  pokolbeli 

Kisértet  által,  akitől  levésékor 

Már  úgy  megundorodott  az  alkotó, 

Hogy  félben  hagyni  dolgát  kénytelen  volt. 


HARMADIK  JELENET. 

Tiborc  (bizodalom  s  félelem  közt  besompolyog) . 

Bánk  bán,  nagyúr!  jó  reggelt. 
BÁNK.  Útonálló ! 

Tiborc.  Igazán?  lehet  meglátni  képemen? 
BÁNK.  Minek  is  becsület  emberek  között ! 
Tiborc.  Való  igaz;  megőszült  a  fejem. 
BÁNK.  Miért? 

Tiborc.  Időm  eljárt,  jaj  s  panasz  közt. 

BÁNK.  Azért  teremtettem  — 
Tiborc.  Köszönöm.  Ma  már 

Nem  háborogsz  úgy,  mint  az  éjtszaka. 
BÁNK.  Munkálkodó  légy ;  nem  panaszkodó  — 
Tiborc.  Oh,  Istenem !  tekintenél  csak  egyszer 

Házamba  —  élve  látnád  a  panaszt 

Előtted.  Mért  valék  becsületes ! 

Katona  József  és  gr.  Teleki  László  munkái.  4 

Holott  gazember  lévén,  mostan  is 
Tied  lehetnék. 

BÁNK.  Mily  boldogtalan 

Az,  akinek  bármely  bilincsei 
Boldogtalan  módon  oldoznak  el! 

Tiborc.  Oh,  mint  örültem,  hogy  szabad  levek! 

BÁNK.  Mikép  örültem  én  bilincseimnek ! 

Tiborc.  Hiszen  való,  hogy  jó  is  az ;  de  már 
Mióta  a  merániak  — 

BÁNK.  Hah  !  —  oh  ! 

Tiborc.  Sok  pénzre  van  szükségök :  és  mivel 
Mi  annyit  adni  nem  tudtunk,  tehát 
Sovány  nyakunkra  izmaelitákat 
Ültettek  —  ez  már  égbe  kiált. 

BÁNK.  Piha ! 

Tiborc.  Míg  tűrhetem,  tűrtem  becsületesen : 
Most  már  gazember  is  lennék ;  de  késő  — ! 
ősz  fő,  kiszáradt  kar:  hová  megyek? 

BÁNK.  Haramia  —  nincs  itt  más  kigázolás. 

Tiborc.  Ma  éjtszakán  először  kezdtem  el 
Próbálni  azt  a  mesterséget ;  oh 
Hiszen  beteg  feleségem  és  öt  éhes 
Porontyaimnál  szívem  majd  kiugrott. 
De  látja  Isten,  hogy  nem  értem  azt. 
Lenn  a  királyi  ház  előtt  soká 
Ólálkodék.  Vígan  valának  abban, 
És  sokszor  azt  vettem  csak  észre,  hogy 
Nyelvem  kiöltem,  mintha  azt  akarnám 
Felnyalni,  amit  ott  fenn  ellocsoltak. 
Akkor  lopózkodtál  be  a  kapun  — 
Haliám  az  őrzővel  beszédedet  — 
Én  is  tehát  utánad  mentem  és 
Mivelhogj'  azt  meg  tudtam  mondani: 
Ki  ment  be  oly  titokba?  mindenik 
Azt  hitte,  hogy  Bánk  bánhoz  tartozom. 

BÁNK.  Pih !  Minden  e  szerint  tehát  hamis 
S  megcsal  —  keresse  bár  az  ember,  a- 
Hol  akarja  —  legtisztábbnak  mutassa 
Magát :  de  egyben  mégis  mocskos  az. 

Tiborc.  Mért  bélyegez  meg  a  szükség  vele ; 
BÁNK.  De  hogyha  jól  meggondolom :  maga 

A  tiszta  hívség,  oh!  —  de,  ej,  mi  meg- 

Gondolni  is  való  van  itten?  a 

Hívség?  Kísértet,  melyről  minden  ember 

Fecseg ;  de  még  nem  látta  senki  is. 
Tiborc.  No,  édes  Istenem,  ismét  azt  hiszem,  hogy 

Velem  beszél  — 
BÁNK.  Beszélj,  beszélj ;  igen 

Jól  hallom  én  panaszod;  de  a  magam 

Panasza  is  beszél  — 
Tiborc.  Uram  teremtőm, 

Még  a  nagyúrnak  is  van?  —  No  hát 

Nem  vétek  a  szegény  Tiborénak,  egy 

Titkos  szövetségben  hitét  letenni. 
BÁNK.  Ha!  —  ezt  hogy  elfelejthetem  —  Istenem! 
Tiborc.  Van  más  kigázolás?  —  vitézkedést 

Ugyan  ne  várjanak  tőlem ;  de  hisz' 

A  háborúban  szabad  fosztani. 

E  gondolat  legjobbnak  látszatott. 
BÁNK  (búsan  néz  ki  az  ablakon).  Magyar  hazám !  — 
Tiborc.  A  jó  merániak 

Azt  háború  nélkül  is  megteszik ;  mert 

Hi.sz'  a  zsidók  eleget  íizetnek  ;  a 

Kiket  tulajdonképen  tán  nem  is 

Lehetne  embernyúzóknak  nevezni,  — 

Nyúzásra  bőr  kívántatik,  holott 

Azt  a  merániak  magok  lehúzták 

Már  csontjainkról;  így  tehát  ezek 

A  húsba  kénytelenek  bemetszeni  — 

Igaz,  hogy  a  metéltetett  sikolt ;  de 

Hisz'  arra  nem  szükség  hallgatni,  csak 

Haszon  lehessen.  —  S  a  nagy  asszony  —  ? 

(Keserű  megvetéssel  lódítja  el  a  kezét.) 

BÁNK  (fejét  az  ablakfához  nyomván).  Oh ! 

Tiborc.  Ö  cifra  és  márványos  házakat 

Építtet ;  és  mi  —  csaknem  megfagyunk 

Kunyhónk  sövényfalai  közt  — 

BÁNK.      ^  Átkozott ! 

Tiborc.  Ö  csorda  számra  tartja  gyülevész 
Szolgáit !  éppenséggel  mintha  minden 
Hajszála  egy  őrzőt  kivánna;  sok 
Meráni,  olykor  azt  hinné  az  ember, 
Hogy  tán  akasztani  viszik,  úgy  körül 
Van  véve  a  léhütőktől,  s  mi  egy 
Rossz  csőszt  alig  tudunk  heten  fogadni. 
Ö  táncmulatságokat  ád  szüntelen, 
Úgy,  mintha  mindég  vagy  lakodalma  vagy 
Keresztelője  volna:  és  nekünk 
Szívünk  dobog,  ha  egy  csaplárlegény  az 
Utcán  élőnkbe  bukkanik,  mivelhogy 
A  tartozás  mindjárt  eszünkbe  jut. 
A  jó  merániak  legszebb  lovon 
Ficánkolódnak,  —  tegnap  egy  kesej, 
Ma  szürke,  holnap  egy  fakó:  —  nekünk 
Feleség-  s  porontyainkat  kell  befogni, 
Ha  veszni  éhen  nem  kívánkozunk. 
Ök  játszanak,  zabálnak  szüntelen, 
Úgy,  mintha  mindenik  tagocska  bennök 
Egy-egy  gyomorral  volna  áldva:  nékünk 
Kéményeinkről  elpusztulnak  a 
Gólyák,  mivel  magunk  emésztjük  el 
A  hulladékot  is.  Szép  földeinkből 
Vadászni  berkeket  csinálnak,  a- 
Hová  nekünk  belépni  sem  szabad; 
S  ha  egy  beteg  feleség  vagy  egy  szegény 
Himlős  gyerek  megkívánván,  lesújtunk 
Egy  rossz  galambfiat,  tüstént  kikötnek; 
És  aki  száz  meg  százezert  rabol. 
Bírája  lészen  annak,  akit  a 
Szükség  garast  rabolni  kényszcrített. 

BÁNK.  Hogy  úgy  van ! 

Tiborc.  Ök  monostort,  templomot 

Építenek,  hol  úgy  sípolnak,  úgy 
Megzengenek,  hogy  a  zarándokok 
Táncolni  kénytelenek  a  sáros  utcán ; 
Nekünk  pedig  nincs  egy  jó  köntösünk, 

Melyben  magát  az  ember  egy  becses 
Védszent   előtt   mutathatná  meg   a 
Templomban. 

BÁNK.  Oh,   buzogj    vér!    csak  buzogj! 

Tiborc.    Hahogy   panaszkodni   akarunk,   előbb 
Meg  kell  tanulnunk  írni  ;  mert  az  ily 
Szegény  paraszt  az  úr  elébe  nem 
Mehet  be  többé  —  úgy  rendelte  Béla 
Király,   s  merániak   hasznát   veszik. 
Hisz  összekarmolázná  a   szegénynek 
Patkója  a  szép  sima  padlatot ! 
S  ha  tán  utolsó  fillérünkre  egy 
Törvénytudó  felírja  a  panaszt  : 
Ki  írja  fel  keserves  könnyeinket, 
Hogy  jó  királyunk  megláthassa  azt. 

BÁNK.   Te   Isten ! 

Tiborc.  El   kellene   pirúlniok, 

Midőn   ezüst-arannyal  vart   övek 
Verődnek   a  lábszáraikra,   mert 
Véres  verejtékünk   gyümölcse   az. 
Lelkemre  mondom,   egy  halotti  fátyolt 
Kötnének  inkább  a  hasokra  —  leg- 
Alább  csak  úgy  külsőkép  is  mutatnák 
A  gyászt  azon  szegény  nyomorultakért, 
Kiket    kiállhatatlan    saj tolásaikkal 
A   sírba   döntenek   — 

BÁNK.  Tűrj  békességgel   — 

TiBORZ.  Tűrj  békességgel,  ezt  papolta  az 
Apáturunk  is  sokszor  :    boldogok 
A  békességesek,  mert  Isten  fiainak 
Hívatnak  —  úgy  de  tömve  volt  magának 
A  gyomra.   Istenem !  mi  haszna?  ha 
Szorongat  a  szegénység  :    a  pokolt 
Nem  féljük  —  a  mennyország  sem  jön  oly 
Szép   színben   a  szemünk   elébe. 

BÁNK.   Kirontjuk  a  korlátokat,  —  lezúzzuk 
A  jó  barátot,  ellenséget  ;    és 
Aztán  ha  célra  értünk,  sírni  kell  csak  : 
Szánom  keserveiteket,   emberek! 

TiBORCZ  (nevetve). 

Te  szánsz,  nagyúr?  oh  a  magyar  se  gondol 
Már  oly  sokat  velünk,  ha  a  zsebe 
Tele  van  —  hisz'  a  természet  a  szegényt 
Maga  arra  szánta,  hogy  szülessen,  éljen, 
Dolgozzon,  éhezzen,  sanyarogjon  és  — 
Meghaljon.  Úgy  van,  úgy!  ismerni  kell 
Az  élhetetlenek  sorsát,  minek- 
Előtte  megtudhassuk  szánni  is. 

BÁNK  (haraggal  tekint  reá,  de  szeme  Tihorcz  homlokán 
levő  sebhelyen  akad  jel.) 

TiBORCZ  (észreveszi  s  kevés  hajával  igyekszik  eltakarni) . 
Huszonhat  esztendő  előtt  vala  ez 
Még  gyenge  ifjonc  voltál  —  Jáderánál 
Egy  rossz  velencei  akart  tégedet  s 
Atyádat  —  Ej,  hisz'  az  régen  vala 

BÁNK.    (Tihorcz  homlokát,  megölelvén,  melléhez  szo- 
rítja, majd  egy  erszényt  nyom  a  markába.) 
Engem  s  atyámat  —  menj,  menj,  menj,  Tiborcz. 

TiBORCZ.  Szép  pénz  :  de  adhatsz-é  hát  mindenik 
Szűkölködőnek?  visszaadja-e 
Ez  a  halottakért  hullt  könnyeket? 
Ha  mást  nem  adhatsz,  úgy  annál,  kinek 
Adsz,  még  szegén37ebb  vagy.  Vigyázz,  hogy  eg}' 
Zsivány,   tömött   erszényeiddel  együtt, 
Ne  lopja  el  nagylelkűségedet. 

BÁNK  (méltósággal).  Tiborcz  !  Tiborcz !  kivel  beszélsz? 

TiBORCZ  (térdre  rogyik).  Uram 

Isten !  hisz'  azt  akarom,  hogy  vesszek  el. 
Én  nem  vagyok  gonosztevő  —  azért  nem 
Bátorkodom  magamat  elölni,  mert  az 
Isten  haragjától  félek. 

BÁNK.  Tiborcz ! 

Menj,  menj;    keresd  fel  asszonyomat,  s  ha  meg- 
Találtad,  úgy  jőj  s  várakozz  reám. 
Haza  megytek  —  ott  megmondhatod,  hogy  él 
Még  Bánk! 

Tiborcz.  Igen  —  kedves  szomszédok !  él 

Még  Bánk,  atyánk  —  fogom  kiáltani.  (Sírva  elmegy.) 

BÁNK.  Atya?  —  úgy  —  ez  is  még  hátra  van  — 
(Megáll  a  belökött  ajtónál.) 

Hah!  fel, 
Fel  puha  ágyadból  gyermek,  nehogy 
Megvesztegessen  udvarunk  szele.   (Bemegy.) 

NEGYEDIK  JELENET. 
BiBERACH  (jön) .  Bán  !  asszonyod  magánkívül  futott  el. 

(Az  oldalszobába  besiető  Bánk  után  néz;  azután  egész 

maga  alkalmatosságával  le  akar  ülni,  de  a  visszajövő 

Bánk  tekintete  visszatartóztatja.) 

BÁNK  (az  álmos  kis  Somával  jön  vissza) . 

Ne  sírj ,  ne  sírj ,  gyermek ;  hisz'  egyszer  akkor 
Ébredni  kell.  (Vezetvén  kifelé.)  Menj  tigrisek,  fene- 
Vadak   közé,   szelídíts  hiénát, 
S  ha  mindened  feláldozván  nekik, 
Hálaadással  megnyalják  kezed  — 
öleld,  szorítsd  melledhez  és  kiáltsd 
örömmel:  oh  mégis  találtam  embert! 

BiBERACH.  Bán!  őrülést  mutat  tekinteted! 

BÁNK.  Tudom,  tudom ;  de  hallom  is  közei- 
Létét  eszem  lerontása  hír- 
Kürtjének,  és  azért  kívánom  azt 
Használni  addig,  míg  egészen  el  nem 
Veszejtem.   (El  a  fiával.) 

BiBERACH.  És  magam  maradjak  itt ! 

(Utána  néz,  azután  járdogál.) 

De  nem  hiszem  biz'  én,  a  gyáva  herceg 

Hogy  boldogult.  —  Gyanú  kínozza  Bánkot.  (Leül.) 

Egy  sincsen  a  sok  emberi  indulat 

Közt,  melynek  oly  kevésbe  kerüljön  a 

Képzelt    lehetség   általöltözése 

Az  igazra,  mint  a  szerelemféltésnek. 

(Maga  elébe  nézvén,  egymásra  tett  lábait  lógatja.) 

Biz'  úgy. 

ÖTÖDIK  JELENET. 

Ottó  (lihegve  jut  he). 

Jó,  hogy  talállak  —  oh  de  mért  hogy  itten 

Talállak?  itten,  Biberach? 
BiBERACH  (felemelkedik).  Igen. 

Oly  sárga  a  herceg?  hogy  jött  ide? 
Ottó.  Tudom-é  hogy?  —  és  te  Biberach  is  itt? 
Biberach.  Igen.  Te  reszketsz,  jó  uram!  mi  baj? 
Ottó.  Segíts,  segíts! 
Biberach.  Hogy-hogy? 

Ottó.  Néném  kerestet. 

Biberach.  Az  semmi  sem. 
Ottó.  De  hátha  mégis  — ^ 

Biberach.  Úgy 

Hát  menj  el.  — 
Ottó.  Ő  kerestet;  érted  ezt? 

Biberach.  Értem. 

Ottó.  Melinda  ott  van.  Bánk  is  itthon. 
Biberach.  Láttam. 
Ottó.  Melinda  —  reszketek. 

Biberach.  Soha 

Bizony  — 
Ottó.  Nem  a  nagyúrtól  —  nem  az  egész 

Országtól  ;   én  csak  rettentő  királyi 

Nénémtől  irtózok  ;    mért  hogy  gyanút 

Ne  tenne,  Myska  bán  által  kerestet. 

Elmenjek-é?   hová  menjek? 

Ne  tenne,  Myska  bán  által  kerestet. 

Elmenjek-é?   hová  menjek? 
Biberach.  Csak  amely 

Hely  legközelb  van  hozzá:  ott  nem  is 

Keresnek.  —  Édes  hercegem,  de  hát 

Mért  félsz?  talán  vétettél  ellene? 
Ottó.  Te  kérded  azt,  tanácsadó?  te? 
Biberach.  És 

Volt  annyi  lelked  azt  követni,  herceg? 
Ottó.  Csúfolsz,  csavargó? 

BiBERACH  (szepegve).  Megesett  a  dolog? 

Ottó  (elfogódva  szegezi  a  földre  szemeit). 
BiBERACH.  Hallgatsz?  —  no  —  élj  szerencsésen. 
Ottó.  Hová? 

BiBERACH.  Elég  nagy  a  világ. 
Ottó.  Engemet  akarsz 

Elhagyni?  —  rémítőn  fogok  űzetni 

Gazemberes  tanácsodért. 
BlBERACH.  No  még 

E  volna  szép !  —  Én  szabad  ember  vagyok. 
Ottó.  Reszkess! 
BlBERACH.  Miért  nem?  gondolod,  hogy  a 

Felháborított  tengert  meg  fogod 

Állítni,  hogyha  egyszer  egy  habocskát 
(magát  érti) 

Vessződdel  el  tudsz  széjjel  ütni?  .  .  .  mit?  — 

No  nézd  ezen  kevés  hajat. 

(Maga  hajából  igen  keveset  morzsol  ujjai  közé.) 

Nem  is 
Méltó  azon  kis  fáradságra,  mellyel 
Ki  lehetne  rántani  —  ha  most  ennyivel  meg 
Tudnám  szerencséd  váltani,  hidd  el,  azt 
Nem  tartanám  méltónak  e  csekély  erőre. 

(A  legnagyobb  hidegséggel.) 

Még  gyermekekhez  nem  bocsájtkozék  le, 
Mióta  csak  megszűntem  hinni  azt. 
Hogy  a  tanítómnak  vesszőitől 
Reszketne  minden  ember.  Jobban  ismersz, 
Jó  hercegem,  mintsem  hogy  azt  reméld, 
Egy  Biberachot  egy  mesés  manó  is 
El  fogja  tán  mindjárt  rémíteni. 
Első  bejöttöm  a  világra  megölt 
Már  egy  anyát  s  bús  tékozló  atyám 
Gyűlölni  kezdett  —  én  is  rajta  kezdtem 
Gyűlölni  minden  embert.  Néha  jól 
Megöklözém.  Egyszer  végre  feladott. 
Bűnöm  bocsánatjáért,  ölni,  a 

Szent  földre  kellett  volna  mennem ;   és 
Az  atyám  megitta  volna  addig  otthon 
Minden   vagyonkámat.    Nem   mentem.    Akkor 
Bedugtak  egy  klastromba,  hogy  pedig 
Még  életemben  szentté  lenni  kedvem 
Nem  volt,  kiszöktem  a  falak  közül. 
Minden   vagyon   nélkül,   köszönhetem. 
Hogy  ott  tanultam  ;   s  így  az  emberi 
Vakságból  éltem  ;   —  elég  az  ostoba!  — 
Ritter,  paraszt,  szegény,  úr,  hercegek 
Lettek  barátjaimmá,  és  csak  egyszer 
Forrt  szinte  a  torkomra.  Nem  kivánom 
Hogy  többet  úgy  legyen.  (Menni  akar.) 

Ottó  (eláll  szeme,  szája).         De  oly  hideg 
Vérrel? 

BiBERACH.  Miért  nem?  Én  beüthetem  hüs 
Vérrel   Lucim  nyakába  kardomat. 
Hát  tégedet  miért  ne  tudjalak 
Hüs  vérrel  itten  hagyni?  —  Hogyha  úgy  áll 
Előttem  egy  valaki,   mint  férfiú. 
Bíz'  úgy  ijedni  meg  tudok  magam 
Is  —  most  nem. 

Ottó.  A  nyugalmamat  tekintsd 

És  adj  tanácsot  e  zavarban,  kérlek. 

BiBERACH.  Hahogy  te  is  szavadnak  embere 
Lettél  s  betelj esítted  volna  a  szép 
Igéretid  —  legengedelmesebb 
Lett  volna  Biberach.  A  sok  jutalmat 
özönnel  Ígérted,  mely  egykor  a 
Vénségemen  segítsen  :    és  —  nem  úgy  lett. 
Tudván,  hogy  a  hasonló  emberek 
Kények  szerint  várják  meg  a  tanácsot, 
Kétféleképen  adtam  még  is  azt. 
És  rajtad  állt   abban   választani. 
Most  hát  sziszegj  azon  gödörben,  a- 
Melyet  magad  véstél  magadnak.  Azt 
Csak  meg  fogod  nekem  bocsátani. 
Hogy  érted  én  is  abba  esni  nem 
Kívánkozok? 

Ottó.  S  valóban  oly  gödörben 

Lennék?   Tanácsolj,   Biberachom!   Oh 

Ha  vallomásomat  kívánod  —  ím 

Megesmérem,  hogy  vigyázatlan 

Voltam  ;    de  nem,  sőt  oktalan. 
BlBERACH.  Mi,  mi? 

Még  oktalan?  —  Ti  földi  istenek. 

Soha  oktalan  nem  tesztek  semmit  is  ; 

Az  égi  isten  adja  nektek  az 

Ő   csalhatatlan   bölcseség-malasztját  ; 

Kérdezd  s  megesküszik  reá  akár- 

Mely  embered.  —  Te  mindenféle  földi 

S  mennybéli  bölcseségek  összesége ! 

így  hát  hogyan  lehetsz  te  oktalan? 
Ottó.  Ember !  csak  egy  szó  még,  vagy  egy  nyomot 

Tovább,  s  fejed  lábadnál  fog  heverni. 

Bolondokat  lelhetsz  ;  de  engem  a 

Szerencse  itt  uraddá  tett  — 
BlBERACH   (kissé  megdöbben).  S  miért 

Tartóztatod  tehát   intésedet,  hogy 

Végére  járjon  életemnek?   Úgy, 

Úgy !  ölni  tudtok,    ó  urak  :    bezzeg 

Ha  életet  tudnátok  adni,  akkor 

Érdemlenétek  meg  az  uralkodást. 

Még  eddig  egy  kevésre  becsültelek. 

De  most  idétlen  rémítésedért 

Megvetlek.  Utálnám  magam,  ha  abban 

A  hiedelemben   hagyhatnálak  el, 

Hogy  te-sti-lelki  híved  voltam  :    —  engem 

Csak  a  haszon  kötött  hozzád  — 
Ottó.  Vitéz ! 

BlBERACH.  Ne  félj,  uram  ;    hiszen  nem  esz  meg  a 

Nagyúr  —  való,  hogy  éktelen  dühös 

Lett,  amidőn  a  dolgot  felfedeztem  — 

Ottó  (kardot  ránt).  Még  ezt  is?  ördög!  — 
BlBERACH  (mosolyogva  kardmarkolatjára  teszi  kezét.) 
Ottó   (gyengülve  ereszti  le  kardját.   Biberach  megy. 

Ottó  segítségért  akar  kiáltani) .  Hej ! 

BiBERACH.  Ne  szólj  —  uram! 

(Hidegen  visszatér.) 

Én  elmegyek.  Te  megfogathatol  ; 

De  jól  tudod,  hogy  én  egyedül  tudom  : 

Ki  volt  Fülöp  királynak  gyilkolója! 

(Megy.) 
Ottó  (elhanyatlik). 

Várj ,  Biberach  —  ne  menj !  várj !  várj ! 
BiBERACH  (elballagva).  Soha! 

Ottó  (rimánkodva  siet  a  hátra  se  néző  után) .  Várj ! 

[várj ! 
(midőn  utolérte,  ledöfi) 

Pokolba  veled,  alávaló!  — 
A  holt  Fülöp  nem  fog  reám  kiáltni.   (Elsiet.) 
Biberach    (visszafordulván,   kardot  rántott   Ottóra; 
de  elgyengülve  botlik  azon  keresztül  a  földre). 
Pih !  ez  gyalázat.  —  Átkozott !  halálos 
Ágyad   felett   kétségbeesésedet 
Kacagja  árnyékom.  —  Gyilkos!   segítség!  — 

HATODIK  JELENET. 

Myska  bán    (jön  többekkel). 

Rejtsd  el  magad,  herceg,  kér  a  királyné. 

Hol  van?  szavát  hallottam.  —  Hej !  mi  ez? 
Biberach.  Ottó  döfött  le  —  hátul  —  oh  segíts  — 

Gyógyíts  —  azért  nagy  dolgokat  fogok, 

Bán,  felfedezni,  melyek  a  királynét 

S  hazádat  illetik. 
Myska.  Hazámat?  —  oh 

Hozzátok  őtet  frissen  hát  utánam ! 

(Felemelik  Biberachot,  ki  a  kezök  közé  hanyatlik.) 

NEGYEDIK  FELVONÁS. 

A  királyné  szobája. 
ELSŐ  JELENET. 

Gertrudis  (az  asztalnál  ül  mély  gondolatban.  Az 
udvorniknak  —  ki  az  asztal  megett  áll  s  egyik  kezé- 
ben egy  már  megolvasott  levelet  tart,  a  másikban 
pedig  egy  világtörténet  könyvét,  kinyitva  —  a  levelet 
kivévén  kezéből,  feláll,  megnézi  s  ismét  visszaveti  az 
asztalra) . 

Csak  szúnyogok  —  csak  szőnyeget  nekik.  — 
Elég! 
Udvornik  (beteszi  a  könyvet  és  néz  a  királynéra) . 
Gertrudis.  De  hol  van  Ottó?  —  Törnek  ő- 
Rá;  mert  öcsém.  (Az  udvornikhoz.) 

Már  elmehetsz. 
Udvornik  (leieszi  a  könyvet  az  asztalra  s  meghajtván 

[magát,  elmegy). 
Gertrudis  (az  ablakhoz  menvén,  kinéz) .  Napest !  — 

(Az  asztalhoz  megy,  felvévén  a  könyvet,  végig  -pergeti 
ujjam  s  ismét  leveti.) 

Hogy  nem  lehet  Solon  s  Lycurgus  —  asszony ! 
Immár  ki  háborgat  megint? 

MÁSODIK  JELENET. 

Izidora  (jővén,  távol  meghajtja  magát).  Kegyelmes 

Nagyasszonyom 

Gertrudis.  Leány!  szerencse,  hogy 

Te  vagy  —  megint  büntetnem  kellene. 

(Kezét  nyújtja.) 

Izidora  (megcsókolja  azt). 

Köszönöm,  Igaz,  hogy  rendelésedet 

Tudtam,  mivel  bé  nem  bocsáj tátik 

Még  maga  Melinda  is.  De  egy  kegyelmet 

Jövék  kikérni  — 
Gertrudis.  Szólj. 

Izidora.  Bocsáss  hazámba. 

Gertrudis.  Izidora! 
Izidora.  Én  ez  országodba  úgy 

Jöttem  be  egykor,  mint  egy  asszonyi 

Szép  érdemünkkel  büszke  leány,  de  az 

Ma  meggyaláztatott  ;    azért  tehát 

E  büszkeségem  megmaradt  darabját 

Engedd  hazámba  visszavinni  még ! 
Gertrudis.  Ha  hazudsz  leány  — 
Izidora  (letérdepel) .  Nem,  istenemre,  nem ! 

Nem! 
Gertrudis.  Szólj ! 

Izidora.  Szerettem  Ottót  — 

Gertrudis.  Mit  beszélsz  -- 

A  herceget? 
Izidora.  Nem.  Ottót  a  vitézt ;    de  a 

Vitéz  bemocskolá  magát  s  azért  | 

A  büszke  német  lány  a  bíborost  f 

Is  megveté. 
Gertrudis.         Leány,  az  én  öcsémet? 

Izidora    Azt. 
Gertrudis.        Állj  fel! 
Izidora   (megteszi).  Oly  igen  szerethetem 

Még  akkor  is,  hogy  megcsalt  engemet  : 

De  már  ma  félénk  gyilkossá  leve. 
Gertrudis.  Az  én  öcsém  félénk  gyilkos  leve? ! 
Izidora.  Szemérmemet  meggyőzve,  mindenütt 

Nyomába  voltam  cstve  óta.  —  Hogy 

Téged,  nagyasszonyom,  Melinda  mellett 

Az  álom  elfogván  feküdni  mentél  — 

Élőmbe  jött  lihegve  Biberach  ; 

S  midőn  lefektedet  megtudta,  kért, 

Hogy  menjek  el  Melindához,  mivel 

Italt  adott  mindkettőtöknek  Ottó. 
Gertrudis.  Hah ! 

Izidora.  Én  futottam  ;  nem  hozzád,  mivel 

Ez  altató  volt  csak  —  futottam  Ottó 

Herceghez  és  Melindához  hamar.  — 

Rendetlenül  láttam  kifutni  onnét 

A  herceget.  Szemmel  tartván,  alig 

Értem  Melinda  ajtajához,  amidőn 

Egy  durva  lábdobogás  riaszta  fel. 
Gertrudis.  No  — 
Izidora.  Vállamat  ragadta  egy  erős 

Kéz  —  belökött  Melinda  ajtaján, 

S  előttem  állott  Bánk  bán. 
Gertrudis   (megmerevedik,  végre  halkkal  mondja). 

A  nagyúr? ! 
Izidora.  Melinda  felsikoltva  elhanyatlott  — 

Én  fagyva  álltam,  mint  egy  utazó 

Az  égnek  első  dördülésekor. 

Mindent  kivallottam  :  melyért  bezárt  egy 

Oldalszobába,  —  szabadulásomért 

Ott  várakoztam  hasztalan.  Segítség 

Után  akartam  az  ablakon  kiáltni 

Már  ;    s  ím  kacajt  hallottam  fel.  Szemem 

Világa  elveszett.  —  Hajnalban  egy 

Idegen  szobában  —  rajtam  a  kacaj ! 

Iszonyú  erőt  érzettem  karjaimban 

És  felszakasztám  Bánknak  ajtaját. 
Gertrudis.  Bánk  itthon  — 
Izidora.  Oh  királyné !  ez  gyalázat 

Eressz  hazámba  :   hiszen  ez  itt  marad. 
Gertrudis.  Ottó! 
Izidora.  Kevés  időre  alattomosan 

Megölte  ritter  Biberachot  — 
Gertrudis.  Ezt  is? 

Ottó  !  — 
Izidora.      Szerencsétlenségembe'  kezdem 

Ismerni  udvarod  —  milyen  mohón 

Kap  a  gyalázat on,  hogy  gúnyolódjon! 
Gertrudis.  Ottó!  Meránia! 
Izidora.  Midőn  elvivé 

Leányod  a  követség  —  engemet 

Itten  hagyattál  — 

Gertrudis.  Berthold  nemzete! 

Izidora.  Jó  Bertha,  légy  leányom  anyja,  mint 

Kegyes  nagyasszonyom !  hazámba  vágy 

A  szívem  és  az  ott  vagyon,  hol  a 

Holtteste  nyugszik  annak,  a  kinek 

Az  életem  s  lelkem  felébredését 

Köszönöm. 
Gertrudis.       Dicső  kinézésim ! 
Izidora.  Nagyasszony ! 

Hidd  el,  királyi  udvarodra  nem 

Vagyok  én  teremtve.   Itt  nekem  hideg, 

Lármás,  világos  minden,  oly  nagyon  — 
Gertrudis.  Izidora! 
Izidora.  A  magányosságnak  édes 

ölében  voltam  én  nevelve,  ott 

Tanultam  ismerni  egy  jobb  világot.  Ottó! 
Gertrudis.  Átok  reád,  fiú,  ki  örök  mocsok 

Közé  keverted  a  hazádat ! 
Izidora.  Ott 

Fogok  talán  én  megnyugodni  ;    vagy 

Könnyezni,  elfelejteni. 
Gertrudis.  Izidora! 

Jöjj  máskor  el.  — 
Izidora.  Remélhetek? 

Gertrudis  (kezét  nyújtja,  a  nélkül,  hogy  elfordítaná 

egy  helyről  szemeit). 
Izidora.  Királyné ! 

Gertrudis  (széjjel  néz  s  valamin  nagyon  látszik  gon- 

Az  egy  halál  —  [dolkozni). 

Izidora  (mohón  megcsókolja  a  kezét).  Minden  keser- 

Elüzi  és  a  sírban  a  sebek  [veinket 

Is  mind  begyógyulnak.  —  Mosolygj,  remény !  (El.) 

HARMADIK  JELENET. 

Udvornik  (jön).  Nagyasszonyom  — 

Gertrudis  (egy  futó  pillantással) .      Jöjjön  Melinda. 

Udvornik.  De  — 

Gertrudis  (elmerülve) .  Uralkodás !  parancsolás  !  — 
Más  már  csak  ennek  még  a  hangja  is,  [minő 

Mint  engedelmeskedni  —  hát  minő 
Ez  még  valóságában?  —  Egy  Magyar- 
Országba'  !  majd  Polyák  —  Podólia, 
Aztán  Velence,  a  kevély  Velence  — 
Európa  harmadába  (Szédülni  láttatik.).  Gyenge 
Szédülsz?  —  pirulj !  ha  egyszer  annyira        [lélek 
Segítne  Endre  fegyvere,  semmivel 
Se  lenne  szédítőbb,  mint  mostan  ez.  (Elevenebben.) 
Törvényt  kiszabni,  és  úgy  lenni  e  felett, 
Miképen  a  nap  sok  világokon !  Csak  ez 
Is  elfelejtetheti  velünk  rövid 
Életünknek  álmatlan  sok  éjtszakáit. 

(Az  udvornikhoz.) 

Hah !  mégis  itt? 

Udvornik.  Mikhál  bán  jönne  be 

Erővel  is  — 

Gertrudis.      Melinda. 

Udvornik.  Jól  vagyon.  (El.) 

Gertrudis.  Saját  eszünket  s  akaratunkat  a 
Legostobább  köntösben  is  annyira 
Szentté  teremteni,  hogy  azt  egy  egész 
Ország  imádja  ;   önmagunknak  az 
Lehetni,   aminek   szeretjük;   és 
Másnak  parancsolhatni,  lenni 
Az,  aminek  kell  lenni  —  átkozott !  mitől 
Foszthatsz  meg,  Ottó,  még  tán  engemet ! 

NEGYEDIK  JELENET. 

Melinda  (hirtelen  bejön,  megáll,  merően  néz). 

Ez  a  magyar  királyné? 
Gertrudis.^  Kérdezed? 

Melinda.  Úgy,  úgy,  ez  a  kevély  királyi  asszony! 
Gertrudis.  Eszelős! 

Melinda.  Hiszed,  hogy  reszketek? 

Gertrudis.  Mi  kell? 

Katona  József  és  gr.  Teleki  László  munkái.  5 

Melinda.  Mi?  kérdezed?  Nem,  nem!  lehetetlen  az! 
Gertrudis.  Micsoda? 

Melinda.  Hogy  álmos  a  —  rabló ! 

Gertrudis.  Esze- 

Veszett  !  megengedek.  — 
Melinda.  Késő  az  immár! 

Add  vissza  egy  anyának  gyermekét  — 

Add  vissza  testvérnek  testvéreit  — 

Add  vissza  férjét  e  tökéletesen 

Megrontatott  beteg  lelkemnek  is. 
Gertrudis.  Szánlak. 
Melinda.  Köszönöm,  hogyha  elhihetném. 

Nincs,  aki  szánjon  —  nincs,  nincs,  nincs.  —  Midőn 

Kifutottam  a  sárkány  elébe,  még 

Bánkom  se  jött  utánam  —  szegény ! 

Azt  vélte  tán,  hogy  nála  nélkül  is 

Elmenni  tudnék  lakodalomba.  —  Oh  jaj ! 
(Fejét  kezei  közé  szorítja.) 
Gertrudis  (megijedve  néz  rá) . 

Hah !  istenem  —  Melinda ! 
Melinda.  Csak  ne  lennél 

Az,  ami  vagy:  megátkoználak.  Oh 

Ti  a  szegény  Melinda  jó  nevével 

Ma  egy  egész  famíliát  töröltetek 

Az  üdvözülhetők  sorából  el. 

Átkozza  férjem  azt  az  esküvést. 

Mely  engemet  hitvesévé  teve  — 

Átkozza  a  szerette  gyermeket, 

Mert  a  bojóthi  Melinda  szülte  azt  — 
Gertrudis  (csenget) .  Udvornik !  A  nagyúr !  — 
Udvornik  (hámul).  Itthon? 

Gertrudis.  Siess. 

Udvornik  (el). 

Gertrudis  (szelíden) .  El  kell  az  udvarunk'  hagynod, 
Melinda.  El,  el?  helyes?  [Meíinda. 

Gertrudis.  De  minden  lárma  nélkül. 

Melinda.  Semmit  se  félj,  hogy  pompásan  hagyom 

El!  —  Gazdagon  jövék  abba;  és 

Koldusi  módra  költözök  ki  abból  — 

Gertrudis.  Szegény  Melinda! 

Melinda.  És  —  te  tudsz  így  szólani? 

Gertrudis  (kezét  nyújtja  a  csókolásra). 

Melinda  (nem  fogadja  el) .  El  ezzel  a  szennyes  kézzel. 

Gertrudis.  Melinda ! 

Melinda.  Nem  csókolom  —  nem  is  csókolhatom 

Azon  kezet,  mely  utat  nyithatott 

Lelkem  kirablására.  Úgyde  hát 

Ki  állhat  a  pestisnek  ellene, 

Hogy  el  ne  terjedjen? 
Gertrudis.  Te  oktalan ! 

Tudod,  hol  és  kivel  beszélsz? 
Melinda.  Veled, 

Koronák  bemocskolója !  aki  meg- 

Loptad  királyi  férjedet  —  kitépted 

Kezéből  a  jobbágyi  szíveket  — 

Árúba  tetted  a  törvényt  —  nyomád  a 

Nyomorultakat  —  mártírrá  tetted  az 

Erkölcsöt  és  (sírva  fakad)  testvéri  indulatból 

Egy  szennytelen  nyoszolyának  eltörése 

Végett,  királyházban  bordélyt  nyitottál. 

Gertrudis  (az  oldalajtón  kikiált). 

Hah !  asszonyok ! 
MiKUÁL  (szava  kívül).     Melinda! 
Melinda  (térdre  esik).  Istenem!  .  .  . 

Ne  hagyd  bejönni  őtet  —  csak  ne  most  — 

Ne  hagyd  királyné !   (Eleibe  mászik.)  Mind  csak 

Oda  kinn,  miért  sírok,  s  fehér  hajával        [kérdezé 

Törölte  könnyeit,  hogy  nem  tudá 

Meg  tőlem  azt.  Ha  benned  emberi 

Érzés  vagyon,  ne  öld  meg  őtet  ön- 

Gyalázatoddal !  (háborodva)  mondd,  hogy  a  me- 

Két  nyillövésnyi  —  az  Bánk  és  Melinda,     [nyegző 
Gertrudis  (a  bejövő  asszonyokhoz  —  méltósággal,  de 
mégis  valamennyire  szánakozva). 

Vigyétek  e  szegény  tébúltat  el ! 
Melinda.  Mindenható,  ments  meg  kerületéből 

Minden  tapasztalatlan  szíveket !  (Mennek.) 

ÖTÖDIK  JELENET. 

MiKHÁL  BÁN  (beiör  —  néhány  Udvornikok  visszatart- 

Gyilkoljatok  meg,  hogyha  sírva  kell  az  iják). 

Ajtó  előtt  itt  az  igazságnak  el- 

Aludni,  amíg  bébocsájtatik. 

Meg  kell  ezennel  tudnom,  hogy  mi  lelt 

Melinda  — 
Melinda.         Félre !  Félre !  eresszetek ! 

(Kiszalad.  Az  asszonyok  követik.) 

MiKHÁL.  Hurcoljatok  hát  sírba  engem  is!  (El  akar 

[menni.) 
Gertrudis.  Maradj !  (int  az  udvornikoknak,  kik  eltá- 

[voznak.) 
Hová  ragadott  indulatod? 
MiKHÁL.  Mi  lelte  húgomat?  miért  szalad 

Előlem  el  —  mint  atyját,  úgy  szeret. 

És  mégis  elfut  — 
Gertrudis.  Nem  tudod  miért !  (Szünet.) 

Tehát  miért  kéredzkedél  be  hozam ! 
MiKHÁL.  Ni,  szinte  elfelejtem  —  Istenem! 

A  húgom,  és  —  ez  — 
Gertrudis.  Ez?  mi,  ez? 

MiKHÁL.  Követség  — 

Gertrudis.  Micsoda  követség? 
MiKHÁL.  Oh,  jaj,  jaj!  az  eszem 

Mint  éjtszakáim,  felzavarva  van 

A  környülállások  boldogtalan 

örvényin.  (Hirtelen.)  Óráim  kiszabva  vannak  ! 

Csak  egy  szavadba  fog  kerülni  és  az 

Irtóztatón  megindult  Sors  golyóbisa 

Más  jobb  nyomon  fog  hengeredni  el.  — 

Tekintsd  magad  —  tekintsd  országodat  — 
Gertrudis.  Miért? 
MiKHÁL.  Hogy  azt  még  kérdezed!  —  Kezem 

Reszketve  teszem  össze. 
Gertrudis.  Talán 

Miattam?  —  én  nem  reszketek. 

MiKHÁL.  De  én 

Országodért:  te  reszkess  életedért. 
Gertrudis.  Mit?  életemért?  Tán  nem  vagyok  ki- 

[rályné? 
MiKHÁL.  Légy  hát  azoknak  anyja  is,  kik  engem 

Hozzád  bocsájtottak  — 
Gertrudis.  Kik? 

MiKHÁL  (megütközik).  Kik?  —  kik  a 

Hazaszabadító  névvel  bélyegezték 

Meg  magokat. 
Gertrudis.  Undokság! 

MiKHÁL.  Úgy  hittem  ez 

Előtt  csak  egy  órával  én  is  ezt :  de 

Kik  már  azóta  elérték  volna  a 

Célt,  várakoznak  kérésemre. 
Gertrudis.  Pártos! 

MiKHÁL.  Az  nem  vagyok ;  mert  itt  nem  állanék. 

Oh,  tölt.sd  be  keresőket,  és  egyrőlegyig 

A  lábaidnál  láthatod. 
Gertrudis.  Mi  kérést? 

MiKHÁL  (letérdepel) .  Nézd  —  így  fogok  beszélni.  Nem 

Magyar,  tehát  nem  is  gondolhatod,  [vagyok 

Hogy  részrehajlás  vagy  haszon  beszél 

Belőlem :  oh  ad  vissza  híveidnek 

Azt,  amit  elraboltál  — 
Gertrudis.  Balgatag ! 

MiKHÁL.  A  nyugodalmat,  békességet  és 

Az  életen  való  gyönyörködést  — 

A  volt  vagyont,  a  testi  lelki  meg- 

Elégedést,  fazékok  mellől  a 

Fát,  ételökből  a  húst  és  ágyokból  a 

Szalmát  — 
Gertrudis.     Hah ! 
MiKHÁL.  Mert  biz  ezt  raboltad  el, 

S  od'adtad  a  saját  hazádbeli 

Udvornikidnak. 
Gertrudis  (jelkapja  a  levelet  —  erőben  megnézvén 
Mikhált  —  ismét  visszaveti.  Csendesebben) . 
Állj  fel  és  beszélj, 

Mint  ember  emberhez. 

MiKHÁL  (feláll).  De  jobban  is 

Megmondhatom :  Te  ok  nélkül  bocsátád 

El  hivataljaikból  a  magyar 

Alattvalóidat  s  tiéidet  tevéd 

Helyükbe  —  és  lerontatád  az  ősi 

Szép  várakat  s  od'adtad  a  tulajdon 

Felekzetednek. 
Gertrudis  (szünet  tUán  fél  utálattal) .  Oh,  nem  isme- 

Te  a  magyart  még !  [red 

MiKHÁL.  Sőt  igen :  sem  a  meg- 

Bántást,  sem  a  jótéteményt  soha 

El  nem  felejti  a  magyar  —  de  főkép 

Felekzetednek. 
Gertrudis  (fellobban).      Ösz  ember,  kik  a 

Békételenkedők  ? 
MiKHÁL.  Meg  akarsz  ijeszteni  — 

Pedig  tekintesz  ősz  hajszálaimra. 
Gertrudis.  S  ha  arra  én  tekinteni  nem  fogok?  — 
MiKHÁL  (megdöbben) .  Úgy  —  elbeszélem,  mért  őszült 

Itt  van  az  előljáró  beszéd  —  [meg  így : 

(Áradó  könnyeit  törölgeti.) 

No  már 
Jó  éjtszakát  szívem  vég  nyugodalma !  — 
Nem  hinni  látszol  s  tántoríthatatlan 
Megállni,  rnint  minden  kevély  eszű. 

Gertrudis.  Ügy? 

MiKHÁL.  Ez  lopá  el  tőlünk  mindenünket. 

Nem  volt  utolsó  a  bojóthi  faj 
Spanyol  hazámban  és  pajzsunkon  a 
Taréj  OS  egy  fejű  sast  ismeré 
Régtől  sok  ellenség.  Már  férfiak 
Valánk  öcsémmel,  amidőn  anyánknak 
Születtetett  ez  a  Melinda.  Szép 
Volt,  mint  az  Erkölcs.  Akkor  szült  nekem 
Is  egy  fiat  feleségem.  —  Oh  ti  szép 
Napok!  ti  édes  éjtszakák!  —  Ehol 
Jövének  egyszer  a  Mohádik,  és 
A  maurusoíc  hatalma  a  spanyol 

Földön  megint  egészen  eltenyészett. 

Minden  csak  azt  kiáltá :  «a  Mohádik ! 

Nem  messze  vannak  a  Mohádik !»  —  Én 
Szunnyadtam  és  —  de  hátha  csak  mese? 
Monda  az  én  nehezen  hivő  öcsém, 
így  egyszer  egy  boldogtalan  éjtszaka 
Elvette  mindenünket  —  nemzetünket  — 
Barátainkat  —  ős  Bojóthot  és  (elfojtódik) 
Egyetlenegy  fiamat,  reményemet, 
Lelkemnek  egy  gyönyörűségét,  virágzó 
Ifjú  korában.  Boldogok  szülőink. 
Kik  már  előre  elköltöztek !  —  A 
Hajam  kitépve,  futottam  a  halál 
Elől,  mivel  Simon  megölt  fiamnak  a 
Testével  oldalam  mellett  futott. 
Nem  akarta  eltemetni;  mert  soha 
Sem  hitte,  hogy  meghalt:  de  ah!  midőn 
Melinda  elfáradván,  jajgatott 
A  test  felett  —  midőn  erőtlenül 
Én  ott  feküdtem  és  ő  gödröt  ásott  — 
Gertrudis.  Ember !  ledőlsz  —  erősödj ! 
MiKHÁL  ^     Majd  —  igen. 

(Tenyerével  mázolgatván  legörgő  könnyeit.) 
Fájdalma  meghaladta  a  saját 
Fájdalmamat  —  kezével  véste  a 
Sírt,  mintha  csak  maga  akart  volna  abba 
Belé  feküdni.  így  talála  ott 

Bennünket  egy  magyar,  ki  Elmerik 

Királynak  a  spanyol  Constantiát 

Vivő  követségéhez  tartozott  — 

Kunrád,  a  nagyúrnak  édesapja. 

Alig  tudták  Simont  felvonni  onnét  — 

Fájdalma  meghaladta  a  saját 

Fájdalmamat!  s  én  azt  mostan  neki 

Háláadatlansággal  — 
Gertrudis  (belevág  szavába) .     Egyike 

A  pártosoknak ! 
MiKHÁL.  Hát  ki  mondta  azt? 

Szegény  öcsém !  én  voltam  árulód !  — 

Gertrudis.  Fedezd  fel  őket ! 

MiKHÁL.  Hallgatásra  tettem 

Le  eskü  vesémet. 
Gertrudis.  Hát  mégis  egy 

Az  összeesküdtek  közül  — ? 
MiKHÁL.  Fiam 

Sn-jára  esküszöm,  hogy  nem  vagyok. 

De  ők  mohón  kívántak  bánni  a 

Dologgal  és  —  Melinda  volt  eszemben  — 

Kértem,  hogy  addig  csak  halasztanák, 

Míg  nem  beszéllenék  veled:  hanem 

Meg  kellé  esküdnöm,  hogy  egyikét 

Sem  árulom  közülök  el  — 
Gertrudis.  Oktalan ! 

Első  hited  mindég  királyodé. 

(Udvornik  belép.)  Őrizetet!  —  Tüstént  Simon 

Bán  elfogattasson. 

(Udvornik,  beszólítván  őrzőket,  elsiet.) 

MiKHÁL.  Ha  megtalálják 

Ezt  látni  — 
Gertrudis.       Lássák  és  irtózzanak  — 

Gertrudis  ingadozhatatlan  áll .  .  . 

Vigyétek ! 
MiKHÁL.         Engem?  asszony! 
Gertrudis.  Esztelen ! 

Nem  fogsz  talán  csak  átkozódni,  hogy 

Az  éltemet  kívánom  őrzeni? 

öcséd  kivallja  majd,  (gúnyolva)  mivelhogy  ő 

Nem  esküdött  meg.  Ah  így  megcsalatva 

Saját  teremtményemtől  —  a  magyar 

Se  tette  volna  ezt  .  .  .  Vigyétek ! 
MiKHÁL  (néhányszor  előre  vont  hajfürtjét  nézvén;  visz- 

[szaveti).  ősz 

Fejem !  ily  gyalázat  —  oh  Simon !  — 
Gertrudis.  Hisz'  őtet 

Átkozhatod  — 
MiKHÁL  (magát  rendbe  szedvén).  Fiamnak  sírja  mel- 

Fájdalma  meghaladta  a  saját  [lett 

Fájdalmamat.  Jó  éjtszakát !  te  nagy 
Sorsodban  elvakult  kevély  eszű, 
Reszkess  szerencsédtől  —  jó  éjtszakát. 

(Az  őrizet  közt  ellézeng.) 

Gertrudis  (merően  néz  utána) . 

Reszkessek  a  szerencsémtől?  miért? 

Gertrudis  a  szerencsétől  legyen 

Reszketni  kénytelen  — ? 
Udvornik  (bejön).  A  nagyúr. 

Gertrudis  (döbög).  Ne  még  —  !  — 

Jöjjön.  (Udvornik  el.) 

Gertrudis.  Szerencsémtől ?  (Kinéz  az  ablakon.) 

Vitézi  módra  méssz 

Le,  szép  nap!  Ah,  —  hol  ily  halál?  Eredj, 

Eredj ;  utói  nem  érlek  —  én  csak  asszony 

Vagyok. 

HATODIK  JELENET. 

BÁNK  (belép  morogva).  Helyesen,  Istenemre,  az!  — 
Itt  van  Melinda,  azt  mondád,  Tiborc? 

Gertrudis  (remegve  néz  a  földre).  Bánk?  a  nagyúr? 

BÁNK  Parancsolt  a  királyném.  — 

Gertrudis.  Én-é? 

BÁNK.  Igen.  — 

Gertrudis.  Vagy  úgy!  igen. 

BÁNK.  Parancsolj ! 

Gertrudis.  A  hitvesed  — 

BÁNK.  Miféle  hitvesem! 

Gertrudis.  Nagyúr ! 

BÁNK.  Való,  hogy  én  házas  vagyok: 

De  hitvesem  nincsen  — 

Gertrudis  (egy  ideig  nézi,  végre  elsiet). 

BÁNK  (kardját  félig  kirántva).  Jó  angyalod 
Susogta  ezt  neked !  —  Tiborc !  Tiborc ! 

Tiborc  (ki  Bánk  bánnal  jött  és  leghátul  maradván, 
csak  egy  szegletben  vonja  meg  magát  s  kucsmáját 
gyömöri).  Uram:  iszonyú  ezen  hideg  magad- 
Viselete  ! 

BÁNK.  Nagyra  vágy  ás,  büszkeség, 

Kecsegtetés,  hízelkedés,  csupán 

Csak  csillogó  fények ;  s  hogy  mégis  az 

Asszonyt  becsalhatják  a  bün  fenék  |. 

Nélkül  való  mocsáriba ! 

Lelkemre  mondom,  a  nevelésnek  egy 

Jó  magva  sem  marad  szívókba'  meg, 

Mivelhogy  a  növésekkor  tüzelő 

Indulatoknak  pestises  szele 

Kifújja  mind.  Szegény,  szegény!  de  szánni 

Méltó  teremtmények !  hisz  ismerem 

Én  gyengeségteket :  de  hogy  ily  nagyon 

Ki  légyen  a  romlandóságnak  az 

Tétetve,  nem  hihettem  még  soha 

Előttem,  esküszöm,  szentebbek  is 

Lesztek  ti,  mint  egy  jó  fiúnak  a 

Szülőitől  maradt  ereklye.  A 

Lehelletem  fogom  mérsékleni, 

Nehogy  törékeny  erkölcstök  virágit 

Lelökje.  Asszony !  asszony !  asszony ! Es 

Ők  ezt  tudák !  ezt  ők  is  jól  tudák! 

Mégis  vasas  marokkal  körmölének  a  pók- 
Hálóba.  —  Meg  fogok  tán  nem  sokára 

Nektek  fizetni,  jó  név  gyilkolói ! 

Egész  szegény  nemzetségem  megölt 

Nevébe'  kívánok  majd  számadást. 

Oh,  semmi  sincsen  oly  gyalázatos, 

Mint  visszaélni  az  asszonyi  gyengeséggel! 

Az  alkotónak  szentségébe  be- 
Törés  ez  —  és  kigúnyolása,  hogy 

A  legcsekélyebb  férgecskének  is 

Teremte  oltalom -fegyvert,  csupán 

Az  asszonyállatról  felejtkezett  el. 
Tiborc  (a  zuglyáhan  térdre  esik). 

Uram,  bocsásd  meg,  mert  nem  tudja,  mit 

Beszél!  Tudod,  hogy  ájtatos  vala 

Mindég:  ha  tán  asszonyt  nem  ismert  volna,  úgy 

ö  angyal  is  lett  volna  földeden ! 

Gertrudis  (jön)  Melindával. 

:    Itt  van. 

BAnK  (elfásulva).     Melinda! 

Melinda.  Kösd  be  a  fejem, 

Bánk !  (felkiáltva)  Gyermekem ! 
Gertrudis.  Nagyúr!  add  vissza  azt 

Anyjának  — 
BÁNK.  Anyjának? 

Melinda.  Hol  van  Soma? 

BÁNK.  Biztos  helyen. 
Melinda.  Megölted? 

Gertrudis.  Istenem ! 

BÁNK  (eliszonyodva).  Hiénaszívet  vélni  egy  atyá- 
( Hirtelen  kimutat  az  ablakon.)  [ban?! 

Látjátok  azt  az  ősz  embert? 
Gertrudis.  Hah!  (Elfordul.) 

Melinda.  Bátyám !   — 

BÁNK.  Tömlöcbe  vettetik. 
Melinda.  Kezénél  a  fiam  — 

BÁNK.  Ott,  ott.  Az  elhanyatló  nap  nem  ád 
Oly  tiszteletreméltó  fényt  maga 
Körül,  mikép  ezen  öreg  fejér 
Haj  fürtjein  súgárol.  Oh  királyné. 
Tekints  ki,  kérlek !  nézd,  hogyan  döcög ! 
Csak  egy  tekintetet !  így  megy  egy  király, 
Ki  elvetette  a  királyi  pálcát. 
Mivelhogy  azt  becsébe  nyomorultnak 
Találta.   (Szemeit  törli).  Mikhál,  látod  e  vizet?! 
Gertrudis  (hoszús  elkeseredéssel) .  Távozzatok !  — 
BÁNK.  Jobbágyaid  vagyunk. 

(Meghajtván  magát,  elindulnak.) 

Gertrudis  (Bánkhoz).  Maradj  te! 

BÁNK  (falhoz  tántorodva).  Vége!  vége  már  neki! 
Tiborc!  vezesd  hát  asszonyod.  Soká 
Nem  kések  én  is  —  úgy-é,  jó  királyném?  — 
Menj,  menj,  Melinda,  ezen  becsületes 
Paraszttal  és  ne  szegyeid  el  magad  — 
Ö  Jáderánál  egykor  igen  sokat 

Tett  —  menj  csak!  a  nap  elnyugtával  az 

örvendezők  is  elnyugodnak. 
Melinda  (ki  érzéketlenül  állván,  mellén  levő  pántli- 
káját tépegeti,  végre  leveti  a  földre). 
El- 

Hervadnak  a  mennyegzőben  —  kihalt  az 

Atyaátok  —  oh  Bánk,  látlak-e  megint? 
BÁNK  (szorulva).  Megint 
Melinda.  Igen  —  megint !  mély  síromon 

Túl  a  halál  szép  halvány  angyala 

Meg  fog  mutatni  megint.  (Gertrudishoz  féleszelős- 
ködéssel.) 

Nevetsz,  te  kis 

Ártatlan?  oh  vesd  el  koszorúdat!  az 

öröm  csak  egy  pillanatnak  szülöttje 

S  anyjával  együtt  meghal.  Élj !  az  isten 

Bocsássa  meg,  mit  oly  istentelen 

Cselekedtetek  vélem.  Nem  volt  italtok 

Méreg  de  elszárítá  lelkemet. 

Bánk,  jöjj  hamar! 
BÁNK  (öleli).  Köszöntsd  helyettem  ősi 

Váram  —  vezessen  békével  szerelmem ! 

Siess,  Tiborc! 
Melinda  (rebegve  ténfereg  kifelé). 

Bánk,  jöjj  hamar!  csak  egy- 

Két  nyíllövésnyi  —  jöjj  hamar. 
Tiborc  (elvezetvén,  az  égre  tekint).  Hamar! 


HETEDIK  JELENET. 

Gertrudis  (szünet  után).  Bánk  itt  maradt? 

Bánk.  Igen. 

Gertrudis.  A  megsértetett  vagy  a 

Sértő? 
Bánk.  Igen  vagy  nem,  csak  egyre  megy. 

Gertrudis.  Adj  számot  — 
BÁNK.  Én?  — 

Gertrudis.  Te  mint  egy  éjjeli 

Tolvaj  jövel  foglalatosságaidból 
Az  udvarunkba  vissza.  Illik  ez? 

BÁNK.  Nem. 

Gertrudis.  Te  rangodat,  sőt  önnen  rangomat 
Megmocskolád  —  hát  ez  illik-e? 

BÁNK.  Nem. 

Gertrudis.  Leventa!  egy  ártatlanságot  el- 
zárván, gyalázatba  kevertél  —  becsület- 
É  ez? 

BÁNK.     Nem.  Oh  az  én  becsületem 
Melinda  elbúcsúzásával  el- 
Búcsúza;  Mikhál  bánnal  és  fiammal 
Elzáratott :  ha  még  mi  megmaradt, 
Ezernyi  sok  szegény  között  hazámban 
Felosztva  van  —  minek  az  is? ! 

Gertrudis  (méltósággal).  De  tűrtesd 

Magad ! 

BÁNK.       A  becsületes  kínoztatik. 
Megostoroztatik,  kipörkölik 
Szemeit  s  midőn  minden  kitelhető 
Csapást  kiállt,  akkor  törik  kerékbe; 
És  így,  ha  későn  is,  megismeri, 
Hogy  ugyan  becsületest  kell  játszani. 
De  valóba'  lenni  mégis  oktalanság. 
Minő  dicső  ellenben  becstelennek 
A  sorsa,  csakhogy  tudja  a  közönség 
Jó  véleményét  meghódítani. 
Akkoron  azonban,  hogy  a  becsület  ál- 
Orcája  mellett  büntetetlen  el- 
Kö vethet  undokságokat,  vakon 
A  hír  legemberebbnek  szenteli  — 
Fő  hivatalra  lép ;  ottan  rabol 
Mindent  el  a  szegény  bohóktól,  ahol 
Akarja ;  minden  emberek  vele 
Óhajtanak  egybeköttetésbe'  lenni 
Gazdag  s  hatalmas  léte  barátinak 
Lehet  javokra;  sőt  a  mennyet  is 
Gyakorta  úgy  megnyerheti 
Részére,  gazdaságából  kitelő 

Több  áldozattal,  hogy  sokkal  becsesebb 

Lesz  még  előtte,  mint  az  a  szegény 

Becsületes,  ki  semmit  sem  tud  adni. 
Gertrudis.  Istentelen,  távozz'! 
BÁíiK  (közelebb  lép).  Nem.  Avagy  azt 

Hiszed,  hogy  nem  maradtam  volna  itt 

Parancsolásod  nélkül?  meglehet  —  (magában). 

Tán  nem  maradtam  volna  mégis  itt ! 

Nagyasszonyom !  Melinda  helyett  köszönni  kell  I 
Gertrudis.  Jobbágy ! 
BÁNK.     Nem  úgy  van,  asszonyom!  —  Én  urad 

S  bírád  vagyok ;  míg  a  király  oda 

Lészen,  királyod  is  vagyok  — 
Gertrudis  (a  csengetyühöz  akar  nyúlni). 
BÁNK  (elkapja  s  zsebéhe  veti). 
Gertrudis.  Udvor  .  .  . 

BÁNK  (kardját  félig  kirántva).       Egy 

Szót!  —  Ülj  le!  —  hasztalan  kiáltsz  te  most,  1 

Mert  nem  szabad  bejönni  senkinek  y 

Is;  úgy  parancsolá  Bánk  bán,  Magyar- 
ország királya. 
Gertrudis.      "    Bánk ! 
BÁNK.  Bejártam  az 

Országot  és  mindenfelé  csak  az 

Elbúsulást  találtam.  Udvarod' 

Átkozza  minden  és  hazádfiit  — 

Szerette  jó  királyunk.  Endre!  hogy 

Fogod  találni  népedet?  Polyák- 
Országot  elnyered  s  tán  a  magyart 

Veszted  helyette  el!  —  Midőn  ti  leg- 

Először,  asszonyom,  hazánkba  jöttetek, 

A  békességnek  édes  istene 

Pannoniára  monda  akkoron 

Egy  átkot  és  a  romlás  angyala 

Mormogta  rá  az  áment. 
Gertrudis.  Ember!  azt 

Mondom,  ne  tör]  túl  a  korlátidon ! 
BÁNK.  Egy  szájjal,  egy  lélekkel  azt  kiáltá 

Minden  magyar  hozzám:  «Ez  egynehány 

Keserves  esztendők  alatt  magyar 
Törvényeink     magyar  hazánkon  úgy 
Fityegnek,  a  miképen  egy  pelengér- 
Oszlopra  állítottan  mocskos  tettinek 
Táblája)). 

Gertrudis.     Oh  hazug!  miért  nem  úgy  szól 
A  hír  tehát? 

BÁNK.  A  hír  csak  esztelen 

Kongás  —  ha  a  hordó  üres,  leginkább 
Kong ;  mégis  —  a  hír  a  királyi  szék 
Fő  Bélje ;  ennek  oltárára  kész  a 
Magyar  lerakni  mindenét ;  való 
Hogy  azt  is  a  dicső  udvornikid 
Emésztik  el;  de  hangzik  is  az  ország 
Négy  része,  megdicsértetésitől 
A  bőkezű  adakozónak  — 

Gertrudis  (elbámulva).      Talán  úgy? 

BÁNK.  Vak  voltam  én  is  udvarodba;  de 
Már  látok.  Egykor  egy  öreg  paraszt 
Akadt  élőmbe  —  szárazon  evé 
A  megpenészedett  kényért.  —  Igaz  s  hív 
Szolgája  volt  hazánknak,  mondja,  negyven 
Esztendeig:  de  nyugalomra  ment. 
Miért?  helyet  kellett  csinálni  egy 
Hazádíiának — (összecsapja  kezeit)  Istenem!  Iste- 

[nem! 
Egy  tiszteletre  méltó  ősz  kezébe,  negyven 
Esztendeig  való  szolgálatért, 
Száraz  kényért  nyújtasz,  magyar  hazám?  — 
Tűrt  a  szegény.  —  Végtére  egy  követ 
Hírül  hozá,  hogy  itt  mik  esnek.  Ál- 
Köntösbe  visszajöttem  és  találtam  —  (nyögve) 
Oh  többet  is,  mintsem  remélhetek!   (szünet) 
Azt,  büszke  lélek,  fel  nem  érted  ésszel. 
Hogy  gyermekem  miért  adám  amaz 
öregnek?  Asszonyom!  ha  utam  innen 
Hóhér  kezébe  vinne  engemet? 

Gertrudis  (elsárgulva  támaszkodik  az  asztalra). 

BÁNK.  Ugyan  ne  gondoskodjon  egy  eszes 

Atya  gyermekéről?  — 
Gertrudis  (székébe  rogyik) .  Bánk !  mit  akarsz  velem? 
BÁNK.  Te  engemet  magadhoz  hivatal. 

Szikrát  okádó  vérem  éktelen 

Dühében.  Itt  előszobádba'  láttam 

Mikhált  gyalázatán  keseregni  — 

Oh,  egy  tekintet,  mely  az  ördögöt 

Magát  is  arra  bírta  volna,  hogy 

Egy  megszorult  szentet  segíteni 

Siessen.   így  —  od'adtam  a  fiam ;  mert 

Tudom,  hogy  ő  előbb  saját  kezével 

Megfojtja  kedves  húga  gyermekét, 

Mintsem  hogy  azt  csak  tőle  elvegyék  is. 
Gertrudis.  Itt  is  talán  hibáztam  még? 
BÁNK.  Neked 

Csak  egy  szavadba  kerülne,  mégis  a  hit- 

Szegést  előbbvalónak  gondolád  — 

Neked  csak  egy  kicsiny  reményt  vala 

Szükség  hazudnod  —  egy  csekély  ígéret 

A  zendülést  elnyomhatná ;  de  az 

Erőszakos  rimánkodás  szokatlan 

Nálad.  Te  híveidnek  a  porig 

Alázatosakat  véled,  kik  úgy 

Mosolyganak,  mikép  parancsolod: 

Nem  látod  azt,  hogy  többnyire  a  saját 

Hasznokra  egy  kalitkát  építettek 

A  büszkeségeden,  hízelkedéssel, 

Hol  elveszel. 
Gertrudis.       Ha  úgy  találna  lenni ! 
BÁNK.  Azt  képzeled,  hogy  isten  vagy,  mivel 

Letérdepeltek  hiveid,  midőn 

A  láncokat  reád  rakták.  Magyar 

Nem  volt  neked  soha  embered,  mivel 

Hallatlan  Endre  idejéig  az  még. 

Hogy  a  teremtőjét  kivéve,  más  előtt 

Is  térdre  essen  egy  magyar. 
Gertrudis.  Ha  a 

Királynak  a  hitvese  nem  nyer  is 

Alattvalójától  becsületes  maga- 
Viseletet  —  add  meg  azt,  levente,  egy 
Asszony  személynek ! 

BÁNK.  Aki  nem  érdemes 

Hogy  a  szerette  jó  királyom  áldott 
Szívét  kezében  tartja;  a  ki  lábat 
Ád  a  bujálkodónak,  és  tovább 
Az  áldozatra  így  tekint  le  —  ő, 
Holott  nem  érdemes,  hogy  a  saru- 
Szíjját  megoldja;  mert  kenőcsli  testét, 
Lelkét 

Gertrudis  (megsértett  büszkeségének  legnagyobb  dühé- 
vel felugrik). 
Gonosz  hazug!  ki  tette  azt?  — 
Légy  átkozott  Melindáddal!  legyen 
örökre  átkozott  az  a  kölyök,  kit 
Gyalázatomra  szült  Meránia! 

BÁNK.  Melinda  jó  nevét  te  hagytad  az 
Udvarnak  a  nyelvére  tenni:  légy  most 
Isten  s  hitesd  el  vélök,  hogy  Melinda 
Bánk  bánra  érdemes;  úgy  letérdelek 
S  imádlak,  én,  kit  ők  nevetnek. 

Gertrudis  (keserűen).  Ügy?  — 

Csak  hadd  nevessenek ;  hisz  a  hasonló 
Történet  életünknek  azon  szokott 
És  kedves  ízetlenkedésihez 
Tartozhat,  amely  megnevettető  — 
Már  úgy  születtetünk,  mint  a  szegény 
Emberbarátink  kárán  tapsolók ; 
Hiszen  ha  hét  az  utcán  hétszer  el- 
Esett,  azon  szint'annyiszor  kacagjuk 
Magunkat  el  —  (komoran  néz  Bánkra)  s  a  szánás 

[akkoron 
Jön  csak,  midőn  látjuk,  hogy  egyike 
Többé  felállni  nem  tud. 

BÁNK.  Szörnyeteg!  kész 

Lennél  te  is  kacagni?  — 

Gertrudis  (kiált).  Emberek  I 

Ottó  (az  oldalszobából  jön). 

Katona  József  és  gr.  Teleki  László  munkái.  • 

Néném !  az  istenért  —  (megijedve) 

Bánk  bán ! 

(Visszaszalad  s  becsapja  maga  után  az  ajtót.) 

BÁNK  (hasztalan  igyekezvén  a  bezárt  ajtón  tdána 
rontani) .  Hah  !  fattyú ! 

Hogy  e  dühösség,  mely  a  testemet 

Emészti,  százezer  mértekbe  fussa 

El  lelkedet!  hogy  a  kín,  a  maga 

Egész  minémüségében,  csekélység 

Legyen  tulajdon  kínaidra  nézve !  — 

Az  ételednél  undorodásba  jőj 

És  férgesedjen  az  italod  —  gyötörjön 

Éhséged  annyira,  hogy  a  sírból  a 

Halottakat  kívánd  kirágni!  El- 

Csúfíttatott  árnyékom  mindenütt 

Kövessen  és  véresen     álljon  ott, 

Ahol  lefekszel,  ott,  ahol  felébredsz! 

örökre     átkozott  légy,  átkozott ! 

És  átkozott  a  hely,  melyben  születtél! 
GüRTRUDis    (Ottó   megjelenésével   undorodva    rogyott 

székébe,  majd  az  ablakhoz  szalad;  végre  használni 

akarván  az  alkalmatosságot,  el  akar  sietni;  de  Bánk 

utolsó  szavára,  mint  egy  tigris,  neki  dühödve,  tőrt 

kap  és  Bánkba  akarja  ütni). 

Hitvány,  ne  bántsd  hazámat ! 
BÁNK.  Én?  —  Kerítő! 

(Megfordulván,  kitekeri  kezéből  a  gyilkot.) 

Gertrudis  (sikoltva  jut  az  asztalig). 
BÁNK  (utóiéri  s  agyon  szurdálja). 

Sziszegj  —  sziszegj,  kígyó!  te  itt  maradtál. 
Gertrudis  (lerogy).  Ah! 
BÁNK  (merően  áll,  reszketve  egyenesíti  ki  ujjait  —  a 

tőr  kiesik  kezéből,  melynek  zördülésére  felijed). 

Vége!  volt  —  nincs;  de  ne  tapsolj,  hazám  — 

Ni !  —  reszket  a  bosszúálló  — 

(Kívül  zörgés  s  több  kiáltás.)  Hamar! 
BÁNK  (megijedve  néz  az  ablak  felé  ki). 

örvendj,  becsületem,  lemosta  mocskod 
A  vérkeresztség  —  oh  Melinda!  —  ki! 
Ki!  a  tető  mindjárt  reám  szakad  (Elvánszorog.) 
Gertrudis  (fel  akarna  emelkedni). 

Meghalni  —  nem  királyi  széken  —  ah ! 

NYOLCADIK  JELENET. 

Myska  bán  (még  kívül  kiált). 

Mentsd  meg  magad,  királyné !  Pártütés ! 
Ezt  mondta  a  haldokló.   (Bejön.)   Istenem, 
Késő ! 

Gertrudis.  Nem  érdemeltem.  —  Gyermekek  — 
Hol  vannak  a  gyermekeim?  —  még  ne  is 
Láthassam  őket?  —  Endre  —  Gyermekek  — 

Myska  (kezei  közé  szorított  süvegét  az  ég  jelé  emelvén). 
Uram  teremtőm !  hallatlan  Magyar- 
országban ily  eset ! 

Gertrudis.  Ottó!  (Kívül  lárma,  verekedés.) 

Myska.  Zendülés ! 

Ottó  (berohan).  Gertrudis  —  oltalmazz,  megölnek! 

Oh  jaj ! 

(Ordítva  rogy  mellé,  midőn  meglátja.) 

Gertrudis ! 
Gertrudis  (elfordított  ábrázatját  a  földhöz  nyomja) . 

Ottó!  Ottó!  gyilkosom! 
Myska.  Ottó? 
Ottó.  Nem  az!  nem  az! 
Myska.  Nagy  királyné! 

így  kell  kimúlnod  — ? 
Gertrudis.  így  —  ártatlanul  .  .  .  (Meghal.) 

Petur  bán  (kívül).  Az  egész  nemet  kiirtsátok! 
Myska.  Mit?  az 

Egész  nemet?  hol  vannak  a  király- 

Fiak?  —  Velem  légy,  istenem!  segíts! 

Azoknak  élni  kell !  —  megmenteni  — 

Meg  kell,  kik  egykor  még  királyai 

Lesznek  fiamnak,  unokáimnak  is!   (Elsiet.) 

Ottó.  Vígy  el  magaddal,  Gertrúd !  —  Biberach ! 
Mért  nem  követtelek?  — 
(El  akar  szaladni;  de  szénibe  jönnek  Petur  bán,  Simon 
bán,  békételenek.) 

KILENCEDIK  JELENET. 

Petur.  Megállj  — ! 

Ottó  (visszaszalad  s  Gertrudisra  borul).      Segíts! 

Simon.  Én  nem  negyek  tovább !  hol  van  Melinda? 

Petur  (erősen  fújva,  néz  Gerturdisra) . 
Elég  is.  Itt  hever  már;  s  a  dühös 
Tenger  magát  örömmel  engedi 
Egy  kis  gödörbe  elszorítani, 
Csak  ottan  is  zúzhassa  a  hajókat. 
(Ottót  megragadván  felráníja  s  egy  békételenhez  lódítja.) 
Fel  innen,  ördög!  úgy  is  számtalanszor 
Térdeple  sírva  itt  az  emberi 
Szeretet :  de  senki  sem  nyitott  neki 
Ajtót  —  keresztények  valának  ők. 
Kik  csak  tanúságúi  szemléltek  az 
Imádtatott  keresztre ;  látni  —  hogy 
Ok  is  mikép  feszegethessék  az  embert, 
Először  elrabolván  mindenét. 

(Kívül  kürtölés,  lárma.) 
Simon.  Mi  az? 

SoLOM  MESTER  (kívül).  Ti  csiUapítsátok ! 
Ottó  (kiáltva) .  Szabadság ! 

Petur.  Kínokra  hurcoljátok ! 
Ottó  (kétségbeesve,  midőn  vinni  akarják.) 

Oh,  hogy  oly 

Irtóztató     legyen  majd  sorsotok 

Egykor  —  legyen  bár  akkor,  amikor  — 

Hogy  a  meráni  csontokat  siratva 

A  földből  is  kaparjátok  ki  s  mint 

Megannyi  szent  ereklyét  légyetek 

Imádni  kénytelenek  —  s  hogy  minden  el- 

Szánt  törekedéstek  önvédelmetekre 

Olyan  siker  nélkül  való  legyen, 

Mint  kínozásom  után  esenkedéstek. 
(A  Bánk  által  elejtett  tört  jelkapja  s  magába  akarja  ütni.) 
Petur  (elkapván  tőle,  kitekint). 

Vágjátok  össze! A  királyi  nép! 

SoLOM  (berohan  katonákkal) . 

Alattomos  királ3'i  gyilkosok!   (Viaskodás.) 
Petur.  Hazudsz,  hazudsz,  istentelen  gyerek! 

Sohasem  alattomos  a  magyar. 
Ottó.  Szabadság ! 

Gertrudis,  engedj  meg  —  hisz'  elűz  Magyar-Ország ! 

(Elszalad.)  [tek ! 

Petur  (kivágván  magát,  kiált  a  társainak) .  Kövesse- 

SoLOM  (dühösen  utána  jut,  kiáltván  a  katonáknak) . 

Kövessetek ! 

ÖTÖDIK  FELVONÁS. 

A  királyi  nagy  palota,  melyből  hátul  a  középen  egy  nagy 

bolthajtás  egy  másik  szálára  vezet,  mely  eleintén  földig 

érő  fekete  kárpittal  el  van  fedve. 

ELSŐ  JELENET. 

Udvornikok,    nép,    majd  a   Király   több    Zászlós 
urakkal,  Izidora,  asszonyok.  (Mind  gyászban.) 

Udvornik.  a  népet  immár  tartóztatni  nem 
Lehet  a  halottnézéstől.  A  király,  azt 
Mondják,  hogy  lováról  is  lefordult  — 
De  sérelem  nélkül  mégis.  Egyéb- 
Iránt,  barátim,  a  vén  Myska  bán 
Legtöbbre  ment ;  mert  elnyeré  Zalában 
Zelelgeh  jószágot,  hastól  együtt. 
Hm !  mintha  más  szintúgy  megmenteni 
Nem  tudta  volna  a  királyfikat. 

(Kívül  lassú  zúgás  hallik:  a  király!  a  király !  A  bolthaj- 
tás kárpitjai  kétjelé  nyílnak,  melyeket  végig  két  udvarni- 

kok  tartanak.  Látszik,  miképen  Gertrudis  királyi  pom- 
pával nagy  emeleten  egy  koporsóban  fekszik.  Mellette 
az  epekedő  Izidora  a  királyfiakkal.  Az  emelet  lépcsőin 
körül  az  udvari  asszonyok.  A  király  az  emeleten  állván, 
egy  ideig  csendes  magaalávetésével  a  sorsnak,  összekul- 
csolva kezét,  néz  a  halottra.) 

Udvornik  (lassan  a  többiekhez). 
Szánom  szegény  királyunkat  — 

(Király  meghallfa.  Egy  nehéz  sóhajtással  magát  hideg- 
ségre erőlteti.  Már  lejött  a  lépcsőkön,  midőn  gyermekeit 
utána   indulni   észreveszi.    Szívrehatólag   öleli   egybe   a 
hármat.) 

Izidora.  Csak  azt 

Tudnám,  ki  volt  azon  gonosztevő!  Oh 
Mert  kész  lehetnék  e  fájdalmaimban 
öngyilkosommá  lenni !  —  Ah  igaz, 
Hogy  a  királyné  kedves  nem  vala; 
De  ezt  ugyan  mégis  nem  érdemelte! 

(Király,  ki  azalatt  gyermekeit  magától  elhárítván,  azok 

Izidorához   visszamentek,    most   elfogódva    kijön   előre. 

Néhány  zászlós  urak  követik.) 

Udvornikok  (magok  közt).  Sír  a  király. 
Király  (hirtelen  közikbe  tekint). 

Ki  mondta  azt?  —  Nem     úgy  van. 

Csak  víz  —  (tenyerével  eltakarja). 
Udvornik  (tartózkodva  közelít  hozzá). 

Királyom,  mért  takartad  el? 
Király.  Mert  nem  szabad. 
Udvornik.  Dehogy  nem! 

Király.  Én  király 

Vagyok. 
Udvornikok.  De  ember  is  — 
Király.  Érzem.  —  Egy  királynak 

Kell  látni  minden  könnyeket :  magának 

Könnyezni  nem  szabad. 
Udvornik.  Ne  kéne  bár! 

Király.  Ö  Isten.  Istenit  kívánva  néz 
Reája  minden.  Éppen  akkor  sírhat  egy 
Szegény,  midőn  királya;  s  a  király 

Nem  látja  azt  meg  a  könnyek  miatt. 

Gertrudis!  így  kellett  találni  meg! 

(Székbe  vánszorog  s  lebókol.) 

MÁSODIK  JELENET. 

SoLOM  MESTER  (bej Ön,  mélyen  meghajtván  magát,  egy 
véres  kardot  tesz  a  király  lábaihoz.) 

Engesztelődjél  sorsoddal,  királyom ! 
Elérte  bosszúálló  fegyvered 
Karom  által  a  gyilkost 

Király.  Ifjú  vitéz! 

Izidora  (égre  vetett  szemekkel). 

Oh  nyújts  borostyánt  bosszúlónk  fejére! 

SoLOM.   Királyom  azt  parancsolá:   siessek 
Előre,  mint  győzedelmes  érkezése  hír- 
Mondója.  Tűzben  s  vérben  leltem  itt 
Mindent.  Atyám  is  a  királyfiakkal 
Futott  élőmbe :  alig  küldhettem  el 
Egy  biztos  ember  által  őket.  Az 
Apám  kiáltá  vissza  még :  ((megölték 
Nagyasszonyunkat,  és  ártatlanúb). 
Tüstént  rohantam  fel  s  a  gyilkos  Ottó 
Hercegre  mondta  épen  a  halált. 

Király.  Ottó!  tehát  még  ő  is? 

SoLOM.  Elfutott; 

De  nem  tudom  hová.  A  zendítők 
Kitörtek.  Én  nyomokban  voltam  a 
Legényeimmel  és  körülvevék  egy 
Házat  —  meg  is  jutalmazám :  azon 
Vason  Petur  bán  vére  gőzölög. 
Király.  Petur? 

Udvornikok  (lassú  zúgással  viszonozzák):  Petur. 

SoLOM.  Királynénk  asztalán  ezen 
Levelet  találtam,  hogy  jövék. 

(Király  mohón  elkapja  a  levelet,  de  halkhal  adja  azt 
egyik  Zászlós  úrnak.) 

I.  ZÁSZLÓS  ÚR  (olvassa).  «Glogonca: 

1213.  Kilencedik  hava  20-án,  mint  Sz. -Lestár  nap- 
Áldás  s  szerencse  néked,  nagy  királyné!        [ján. 
Országod  alsó  részei  nemsokára 
Inkább  mutatnak  egy  kovácsműhelyt. 
Hol  vízre  lesz  csak  szükség  a  tüzet 
öntözni,  melyben  most  a  kardokat 
Edzik.  Nagyasszonyom !  veg3'en  Kegyelmed 
Kormányozásban  más  szabásokat  — 
Itt  pártütéstöl  félhetünk.  —  Igaz 
Ember  tanácsol  — 

Pontio  di  Criice, 

Templomvitézitek    nagymestere  s 

jóvoltotokból  itt  az  iilyrek  között 

királyi  helvtartótok.)> 

Király.  Úgy  van ! 

ZÁSZLÓS  ÚR.  Mi  van  úgy,  királyom^ 

Király.  Ő  hibás;  hiszen 

Máskép  nem  ölte  volna  meg  magyar. 

Solom.  Az  Istenemre,  akit  imádok;  ősz 
Atyám  fejére  esküszöm  —  magyarról 
El  nem  hiszem,  mert  az  előbb  a  világ 
Láttára  tenné,  mint  alattomosan. 

Király.  Remény !  remény !  becsületes  hazug. 
Mely  egy  Ígéretet  sem  teljesítsz, 
És  végre  gúnyolódva  hagysz  el  ott, 
Ahol  csak  egy-két  könnyet  tudhatunk 
Hullatni  éktelen  kárunkon. 

Solom.  Engedj ! 

(Elsiet,  majd  bevezeti  Simon  bánt.) 

HARMADIK  JELENET. 

SoLOM.  Ez  itt  az  összeesküdtek  közül 

Egy.  Lásd,  mitévő  léssz.   (Hátra  áll.) 
Király.  Háláadatlan. 

Simon  (kard  nélkül,  szomorúan) .  De  hát  mégis  — 
Király.  Látod  ott ! 

Simon  (megilletődve  néz  a  halottra,  azután  fejével  int.) 

Igen. 
Király.  Minden  tökéletességgel  ruházta 

Fel  őtet  a  természet  —  benne  csak 

A  halhatatlanság  hibáza :  itt 

Kétségbe  lévén,  azt  irígyelétek. 
Simon.  Mi?  Uram  király! 
2.  ZÁSZLÓS  ÚR.  Petur. 

Simon.  Petur?  esküszöm, 

Hogy  nem  Petur  bán  ölte  meg  a  királynét. 
2.  ZÁSZLÓS  ÚR.  Pártos. 

Simon.  Talán  az  sem  vagyok  — 

ZÁSZLÓS  ÚR.  Miért 

Vagy  elfogatva? 
Simon.  Az  való!  de  én 

Csak  a  folyó  szerint  úsztam.  Petur  bán 

Gyűlölte  a  királynét,  s  mégis,  a 

Midőn  öreg  bátyám  rimánkodék, 

Hogy  várakozzanak  csak  addig,  amíg 

Ö  a  királynéval  beszéllene  — 

Megtette  még  azt  is  Petur ;  de  egy 

Kevés  időre  Mikhált  láttuk  a 

Tömlöcbe  kisértetni  —  melyre  az 

Egész  gyülekezet  összeháborodva 

Rontott  ki  s  megszabadítá. 
Király.  S  a  királynét? 

Simon.  Már  halva  leltük  — 
Király.  És  Ottó? 

Simon.  Petur  bán 

Halált  kiálta  a  fejére.  Ez 

Ifjú  vitéz  betört  ránk  akkor  és  meg- 

Mentette.  —  Majd  Peturtól  elszakadtam.  — 

Mentemben  egy  fedél  alatt  nyögést 

Hallottam :  épen  az  volt  ez,  kinél 

Nagyasszonyunk  (mint  e  polgár  maga 

Vállá  ki)  hétezer  mark  aranyat  el- 

Tett  bérbe.  Ottó  azt  erőszakosan 

Ragadta  tőle  el;  magát  pediglen  egy 

Halált-hozott  sebbel  jutalmazá. 
Király.  Gertrudis!  —  Ottó  — 
Simon.  Hogy  Peturt  veszély 

Közt  lenni  haliam,  védelmére  mentem; 

És  e  vitéz  ifjú  ott  elfogott 

Király.  Háláadatlanok !  ne  szóljatok! 

Miért  akartok  már  megfosztani 

A  holtakért  való  bánattól  is?  — 

Vigyétek  el! 


NEGYEDIK  JELENET. 

MiKHÁL  BÁN  a  kis  Somával  jön. 

MiKHÁL.  Király Uram 

Király.  Te  is? 

MiKHÁL.  A  jó  nevében  összerontatott 
Ősz  én  vag3^ok.  Hogy  ezt  meg  kellé  érnem!  - 
Ha  egykor  ősz  hajad  leszen,  fogod 
Érezni,  hogy  minő  keserves  annak 
Megmocskolása.  —  A  Mohádik  el- 
Vették  szerencsém,  nyugalmam,  fiam  — 
Azt  gondolám,  hogy  mindenem:  nem  én 
Még  nem  valék  szegény,  Gertrudis  azzá 
Tett. 

Király.  Mit  beszélsz? 

MiKHÁL.  Késő  vénség  fehérlik 

Fejemen  —  mocsok  nem  volt  rajtam  soha 
Más,  mint  kiontott  vére  a  haza 
És  szent  igazság  ellenséginek ; 
Most  mint  közönséges  tolvaj  vitettem 
Tömlöcbe  és  a  külső  nemzetet 

A  nélkül  is  megutált  nép  szeméttel 

Dobála.  Ezt  Gertrudisod  tévé, 

Mert  nem  akarám  testvéremet  megölni. 

Simon.  Érettem  ennyit  — 

MiKHÁL  ( elragadtatva ) .       Fiamért  annyit ! 
Simon,  hogyan  felejthetném  el  azt?   (Öleli.) 

Király  (magába,  küszködve).  Utálatos  beszédek! 
Csak  a  szemí^mből  minden  kcinnyeket,      [lopjatok 
Ki,  melyek  oly  édesen  törlik  a 
Fájdalmamat  szívemből  el.  Miért 
Kell  félelemnek  a  bánat  helyére 
Férkezni?  meg  volnék  rabolva?   meg?  — 
Oh  félre,  félre!  a  nyájas  halott. 
Mely  fekszik  oly  víg  ábrázattal  ott, 
Nem  törheté  ki  azt  a  támaszot. 
Melyhez  királya  úgy  ragaszkodott.   (Fenn.) 
Vigyétek  el!  vigyétek  el!  hazudnak! 

MiKHÁL.  Igen !  megyünk.  —  Állandóság,  öcsém, 
Nincs  e  világon.  Átok  fekszik  a 
Bojóthi  Mortundorf  fajon !  —  Minek- 
Előtte  mennénk :  király !  ne  ez.  (Somát  elébe  vezeti.) 
Melinda  gyermeke.  Atyja  adá  ide; 
Csak  Endre  az,  kinek  kezére  bízni 
Bátorkodók.  (Megöleli  a  gyermeket) .  Ha  az  anyád 

kérdezi, 
Hogy  hol  vagyon  Mikhál?  mondd  meg,  hogy  ő 
Simonnal  elment  számkivetésbe.  Élj.  (El  akarnak.) 

ÖTÖDIK  JELENET. 

BÁNK  BÁN   (egész  elszánással  belép). 

Hová?  (meglátva  Somát,  a  király  mellől  elkapja.) 
Szerencsétlen,  mi  vitt  ide? 
Udvornikok  (diimmögik).  Bánk! 
BÁNK.         Gyermekem  !  szerette  gyermekem  I 

(Körülnézi  magát.) 

Mi  bennem  ilyen  bámulásra  méltó? 
Zavart  eszem?  nem.  Borzadó  hajam? 

Király !  magyarság !  jól  emlékezem. 

Hogy  atyja  vétke  végett  egykor  a 

Kis  Béla  elvesztette  két  szemét  — 
MiKHÁL   (hirtelen  magához  kapván  Somát,  mind  a 
két  kezével  elébe  szorítja). 

Gyermek !   (Mind  zúgnak.) 
BÁNK.  Király!  Gertrudisod  koporsó- 

Aljára  vágom  a  hatalom  jelét  —  (nyakláncát  oda- 

[veti) 

Ott  van.  Vereslik  is  még  vére  rajta.  (Nagy  zúgás 

[van.) 
Izidora  (bosszút  szomjúhozásának  elaludt  reményével 
a  testre  hanyatlik) . 

Oh! 
Király  (elfedett  ábrázattal  az  asztalra  borul  s  onnét 

egy  nehéz  sóhajtással  székébe  sikamlik). 
BÁNK.  Vége.  —   ! !  — 
MiKHÁL.  Meg  van  a  bojóthi  faj 

Átkozva  —  eltört  végistápja  is! 
BÁNK.  Szükségtelen  beszélni  tetteit : 

Felért  az  égre  a  sanyargatott 

Nép  jajgatása  s  el  kellett  neki 

Akármikép  is  esni,  hogy  hazánk 

Ne  essen  el  polgári  háborúban. 
Király.  Polgári  háborúban  — 
BÁNK.  Zendülés 

Lappanga  mindenütt  s  csak  ő  vala 

A  gyűlöletnek  tárgya;  a  legelső 

Magyar,  ki  a  hazáját  kedveli, 

Megtette  volna  rajta  áldozat  ját. 
Király.  Magyar? 
BÁNK.  Vagy  azt  hiszed,  hogy  az  engedi, 

Mint  egy  kifestett  kép,  magát  néhány 

Szoros  vonás  közé  szorítani? 

Nagy  volt  az  a  hatalom,  melyet  kezembe 

Tettél  le.  Itt  dörgött  markomban  egy 

Ország  felébe  mért  ménkőcsomó ; 

S  mégis  kezét  csókoltam  volna  a 

Gyilkosnak,  aki  véremet  megölte, 

Csak  azért,  mivelhogy  gyűrűjére  egy 

Rangbéli  címer  volt  felmetszve? 
Király.  Gyilkos? 

BÁNK.  Az.  Több.  Ha  tízszer,  harmincszor  megölt, 

Ha  kincsemet  rabolta  el,  ha  széjjel- 

Szakgatta  gyermekimet,  feleségemet  — 

Még  tán  megengedhettem  volna;  de 

Ö  jó  nevét  ölé  meg  nemzetemnek 

Rút  öccse  által  s  a  feláldozott 

Becsületet  kiűzte  udvarából. 
Király.  Hallgass!  (Magába  küzködve.) 

Ez  a  győzedelmi  pompa,  mely 

Galíciából  jöttömet  fogadja? 

Reszketni  kell  Endrének  hitvese 

Holtteste  mellett  önmagyarjitól ! 

Gertrúdis,  ennyit  érdemeltem  én. 

Hogy  győzedelmes  jöttöm  ünnepén 

Romlásodat  könnyeznem  sem  lehet !  ? (Na- 

Vigyétek  el,  míg  el  nem  érkezik  [gyón.) 

Bírája ! 
BÁNK.         Az  te  nem  lehetsz,  szerette 

Királyom !  Árpád  és  Bor  vére  közt 

Folyó  dologban  bíró  csak  Magyar- 
Ország  lehet.  Jobban  be  van  neved 

Mocskolva,  mint  az  enyém.  (Kimutat  az  ablakon.) 

Nézd  azt  amott ! 

Hurcoltatik  Petur  bán  és  egész 

Háznépe  lófarkon.  S  azt  kurjogatják. 

Hogy :  éljen  a  király ! 
Király  (az  ablakhoz  akar,  de  véletlen  Solomon  akad- 
nak meg  szemei) . 
SoLOM.  Uram  király! 

Ezt,  istenemre  mondom,  nem  tevém.  (Elsiet.) 
BÁNK.  Azok  tevék  ezt,  akiket  te  külső 

Földekről  országodba  csődítél. 

Mint  pártosok  feje  és  nagyasszonyunk 

Gyilkosa  úgy  ölettetett  le,  és 

Midőn  alig  mozogva  ott  hevert. 

Házára  törtek  ismét  és  nevedben 

A  gyilkolásért  e  bosszút  veszik: 

Holott  csak  én  öltem  meg  a  királynét ! 
Király  (maga  eleibe  néz). 

Még  azt  akarják,  hogy  kivessem  itt 

A  kedvesért  való  fájdalmamat 

Szívemből  és  egy  pártoson  kesergjek!  — 
BÁNK.  Midőn  te  bátyád,  Elmerik  király 

Ellen  kikelvén,  Kheenevárban  el-  a 

Zárattatái;  jut-é  eszedbe  még,  \ 

Mit  szenvedett  ő  érted?  és  ezen  | 

Egész  az  örülésig  téged  kedvelő  t 

Ember  hideg  gyanúból  veszti  el  \ 

Irtóztatólag  éltét  s  házanépét :  I" 

Pedig  én,  csak  én  öltem  meg  a  királynét! 
SoLOM  (visszajön) .  Késő !  kiszenvedett  már  —  gyer- 

Kérdezte.  Egy  átkot  nyögött  ki  még        [mekit 

Nagyasszonyunkra  és  az  alattomos 

Gyilkosra ;  téged  áldott  csak,  királyom, 

És  a  hazát  —  nem  hallá  többet  egy 

Szavunkat  is  —  lelkét  kiadta  ott. 
Király.  Tépjétek  el  csak  mind  mellőlem  azt, 

Amelyhez  a  sors  édesen  ragaszt  — 

Tépjétek !  én  is  embernek  születtem. 
B.4nk.  Petur  engem  átkozott  alattomos 

Gyilkosnak  — 
Mikhál.  És  a  nagyasszonyt. 

Simon  (magába  felsóhajtva) .  Petur!  — 

Király.  Nincs  senki  a  jelenvaló  leventák 

Közül,  ki  e  szennyet  nagyasszonyán 

Nem  undorodna  hagyni?  .  .  .  senki  sincs? 
Mind  (gondolkodva  szegzik  le  szemeikei). 
BÁNK.  Petur  engem  átkozott  alattomos 

Gyilkosnak  —  ámde  őt  is  átkozá! 
Király.  Nincs  senki  a  jelenvaló  leventák 

Közül,  midőn  Árpád  s  Bor  vére  közt 

Folyó  dologban  bíró  csak  Magyar- 
ország lehet?  hiszen  úgy  szerettelek 

Titeket  szünetlen,  mint  szintén  magam. 

Minden  javam  tinektek  engedem. 

Királyi  székem  koldussá  tevém  — 
Azt  hittem :  a  jobbágynak  csak  legyen ; 
Ügy  addig  a  király  se  lesz  szegény ! 
Szegény,  szegény  király!  be  megcsalatkozál. 

(Könnyes  szemekkel  elfordul.) 

Izidora  (sírva  fakad  s  kiiakarja  Gertrudist). 

Nézzétek  e  halottnak  arculatját: 

Hol  itten  egy  hamis  vonás?  hol  itten 

A  gyáva  lelkiismeret  nyoma? 

Ezen  szelíd  arcával  hagyja  el 

Az  összebékült  ellenségeket 

A  békítő  vitéz  —  ezen  mosolygó 

Vidám  ajakkal  vál  egy  zarándok 

A  jóltevőitől  s  ezen  vonással 

Megy  vissza  egy  eltévelyedettnek  a 

Vezére  kedves  kunyhójába  —  s  egy 

Se  volna? 
Király  (magában).  Nincs,  egy  sincs.  Jobban  remeg 

Előtte  minden,  mint  előttem.  —  Endre! 

Te  gyenge  Endre!  (Egy  kardot  kap.)  Mag^^arok ! 

Endrét  tehát  lássátok  vívni  meg-  [.Második 

Holt  hitvesének  jónevére.  (Bánkhoz.)  Állj  ki! 
BÁNK.  Királyom !  én  veled  nem  harcolok ! 

Szent  vagy  te  én  előttem  —  Istenem 

S  hazám  után  a  legszentebb. 

(Kardját  leoldván,  elébe  teszi.) 

Megölhetsz. 

SoLOM  (tisztelettel  előlép) .  Tehát  velem . 

Király.  Fiam ! 

Izidora.  Segítsd  vitézedet, 

Elköltözött !  — 

^kiiK  (merően  nézi).     Kedves  íiú,  miért 
Akarod  fejed  bezúzni  egy  gonosz 
Asszony  miatt?  Szánd  e  tüzet  hazánknak. 
Kétségbe  kéne  esnem,  hogyha  egy 
Meráni  asszonyért  hasítanék 
Ilyen  nemes  szívet  ketté.  Eredj !  — 

SoLOM.  <rÁrtatlan*  ezt  nyögé  utolszor  az 
Elhunyt  szerencsétlen,  hallotta  ezt  ősz 
Atyám  —  az  ő  szavára  megví\'ok. 
Gyerünk ! 

BÁNK  G3^erünk,  szegény  buzgólkodó !  (Kiindulnak). 

Myska  bán  (sietve  jön).  Fiam,  hová? 

SoLOM.  Megvívni  a  nagyúrral 

Nagyasszonyunk  haláláért. 

Myska.  "  Megállj ! 

Az  orozva-gyilkoló  hát  ő? 

BÁNK.  Orozva? ! 

Myska.  Igen ;  mivelhogy  a  nagyasszonyunk 
Ártatlan. 

Király.       Az?  ! 

Myska.  Semmit  sem  is  tudott 

Ottónak  ízetlenkedésiről. 
Meghittje  Biberach,  ki  a  saját 
Házamban  holt  meg,  azt  vallotta.  O 
Hörgése  közt  tévé  az  ujjait 
Keresztre  és  lelkét  kiadta  e 
Végszóval:  «esküszöm,  hogy  a  királyné 
Ártatlan !»  —  Ö  mindent  tudott  —  bizony 
Mindent  tudott !  az  ördög  is  igazat 
Mondana  halála  óráján,  bizonnyal. 

SoLOM.  Úgy  hát  átkozott  legyen,  ki  a  nemes 
Kardot  bemártja  egy  alattomos 
Gyilkosnak  a  vérébe  —  (Félre  veti.) 

Király.  Oh  igaz! 

Ártatlan  ő !  ártatlan  áldozat !  — 
Mindent  bocsáss  meg,  vérző  szív,  csak  ezt 
Ne  hagyd  magadtól  elrabolni. 

Zászlós  úr.  Őrzők! 

Vigyétek  el  fiával  együvé ! 

MiKHÁL.  Fiát  is?  ezt  bocsájtni  nem  fogom 
Király !  király !  ne  hagyd  el  e  szegény 
Árvát :  vagy  aminő  igaz,  hogy  isten 
Van,  mintsem  ő  az  ősi  szokásnak  áldozatja 
Legyen  —  hüvelykemet  nyomom  feje 
Lágyába  inkább  — 

Király.  Nem  —  nem  áldozott 

Le  szennyel  a  nap  szent  koronám  felett. 
Ártatlan  ő !  Király !  férj  és  atya ! 

MiKHÁL.  Légy  atyja  hát  e  gyermeknek,  király!  — 
Magyarok !  velem  jön  számkivetésbe  és 
öcsémmel,  e  szegény  kicsi  —  mindenét 
Itt  hagyja  nektek,  csak  az  egy  életért 
Rimánkodik. 

Király.  Nem  a  tiéd  — 

MiKHÁL.  Enyim, 

Melinda  s  atyja  bízta  rám:  nem  is 
Adom  ki  senkinek.  Tüz,  víz,  veszély 
És  gyilkosok  közt  is  karomon  viszem. 
És  rongyokat  s  kényért  fogok  neki 
Koldulni.  Ez  szegény,  nem  vétkezett,  mint 
Az  atyja,  —  ezt  fogom  kiáltani  — 
Magyarok!  nem  ölte  ez  meg  a  királynét, 
Nem  pártütő  ez,  mint  az  atyja;  oh, 
Engedjetek  csak  egy  araszt  helyet 
Ez  árva  gyermeknek,  hová  fejét 
Hajthassa  —  (zokog)  kérlek,  adakozzatok, 
Ezen  kicsiny  mártírnak  —  oh  ! 

Király  (mélyen  gondolkodván,  halkkal  szól) .  Vigyé- 
Csak  fére  egy  kissé  —  [tek 

BÁNK  (aki  mindeddig  oszlop  módra  állott,  földre  sze- 
gezett szemekkel;  most  hirtelen  felkapja  kardját). 
Kit?  mit? 

ZÁSZLÓS  ŰR.  Hah!  kardot 

Emelt  — 

Udvornikok.  Királyi-gyilkos!  el  vele! 

(Hirtelen  messziről  egy  pásztori  síp  szomorúan  hallat- 
szik —  mind  közelebb,  közelebb.  —  Álmélkodás.) 

BÁNK  (elcsuklik  a  karja,  reá  támaszkodik  a  kardra,  de 
az  is  végre  kisikamlik  alóla  s  a  földre  esik;  melynek 
zördiilésére  mintegy  álomból  felébred). 
Mikhál !  Simon ! 
Simon  (aki  földre  szegezve  szemeit,  csak  hallgatja) . 
Melinda  éneke. 

Katona  József  és  gr.  Teleki  László  munkái.  7 

BÁNK  (fájdalommal).  Melinda!  —  Sírján  ezt  fuvas- 
Enyelge  sokszor.  Oh  Melinda !  eltűnt  [sam,  így 
A  szép  idő  —  te  fúvasd  síromon. 

Király.  Gertrudisén ! 

(Mintegy  magát  elfelejtve,  siet  a  holttest  felé;  de  szemebe 
akad  Tiborc.) 


HATODIK  JELENET. 

Tiborc  (ki  kevéssel  előbb  bejött,  csak  a  szegletbe  húzza 
magát) . 

Király.  Ki  vagy? 

BÁNK  (oda  tekint).     Jaj !  ismered  te? 
Nem  ismerem  —  nem  ismerem. 

Tiborc  (csak  ott  marad) .  Tiborc. 

BÁNK.  Nem  igaz.  Tiborc  ez  nem  lehet.  Tiborénak 
Becsületesebb  ábrázatja  volt. 

MiKHÁL  és  Simon  (megrémülve).  Melinda? 

Tiborc  (kucsmáját  rágja) .  Hol? 

Bánk.  Hová 

Tetted?  ki  ott  az,  akit  erre  hoznak 
Oly  lassan?   (Merően  néz  az  ablakon  által  ki.) 

Oh,  hogy  egy  zivatar  le  nem 
Csavarja  szemfedelét  képéről!  Éktelen 
Lakossá  a  pokolnak,  mit  gyötörsz? 

Tiborc.  Ha  kénytelen  — 

BÁNK.  Mit?  úgy  ?  —  Te  sírsz?  no  hála 

Istennek,  amíg  sírnak  az  ördögök, 
Addig  talán  az  emberiség  örülhet !   (Ki  akar.) 

(Néhány  jobbágyak  összekötött  botokon  hoznak  egy  beta- 
kart halottat  és  a  szín  hátulja  közepén  leteszik.) 

BÁNK  (visszarezzen  s  a  parasztokat  mint  ismereteseket 

merően  nézi) . 
Izidora  (nagy  várakozással  egy  lépcsővel  lejjebb  jön  az 

emeletről) . 
Tiborc  (tipeg-topog,  nyögdécsel). 

BÁNK  (reszkető  kézzel  vonván  le  a  szemfödelet  —  nem 
hisz  szemeinek  és  elcsukló  inain  erősen  akar  meg- 
állani.) 

Izidora  (öröm  s  fájdalom  közt  Gertrudisra  borulni 
Melinda!  [visszasiet). 

BÁNK.  Oh,  felelj  te  mindenütt 

Jelenvaló!  ki  tette  ezt?  (Lerogyik  előtte.) 

MiKHÁL  és  Simon.  Melinda ! 

(Oda  futnak  és  mögötte  térdre  esvén,  reáborulnak.) 

Király  (ki  azalatt  visszament  az  asztalhoz).  Ki  tette 

[ezt? 

Tiborc.  Azt  kiabálták  azok. 

Hogy:  «éljen  Ottó  —  nénje  bosszulója!» 

Király.  Ottó ! 

Tiborc.  «Hogy  a  határon  várja  őket 

Ottó,  jutalmazással.)) 

Király.  Mindenütt 

Ottó!  az,  akit  én  olyannyira 
Szeretni  kénytelen  valék  —  kiért 
Szintén  alattvalóim  gyülölésit 
Vontara  magamra  —  Ottó !  átkozott ! 
örökre  zárva  lesz  előtted  az 
Országom ! 

BÁNK.  Oh,  hogy  néked  is  csak  egy 

Volt  életed,  te  is  hogy  sebhető 
Valál !  Hol  a  könny,  amely  ennyi  kárt 
Fel  tudna  olvasztani?  Szaggassatok 
Homloktokon  sebeket  s  vért  sírjatok; 
Letépetett  az  Istennek  remekje. 
(Somát,  ki  anyja  fejénél  térdel,  magához  vonja.) 

Gyermek!  te  is  sírsz?  —  könnyű  a  te  könnyed. 
Mint  egy  határtalanságban  repülő 
Porszem :  te  kis  szegény,  hiszen  nem  is 
Tudod,  mitől  fosztottak  meg  —  nem  —  Oh 
Melinda !  serkenj  fel ;  hisz'  ismered 
Te  Bánkodat  —  nem  ezt  akartam  én  — 
Nem  ezt !  —  siket  fül  —  szem  homályosul  — 
Hasadj  ki,  szív  —  (Fejét  a  földhöz  nyomva  görgeti.) 

Simon.  Melinda!  nincsen  a 

Testvéreid  számára  egy  nyögésed?  — 

Világot  érő  szép  szemed  berogy,  — 

Melled  hideg,  mint  a  márvány  —  nem  éleszt 

Többé  fel  egy  jajszó  is  tégedet ! 
MiKHÁL.  És  mégis  ez  még  hátra  volt !  Ezért 

Kellett  kifutni  a  hazánkból?  ezt 

Még  hátra  hagyták  a  Mohádik !  ? 

Miért,  hogy  egy  mennydörgés  nem  csapott 

Belé  fiam  gödrébe,  hisz'  a  keservek 

Is  édesebbek  otthon  a  hazában ! 
Király.  Szólj ! 
Tiborc.  Rám  parancsolt,  hogy  vigyem  haza. 

Kevés  idő  múlván  körülvevék  Bánk 

Házát.  Tüzet  hánytak  mindenfelé.  i 

Nagyúr  rokon jait  lángok  közé  ■ 

Szórták  —  alig  tudám  szerette  asszonyom  r 

Testét  kimenteni.  Még  élt  akkor  egy 

Kissé  —  csak  azt  monda :  Bánkomhoz,  és 

Én  eltökélem,  hogy  hozzá  viszem, 

Akárhol  is  legyen. 
BÁNK  (szemei  előtt  kapkodván).  Itt  —  itt  — itt  világ. 

A  könnyek  eltakarják  azt  előlem. 

Nincs  a  teremtésben  vesztes,  csak  én ! 

Nincs  árva  más  több,  csak  az  én  gyermekem! 
Király  (magába  —  indidatoskodik) . 

Nincs? Mostan  érzi  veszteségemet. 

Ö  boldog  ember !  enyhülést  szerezhet ; 

Szabad  folyáson  úszhat  a  dühe: 

Hallgatni  kell  nekem  —  király  vagyok. 

Fájdalminak  lehetne  istene; 

De  ember  is  lehet,  ha  tetszik:  én 

Isten  vagyok  csak  lenni  kénytelen ; 

Azonban  ember  lennem  nem  szabad.  — 

Ti,  akik  oly  halványan  állótok 

Körülöttem  —  itt,  ártatlanul  megölt 

Szerette  hitvesemnek  teste  mellett 

Kérdez  királyotok,  hogy  mit  tegyen 

Most  ő  — ? 

Izidora.  Igazságot,  az  árván  hagyott 

Királyfiak  nevében. 
Myska  (halkkal).  Vannak  oly 

Esetek,  hol  a  kegyelem  irtóztatóbb. 
BÁNK.  Az  ég  siket  fájdalmaimra  — 

Vég  semmiség  az  én  ítéletem  — 

Az  Isten  engem  büntetésre  nem 

Tart  érdemesnek;  —  az  angyal,  mely  jegyezte 

Botlásaimnak  számát,  ily  következést 

Húzó  legelső  lépésemkor  el- 

Rémült  dicső  helyén  és  félre  fordult 

Könnyes  tekintettel  törölte  ki 

Nevemet  az  élet  könyvéből. 
Király.  Csak  egy 

Szót  most  —  mulandó  egy  szót ;  és  oda 

ö  visszahozhatatlanul !  Megáll 

Egy  szóra  a  teremészetnek  folyása. 

Atyám !  halálos  ágyadon  nyögéd 

Még  gyermekid  fülökbe :  «Legnagyobb 

Fájdalmatokban  is  királyi  széktek 

Előtt  jelenjen  meg  tekintetem 

És  intsen  emberi  uralkodásra. » 

(Nyájasan  visszafordul;  de  Gertriidis  látásán  j ellobban, 

midőn  Izidora  a  lépcsőkön  félig  lejött,  mintegy  könyörögve 

a  királyfiakkal.) 

Ottan  hever  meggyilkolt  hitvesem. 
És  gyilkolója  azon  törvényeket 
Tapodta,  melyek  édes  tartományimat 
Zöldeltetik.  Buzogj  te  meglopattatott 
Szív,  árva  gyermekid  kiáltanak ! 
Serkenj  fel,  összerontatott  Igazság ; 
De  én  elégtételt  veszek.  —  Vigyétek. 

(Merően  néz  maga  elébe.) 

Tiborc  (csak  egy  lépéssel  előbbre  jön  s  térdre  esik  és 
Uram  !  beteg  feleségem  s  éhező        [rémülve  kiált) . 
öt  gyermekim  kínos  nyögésök  az 
Istennek  irgalmáért  felmenő 

Végső  fohászkodásodat  ki  fogják 
Zavarni  a  mennyekből,  ha  megölöd 
Gyámoltjokat. 

SoLOM  (szánakozva  Bánkra  mutat). 

Nézd,  uram,  e  csüggedést !  —  Király 
A  büntetés  már  ennek  irgalom. 

Király  (semmire  sem  figyelmez). 
Nincs  a  teremtésben  vesztes,  csak  ő  — 
Nincs  árva,  úgymond,  csak  az  ő  gyermeke. 
Jól  értelek;  kivetted  a  kezemből 
Pálcámat ;  —  én  imádlak !  —  így  magam 
Büntetni  nem  tudtam  —  (magában)  nem  mertem 
Magyarok !  előbb,  mintsem  magyar  hazánk  — [is — 
Előbb  esett  el  méltán  a  királyné ! 

Izidora  (a  lépcsőn  hagyja  a  királyfiakat,  s  Gertru- 
Gertrudis !  a  gyilkos  szabad !  [disra  borul) . 

MiKHÁL.  Szabad ! 

BÁNK  (alig  érthetőleg). 

Engedd  meg  illendően  eltemettetnem. 

SoLOM  (mély  tisztelettel  hajtja  meg  magát.  Mindenik 
azt  követi  s  kardjaikat  a  király  előtt  lerakják). 

Király.  Mag3^arok!  igen  jól  ismerem  —  szeretnek, 
Enyimek !  —  Hogy  ily  nemes  szívekkel  egybe 
Férkezni  nem  tudtál,  Gertrudisom ! 

(Fel  akar  sietni  a  holthoz;  de  eleibe  akadván  a  lépcsőkön 
álló  gyermekei,  azokhoz,  általölelve,  letérdepel.) 

deinde  ut  magis  magisque  lapsi  sint, 
tum  ire  coeperint  praícipites ,  donec 
ad  hsec  tempóra,  quibus  nec  vitia 
nostra,  nec  remedia  páti  possumus 
perventum  est.  Tit.  Liv. 

abundantes  voluptates  desiderium 
per  luxum  atque  libidinem  pereundi 
perdendique  omnia  invexere. 

Tit.  Liv. 


E  kiadás  a  darab  első  kiadásának  (1841)  hű  lenyomata;  csak 
a  római  neveket  (Aetius,  Vnlentinianus)  állítottuk  benne  vissza 
(Aet,  Valentinian  helyett),  mivel  a  római  neveknek  akkor  divatos 
rövidítései  nem  váltak  közkeletűekké.  Továbbá  a  parancsár  he- 
lyett d.ktátorí  tettünk.  Egyebekben  megtartottuk  a  szerzőnek 
stilbeli  különösségeit. 

szenátorok. 


SZEMÉLYEK. 


III.  Valentinianus  Caesar. 

Aetius,  római  nyugotbirodalmi  patrícius  s  fővezér. 

Gaudentius,  fia. 

BoETHius,  az  őrség  főnöke. 

Petronius  Maximus 

AVIENUS 

Trigetus 

Basilius 

Cajus 

Fulgentius,  quaestor 

Palladius,  Maximus  fia,  Caesarné  udvarnoka. 

Heracles,  eunuch. 

SíDONius,  asgyptusi  jós. 

VlGILIUS        l     .     ^.  '    ^-u'       ■ 

_  >  Aetius  párthívei. 

Orestes      J 

Caustinus 

julianus 

avenarius 

Marcus 

EuDoxiA,  Caesarné. 

Placidia,  leánya. 

JuLiA,  Maximus  hitvese. 

Szenátorok,  udvaroncok,  őrség,  nép. 

Időszak :  ötödik  évszázad  közepe. 

Hely :  Róma. 

udvaroncok. 


ELSŐ  FELVONÁS. 
ELSŐ  SZÍN. 

(Valcntinianus  Caesar,  Eudoxia,  Piacida,  Aetius,  Gau- 
dentius,  Boethius,  Petronius,  Maximus,  Avienus,  Trige- 
tus,  Basilius,  Cajus,  Fulgentius,  lieracles,  Sidonius,  Vigi- 
lius,  Orestes,  Caustinus,  Julianus,  Avenarius,  Marcus 
több  más  szenátorok  és  ulvaroncok  többnyire  pamlago- 
kon hevernek:  ki-ki  bal  karjára  támaszkodva  szomszédja 
háta  mögött  elnyújtott  lábakkal,  egy  nagy  és  közön- 
ségeseknél alacsonyabb  asztal  körül,  mely  mindenféle 
étkekkel  és  italokkal  sürüen  meg  van  rakva.  Elül  játszó- 
asztalok köbökkel,  körülöttök  székek  s  pamlagok.  A  ven- 
dégeskedök  mögött  szolgák  állongnak  s  futkosnak  nagy 
számmal  s  cifrán  öltözött  gyermekek  tölt  serlegekkel 
kezeikben,  melyeket  a  megürültek  helyett  nyújtogatnak 
a  vendégeknek,  az  egész  jelenet  alatt.  IMinden  vendég- 
nek fejét  s  vállait  virágkoszorúk  s  füzérek  övedzik  körül, 
az  asztal  is  virágokkal  van  fölékesítve.  Az  öltözet  fehér.  — 
Amint  a  kárpit  lassan  fölemelkedik,  zene  hallatszik, 
melyet    hangos  örömujjongatások    szakasztanak    félbe.) 

Valentinianus  Caesar.  Komolyan  ismétlem,  cim- 
borák, e  nagy  napot,  a  catalauni  babérokét,  illőbben 
ünnepelni  nem  tudnám !  —  A  patrícius  fia  enyém 
leend  —  leányom  övé. 

Eudoxia  (nagy  indulattal  magában) .  Ennek  is  tehát 
meg  kellé  történni !  Theodosius  unokája  alán  nővé ! 
(Mindenünnen  iéljen)}  kiáltások:  Hosszú  élet,  dicsőség, 
áldás  a  hős  patríciusnak!  Attila  legyőzőjének!  Itália 
nemtőjének!  Caesar  nászának!) 

Gaudentius  (ki  Piacidia  mellett  ül).  Én  boldog! 
ily  isteni  hölgyet !  (Megfogja  Piacidia  kezét,  ki  egészen 
elhalványult.) 

Eudoxia  (Piacidiára  tekintve).  Leányom  színe  el- 
változott !  mi  ez? 

Placidia  (tört  hangon).  Magam  sem  tudom,  anyám. 
—  Futó  gyöngélkedés  —  szenvedek.  — 

EuDOXiA  (élesen).  Látom,  a  lakoma  ártott  meg. 
Jer  kedves,  jer.  (Fölkél  Placidiával.)  Urak!  jó  idő- 
töltést. (A  vendégek  mind  csodálkozva  fölkelnek.) 

ViGiLius,  Orestes  s  több  mások.  Az  ünnep  király- 
néja eltávozik! ! 

Placidia  (magában).  Királynéja,  vagy  áldozatja! ! ! 
I  Gaudentius.  Szép  Placidia !  (Könyörögve 
Egyszerre  i  kulcsolja  össze  kezeit.) 

i  Aetius.  Ennyire  megszomorítasz? 

EuDOXiA.  Ilyen  ő  mindig ;  kérve  parancsol,  s  paran- 
csolva kér  —  álnok ! 

Caesar.  Nem  távozol;  —  csak  képzelt  baj. 

EuDOXiA  (halkan  Caesarhoz).  Ha  eladtad  leányod, 
legalább  ne  öld  meg.  —  Nézz  reá!  (Fenn.)  Sajnálom 
urak  —  leányomnak  nyugalom-  s  ápolásra  van  szük- 
sége. —  Viszontlátásig.  —  (El  Placidiával.  A  társaság 
több  beszélgető  csoportokra  oszlik,  melyek  mind  csodál- 
kozást jelentenek.) 

JuLiANUS  (Avenariushoz).  S  ő  is,  a  fürge  udvar- 
nok?  — 

AvENARius  (halkan  Jidianushoz).  Ki? 

JuLiANUS.  Caesarné  udvarnoka,  Palladius,  nem  lát- 
tad? oly  savanyú  arccal  távozott  el  innen,  mintha 
borsot  nyelt  volna. 

Caustinus  (Jidianushoz).  Balga! 

Marcus  (ki  a  beszélgetést  hallotta,  magában).  Nem 
balga,  csak  szánandó ! 

Gaudentius  (Aetiushoz  halkan).  Mily  idegenséget 
mutat  irántam ! 

Aetius  (Gaudentiushoz) .  Semmi!  hajlania  kell  vagy 
törnie  —  amit  választ.  Csak  kövesd  tanácsomat ; 
csendes,  de  vizsga  légy,  tudod-e?  Hasznosb  beszél- 
tetni, mint  beszélni.  —  Ügyelj  jól  minden  suttogóra. 
(Egymástól  távoznak.) 

Caesar.  Vendégeim !  A  nők  eltávozta  ne  zavarja 
nagy  örömünket  ;  annál  szabadabban  éldelhetünk. 
Bor  és  asszony  nem  egyszerre  valók,  ezt  mondta  egy 

görög  bölcs,  nem  tudom  melyik,  de  jól.  (Zene  hallat- 
szik.) Heverjünk  le  ismét.  —  Étel,  ital,  zene,  kinek 
mi  kell! 

JuLiANUS,  AvENARius  s  TÖBB  MÁSOK.  Tattsa  meg  az 
ég  a  mi  jó  urunkat!  (Némelyek  pamlagra  feküsznek, 
mások  körülök  csoportoznak,  poharakat  ürítve  s  beszél- 
getve. Táncosok  s  táncosnők  mulattatják  a  társaságot.) 

Caesar  (félbeszakítja  a  zenél).  Most  veszem  észre! 
néhány  becses  társak  üdvözleteink  sorából  kimarad- 
tak. Pótoljuk  ki  a  hiányt.  —  Billikomokat,  gyerme- 
kek !  (A  gyermekek  serlegeket  nyújtanak.  Caesar  jöl- 
emeli  serlegét.)  Éljen  Petronius  Maximus!  kit  vendég- 
szerető, jó  konyhát  tartó  derék  embernek  ösmertünk 
mindig !  Reménylem,  hosszas  távolléte  nem  változtatta 
meg  szokásit.  —  Éljen  !  s  maradjon  az,  ki  volt !  (Han- 
gos «éljen»  —  isznak.  Caesar  ismét  fölemeli  serlegét.) 
Avienus,  Trigetus,  Basilius!  nektek  is  tiszteletül!  — 
Igaz  bölcseknek  tartalak,  becsemre  mondom !  nem 
azért,  mivel  Platót  s  Epicurt  megemésztetek,  hanem 
mivel  kinézem  belőletek,  ha  szinte  nejeitek  az  ellen- 
kezőre esküdnének  is  meg,  hogy  bort,  leány't,  lovat 
egyaránt  ösmértek  s  becsültök.  (Nevetés.  «Eljenek».) 
Serleget  ismét.  (Egy  gyermek  serleget  ád.  Caesar  ismét 
fölemeli.)  Említetlen  maradt  azon  jeles  tiszte  is  udva- 
romnak, kinek  köszönünk  minden  drága  falatot ;  jó- 
kedvünknek s  elménknek  fenntartója  ő.  Egészséget 
Quintus  Marónak,  érdemes  szakácsunknak !  (Nevetés, 
morgás.)  —  Hát  Baka  és  Kiki?  Mit  vétett  az  Afriká- 
ból érkezett  varázsló  majompár?  a  bohósan  eleven 
két  békejel,  hogyne  tiszteinők  meg  egy  korttyal!  — ■ 
Kedvem  volna,  régi  divat  szerint,  egy  billikomot  ürít- 
tetni  minden  betűire  nevüknek,  megérdemlik!  (Éljen! 
kacagás,  zúgás.) 

Maximus  (szomszédihoz  fordulva).  Ez  minden  fogal- 
mat túlhalad. 

Avienus  (gúnnyal).  Jóízű  furcsaság. 

Aetius  (halkan  Caesarhoz).  Elég  titkos  ellenségünk 
van  már.  Nem  jó  volt  számukat  nevelni.  (A  zúgás 
néhány  percig  tart.) 

JuLiANUS  (Avenariushoz).  Mily  illetlen  morgás!  — 
Mindjárt  eszméletre  juttatom.  (Fenn,  poharat  emelve.) 
Uraim  !  valódi  dicsőség  Bakának  és  Kikinek !  ezt  tőlük 
el  nem  vonhatjuk.  Kitűnő  tulajdonaik  elősorolásával 
nem  akarok  türelmet  fárasztani  ;  csak  egyre  figyel- 
meztetek :  midőn  egykor  dicső  emlékű  Caesarnak, 
kedves  ménit  a  köztársaság  konzulává  tetszett  ki- 
nevezni, nem  tisztelte-e  azt  minden  úgy,  mint  akár- 
melyik elődjét?  Hát  kevésbbé  fényes  időkben  élünk 
most?  —  kevésbbé  hatalmas  Caesar  alatt?  Tanácslom, 
urak !  adjuk  meg  mindenkinek,  mi  övé  :  —  ezt  mondja 
püspökünk  is.^ 

Sokfelöl.  Úgy  van!  úgy!  Éljenek!   (Köznevetés.) 

FuLGENTius.  Nagy  Róma!  ha!  ha!  ha!  ha!  csupa 
nevetség ! 

Caesar  (Maximushoz) .  Petronius  barátom !  két 
esztendei  távollétednek,  mint  látom,  nagy  foganatja 
volt.  —  Te  oly  csendes,  komoly  e  víg  lakomán  — 
mintha  —  Pedig  gondolom,  eleget  ápoltunk  mind 
ételekkel,  mind  dicsérettel. 

Heracles  (ki  néhány  udvaronccal  beszélgetett,  jen- 
szóval Caesarhoz).  S  hallaná  csak,  mit  mondanak  itt, 
még  akkor  híznék  ám ! 

Maximus.  Én  beszélgetés  tárgya? 

Heracles.  Te  is,  családod  is. 

Caesar.  Most  jut  eszembe.  —  Hisz  te  másodházas- 
ságra léptél!  Hogy  fér  ez  meg  a  bölcselkedéssel? 

Maximus.  Ügy  találom,  fejedelmem  !  hogy  ezt  tenni 
volt  a  legjózanabb  bölcselkedés. 

Heracles.  Legalább  jóízlettel  párosult  bölcselke- 
dés. —  Szebb  nőt  nem  igen  láthatni. 

Caesar.  Jól  el  tudád  rejteni,  féltékeny!  Két  hete, 
hogy  itt  vagyok,  s  még  egy  szemmel  sem  láttam  őt. 
Zár  alatt  tartod? 

Heracles.  Ezt  is  bölcselkedésből  ;  ma  azonban,  ha 
ügyelsz,  láthatád  vala  a  körszínházban.  —  Nem  vevéd 
észre?  a  zenekartól  harmadik  pad,  ötödik  hely,  egy 
korosabb  asszony  mellett. 

Caesar,  ördögöt!  hát  az  ő  volt?  —  Maximus,  sze- 

rencséltetlek  ;  ugyan  jól  megválasztád !  (Gondola- 
tokba merül,  Egy  szolga  suttog  Boethiussal,  ki  végre  föl- 
kél és  kisiet.) 

Basilius  (Cajushoz  halkan).  A  nők  Maximusunkat 
mindig  kedvelék.  Nem  csoda,  ha  jól  választhatott. 
Emlékszel-e  még  néhány  régi  mondákra  —  róla  s  egy 
magas  állású  nőrül? 

Cajus  (szinte  halkan).  Igen,  haliam.  Mint  mondják, 
egykor  Caesarnénak  igen  tetszett,  s  kevésbe  múlt  — 

Basilius.  Hogy  Caesar  helyett  nem  őt  tisztelte  meg 
kezével.  Na !  de  erről  hallgatunk.  —  Ki  tudja  egyéb- 
iránt, igaz-e?  (Ezalatt  közzsibongás.) 

BoETHius  (hirtelen  berohan,  levelekkel  kezében).  Vélet- 
len csapás !  Genserich  hadai  már  Calabriában  s  Siciliá- 
ban !  —  mindkét  helyt  egyszerre  kötöttek  ki.  Syra- 
cus,  Agrigent,  Tarent  elfoglalva !  Itt  a  levelek  Verrestől, 
meg  Plautustól  a  messinai  parancsnoktól.  ( ÁtadjaAeti- 
usnak  a  leveleket.  Meglepetést  fejeznek  ki  mindenarcok.) 

Sokan.  Na !  lesz  már  dolga  a  patríciusnak ! 

Aetius  (nyugtalansággal  bontja  föl  s  olvassa  a  leve- 
leket). Sejdítem!  —  Marcellinus  oly  megfoghatatlan 
könnyelműséggel  folytatá  hivatalát.  A  hajóhad  min- 
denfelé szétszórva,  mintha  örök  békére  számolhat- 
nánk ;  pedig  többízben  vetettem  szemére.  —  Az 
esztelen,  csak  kárán  tanulhatott !  (Caesar  mélyen  el- 
merülve, föl  s  alá  jár.) 

BoETHius  ( Aetiushoz).  Ostiánál  s  Brundusiumban — 
mindenütt  egy-egy  csoport  katonaság. 

Aetius.  Igen  s  a  megaponti  s  cotroni  légiók  is  erre 
nyomulnak.  Hamar  központosíthatjuk  minden  erőn- 
ket. —  (A  többit  a  közzsibongás  miatt  nem  hallani;  csak 
látszik,  hogy  beszélgetésöket  folytatják.) 

Maximus  (Avienushoz  halkan).  Fegyvereinkben 
nagy  bizalmam  nincs.  A  békekötés  útja  is  bizonyta- 
lan, nem  tudom,  mi  helyesb?  Időt  kellene  nyerni.  — 
Ni,  Caesar  maga  is  mily  gondolkozóvá  lőn ! 

AviENUS  (Maximushoz).  Talán  egy  uj  kaland  tervén 
aggódik.  —  Ágyas,  körszínház,  lakoma  —  hidd  el, 
föllebb  nem  emelkedik. 


Heracles  (Caesarhoz  közelítve,  halkan).  Fejedel- 
mem !  a  szép  nő  bájai,  úgy  veszem  észre,  nagy  hatás- 
sal voltak. 

Caesar  (csodálkozva) .  Heracles !  te  bűvészi  ügyes- 
séggel birsz !  Előtted  semmi  sincs  rejtve ! 

Heracles.  Oly  nagy  csoda  volt  ezt  kitalálni?  Nem 
kötelessége-e  minden  szolgának,  ura  arcvonásira  s 
pillantásira  figyelni,  hogy  kívánsága  kijelentéseit  meg- 
előzze? 

Caesar.  Most  találékonyságod  gyümölcsöt  nem  te- 
rem. 

Heracles.  Miért  ne? 

Caesar.  Nem,  —  esztelen  erőködés  lehetetlenséggel 
küzdeni !  Míg  csak  láttam  őt,  nem  tudva,  ki  —  addig, 
megvallom,  volt  reményem  ;  gondolám  :  te  ezer- 
mester minden  lehetőben  módot  találsz,  —  talán  már 
tudod,  ki  a  nő  s  hol  lakik,  s  ha  nem,  a  legelső  köz- 
játéknál ismét  megjelenend,  s  akkor  célt  érünk.  De 
így  —  mi  cselszövény  nyithatná  meg  nekünk  Maxi- 
mus  lakát? 

Heracles.  Udvarhoz  édesgetjük. 

Caesar.  Ha  ide  hozná  is,  féltékenysége  vigyázóvá 
teszi  őt,  —  mindig  szemmel  tartandja.  (Aetius  és 
Boethius  közt  halk  beszélgetés.) 

Aetius.  A  frankokat  semmi  esetre  belé  nem  elegyít- 
jük !  ily  frigyes  mindig  több  bajt  hoz,  mint  hasznot  — 
(folytatja  beszédét,  de  nem  hallani). 

Heracles  (néhány  percnvi  gondolkodás  után  Caesar- 
hoz). Hát  ha  ennek  is  kitaláltam  volna  módját? 

Caesar.  Nem  hinném ! 

Heracles.  Itt  kezem !  —  pedig  ilyesekben  nem  szo- 
kásom vaktában  ígérni  ;  kövesd  tanácsom,  s  a  szép 
Júlia  tiéd,  —  még  ma. 

Caesar.  Fejedelmi  leend  jutalmad,  ha  teljesül.  — 
De  ennyit  előre  hinni ! 

Heracles.  A  siker  igazoljon.  Tüstént  dolgunkhoz 
foghatunk.  —  (Körültekint.)  Oszlani  kezdenek  ;  itt 
kell  tartani,  legalább  Maximusnak  elmenni  nem  sza- 
bad. Javallj  játékot  ;    nagy  pénzben.  —  A  köbzés 

jó  fogás,  meg  a  köbök,  melyeket  számodra  készítet- 
tem ;  —  majd  elhozom.  Látod  kezén  ama  gyürüt? 
(Maximusra  mutat.)  azt  kell  kezünkre  kerítenünk.  — 
Csak  ügyelj  intésemre,  minden  egyébért  állok. 

Caesar.  Remek  ember!  Bízom  szavadba.  Fülelj, 
mint  előzi  meg  jutalmam  tettedet.  (Fenn  a  társaság- 
hoz.) Ne  széledjünk  még  el!  egy  ünnepélyes  nyilat- 
kozatom van  teendő. 

AviENUS  (társaihoz  halkan).  Mi  ez?  Caesar  legelébb 
szólal  föl  a  biralom  ügyében ! 

Trigetus,  Maximus  (magukban).  Meglepő! 

Caesar.  Hív  szolgák  érdemit  jutalmazni  a  fejede- 
lem legszentebb  kötelessége,  helyes  kormányzás  alap- 
elve, melyt  én  is  fejthajtva  követek.  Ily  példás  alatt- 
való ez  itt !  (Heraclesre  mutat.)  Mesés  öntagadással 
fordítja  ő  évektől  fogva  minden  ügyekezetét  arra, 
miként  napjaim  mentül  üdvtcljesebbekké  tegye.  Feje 
csupán  számomra  gondolkozik  s  kezei  mindenben 
kívánságom  szerint  munkások.  Enyém  ő  testtel  s 
lélekkel ! 

Avienus  (szomszédihoz  halkan).  Nagy  bajára  a  fér- 
jeknek s  apáknak. 

Trigetus  (halkan).  Igen,  meg  a  kerítőknek  nagy 
örömére,  kiknek  régtől  fogva  oly  jó  keresetük  nem  volt. 

Caesar.  Barátok !  Ö  megszerezte  magának  egész 
fejedelmi  kegyemet.  Nincs  Rómának  jelesb  polgára! 
Ennek  nyilvánítására  kívánom,  helye,  szava  legyen  a 
főtanácsban.  —  Atyák,  beirandjátok  őt  a  névsorba. 
(A  szenátorok  közt  nagy  zúgás.) 

Fulgentius  (szomszédihoz  halkan).  Szegény,  szá- 
nandó    köztársaság ! ! 

(Aetius  szólani  akar,  midőn  Julianus,  Caustinus-  s  Ave- 
nariustól  követve,  eléáll  s  ünnepélyes  hangon  megszólal.) 

Julianus.  Dicső  Caesar!  nagy  patrícius!  Látom, 
jövő  nemzedékeknek  tanúságul  kívánjátok,  ugyan- 
akkor vegye  hazaíiérdem  jutalmát,  midőn  Róma  leg- 
hatalmasb  ellensége  fölötti  diadala  évnapját  ünnepli. — 

Legsikeresb  serkentés  ez  erényre  s  hősi  tettekre,  s 
ezen  alapítjuk  mi  is,  közmegegyezésből  eleitekbe  ter- 
jesztendő kérelmünket  ;  én  s  két  barátom.  (Caus- 
tinus-  és  Avenariusra  mutat.)  A  Camillusok,  Appiusok, 
Catók,  Valeriusok,  Fabiusok,  Scipiók  vére  pezseg 
ereinkben. 

Caustinus.  Igen,  s  Brutus,  gőgös  Tarquinius  meg- 
buktatója,  —  Sulla,  a  diktátor  — 

AvENARius  (félbeszakasziva  az  előtte  szólót).  Merész 
Marius,  —  istenként  imádott  Július  maga  s  több 
dicsőült  örökösi,  ha  nem  is  törvényes,  legalább  mel- 
lékes úton,  eldődink. 

JuLiANUs.  Hazafi  buzgóságunknak  mi  is  elég  jelét 
adtuk  már  ;  istenként  tiszteljük  Caesart  s  téged  is, 
hős  patrícius!  magas  helyzeted  szerint.  —  Készek 
voltak  mindig  ökleink  hatalmas  döfésre  a  nyomorú 
pór  ellen,  ki  tiszteletlenül  mert  rólatok  szólani.  S  imé! 
más  jutalmat  nem  várunk,  mint  hogy  vennétek  szelle- 
münk hasznát  a  közelgő  barbárok  ellen.  Oh!  adjatok 
vezérletünk  alá  sergeket,  melyekkel  a  hon  oltárit 
védve,  az  ellenség  vakmerő  reményét  semmivé  tehes- 
sük !  —  Meglátjátok,  az  ivadék  elődihöz  méltó  leend ! 

Aetius.  Hála  égnek !  közülünk  többeknek  még  fur- 
csálkodásra  is  maradt  elméjük  ennyi  vész  között ! 
Erős,  edzett  lelkekre  mutat  ez.  —  Bámulatos  kétséget 
fejeznek  ki  arcaitok,  szenátorok!  nem  fogtátok  föl 
Caesart?  Úgy  tehát  én  nálatok  jobban  ösmerém.  Tite- 
ket mély  aggodalomba  merített  a  rögtöni  gyászhír. 
De  ő,  ki  tudja,  miként  bátor  ügyekezetnek  minden 
lehetséges,  s  csak  annak  orvosolhatlan  helyzete,  ki 
önmagát  hagyja  el  ;  —  ő,  látjátok,  közelcsüggedés- 
től  környeztet  ve,  csöndes,  vidám  maradt,  meg  akart 
kevéssé  kacagtatni,  hogy  ezáltal  eszméletre  jussatok. 
Oh  ne  féljetek !  —  nagy  Theodosius  unokájának  em- 
beri becsrül  tiszta  fogalma  van  ;  s  igen  jól  tudja, 
miként  lehessen  jutalmazni  egy  Heraclest  is,  a  biralom 
lealázása  nélkül. 

Caesar  (bosszankodván).  Aetius!  mi  ez? 

Aetius.  Hiában  színlesz  oly  remekül,  Caesar !  Ben- 

ned  kétkedni  nem  tanulandok  meg.  —  Ha  ilyet  hihet- 
nék! gondolod,  oldalomon  függne  még  a  fegyver?  S  a 
föld  legsötétebb  zárdája,  hol  közmegfeledkezés  fátyola 
borítna  el  örökre,  nem  bírna  reám  nézve  több  keccsel, 
mint  e  fejedelmi  csarnok  itt? 

Heracles  (magában).  Hah!  cudar!  így  mer  sér- 
tegetni mindenkit ! 

Aetius.  De  bocsánatot,  ez  talán  sok  szó  is  volt  egy 
tréfa  fölött.  (Jidianus-  s  társaihoz  fordulva.)  És  ti  is! 
ha !  ha !  ha !  ha !  ha !  ti  is  ingerkedtek  polgártársaitok 
rémületivei?  Mondhatom,  szép  ötlet !  mert  valónak 
csakugyan  nem  hihetem  —  annyi  jótékony  hölgyet, 
színházt,  lakomát  oda  hagyni!  Miért?  Egy  ocsmány 
csatáért !  Mily  ledérség  volna,  még  a  gyönyörhöz  sem 
maradni  hű!  Igaz  ugyan,  mindenkiben  lappang  egy 
kis  fenevadi  tulajdon !  de  kiben  az  felébredt,  s  a  mellett 
oly  régi  római,  nemes,  hős  vérrel  bír,  miért  vágyódnék 
idegen  korcs  vérre?  A  sebésznek  egy  kis  érvágása 
mindenként  elégséges.  Ily  csillapító  után,  szőke  haj- 
fürtök fésülése,  illatos  kenőcsök,  szép  nő  kegye,  zajos 
éji  tobzódás,  nappali  kényelmes  nyugalom  puha  ágy- 
ban, ismét  visszanyerik  előbbi  becsüket.  —  Látjátok, 
még  én  is  tudok  vidám  lenni,  bár  elmém  most  komoly 
tárgyakkal  van  elfoglalva.  (Az  udvarnokok  megszé- 
gyenülve hátra  vonulnak.) 

Caesar  (Heradeshez).  Ezúttal  célt  nem  érheténk.  — 
Majd  másszor  jobb  kedvében  találjuk.  —  Ne  nehez- 
telj! 

Heracles.  Megelégedésed  elég  jutalmam,  szeretve 
tisztelt  fejedelmem.  Mi  hatalmadon  túlvág,  azt  kíván- 
nom balgaság  volna. 

Caesar.  Most  tervünkhöz,  úgy-e? 

Heracles.  Rajta  tehát ! 

Aetius.  Holnap  indulnom  kell,  addig  még  sok  ren- 
delésim  vannak  teendők.  Caesar!  vedd  legőszintébb 
jobbágyi  tiszteletem  kijelentésit.  —  Reménylem,  ör- 
vendeztetőbb  körülmények  közt  találkozunk.  (A  szená- 
torokhoz.) Virradatkor  rendkívüli  tanácsot  tartandok. 
(A  vendégek  széledni  akarnak.) 

Katona  József  és  gr.  Teleki  László  munkái.  8 

Caesar.  Barátok,  nem  hagylak  távozni !  Holnap  elég 
idő  lesz  mogorva  fontolgatásra.  Mi?  Sicilia  e  mély 
aggodalmak  tárgya?  Hány  Siciliát  lehetne  abból  al- 
kotni, mi  megmaradt?  Patrícius!  ne  zavard  örömün- 
ket !  Én  kockázhatnám. 

FuLGENTius  (magában).  Valóban  jól  van  meg\"á- 
lasztva  az  idő  játékra! 

Caesar.  Maximus !  neked  csoda  szerencséd,  —  meg- 
szeretnék veled  mérkőzni. 

Maximus.  Bocsáss  meg  uram  —  de  — 

Caesar.  Semmi  ellenvetés !  ( Kar jdndl  fogva  egy  játszó- 
asztalhoz vezeti.)  Ülj  le!  Erőszakos  vagyok,  nemde?  — 
Urak !  ide,  vagy  amoda  (az  asztalokra  mutat) ,  csak  ne 
el.  —  (A  vendégek  nagyobb  része  az  asztalok  körül  cso- 
portozik.) 

Heracles  (ki  azelőtt  kifutott  volt,  visszajön  s  Caesar 
asztalához  siet) .  Mily  kopott  köbök !  —  cselédség  vi- 
gyázatlansága. (Más  köbökkel  cseréli  ki  az  asztalon 
levőket.) 

Aetius  (Caesarhoz).  Reménylem,  minket  elbocsá- 
tandsz.  Én  s  Boethius  nem  sokat  értünk  köbzéshez,  — 
csak  rontanánk. 

Caesar  (gondatlanul).  Amint  tetszik. 

Aetius  (Virgiliust  s  Orestest  inti  magához).  Ügyelet- 
tel legyetek  mindenre.  Látjátok  azokat?  (az  ttdvaron- 
cokra  mutat)  néhányan  közülök  elvonták  arcaikat  ; 
kis  veszély  ugyan,  de  rendszerem  mindent  számba- 
venni. Tehát,  mint  mondám,  azokra  ott,  különöseb- 
ben pedig  emerre  itt.  (Heraclesre  mutat.  Or estes  és 
Virgilius  értőleg  intenek.  —  Aetius  Boethiustól  és  Gau- 
dentiustól  kísérve  el.) 

AviENUS  (Trigetus-  és  Basiliushoz).  Mentsük  meg 
mi  is  éjünk  nyugalmát.  (Társaival  együtt  kilopódzik 
az  ajtón.) 

(A  jelenlévők  négy  vagy  öt  asztalnál  játszanak;  a 
legkisebbiknél  Caesar  Maximussal,  másnál  Julianus, 
Caustinus  s  több  udvaroncok,  —  Sidonius  és  Heracles 
a  harmadik  s  negyedik  asztalnál.  Egynéhány  percnyi 
szünet,  mely  alatt  köbök  lökése  hallatszik.  Hangos  zene.) 

JULiANUS  (Caustinus-  s  Avenariushoz  fordulva  köb- 
zés  közt).  Szép  kifejezésekkel  illete  minket! 

Caustinus  (halkan).  Türhetlen  bánásmód! 

AvENARius  (szintúgy).  S  ki  mer  így  szólni  Róma 
legelőbbkelő  nemeseivel?  —  ki  nagyapjáig  sem  tudja 
fölvinni  faját.  —  (Kockát  vet.  Fenn.)  Én  nyertem. 

JuLiANUS  (halkan).  Micsoda  név!  ki  volt  apja?  fő- 
rend? nem.  —  Római?  nem.  —  Itáliai?  az  sem  — 
alacsony  pór ! 

AvENARius.  Igen  —  szittya —  vend  —  alán  vegyü- 
lék !  —  (A  másik  asztalnál  ezalatt  Maximus  több  ízben 
vesztett.) 

Maximus.  Rosszul  kezd  folyni.  (Ismét  aranyokat 
tesz  az  asztalra.)  No  még  ezt. 

FuLGENTius.  (Maximushoz  közeleg  s  fülibe  halkan.) 
Hagyd  el  a  játékot;  nincs  napod. —  Kitudja,  mi  a 
cél  mindezekben. 

Maximus.  Ne  félj !  a  kocka  változó. 

FuLGENTius  (mérgesen  magában).  Itt  minden  ember 
vagy    bolond   vagy   ámító.  Tovább   nem   nézhetem ! 

(Kifut.) 

AvENARius  (szomszédihoz  halkan).  Ennek  változni 
kell!  Gondoljunk  valamit.  (Elveti  a  köböt.  Fenn.) 
Tizenkettő ! 

JuLiANUS  (fenn).  Jól  vetél.  —  (Halkan.)  Egy  kis 
összeesküvést  eleink  módjára.  —  Mit  mondasz  hozzá? 
(Vet.  Fenn.)  Csak  tizenegy! 

AvENARius  (halkan).  Helyes,  Róma  vár  reánk!  de 
hogyan?  — 

JULIANUS  (vetés  közben).  Még  módját  nem  tudom, 
elég,  hogy  összeesküszünk.  Majd  ád  tanácsot  a  szép, 
a  kacér  Berenice  :  neki  ilyesekre  nagy  hajlandósága.  — 
Meglátjátok,  mind  örülend  ennek  Berenice ! 

ViGiLius  (a  beszélgetőkhöz  siet).  Mindig  szerelem- 
rül?  Berenicérűl  volt  szó  úgy-e? 

Caustinus  (halkan  társaihoz).  Istenért  vigyázzunk! 
Ezt  a  patrícius  legbizottabb  emberinek  ösmerém. 

ViGiLius.  Na!  s  mirül  akartok  vele  tanácskozni? 

JuLiANUS.  Űj  divatot  szeretnénk  behozni,  mihez  ő 

mennyeien  ért.  (Magában.)  Huh!  rosszul  érzem  ma- 
gamat !  (Fenn.)  Magasztalt  daliák,  Itália  arszlánya 
mikor  induland  el  Rómából? 

ViGiLius.  Mint  monda,  holnap. 

Maximus  (ki  ezalatt  folyvást  vesztett).  Megfoghatat- 
lan szerencsétlenség!  500  darab  pénz  —  mind  elkölt. 
Nem  folytathatom. 

Caesar.  Nem  akarlak  a  viszonzás  jogától  megfosztani. 

Maximus.  Megbocsáss!  hitelbe  nem  játszani  sze- 
szélyem. 

Heracles  (Maximushoz  siet).  Mint  látom,  még 
hitelre  nincs  szükséged.  (Maximus  kezére  mutat.)  Ily 
gyűrű  sokat  ér. 

Maximus  (zavarodva).  E  gyűrű  —  úgy  de  attól  — 
attól  megválnom  lehetetlen  —  emlék  ez  — 

Heracles.  Emlék?  —  jegygyűrű!  hisz  mcgös- 
mérni.  —  Ugyan  mit  félted?  Senki  sem  akar  tőle  meg- 
fosztani ;  csak  zálog  gyanánt  teszed  ki. 

Maximus.  De  mégis.  (Heracles  Ccasarnak  int.) 

Caesar.  Talán  a  szép  hitves  szemrehány ásit  retteg- 
jük? Hogy  képes  —  oly  erős  lélekkel!  —  No,  bizo- 
nyosan megengesztelődik.  (Megfogja  Maximus  kézit 
nevetve.)  Ide  vele!  —  Magad  tudod,  ez  közszokás  ; 
míg  játszónál  ily  belső  értékű  kincs  marad,  addig  hitel- 
rűl  nem  szólhat.  (Leveszi  Maximus  kezéről  a  gyűrűt.) 
Mennyiben  álljon?  —  ezer  darabban,  s  öt  lökés  mind- 
két részrűl?  —  Nem?  (Ismét  kockázáshoz  fognak.) 

Heracles  (Sidoniust  félrevezeti  s  vele  suttog).  Aján- 
lom, szedd  össze  minden  ügyességed. 

SíDONius.  Nem  lesz  hiba  benne!  —  úgyis  örök 
frigyet  kötöttünk  egymással. 

Maximus  (néhány  lökés  után).  Már  ezt  is  elvesztem. 

Caesar  (a  gyűrűt  felvéve  az  asztalról) .  Enyim  tehát 
holnapig.  — 

(Heracles  Caesarhoz  közéig,  tőle  a  gyűrűt  titkon  átveszi  és 
sebesen  elsuhan.) 

Caesar.  Maximus !  látom,  nagy  kedved  volna  gyűrűd 
visszanyerésére  szerencsét  próbálni. 

Maxim  US.  Paiancsolod? 

Caesar.  Nem,  Maximus,  nem.  Maradjak  én  a  győz- 
tes ez  est  vén.  Ha!  ha!  Elpártolhatna  tőlem  a  sze- 
rencse. (Szemeit  Maxirnusra  függesztve,  tréfásan.) 
Njmgtalanságod  mulattat.  —  Csak  nem  esel  kétségbe? 

Heracles  (berohan  s  Caesarhoz  halkan).  A  nő  tüs- 
tént itt  lesz. 

Caesar  (helyéről  felkelve) .  Engedj  meg,  Petronius, 
siető  dolgom  van.  Mindjárt  itt  termek  :  addig  Herac- 
les kipótolandja  helyem.   (El.) 

(Maximus  menni  készül.  Heracles  visszatartja,  megfogja 
karjánál.) 

Heracles.  De  várd  meg  hát  Caesart  I  —  Meglátod, 
mily  időtöltő  leszek  én.  (Nevet.)  Jer  vélem,  jer  ;  szép  s 
új  történetet  beszélek  neked  egy  csalatott  féltékeny 
férjről.  (Ismét  nevet.  Mindketten  kimennek  a  jobbfelőli 
ajtón.) 

JuLiANUS.  Caesar  lenyugodott.  Mi  is  menjünk  mu- 
latni máshova.  (A  vendégek  mind  elszélednek  a  közép 
ajtókon.) 

MÁSODIK  SZÍN. 

(Maximus  laka.) 

(Palladius  lassú  léptekkel  jön  be  s  egy  asztal  mellé  ül, 
hol  mécses  pislog  ;  de  mindjárt  ismét  fölkél,  az  ablakhoz 
megyén  s  a  függönyt  széthúzza.  Külső  világ  lövell  bé.) 

Istennek  köszönet,  már  virrad!  keresztüléltem  hát  e 
végtelen  éjt.  (Magában  gúnyolva.)  Mily  örvendetes! 
mintha  ama  bíborpiros  mosoly,  a  zajos  nappal  együtt, 
enyhet  is  ígérne  bajomnak.  Ha  úgy  volna !  —  A  kert- 
ben, monda,  terebélyes  boglárfa  alatt  várand  reám. 
Mit  hallok  majd  ott?  egy  vigasztaló  szót?  Hisz  ki  van 
reánk  mondva  az  ítélet  ;  hol  ez  ellen  menekvés?  — 
Fejedelmi  önkény  s  fejedelmi  gyöngeség  egyesülend- 
nek  vesztünkre.  Jól  körülsáncolák  őt  :  gőg,  dicsvágy, 
hőshíri  méltóság,  hogy  a  lányka  sóhaja  oda  be  ne  has- 
son, hol  keservével  talán  egy  hangzó  húrt  pendítne 

meg.  (Szünet.)  S  a  patrícius  mondna  le?  a  lányka 
könn3^eiért,  az  ifjú  virágos  ábrándiért  mondna  le  az, 
ki  csak  trónról  s  világuralomról  tud  álmodni?  Mennyi 
lénycsoport  vonaglott  már  lábai  alatt  —  se  csekély- 
ség hátráltatná  lépteit?  Esztelen  gondolat!  de  ki  va- 
gyok én? 

Maximus  (sebesen  jön  be).  Fiam!  már  itt?  —  oly 
hamar  kialudtad  az  éji  mámort?  lm  én  csak  most 
jövök.  —  Nem  dicséretes  éjkóborlás,  úgy-e?  Jó,  hogy 
nem  követed  apád  példáját,  —  magam  sem  ajánlom. 
(Leül  egy  székre  s  nyujtódzik.)  Há!  mint  el  vagyok 
fáradva. 

Palladius.  Egyedül  jössz?  anyámat  hol  hagyád? 

Maximus  (csodálkozva).  Kit? 

Palladius.  Nődet  tehát,  ha  így  inkább  akarod  ; 
kit  mást? 

Maximus.  Fiú !  téged  bor  vagy  álom  zavart  meg ! 
menj  nyugonni. 

Palladius.  Igaz,  nyugtalan  éber  éjt  töltöttem  én 
is  ;  de  azért  eszmélek. 

Maximus.  Úgy  hát  én  értelek  balul  ;  nem  Júliát 
kérdezed? 

Palladius.  De  épen  őt !  mit  csodálod?  hisz  magad 
küldtél  utána. 

Maximus  (álmélkodva).  Mit  mondasz?  utána!  gon- 
dold meg,  Palladius !  én  a  fejedelmi  csarnokban  voltam. 

Palladius.  Jöttek  emberek,  kik  őt  nevedben  hívták 
el  ;  parancsodra  egy  kólyát  is  hoztak  magukkal  ; 
ebben  vitték  őt  hozzád  ;  így  beszéli  a  cselédség,  — 
többet  ennél  nem  tudok,  mert  késő  jövék  haza  hosszú 
sétából. 

Maximus.  Hazudsz,  fiú !  (Szelídebben.)  Bocsáss  meg, 
de  ez  lehetetlen,  meglátod  mindjárt,  ő  itt  van,  itt  volt, 
nem  távozott.  —  Hej!  valaki!  szolgák!  Júlia!  Júlia! 
( Kimegy en  az  oldalajtón.) 

Palladius.  Ö  valóban  nem  küldött  volna  mosto- 
hámért? kíváncsi  vagyok  e  rejtély  megfejtésire. 

Maximus  (berohan).  Nincs,  nincs,  hűlt  helye!  — 
Csakugyan  éjjel  ment  el,  az  otthonos  nő!   Mi  titok 

lappang  ebben?  Hah!  egybe  illettem,  mi  kis  gondolat 
maradt  még  fejemben,  mint  szétszaggatott  oklevél 
darabjai  elszórva,  hogy  okoskodássá  váljék.  (Erő- 
tetett  vigasztalással.)  Meglátod,  csupa  csekélység  leend 
az  egész  eset,  nevetésre  érdemes,  ha  megértjük  ;  — 
smost  (fejére  üt)  mi  ostobák,  ki  nem  találhatjuk! 
(Nagy  indulattal.)  Megyek  —  küldök  érte  mindenfelé — 
összekóborlom  a  várost !  —  míg  megleljük  (Az  ajtó- 
hoz fut,  hol  Júliával  találkozik,  ki  halványan  s  akadozva 
lép  elő.) 

Maximus  (feszülten).  Júlia! 

Palladius.  Ha  tudnád,  mely  aggodalomban  vol- 
tunk fölötted ! 

JuLiA  (szenvedélyes  hangon  Palladiushoz).  Menj! 
menj !  itt  most  nincs  helyed  ;  egyedül  ezzel  van  még 
szóm.  Mondom,  rohanj  ki  e  házból,  míg  hallgatok  ; 
mert  apád  ez,  szavaimra  megfordulhatna  a  fegyver 
oldalodon,  s  ez  üdvös  nem  volna.  Fuss ! 

Palladius.  Magadon  kívül  vagy,  anyám. 

JuLiA  (parancsoló  hangon).  Fuss! 

Palladius.  Engedek,  bár  kínos  bizonytalanságba 
hagynak  szavaid.  (El.) 

Júlia.  Maximus !  nem  lakhatol  többé  házadban  :  — 
fölötte  cégér  áll,  melytől  minden  tisztes  polgár  undo- 
rodással  elfordul. 

Maximus.  Nem  értlek! 

JuLiA.  El  kell  feledned,  mint  hívnak,  megtagadnod 
tenmagad  ;  mert  szent  kötelesség  a  fiúi  tisztelet  ;  te 
pedig  a  dicső  eldődök  emlékeinek  mocska  vagy !  Nem 
tudod,  mi  van  fölírva  a  cégérre? 

Maximus   (nevekedő  indulattal).  Nem  értlek! 

JuLiA.  Aljas  szavak,  melyeknek  kimondásuk  is  er- 
kölcsöt sért,  —  jelentésük  :  fajtalanság!  kerítés!  Oh! 
nem,  nem,  még  elmésebben  aljasak!  —  rima  hitves, 
kerítő  férj !  mi  ehhez  képest  a  bérlelt  édelgés  szemte- 
lenül tárt  laka?  Petronius  Maximus!  bújj  el  a  tolvaj 
elől  —  ne  hogy  gúnyoljon  ! 

Maximus  (düíiösen).  Oh  nem  értlek!   nem  értlek! 

JuLiA.  Dús  Petronius  Maximus!  semmid  sem  ma- 

radt  egyéb  kopasz  életnél,  s  ezt  sem  bírhatandod  el- 
cepelni  ;  mert  szétzúzó  terüként  függ  ra-jta  azon  ön- 
tudat, hogy  gyalázatodnak  tenmagad  voltál  művésze. 
—  Magad  előtt  is  csúfság  —  csak  egy  menedéked  lehet 
még,  Petronius  Maximus!  s  ez  —  (megfogja  kezét  ki- 
áltva) gyilkolj  meg  engem  s  magadat ! 

Maximus.  Borzasztó  talány!  mit  mondasz,  azt  ér- 
zem már.  Hol  —  hol  —  hol  voltál! 

JuLiA.  Talány !  s  hol  voltam !  Valóban,  vészesb  a  le- 
vegő ama  pompás  csarnokban,  mint  a  hogy'  gondol- 
tam ;  mert  nemcsak  kedélyt  s  lelkületet  zavar  meg, 
hanem  még  agyvelőt  is.  így  tehát,  hogy  megérts, 
dobra  kell  ütni,  az  utcákra  kell  kikiáltni,  miként 
Maximus  egy  becsfeledő  gyáva  férj,  ki  nejét  árúba 
eresztette !  ki  egy  lelketlen  zsarnok  — 

Maximus  (nejét  félbeszakasztva).  Honnan  jössz? 
honnan  jössz?  — kinél  voltál?  Ezekre  kérlek,  erre  felelj ! 

JuLiA.  Legyen  tehát  meg  ez  utolsó  enyelgés,  mivel 
annyira  kívánod.  Képzeld  csak  a  nagy  csodát,  s  ijedj 
meg  kérlek !  találd  megfoghatatlannak,  törd  rajta  feje- 
det, én  ott  voltam,  —  hol  hagytad  jegygyűrűdet,  hová 
magad  parancsoltad,  hogy  menjek  —  Caesarnál,  attól 
jövök  most,  kitől  mástól?  (Maximus  egy  kiáltással 
székibe  rogy  s  kezével  befödi  arcát.) 

JuLiA.  Ládd,  megtörtént,  mit  oly  jól  elintézel.  Most 
ki  a  gyilokkal!  Eszmélned  kell?  döfj  ide  elébb,  én 
már  magammal  számoltam,  aztán,  ha  tudsz,  imádkoz- 
zál. Tehát  még  erre  is  tehetlen !  egyaránt  erőtlen  bírni 
s  veszteni!  Ha!  ha!  elhagyatott  nő  vagyok  csak,  ki- 
nek erényével  a  világ  csúfot  űz,  ki  egy  kis  önérzetnél 
egyebet  nem  bírok  ;  de  azért,  hitemre  mondom,  az  én 
nyomorúságomat  oly  lelkülettel,  milyen  itt  ez  emberé, 
föl  nem  cserélném. 

Maximus.  Való,  való  tehát  az  iszonyú  képtelenség! 
De  örül-e  a  természet?  de  tomboló  Silen  bitangolja-e 
annak  kormányát?  Én  egy  éjt  a  csarnokban  töltök, 
ott  játszom,  egy  gyűrűt  vesztek  el,  s  üdvöm  tüstént 
tönkre  téve !  legyalázva  e  nő !  —  Tökéles  tivornyai 
részeg  bohózat !  Mi  köze  a  gyűrűnek  az  én  üdvömmel? 


Mi  a  játéknak  ez  asszony  erényeivel?  s  mégis  meg- 
történt !  Szétzúzni  két  lényt  egy  köbbel !  a  legszeplőt- 
lenebb  becsületet  sárba  sujtni  egy  köbbel !  meglátom 
mindjárt.  —  (Vizsga  szemekkel  néz  körül  s  az  ablakon 
ki.)  Ott  a  város !  ott  a  csarnok !  piac,  utca,  minden 
helyén !  Na,  ha  nincs  kiemelve  sarkából  a  világ,  úgy 
igazán  mester  vagy,  Valentinianus !  (Kivonva  tőrét.) 
Igen,  asszony!  teljesül  kérelmed  ;  téged  is,  —  ma- 
gamat is. 

JuLiA.  Mit  hallok?  Rém  volt  hát,  nem  valóság! 
Petronius !  édes  Petronius !  örömtül  bódulok  most ! 
(Megöleli  szenvedéllyel.)  Petronius !  Megbocsáthatsz 
nekem?  Nem,  nem  bocsáthatsz  meg! 

Maximus.  Lassan  csak,  te  könnyelmű.  Gondolod, 
talán  majorunk  felé  indulunk  most,  rövid  nyugalmas 
ünnepre?  Lassan,  még  nincs  összefűzve  a  poggyász?  — 
Hát  ő?  —  Hallod  e  vad  káromlást  itt  benn?  hallod? 
egy  lélek  kiált  itt  szomjában,  melyt  síron  túl  semmi 
többé  el  nem  olt.  Ó !  mily  megelégülten  kísér  szemei- 
vel, még  enyeleg  dühünkkel.  —  Nem  !  szenátor  vagyok ; 
puszta  átokkal  így  mindjárt  meghalni  —  ez  ifjonci 
kontárkodás  volna. 

JuLiA.  Ne  kínlódjál  tovább,  kedvesem  ;  borzasztó 
szavaim  csupán  a  bűnöshöz  valának  intézvék.  Igen! 
méltatlan  bizalmadra,  ki  benned  kétkedhetek,  de  légy 
nagylelkű  s  higyj  nekem.  Boldogok  lehetünk  ezután  is, 
milyenek  voltunk.  Semmi  sincs  elveszve,  megóvott  az 
ég,  a  rabló  erőtlen  vala  ellenem.  —  Kecsegtetem  reg- 
gelig, közel  foganat  reményivel  hagyott  el  egy  percre. 
Fölhasználám  az  alkalmat, —  ki  a  zárva  vélt  ajtón  a 
kertbe  —  onnan  utcára  —  segítségért  kiáltva  —  nem 
mertek  elfogni.  Semmi  sem  történt,  min  előtted  s  ma- 
gam előtt  pirulnom  kellene.  Csupán  az  ellenedi  gyanú 
sújtott  le  ;  alacsony  gyanú  ;  de  ő  a  gyűrűre  mutatva 
esküdött.  Azért  ama  kemény  szavak.  —  Egek!  min 
vásároljak  egy  kis  hiedelmet? 

Maximus.  Értelek,  te  gyöngéd  angyal!  értelek.  Két- 
kedel  talán  erőmben?  de  mit  te  túléltél,  miért  ne  bír- 
nám én  is  el,  a  férfiú?  s  miért  ne  férne  meg  ennyi  gyöt- 

relém,  hol  egykor  elfért  annyi  boldogság?  Mert  zajog 
e  kebel,  gondolod,  megreped?  Oh  nem  !  gyarló  az  ember, 
de  élte  vasból  van.  Légy  nyugodt  ;  a  féreg  is,  melyt 
lábaid  szétzúznak,  még  sokszor  megszaporodik  kínjá- 
ban. —  Vagy  mi?  ne  legyenek  szemeim?  tüstént  ki- 
száradjon agyvelőm?  (Közelít  fiejéhez  s  őrülten  vizs- 
gálja.) Az  ő  lehelete,  mely  tiéddel  egybevegyült ! 
csókja  helye  ez  a  folt!  itt  nyugodtak  karjai!  Várnod 
kellett  volna  legalább,  míg  a  jelek  elmúltak.  De  mit 
szégyenled?  csak  rablott  kegy  volt  ;  Isten  nem  hivand 
ágyasnak !  Ha !  ha !  ha ! 

JuLiA.  Maximus !  Maximus !  ne  büntess  meg  ily  ir- 
galmatlanul !  —  nyugodjál  meg  szavaimon ! 

Maximus  (nejére  nem  hallgatva).  Caesar!  Caesar!  — 
mi  leend  a  váltság !  csupán  nyomorú  buja  élted !  rot- 
hadó tetem  lélekért? 

JuLiA  Istenemre,  hitemre,  mindenre,  ami  valaha 
szent  volt  előttem. 

Maximus  (félbeszakasztja).  Hadd  el  az  esküt,  asz- 
szony!  ládd,  elhiszem;  de,  hogyis  ne?  ha  lehető  volt 
játszó  asztalnál  aranyban  köbözve,  téged  veszteni  el: 
miért  lenne  rögtön  oly  hihetienné,  hogy  elveszve  mégis 
megmaradj  s  szeplősítve  tiszta  légy?  Égy  kevés  türel- 
met, nekiszokik  agy  velőm  a  csodarendszernek,  s  végre 
megtanulom  érteni  azt  is,  miként  lehet  embernek  élni, 
gyilkolva  önmagát,  s  miként  válhatik  gyámoltalan 
polgár  mérgiből  habzó  tenger,  mely  egy  hatalmas  feje- 
delmet biralmastúl  elborít !  (Görcsösen  összekulcsolja 
kezeit;    szemei  meredten  egy  pontra  feszülnek.) 

JULIA.  Oh !  ne  többé  e  halált  jósló  tekintetet !  ne 
többé  e  görcsös  halvány  fájdalmat,  mely  ereimben  a 
vért  fagyasztja  meg !  Szelídülj !  irtsd  ki  szívedből,  mi 
egyedül  zavarhatja  édes  honi  békénket.  Oh!  mit  árt, 
ha  boldogságunkat  nem  tűzhetjük  ki  többé  a  zajos 
gúnyvilágnak  céltárgyúi,  s  elrejtjük  gondosan,  titkos 
kincs  gyanánt?  s  midőn  bírjuk  azt,  mit  árt,  ha  nem 
sejdítik  rejtekét,  kik  ott  künn  küzdnek  mindennapi 
harcokban?  Félsz  a  nyomorúktól?  tekintetök,  suso- 
gások  fullánkitól  rettegsz?  Úgy  hát  Ostiánál  felülünk 
egy  könnyű  hajóra,  itt  hagyjuk  e  hálátlan  hont,  me- 

gyünk,  hová  szél  s  habok  visznek,  messze  messze  par- 
tokhoz. —  Oh!  nekem  veled  bujdosni  üdvösség.  Nagy 
a  világ,  ott  majd,  hol  egy  idegen  nép  tátott  szájjal 
fog  körül,  hol  minket  s  bánátinkat  nem  ismerik  — 
ott  ütünk  sátort  s  választunk  új  hazát.  Ügy-e  ked- 
vesem, ott?  (Reá  néz  szerelemmel.)  Nem  tűröd,  hogy 
büntetlen  marad  ő?  Ládd,  szegény  ő,  szánatra  érde- 
mes! magános  rab  hideg  márvány  csarnokban,  melyen 
kivül  csak  utálatra  s  megvetésre  lel ;  egy  elkábult,  ki 
émelyedve  nyalja  föl  azt  a  néhány  csepp  mezt,  melyet 
gúnyolva  kennek  bíborára,  s  élvezi  a  jelen  pillanat 
bűnszülte  kínos  gyönyörit  —  míg  egy  egész  halha- 
tatlan maradék  vár  reá  átkával.  Mit  akarnál  még  tőle 
elvonni?  várakozzál!  ki  ott  fontol  s  ítél,  elvégzi  mun- 
káját. —  Csak  bosszút  ne,  Petronius,  ne  azt  a  nehéz 
kétélű  pallost,  mely  csupán  Istennek  kezébe  való,  — 
s  mely,  midőn  halandó  dacolva  nyúl  hozzá,  egy  csa- 
pásra sújt  le  bűnöst  és  büntetőt !  (Reá  néz  jérjére,  s 
látva,  miként  az  őrült, meredt  tekintetet  vet  reá.)  Egek! 
Petronius !  valóban  megijesztesz ! 

Maximus  (magához  jőve  rettentő  ijedséggel).  Mi?  mi? 
mi  kiáltott  itt  körülem  vagy  belőlem?  szólottam  ta- 
lán, s  te  meghallottad,  te  felfogtad?  —  Nem,  csön- 
des volt  minden,  csöndes  mint  a  halál,  érted-e?  te 
nem  hallhattál  semmit  is.  Ne  ijedj  meg!  boldog  leszek 
veled,  nyugodt  leszek  veled !  csak  ne  ijedj  meg.  Egy 
kis  keserű  tréfát  űztem  itt  magammal,  ez  minden  — 
csupa  nevetség! 

JULIA.  Maximus!  Neked  valami  jár  agyadban,  a 
múltnál  rémítőbb  — 

Maximus  (fölháborodva).  Gondolod?  (Rekedt  han- 
gon.) Nem,  nem,  az  egekért,  ne  mondd  azt !  kihúzod 
még  belőlem  lelkemet,  s  rémalakkép  állítod  ide  mel- 
lém, hogy  szörnj^ethaljak  lábaidnál.  (Vad  hangon.) 
Menj,  menj,  ne  nézz  oly  mélyen  szemembe,  mintha 
egy  fenevadat  akarnál  kikergetni  odvából!  Távozzál, 
parancsolom.  (Szelídebben.)  Júlia,  hagyj  keveset  egye- 
dül, hogy  eszméljek,  hogy  kiszellőzzem  a  hevült  főt. 
Nekem  néhány  percnyi  magány  kell ;  aztán  minden 
jól  leszen. 

JuLiA.  Édes  férj !  nagyon  szenvedsz. 

Maximus.  Légy  nyugodt !  légy  nyugodt !  légy  nyu- 
godt !  (Nejét  megfogja  görcsösen  karjánál  s  kivezeti  a 
baloldali  ajtón.  —  Néhány  percig  üres  a  színpad,  aztán 
Maximus  visszajön,  felháborodottan  néz  körül  s  vizsgálja 
az  ajtókat,  végre  megáll  a  színpad  elején.)  Egyedül! 
Egyedül!  —  Bátorságban  van  hát,  senki  nem  kémli 
ki  azt  az  iszonyút,  mit  e  szűk  kebelbe  rejtek  s  zárok 
el,  hogy  kiöntsem  majd  egy  egész  fajra  halálos  méreg- 
ként. —  Valentinianus !  balga  zsarnok!  széttiporod 
minden  üdvömet,  s  engem  lehelni  engedsz !  Talán 
csöndesen  szenderegsz  most  ágyadban,  új  gyönyörök 
reményitől  ringatva !  Oh !  úgy  nem  sejdítheted,  mit 
veszték!  —  Teremts  embert,  fújj  belé  utálatot  lélek 
helyett,  ez  utálaton  kívül  ne  adj  neki  semmi  birtokot, 
az  én  vagyok!  —  Küldj  bakót,  gyötörtess  vele  egy 
szerencsétlent,  míg  vonaglik,  hadd  meghalni,  kínját 
pedig  fogd  el  ügyesen,  nehogy  valamikép  elrepüljön 
az  élettel,  adj  e  kínnak  értelmet,  testet  —  terveket 
forralni  s  végrehajtani,  azután  bocsásd  szabadon :  az 
én  vagyok !  —  Mérd  föl  biralmad,  Valentinianus !  szá- 
molgasd légiód,  becsültcsd  meg  jól  daliád  hős  szívét, 
nehogy  véletlenül  kudarcot  vallj  ez  egyes  ellenség 
előtt  —  itt  benn.  Valentinianus!  furcsát  gondoltam. 
Jó  volna  ezt  a  sok  sereg  embert,  ki  az  egész  föld  fö- 
lületén  lézeng,  henyél  s  futkos,  egybegyüjtni  egy  cso- 
portba. —  Nem,  nem  —  az  semmi  tréfaság.  Ha  egy 
isteni  Néró  megpróbálná  vén  anyját  itt  (földre  üt  lá- 
bával) felébresztve  hosszú  álmából,  megjajgattatni 
gyötrelmében,  huh!  mily  irtózatos  ordítás  lenne  az! 
meglátnók  akkor,  elveszne-e  benne  a  szózat,  mely 
innen  vészt,  gyalázatot  kiált  fejedre !  Becsemre  mon- 
dom !  jelszava  ez  egy  dicső  játéknak,  melyt  én  adan- 
dók mulatságul  Rómának,  s  melynek  költségeit  azzal 
íizctendem,  mi  még  enmagamból  megmaradt ;  be  zajos 
lesz  az!  milyet  még  Róma  nem  látott,  hogy  a  nézők 
belei  kimozdulandnak  helyükből!  Szökdelni,  keringni 
fog  egy  fejedelem  egész  időszaka,  hatalma  s  dicsével, 
míg  elszédül  s  egyberogy.  Egy  játék,  hogy  borzasztó 

meseként  regélje  azt  egymásnak  a  maradék,  hosszú 
viharos  estéken !  (Betakarja  fejét  kezével  s  mély  gondo- 
latokba merül.  Néhány  percnyi  szünet  után  Sidonius  a 
középajtón  bejön,  Maximusra  tekintve  megáll  s  csak 
lassan  lép  elé,  Maximus  Sidonius  jövetelét  észrevéve, 
hátra  néz  s  magában.)  Sidonius!?  még  magam  sem  tu- 
dom —  s  már  tenni  kell,  már  csalni  kell,  már  küzdni 
kell. 

Sidonius.  Magányosan,  mint  látszik,  mélyen  el- 
merülve. 

Maximus.  Én?  (Gúnnyal.)  Igen,  igen,  aggódom, 
mint  egy  fösvény,  ki  pénzét  kénytelen  kiadni,  mielőtt 
megszámlálhatná.  Én  is,  látod-e,  egy  kincset  rejtek 
el  magamnál. 

Sidonius.  S  szép  nőd? 

Maximus.  Nyugszik,  ez  éjt  nem  jól  töltötte. 

Sidonius.  De  hát?  — 

Maximus.  Hát !  —  hát  —  jósolj !  itt  a  kezem;  vagy 
másként  szoktál? 

Sidonius.  Ne  gúnyolj !  Fontosb  célból  jövök,  — 
sokat  aggódtam  miattad. 

Maximus  (kezét  megfogva).  Tárd  ki  szívedet! 

Sidonius  (magában) .  Oly  váratlan  csöndes!  (Fenn.) 
Megládd,  mily  érdekes,  mit  veled  közlendők.  (Leül.) 
Reám   nézve   fontos   éj    volt  ez  :  Caesar  kegyeiből  ki- 
buktam. 

Maximus.  Sajnálom !  tőle  nem  érdemletted. 

Sidonius.  Álnok  Heracles!  de  mindent  illő  rend- 
del. — 

Maximus.  Fül  vagyok! 

Sidonius.  Mint  elfásult  gyomrom  az  éji  lakomától! 
Egy  kis  fűszeres  meleg  italt,  ha  könnyen  lehetne.  Ne- 
ked is  használand  — 

Maximus  (vállát  vonogatva  megy  a  középajtóhoz,  egy 
szolgának  int  s  ismét  visszajő).  Már  most  az  elbeszé- 
léshez. 

Sidonius.  Jó  tehát.  Mily  különös  emberek  vannak 
e  világon  — 

Maximus  (nevetve).  Sok  igen  terhes  is  van  köztük. 

(Hoznak  egy  kancsót  két  serleggel.  Maximus  tölt  Sido- 
niusnak.) 

SíDONius.  Kellemetlen  így  magára  inni ;  —  neked 
is  töltök.  —  (Tölt  Maximusnak.) 

Maximus.  A  csoda-történet  egészen  kiesek  agyad- 
ból — 

SíDONius.  Vészes  titok,  mit  közlendek. 

Maximus.  Nincs  itt  közel  ember. 

SíDONius.  Ha  megparancsolnád  cselédidnek,  senkit 
se  bocsássanak  ide  be.  —  Nem  szeretném,  hogy  valaki 
itt  találjon,  az  emberek  gyanakodók. 

Maximus.  Unalmas  szeszélyes  vagy,  de  ám  legyen ! 
(Kimegy  a  közép  ajtón,  azalatt) 

SíDONius  (magában).  Most  serényen!  (Port  vesz  ki 
zsebéből  s  Maximus  serlegébe  hinti.) 

Maximus  (visszajön  s  leül).  Beszélj !  — 

SíDONius  (serlegét  szájához  teszi).  Fölséges  készít- 
mény! —  dicséri  mesterit.  —  Igyál  te  is! 

Maximus.  Mindjárt  —  csak  szólj ! 

SíDONius.  Mint  kívánod.  —  Hol  kezdjem  már?  Tu- 
dod, szokásom  azokra,  mik  körűlem  történnek,  figyelve 
emberösméreti  észrevételeimet  csöndesen  megtenni. 

Maximus  (mosolyogva) .  Bölcsi  szokás ! 

SíDONius.  A  tegnapi  lakománál  —  nem  vevéd 
észre? —  Caesar  elébb  gondolkozó  volt,  azután  igen  víg. 

Maximus.  Ügy  van !  nagyon  víg  lehetett  —  kép- 
zelem. 

SíDONius.  Mégsem  hörpöltél  e  jó  italból. 

Maximus.  Hülten  szeretem.  (Magában.)  Különös! 
nagyon  késztet.  (Fennhangon.)  Folytasd  csak. 

SíDONius.  Titkos  tanácsot  tartott  Heraclessel.  Én 
Heraclest  nem  szívelhetem ;  nyájas  ugyan  irántam, 
de  ily  biztos  ember  előtt  ki  merem  mondani,  nincs 
nálánál  esküdtebb  ellenségem.  (Iszik  s  ismét  teli  tölti 
serlegét.)  Mi  ez?  én  már  a  második  pohárnál  —  te 
még  az  elsőből  sem  Ízleltél ! 

Maximus.  Ha  így  szakadozva  beszélsz,  úgy  estve 
lesz,  míg  regéd  végihez  jutunk.  —  Na,  iszom  hát,  te 
önfejes!  iszom  barátságunkra!  mond  tovább.  (A  ser- 


127 

leget  fölemeli  s  magában.)  A  próba  nem  ártand.  (Az- 
alatt, míg  Sidonius,  elfordulva  tőle,  folytatja  beszédit,  6 
halkan  az  asztalnak  egy  rejtett  fiókját  nyitja  föl,  egy 
edényccskét  vesz  ki  s  abból  néhány  cseppet  a  serlegbe  önt.) 

Sidonius.  A  beszélgetés  érdekelt.  —  Bizonyos  mó- 
dom van  az  emberek  szívéből  a  rejtélyt  kivájni ;  egy 
pár  szót  ejtek  s  egek!  mit  fedezék  föl?  A  legcsúíabb, 
legrémítőbb  ármányt ! 

Maximus.  Nem  oly  rémítő  talán,  mint  mi  most  tör- 
tént. Sidonius!  meg  vagy  mérgezve. 

Sidonius  (ijedten).  Én,  megmérgezve! 

Maximus.  Igen  —  igen.  (Serlegét  mutatja).  Nézd, 
mily  zavaros  kék !  rögtön  ölő  méreg  az.  Én  vigyázóbb 
voltam  s  próbát  tettem  óvszerrel.  Szegény!  egy  teli 
serlegnél  többet  ittál  meg.  Orvos  után  küldök !  bár 
késő.  De  még  semmit  sem  érzesz?  Megfoghatlan  ! 

Sidonius  (tettetett  rettegéssel.)  Jaj  nekem,  jaj!  huh! 
mint  nyilallik  itt !  türhetlen  fájdalom !  (Hasára  teszi 
kezét.) 

Maximus.  Vedd  szíves  végbúcsúmat,  édes  barátom! 
De,  hogy  tisztába  jöjjünk,  e  serleget  is  megtekintem. 
(Sidonius  serlegére  mutat.) 

Sidonius.  Segítség !  Segítség !  Már  veszem  észre, 
haldoklóm.  —  (Erőltetett  nyugtalansággal  hadar  karjai- 
val, serlegét  s  a  kancsót  fel  akarja  dönteni.  Maximus 
megelőzi,  s  mindkettőt  erősen  megfogja.) 

Maximus.  Csak  ne  hirtelenkedjél  vonaglásodban. 
(A  Sidonius  serlegébe  is  önt  üvegéből.)  így!  (Vizsga 
szemekkel  nézi  a  serleget.)  Hogy  van  ez?  az  ital  itt  tiszta 
maradt.  —  Semmi  jel?  Ebben  tehát  nem  volt  méreg? 
Mily  szerencse ! 

Sidonius.  Oh  csalódol !  csalódol  I  érzem  én  —  végem 
van,  ha  ellenmérget  nem  veszek.  (El  akar  suhanni, 
Maximus  megfogja  kezénél.) 

Maximus.  Ez  értelmem  egészen  túlhaladja !  meg  kell 
mégis  értenünk.  —  Várj !  várj !  Gondolkozzam  csak,  — 
én  is  tudok  valamit  regédből,  mi  talán  megfejtésül 
szolgáland.  Hol  maradtál  csak?  Aha!  szóltál  Caesar- 
ral meg  Heraclessel,  s  azok  —  Sidonius,  fülelj !  valót 

mondok  én  is  —  azok  az  aegyptusi  jóst  csekély  barát- 
ságos szolgálatra  kérték,  úgy-e?  tenne  egy  kis  erő- 
szakot a  jövendőn,  himpellérkednék  belé  a  gondviselés 
müveibe,  mely  éltet  s  halált  osztogat.  Ennyi  ügyes- 
séget csak  meg  lehet  kívánni  oly  hatalmas  lénytől,  ki 
ármányoknak  parancsol;  hogy  az  a  jó  Caesar  s  ama 
nemesszívü  kegyenc  meg  is  kívánták,  természetes. 
Nőrabló  után  térj  mérgezőnek  kellé  nyomban  követ- 
kezni, különben  a  férjet  rossz  pillanatában  találhatá 
a  tréfa  s  némi  vészes  ötletei  lehetnének.  így  perc 
alatt  minden  temetve.  —  A  fejdelmi  palotában  pedig 
ilyet  tenni  zavarral  jár.  Magam  is  úgy  látom,  ennek 
itt  s  így  kellé  megesni,  nem  másként.  Egyet  mégis 
megfogni  nem  bírok.  Hogy  ez  a  bölcs  jós,  mielőtt 
ilyeshez  fogna,  miért  nem  hívott  föl  a  lelkek  országá- 
ból néhány  nyíltszívű  dsemont,  ki  előtt  fölfedezze :  a 
szegény  sors,  melynek  papja  volt,  s  mely  ellen  oly 
hitszegőn  kezdett  alattomoskodni,  vájjon  lemond-e, 
úgy  egy  próbára,  fölsőbbségéről,  s  nem  adand-e  csupa 
féltékenységből  az  egész  tervnek  egy  épen  nem  ked- 
vező fordulatot?  Ez,  mint  mondám,  rejtély  előttem.  — 
Már  most  igyál;  a  te  remek  míved  ez;  illő,  hogy 
magad  élvezd.  (Serlegét  nyújtja  Sido7iinsnak.) 

SíDONius  (térdre  rogy) .  Kegyelem !  kegyelem !  min- 
dent fölfedezek!  Heracles  az  oka  — 

Maximus  (a  serleget  csöndesen  leteszi).  Ha  nem 
akarsz,  nem  kényszerítlek.  Ember  vagy  te,  az  ember 
szabadságra  születik ;  szabadság  választhatásban  áll. 
Én  választást  engedek.  A  mérgezőt  hóhér  bünteti:  ez 
törvény;  főtanácsnok  s  gazdag  vagyok,  két  ok  arra, 
hogy  a  törvény  teljesüljön ;  cinkosidnak  érdekökben 
áll  ártatlanságot  színlelni,  téged  nem  pártfogolva,  — 
harmadik  ok;  nem  szökhetsz  el,  mert  künn  emberek 
várnak  parancsimra,  negyedik.  —  (Szünet.)  Méltány- 
lod  helyzeted?  már  most  szabad  rab  ember!  válassz 
e  három  közt :  méreg,  vesztőhely,  (e  szavakra  Sidonius 
ismét  térdre  rogy)  szolgai  engedelmesség,  s  ezzel  együtt 
egy  kis  pengő  jutalom,  gazdag  szolgai  bér.  —  Ha! 
ha!  olynemü  lénynek,  mint  te  vagy,  a  választás  nem 

igen  nehéz  leend?  Na  kelj  föl  —  látom,  szolgám  vagy ! 
Már  most  szolga  szabad  ember!  kötéslevelet  írunk, 
különben  kicsúszhatnál  kezemből.  (írószert  vesz  ki  az 
asztalból.)  Márts  a  festékbe  !  (Sidonius  az  asztalhoz  ül.) 
Nevedet !  <(Ezennel  megismerem  és  bizonyítom,  hogy 
én  —  én,  egy  gonosztévő,  —  gonosztévő  —  na!  nem 
írsz?  megmondám,  tőled  függ,  —  gonosztevő  vagyok, 
a  hóhér  pallosára  érdemes,  ki  mai  napon  embergyil- 
kosság szándékából  mentem  Petronius  Maximus  római 
polgár-  s  szenátorhoz,  kit  méreggel  akartam  meg- 
etetni.» —  A  helyet  s  napot !  —  így !  (Az  írást  magához 
veszi.)  Mielőtt  e  házból  kiléphetnél,  általam  össze- 
hívandó tanuk  előtt  kijelented,  hogy  ez  irat  itt  ön- 
kény tes  nyilatkozatodat  foglalja  magában.  Tehát  visz- 
szavonásról  szó  többé  nem  lehet.  (Leül.)  Szolga!  té- 
ged jótékony  nemtő  hozott  ide  !  Most  hallgasd  urad  pa- 
rancsát. — 

(A  kárpit  legördül.) 


MÁSODIK  FELVONÁS. 

ELSŐ  SZÍN. 

(Kert  a  caesari  palota  mellett.  Alkonyodás.  Palladius  s 
Piacidia  egy  levelesben   ülnek  egymás  melleit.) 

Palladius.  Oly  szép  itten !  Hallod?  a  csalogány  is 
magasztal,  mintha  velem  versenyt  szeretni  készülne. — 
Maradj  még !  e  rövid  pilanatokat  úgy  is  egy  egész 
semmivé  lett  hosszú  jövendő  helyett  nyertem  én,  s 
bábom  leend  e  találkozás  édes  emléke,  melybe  majd 
hernyóként  fonom  be  magam,  a  való  fagyai  ellen  vé- 
delmük 

Placidia.  Palladiusom !  miért  mindjárt  búcsúzni  a 
reménytől?  Ama  hirtelen  ítélet  miatt?  De  teremtett 
volna  az  ég  szerelmet  s  utálatot  lélekben,  ha  csupán 
idegen  önkénytől  függne  Istenként  bilincselni  s  bon- 
Katona  József  és  gr.  Teleki  László  munkái.  9 

tani !  Az  apa  akaratát  retteged.  Van  apád  neked  is, 
nem  érezted  néha  magad  hatalmasnak  ellene?  Oh! 
meglásd,  én  szóiandok,  elhatározott  akarat  lakik  ben- 
nem. Ennj'i  türelem,  gyermeki  kötelesség  határait 
túlhaladná ! 

Marcus  (berohan  s  még  messziről  suttogva).  Palla- 
dius!  Palladius!  itt  vagy-e? 

Placidia.  Egek!  ki  az? 

Palladius.  Nincs  mitől  rettegj.  Biztos  barát,  kit 
megkértem,  állna  őrt  s  minden  véletlen  zajra  adna  jelt. 

Marcus  (meglátva  Palladiust) .  Hamar  el  innen,  Pal- 
ladius! Fegyvereseket  láttam  errefelé  közelgni.  Gau- 
dentius  vezeti. 

Placidl\.  Végünk  van !  meglátnak. 

Marcus.  Nem,  talán  nem.  Képzelhetlen,  mit  akar- 
nak !  (Piacidiához.)  Csak  tüstént  be  —  a  csarnok  ajta- 
ján —  arrafelé  nincs  senki. 

Placidia.  Isten  veled!  (El.) 

Marcus.  Mi  meg  erre.  (Palladius  más  irányba  vezeti. 
Zaj  hallatszik.)  Közelgnek  a  léptek  —  ű^y  hát  erre  — 
így  talán  kikerüljük. 

Palladius.  Reménylem,  nem  engem  keresnek  — 
furcsa  volna. 

Gaudentius  (szembe  akad  Palladiussal,  őrség  követi) 
Itt  vagy  tehát  kölyök !  —  Fegyveredet ! 

Palladius.  Eszelős!  menj  dühöngni,  hol  helyed  — 
gyógyházba!  ne  álld  itt  a  békés  polgár  útját! 

Gaudentius.  Békés  polgár!  úgy-e?  —  Annak  hon 
s  utcán  lehet  helye,  de  itt  — 

Marcus.  Gaudentius !  térj  magadba  —  nem  ismertél 
reá?  —  Caesarné  udvarnoícát,  puszta  szeszélyből  el- 
fogatni ! 

Gaudentius.  Szeszélyből?  Tudok  mindent  —  ne- 
kem is  vannak  kémeim ;  mire  ennyi  szó?  (örökhöz.) 
Fogjátok  meg!   (Az  őrök  előre  nyomulnak.) 

Palladius.  S  teljesen  megőrültél?  szegény  atyád! 

Gaudentius.  Tehetlen  szitkok!  Majd  adok  eszmé- 
letre is  időt,  de  másutt.  —  Neki,  őrök!  (Az  őrök 
Palladiusnak  rohannak.) 

Palladius  (hátrál).  Ez  nem  történend  meg,  míg 
csak  egy  csepp  vér  foly  ereimben.  (Kihúzza  kardját.) 
Ha  oly  bátor  vagy,  milyen  szemtelen,  úgy  tegyünk 
ketten  próbát  egymáson. 

Gaudentiüs.  Nem  viadalra  jöttem  ide.  Törvény- 
sértő büntetése  forog  itt  fenn,  egyéb  semmi. 

Marcus.  Hevességed  nem  hagyta  észrevenned,  mi- 
ként tenmagad  vagy  a  törvénysértő.  (Szelídebben.) 
Gondold  meg !  ilyet  nem  tehetsz. 

Gaudentiüs  (az  őrökhöz).  Ismételjem  parancso- 
mat?   (Az  őrök  ismét  Palladius  felé  nyomulnak.) 

Palladius  (az  őrökhöz).  Hozzátok  intézem  tehát 
szavaim !  Értelmes  emberek  vagytok,  s  az  okoskodás 
agyaitokban  megfér.  —  Tudjátok,  ki  vagyok  én?  — 
szabad  polgár,  mint  ő ;  lovag,  mint  ő ;  udvarnok,  mint  ő, 
s  ő  is  egyéb  semmi  nálamnál.  —  Mi  adhatna  neki 
hatalmat  fölöttem?  —  Apja  helyzete?  —  az  enyém  nem 
szolgája  övének.  Egyébiránt  vezérség,  babér,  hősi  hír, 
apa  s  fiú  közt  nem  közös  jószág ;  s  a  íiút  ily  szerze- 
ményből csak  a  példa  illeti,  melyet  követnie  kellene. 

Gaudentiüs.  Ez  elmés  fölszólításra  csupán  egy  kér- 
déssel felelek.  (Az  őrökhöz.)  Az  őrség  feje  nem 
hagyta-e  meg:  teljesítnétek  parancsim? 

Többen  az  örök  közül.  Ugy  van ! 

Gaudentiüs.  Engedelmeskedjetek  tehát !  (Az  őrök 
Palladiust  elfogják.) 

Palladius  ( dühösen ).VéiX]\  várj!  —  ezt  meg- 
bánod —  te  gaz  — 

Gaudentiüs  (gúnnyal).  Hidd  el!  csupa  fiúi  tisz- 
telet bírt  e  tettre.  —  Apámnak  elmenetelekor,  nyug- 
talanító sejdítési  voltak,  szívemre  kötötte,  ily  módon 
venném  a  bajnak  elejét. 

Marcus.  Méltatlanságodért  mindenesetre  magad 
felelendsz.  Innen  egyenesen  Boethiushoz  megyek,  ott 
várom  el  igazolásodat ;  a  fogoly  is  kísérjen. 

Gaudentiüs.  Kívánságodat  könnyen  teljesíthe- 
tem. —  (El  mind.  —  A  jelenet  vége  felé  már  egészen  be- 
sötétült.) 

MÁSODIK  SZÍN. 

(Maximus  laka  mint  az  első  felvonás  végén.) 

(Maximus  és  Marcus  igen  eleven  beszélgetés  közt  lép- 
nek he.) 

Maximus.  Te  voltál,  mint  mondád  Boethiusnál?  — 
elibe  terjeszted,  mily  méltatlanság  ez,  mily  törvény 
elleni? 

Marcus.  Mindent,  mindent  és  siker  nélkül.  Gauden- 
tius  igen  föl  volt  hevülve ;  apja  parancsára  hivatko- 
zott, egy  darabig  tanácskoztak  egymással,  végre  azon 
felelettel  bocsátottak  el,  hogy  minden  Aetius  akarata 
nyomán  történvén,  Palladiusnak  fogva  kell  maradni 
addig,  míg  e  részben  a  patríciustól  újabb  utasítást 
nem  veendnek. 

Maximus.  Szép!  szép!  —  fgy  hát  a  patrícius  min- 
denikünk személyének  s  szabadságának  korlátlan  ura ! 
az  ő  akarata  minden !  polgár,  főtanács,  tisztviselő 
semmi !  —  Nem,  ez  nem  maradhat  így !  Hitemre  mon- 
dom, így  orrom  alatt  packázni  nem  hagyok !  Menj 
tüstént  vissza,  mondd  meg  neki,  hogy  én  —  de  komo- 
lyan, szépítés  nélkül  —  hogy  — 

Marcus.  Ne  félj !  jól  elvégzem,  csak  tudjam,  mit. 

Maximus  (indulatosan).  Hogy  én  —  hogy  én  — 
(Fejére  ütve  halkan.)  Hah !  mi  ötletem  volt !  Nem 
Aetius-e  az,  ki  ezen  elaljasodott  kormánynak  némi 
fényt  ád,  hősi  dicsével?  nem  ő,  ki  utamba  állana, 
bármi  terv  kiviteléhez  fognék?  S  én  e  szép  alkalmat 
elmulasztanám?!  Nem  —  hála  égnek!  —  kétkedés 
lehető  csak  eddig  volt ;  most  már  az  emberek  eszelős- 
sége  szabta  élőmbe,  most  már  meg  kell  állapodnom. 
(Marcushoz  fordulva.)  Még  itt? 

Marcus.  Nem  tudom  az  üzenetet,  melyt  Boethius- 
nak  vagyok  viendő. 

Maximus.  Aha !  igen  igen  —  (Kis  szünet  után,  mintha 
mélyen  gondolkozott  volna.)  Édes  Marcus!  jobban  meg- 
gondoltam. Igaz,  méltatlanság  történt  házamon, nagy 
méltatlanság ;  de  ládd,  némi  részben  fiam  is  hibás  volt 

neki  becsülni  kellett  volna  a  fejedelem  s  apa  akara- 
tát, s  ezen  alapuló  jogokat ;  nem  pedig  egy  fejedelemnő 
után  futni,  ki  már  el  van  Ígérve  másnak. 

Marcus.  Megbocsáss,  de  ugyan  hidegen  kezdesz  a 
dologrúl  ítélni. 

Maximus.  Ért  emberhez  illő  fontolással  nem  ifjonci 
módon,  már  az  igaz.  Megvizsgálom  előbb,  mi  árthat 
vagy  használhat,  azután  cselekszem.  —  Ha  Boethius 
egyszer  nemmel  felelt,  puszta  izenet  részemről  nem 
igen  változtatja  meg  nézetét,  ö  Aetius  embere,  köny- 
nyen  elhiszem,  fölsőbb  meghagyásnál  fogva  fejes- 
kedik ;  hisz  maga  mondta ! 

Marcus.  Igen. 

Maximus.  Nekünk  is  tehát  ehhez  kell  magunkat 
alkalmaznunk.  Siess!  hívd  el  ide,  kikkel  egyhamar 
beszélhetsz  szenátor  társaim  közül ;  —  mondd :  e  reám 
nézve  igen  meglepő  eset  fölött  kívánnék  velők  tanács- 
kozni, s  közbenjárásukra  szükségem  leend,  csak  jön- 
nének minél  előbb.  —  Bár  itt  volnának  már !  Menj ! 

(Marcus  gondolkozva  néz  reá,  azután  el  a  közép  ajtón.) 

Maximus  (magában).  így,  reménylem,  minden  jó 
menend. 

Marcus  (visszajön).  Három  ifjúval  találkoztam 
ajtódnál,  kiknek  veled  szavok  van ;  köztük  a  nevet- 
séges, dühös,  büszke  Julianus  is. 

Maximus.  Oh!  ama  jóféle  udvari  cimborák!  Én 
Caesarnak  hálával  tartozom,  szeretett  bajtársi- 
nak ajtaim  mindig  nyitvák.  —  Jöhetnek!  —  Te  pe- 
dig —  hová  küldtelek.  (Marcus  el.)  Talán  valami  új 
kelepce,  mint  a  ma  reggeli;  ha  ebből  is  okulhat- 
nánk! 

(Julianus,   Avenarius,  Caustinus  belépnek  s  ünnepé- 
lyesen köszönnek.) 

Julianus.  Üdvözlünk,  nemes  szenátor !  fényes  Anicia 
faj  ivadéka !  —  Fontos,  hozzád  és  hozzánk  illő  dolgot 
jöttünk  végezni. 

Maximus.  Catók,  Appiusok,  Torquatusok,  Cincin- 

natusok  magzati !  Róma  ősi  fényinek  képviselői !  Kö- 
szönöm a  megtiszteltetést !  meg  vagyok  illetve,  s  ké- 
szen rátok,  hozzátok  s  hozzám  illő  figyelemmel  hall- 
gatni ;  —  de  hát  már  dologrúl  s  nem  ősapákrúl ! 

AvENARius.  Részvétünket  jöttünk  jelenteni. 

Caustinus.  Kifejezeni,mily  bosszankodást  gerjeszte 
bennünk  a  rajtad  s  házadon  történt. 

JuLiANUS.  Eg3'szersmind  pedig  szolgálatinkat  aján- 
lani. 

Maximus.  Részvét?  —  szolgálat?  —  Ha  úgy  tetsze- 
nék :  kevéssé  tisztábban  — 

AvENARius.  Fiadat  értjük,  kit  jogtalanul  elfogtak. 

Maximus.  Hogy-hogy?  ti  már  tudjátok? 

JuLiANUS.  Egy  szép  nőnél  gyűltünk  volt  össze,  or- 
szágos dolgok  fölött  tanácskozni,  ott  mindig  legtöbb 
újságot  hallani;  ott  tehát  — 

Maximus.  Könnyen  megfogható.  —  S  ti  fiamat  ki 
akarjátok  szabadítni? 

JuLiANUS.  Érezzük,  mily  csúfság  történt  rajtunk! 
Mind  főnemesek  vagyunk,  s  mi  csak  egynek  is  sérti 
meg  jogait  közülünk,  az  méltán  fájhat  mindeni- 
künknek. 

Maximus.  Példás  közszellem!  De  nem  tudom,  mit 
tegyünk.  Aetius  makacs,  a  zsarnokságot  megszokta. 

Julián  US.  Zsarnokságot!  jól  mondod!  de  ezen  se- 
gítni  kell;  a  járom  nem  maradhat  nyakunkon. 

Maximus.  Járom !  némi  részben  igaz. 

JULIANUS.  Láttad,  hallottad  tegnap,  mikép  bánt 
fejdelmünkkel,  mikép  Heraclessel,  mikép  velünk? 

Maximus  (nagy  indulatot  színlelve) .  Szégyen !  gya- 
lázat !  veletek,  tiveletek  —  így ! 

Julián  US.  Kémekkel  őrizteti  az  egész  udvart ;  tudni 
akarja  legtitkosb  gondolatinkat. 

Maximus.  No  ugyan  mire  is? 

AVENARIUS.  Korlátlan  hatalomra  vágyik. 

Maximus.  Fölségsértés ! 

JuLiANUS.  Kajánkodik  Caesar  ellen. 

Maximus.  Balga ! 

JULIANUS.  Mi  ezt  nem  tűrjük  tovább! 

Maximus.  Igaz,  rómaiak!  én  is  csak  kénytelenség- 
ből tűröm. 
JuLiANUS.  Maximus !  mi  összeesküdtünk ! 

(Maximus  mélyen  meghajtja  magát.) 

JuLiANUS,  Caustinus,  Avenarius  (egy szerre). Ösz- 
szeesküdtünk  Róma  elnyomója  ellen ! 

Maximus.  Szerencsés  Róma !  mely  ily  szabadítókra 
lelt!  —  Hányan  vagytok? 

Caustinus.  Nincs  terv  oly  vakmerő,  melynek  kivi- 
telére gyöngéknek  éreznők  magunk ! 

Maximus.  Hősök!  Hányan  vagytok? 

Julianus.  Megbosszuljuk  Caesart  s  magunkat !  meg- 
bosszulunk téged  is ! 

Maximus.  Hányan  vagytok? 

Julianus.  Még  eddig  csak  mi  hárman  s  egy  lelkes 
nő,  —  az,  kitől  jövünk.  Ha  hozzánk  állasz,  egy  baj- 
nokkal többen  leszünk. 

Maximus.  Látom,  sokra  mentetek  már,  s  Róma  vak- 
ságához közel  áll.  Csodállak!  de  bocsássatok  meg,  ha 
titeket  követni  gyöngének  érzem  magamat. 

Julianus.  Mi?  —  még  kétkedel? 

Maximus.  Megvallom :  azt,  mi  tegnap  véletek,  ma 
fiammal  történt,  ámbár  botránkoztató  gyalázat,  ily 
hatalmas  összeesküvésre  méltónak  nem  vélem.  Hanem, 
ha  igaz,  mint  nem  kétlem,  mivel  Aetiust  vádoljátok, 
hogy  császárunk  ellen  agyarkodik,  hogy  legfelsőbb  ha- 
talomra vágyik  — 

Julianus  (társaihoz  halkan).  Rossz  helyt  kopogtat- 
tunk !  (Fenn.)  Mi  ezeket  csak  úgy  hoztuk  elő,  mint 
másoktól  hallottakat.  Távol  tőlünk,  hogy  Aetiust 
vádolni  akarnánk !  neki  sok  érdemei  vannak.  —  Az 
egész  összeesküvés  csak  föltételes  volt ;  hogy  ha  való- 
sulnának gyanúink.  Úgy-e? 

Avenarius.  Ügy  van,  inkább  kérdésként  terjesz- 
tők elődbe,  mint  föltett  szándékként.  —  Az  egész 
irántadi  részvétünkből  eredett. 

Julianus.  Mihelyt  máskép  ítélsz  a  dologrúl,  mi  szí- 
vesen engedünk.  Tartsd  meg  irántunki  jóindulatodat. 

(Társaival  ejgyütt  menni  készül.)  Kérjük,  a  mondottak 
maradjanak  csupán  köztünk. 

Maximus.  Még  egy  szóra !  —  Amit  hallék,  szeget 
ütött  fejembe.  —  Az  Aetius  elleni  terhes  vád  vagy 
helyes  vagy  helytelen,  csak  e  két  eset  lehető;  az  első- 
ben ő,  a  másodikban  ti  érdemeltek  büntetést  —  ennyi 
úgy-e  világos? 

JULiANUS.  Könyörgünk,  Maximus !  ne  többet  errül ! 
Megrémítesz,  ha  ifjonci  tréfáinknak  ily  komoly  értel- 
met adsz. 

Maximus.  Tréfa?  nem,  azt  késő  mondani.  Oly  lelkü- 
letű ifjak,  milyenek  ti  vagytok,  összeesküvésből  gyer- 
meki játékot  nem  űznek.  —  A  dolog  való,  komoly 
való !  Rómát  mindenként  veszély  fenyegti.  —  (Szünet.) 
Ifjak!  engem  jogosnak  ismer  mindenki,  errűl  ellenim 
tehetnek  bizonyságot ;  ezúttal  is  az  kívánok  maradni. 
Aetiushoz  nem  ragaszkodom,  becsemre  mondom,  ha 
bizonyítványt  hoztok,  neki  lakolni  kell;  én  is  egész 
befolyásommal  munkás  leendek  benne ;  ha  nem,  az 
egész  dolgot  fölfedezem  magának  Aetiusnak,  hogy 
mint  hamis  föladókkal,  mint  zendülőkkel  bánjék  ve- 
letek. 

AvENARius.  El  vagyunk  veszve! 

Maximus.  Ne  féljetek,  ha  lelkiismeretetek  nem  vá- 
dol. Én  fejedelmemnek  kívánok  szolgálni,  nem  nektek 
ártani.  (Szünet.)  Aetius  szakadatlan  viszonyban  áll 
Boethiussal  s  fiával;  levelezéseiből,  hiszem,  sok  kisül- 
hetne, ha  minden  nem  is.  —  Engem  néhány  becsmérlő, 
határtalan  becsszomjra  mutató  kifejezés  megnyug- 
tatna. —  Holnap,  mint  haliám,  hírvivőt  várnak  Aetius 
táborából.  A  ti  gondotok  legyen  ebbül  hasznot  húzni, 
akár  erővel,  akár  fortéllyal ;  különben  nem  segíthetek. 

JuLiANUS.  Oh  Maximus! 

Maximus.  Na!  talán  nem  estek  kétségbe  a  legelső 
akadálynál?  ti,  kik  ezelőtt  néhány  percekkel  oly  hő- 
siek valátok!  Annál  maradok,  mit  mondtam,  fontol- 
játok jól  meg.  —  Egy  tanácsot  adok:  ha  csakugyan 
szándéktok  összeesküvésteknél  maradni,  úgy  a  nőket 
kerüljétek  mindaddig,  míg  a  nagy  cél  el  nem  leend 

érve.  Tudom,  nehezen  esik,  mert  jólelküek  vannak 
köztük  és  sokat  mondnak,  mit  másutt  nem  hallani ; 
de  higyjétek  el,  onnan  került  hír  uzsorás  pénzéhez  ha- 
sonló, mely  a  szegény  kölcsönvevőnek  csak  azért  for- 
dul  meg  kéziben,  hogy  őt  más  hasznára  megrontsa. 

Caustinus.  Mi  még  most  sem  tudjuk,  mit  tegyünk. 
—  Bővebb  utasítást  kérünk. 

Maximus.  Utasítást  nem  adtam,  nem  adok,  ki-ki 
helyzete  s  kötelessége  legjobb  bírája.  —  Magamról 
szólok  csak  ;  a  többit  rátok  bízom. 

AvENARius.  Mégis,  mihez  tartsuk  magunkat? 

Maximus.  Ahhoz,  mit  említek ;  vagy  —  vagy  — 
Holnapig  elhatározódik  minden.  Hiszen  a  hírvivőnél 
lesznek  levelek  Aetiustól.  (Kívülről  zaj  hallatszik.) 
Léptek!  —  Többet  nem  szólhatok  a  dologról.  —  Mon- 
dom, bízhattok  bennem,  ha  a  terv  létesül,  belőletek 
nagy  embereket  faragunk.  —  Erre,  a  mellékajtón, 
itt  nem  találkoztok  senkivel  sem.  (A  jobb  ajtón  ve- 
zeti el.) 

(Avienus,  Trigetus,  Basilius,  Cajus,  Fulgentius  s   több 
más  szenátorok  a  középajtón  jönnek  he.) 

Avienus.  Meghívásod  következtében  jövünk. 

Maximus.  Számoltam  barátságtokra,  s  látom  nem 
csalódtam.  —  Na,  mit  mondtok  fiam  elf ugatásához? 

Trigetus.  Váratlan  volt  előttünk. 

Basilius.  Megütődtünk  benne. 

Maximus.  Képzelem ;  magam  is.  Nem  tudok,  mit 
végezni.  Véleményeiteket  várom. 

Fulgentius.  Céliránytalan  volna  lármát  ütni.  A  do- 
log igen  kényes  mind  rád,  mind  az  egész  fejedelmi 
családra  nézve.  —  Elhiszem  ugyan,  hogy  Gaudentius 
helytelenül  gyanakszik  a  hercegnőre ;  de  — 

Maximus.  Ide  nem  fárasztnálak,  ha  csupán  az  én 
dolgom  forogna  kérdésben ;  de  a  jelen  esetben  több 
foglaltatik :  Róma  van  itt  megsértve,  nem  én ;  meg- 
szegvék  azon  törvények,  melyeken  épül  mindenikünk 
bátorsága;  lealázva  a  főtanács,  mely  hajdan  világot 

kormányzott,  s  ime !  egy  gyermek  kormánya  alá  vet- 
tetik! Mint  látom,  Gaudentius  parancsol  itt  most. 

Trigetus.  a  sérelem  igen  nagy ! 

Cajus.  Rögtöni  segély  szükséges! 

Maximus.  Csupán  az  a  kérdés:  elnézésünk  által 
tegyük-e  egyszerre  semmivé  oly  sok  évszázadok  böl- 
csessége jótékony  hagyományát?  s  egyik  megbízott 
szolgánkat  annyira  föl  kívánjuk-e  magasztalni  min- 
den fölött,  hogy  csak  kegyes  ajándék  gyanánt  nyer- 
hessük tőle  vissza  azt,  mit  sohasem  lenne  szabad 
nem  bírnunk:  önszemélyinket,  önléteinket  s  szabadsá- 
gunkat?!  —  Valóban,  barátaim!  bár  fegyvereink 
dicsősége  emberi  elmék  határait  túlhaladja,  a  catalauni 
mezőt  tekinteném  elsőnek,  hol  ilynemű  babérok  nőt- 
tek volna. 

Cajus.  Nem,  az  nem  lehet !  mind  ellene  szegezzük 
magunkat. 

Néhányan.  Mind!  mind! 

Basilius.  Tartsunk  ülést  az  eset  fölött,  meg- 
érdemli. 

FuLGENTius.  Sérelem  mi  történt,  ez  bizonyos;  azon- 
ban most,  midőn  a  bizalmat  mindenünnen  veszély 
fenyegeti  —  nyugatról  a  góth,  délről  a  vend  n3-omul 
elé  fegyveres  csoportival,  a  tartományok  hűsége  pedig 
kétes  — ■  magunkat  egyeseknek  szeretném  látni,  s 
mennyiben  lehet,  köztünk  minden  kellemetlen  súr- 
lódást kikerülnék.  Hidd,  Maximus!  jobb  lesz  a  tör- 
ténetet úgy  venni  föl,  mint  szerelmes  gondatlan  ifjú 
szerfölötti  féltékenysége  következményét,  nem  ma- 
gasb  polgári  szempontból. 

Maximus.  így  tehát  —  tanácsod? 

FuLGENTius.  Mindnyájan,  kik  itt  vagyunk,  elmen- 
nénk az  őrség  fejéhez,  oda  hivatnók  Gaudentiust, 
mindkettőt  meg  igyekeznénk  győzni  arrúl,  miként 
tettük  törvénnyel  egybeütköző  s  vészes  egyenetlen- 
séget szül. 

Maximus.  Ha  nem  értendik  meg? 

FuLGENTius.  Ne  tegyük  előre  föl  a  legrosszabb 
esetet. 

Maximus.  Mindent  meg  szeretek  fontolni.  Azon 
esetre  tehát?  — 

FuLGENTius.  Akkor  írhatnánk  Aetiusnak ;  két  nap 
alatt  itt  a  felelet.  Két  napi  fogság  tévedésből  nem 
a  világ.  Ládd!  fiad  is  vigyázatlan  lehete. 

Maximus.  Ha !  ha !  ha !  világos  immár,  hogy  igazat 
mondtam !  ez  ember  is  bizonyságot  tesz  mellettem ! 
Aetius  akarata  azon  sark,  mely  körül  forog  minden 
polgári  jog,  szabadság.  Na,  legyen !  jó  apa  vagyok  én, 
fiamért  áldozatot  is  tudok  hozni;  ha  megegyeztek 
benne,  írjunk  könyörgő  levelet  Aetiushoz. 

Trigetus,  Cajus  s  még  néhányan.  Gyalázat  volna! 

Maximus.  De  halljátok,  mindenünnen  veszély  fe- 
nyegeti szegény  Rómát ;  ha  Aetius  neheztelni  találna, 
ki  védné?  Csupán  az  ő  kara  s  fegyvere  ér  valamit. 

Sokan.  Mi  semmik  sem  volnánk? ! 

Maximus.  Mint  látom,  félig-meddig;  azért  hunyász- 
kodjunk meg,  folyamodjunk  a  dalia  kegyeihez  —  ta- 
lán könyörül. 

FuLGENTius.  Csodálatos,  gúnyos  félrecsavarás !  Nem 
könyörgést  értettem,  hanem  barátságos  cgyezödést  s 
békélést,  mit  magunkra  nézve  is  legüdvösbnek  látok. 
Róma  ősi  helyzetinek  említése  nem  ide  való.  Szép 
volt  a  közegyformaság,  de  azt  az  idők  viszontagsági 
végkép  eltörülték.  Caesarok  alatt  élünk  most,  ez  min- 
dent kifejez.  —  Ha  cselekedni  akarunk,  jelen  körül- 
mények természetiből  induljunk  ki,  nem  régi  viszo- 
nyok emlékiből. 

Maximus.  Jól  van!  igen  jól!  —  Ezen  barátunk 
álmélkodtató  rövidséggel  a  világ  történeteit  tárta  ki 
szemeink  előtt.  —  Tudjuk  már,  miként  született,  él  s 
hanyatlik  minden;  erény,  törvény,  szabadság.  Oh, 
az  idők  folyama  nem  áll  meg !  belemerült  polgári 
jogaink  egy  része,  de  maradt  még  valami,  ezt  is  en- 
gedjük elmosni;  —  míg  név  s  ember  van,  addig  van 
még  elmosandó  is.  —  Szabadságtól  szolgaságig  hosszú 
az  út,  ha  felit  megtettük,  miért  állnánk  meg?  annyi- 
val inkább  miért  hátrálnánk?  Hagyjuk  az  időt  folyni, 
ne  ússzunk  ellene,  különben  eltikkadtan  belé  fulladunk ! 

Cajus.  Fulgentius!  tanácsod  nem  helyeselhetem. 

Többen.  Most  engedni  csúfság  volna! 

Fulgentius.  Ha  ily  balul  magyarázzátok  minden 
szavaimat,  úgy  inkább  hallgatok.  —  Nem  tehetek  róla, 
ha  e  csekély  esetben  oly  nagy  sérelmet  nem  látok ! 

Trigetus.  Csekély?  ha  szenátorral  így  bánnak,  úgy 
más  polgár  mit  várjon? 

Fulgentius.  A  szenátort  nem  akarták  megsérteni, 
az  eszökben  sem  volt ! 

Cajus.  Mégis  megsértették !  A  tett  itt  az  eldöntő, 
nem  az  akarat. 

Maximus.  Ne  vitázzatok,  tiszttársak!  Sajnálnám, 
ha  az  én  bajom  egymás  ellen  hevítne  föl.  —  Jobban 
meggondoltam !  —  Köszönöm  részvéteteket,  de  köz- 
benjárástokról lemondok.  Magam  járok  el  minden- 
ben ;  minthogy  csakugyan  fejet  kell  hajtani,  inkább 
egyedül  teszem  azt,  mintsem  ti  mindnyájan ;  így  le- 
alázva csak  én  leszek,  nem  Róma  főtanácsa. 

Cajus.  Lealázásra  nincs  szükség. 

Trigetus.  Ügyedet  magunkévá  tesszük  s  a  szerint 
lépünk  föl. 

Maximus.   De  ha  Aetius  neheztelni  találna? 

Cajus.  A  törvény  több  tekintetet  érdemel,  mint  az 
ő  neheztelése ! 

Maximus.  Elfeldtétek  ellenségeinket  —  ki  véd  ben- 
nünket ? 

Sokan.  Minmagunk!  mi  is  tudunk  fegyvert  for- 
gatni! (Az  egész  idő  alatt  azonban  két  szenátor  hallga- 
tott.) 

Trigetus.  Mint  főtanács  lépünk  föl,  megparancso- 
landjuk  Boethiusnak,  fiadat  tüstént  bocsássa  el,  külön- 
ben a  tréfának  rossz  vége  leend ! 

Sokan.  Helyes!  helyes!  menjünk  a  tanácsterembe! 

Maximus.  Ha  tudnátok,  mily  határozatlan  vagyok  I 
Egyrészt  fiam,  másrészt  ő,  az  általam  szeretett  s 
tisztelt  hős,  kinek  annyit  köszönhetni !  —  Ügy  kép- 
zelem, mintha,  bár  mit  is  téve,  mi  neki  kisebbségére 
szolgálna,  a  köz  ügynek  ártanék.  —  Nem,  nem  enged- 

hetem !  ily  lépésre  kicsinylem  magam !  Inkább  folya- 
modjunk Aetiushoz,  mint  Fulgentius  javallá. 

Cajus.  Nemeslelkű  vagy,  elfeleded  önszemélyed 
megbántását ;  de  emlékezzél  meg  arról,  hogy  nemcsak 
apa  vagy,  hanem  polgár  s  tisztviselő  is,  ki  törvény- 
védésre esküt  tettél  le,  állj  ellent  szivednek ! 

Többen.  Hiába  különüznéd  el  magad  tőlünk,  mi  el 
vagyunk  tökélve ! 

Maximus.  Aetius!  Aetius!  —  miért  jött  ez  épen 
házadtól!  (A  szenátorokhoz.)  Bocsánatot,  ha  lelkem 
nem  elég  edzett  a  jelen  állást  hidegen  fölfogni  s  mi- 
előtt végeznék,  egy  sóhajt  áldozok  régi  érzetimnek !  — 
(Szünet,  mely  alatt  Maximus  mély  gondolatokban  lát- 
szik merülni.)  Ti  nem  tudtok  mindent ;  —  Aetiusra 
sokan  irigykednek,  csel  szövetik  ellene,  ma  tudtam 
meg  néhány  könnyelmű  ifjútól,  kik  bennem  jó  cim- 
borát kerestek.  —  Heracles,  az  alávaló  ármányfőnök, 
gyanítom,  Sidonius  is  véle  tart:  ezek  bírják  leginkább 
Caesar  bizalmát.  Kívánságuk  odavinni  a  dolgot,  hogy 
a  patrícius  minden  befolyásától  megfosztassék ;  s 
fejedelmünk,  tegnap,  lányára  nézve  adott  szavát 
visszavegye.  Nem  szívesen  nyujtnék  ezeknek,  bár- 
mi módon  is,  segéd  kezeket.  —  Vajha  itt  volna  maga 
Aetius!  soha  jelenléte  szükségesb  nem  lehete!  — 
(Két  senátorra  tekint,  akik  kevéssé  meg  látszanak  ré- 
mülve, s  magában.)  Talált  az  ütés.  (Fenn,  kezét  szájára 
téve.)  De  Istenért!  mindenek  fölött,  legmélyebb  hall- 
gatást ! 

Trigetus.  Dolgunknak  e  csellel  semmi  köze. 

Maximus.  Mégis  jobb  vigyázva  lépni  föl.  —  (Szünet.) 
Egy  ötletem  volt ;  ha  maga  Caesar  által  parancsoltat- 
nék meg  Boethiusnak:  fiamat  bocsása  szabadon,  úgy 
talán  mindennek  vége  szakadna. 

AviENUS.  Ügy  Caesart  tennők  ellenibe  Aetiusnak, 
s  épen  az  ármányosoknak  hajtanánk  vizet  malmukra. 

Fulgentius.  Világos! 

KÉT  SZENÁTOR  (ki  eddig  hallgatott) .  Nem  I  —  inkább 
önszemélyünkben  lépjünk  föl! 

Maximus.  Azért  javaslom  ezt,  mivel  éppen  Aetiusra 

nézve  célirányos.  —  Caesari  parancsnak  az  őr  fő  bizo- 
nyosan engedelmeskedik;  a  fejedelem,  legfelsőbb  ha- 
talma e  gyakorlatában  örömet,  elégülést  találand,  ural- 
kodónak érzendi  magát,  ki  akaratától  függ  minden; 
ennyi  elég  neki  s  meggyöngítendi  Heracles  kártékony 
hatását  elméjére.  —  E  tárgy  Valentianust  különben 
is  közelről  érdekli.  Gaudentius  alaptalan  gyanúja 
miatt ;  őt  hát  el  nem  mellőzhetjük.  Ebben  szívesen 
fogadom  el  Fulgentius  barátunk  mérséklő  tanácsát. 

FuLGENTius  (mérgesen).  Reám  ne  hivatkozzál!  ily- 
félét  sohasem  tanácsoltam ! 

Maximus.  Pedig  javallatom  egészen  szellemedben 
történt ;  te  emlékeztetél  a  fejedelmi  családra. 

Fulgentius.  Azért,  nehogy  zajt  csináljunk  —  nem 
pedig  azt  még  nevelni ! 

Maximus.  Minden  gondolható  lépések  közt  ez  leg- 
kevesebb zajjal  jár. 

Cajus.  Ügy  van  ;  de  én  többet  kívánnék.  —  Boethius 
s  Gaudentius  feddést  érdemelnek ! 

Sokan.  Igaz  !  feddést ! 

Egy  szenátor  (a  hallgatók  közül  halkan  Maximus- 
hoz.)  Egy  észrevételem  van ;  de  halkan  mondom  meg, 
nehogy  vitára  adjon  alkalmat,  mert  az  elmék  igen 
fölingerültek.  —  Ha  Boethius  a  patrícius  engedelme 
nélkül  fiadat  kibocsátni  nem  merné,  mi  történnék  akkor. 

Maximus  (felre  vezeti  s  nagy  titkolódzást  színlelve). 
Arra  is  gondoltam ;  úgy  Caesar  f  ölszólítását  bizonyosan 
Aetiushoz  magához  intézné;  —  patríciusunknak  al- 
kalma lenne  fejdelmét  még  egyenesebben  kötelezni 
le  s  megmutatni,  hogy  önhatalmára  s  háza  magas 
szövetségire  nézve  nem  oly  féltékeny,  mint  állítják.  — 
Rám  nézve,  igaz,  kellemetlen  eset,  mert  fiam  még  egy- 
két napig  fogva  maradhatna.  (Vállát  vonogatva")  Na! 
azalatt  legalább  új  gondolatlanságtól  ment  volnék !  — 
Ha  nem  kényteleníttetem  könyörgeni,  mit  lealázónak 
érzenék,  minden  egyébben    könnyen    megnyugszom. 

Szenátor.  Tökéletes  igazad  van !  Az  őrfőt  pedig 
nemje  bajba  nem  keverheti,  mert  ő  patriciusi  parancs- 
tól függ. 

Maximus.  De  mindezt,  csak  titokban  mondom,  szót 
se  róla.   (A  többi  szenátor  ezalatt  egymás  közt  suttog.) 

Trigetus  (Maximushoz  fordulva,  fenn).  Én  többé 
nem  állok  ellent  kívánságodnak.  —  Méltánytalanság 
volna  elrekeszteni  azon  úttól,  melyen  fiad  kiszabadu- 
lását legkönnyebben  véled  elérhetőnek. 

Cajus.  De  ha  nem  érünk  célt ,  aztán  hiában  mérsékelsz ! 

Maximus.  Ügyem  iránti  buzgóságtokat  hálával  foga- 
dom, de  ezúttal  csak  azon  gyöngéd  módon  kívánom 
használni,  melyt  javallottam.  Legyetek  szószólóim 
fejedelmünknél!  —  Ma  már  késő.  —  Holnap,  úgy-e, 
egybegyűlünk  Caesarnál  ?  hívjatok  oda  minden  jó 
ösmerőst ;  —  nekem  pártfogókra  van  szükségem. 

A  SZENÁTOROK.  Holnap  tehát !  isten  véled !  (Maxi- 
mus egymásután  megszorítja  kezeiket.   —  Elmennek.) 

FuLGENTius  (távozva).  Maximus!  kívánom,  mit 
most  erőtettél,  valaha  meg  ne  bánd.   (El.) 

Maximus  (egyedül).  Minden  várásom  fölött  sike- 
rült.—  Az  elmék  forrongnak;  Caesart  ostromolandják 
s  így  bátorsága  leend,  habár  csak  hiúságból  is.  — 
Boethius,  reménylem,  makacskodik.  Ama  néhány  em- 
ber, ki  itt  most  oly  ijedten  hallgatott,  teljesítendi 
pártfogója  iránti  kötelességit ;  a  cselszö vényt  nem 
hiába  említem  előttük,  Aetius  mindenről  tudósít- 
tatni fog  s  ha  hosszú  utat  nem  tett  még,  hamar  ke- 
zünkre kerül.  —  A  három  udvaronc  is  frigyesem, 
kénytelenségből.  Aetius  gőgös;  ha  elfogják  hírnöke 
leveleit,  bizonyosan  akad  benne  használható  kifeje- 
zés; e  remény  nem  igen  csalhat.  —  El  van  hát  vetve 
a  kocka !  Emelkednem  kell,  hogy  célt  érjek,  magasbra, 
mint  valaha  kívántam.  A  teljes  bosszú  trónon  vár 
reám.  —  Jó!  fölrohanok  érte  oda,  amint,  ha  nem  lel- 
ném meg  másutt,  fölkeresném  a  vesztőpadon  is.  Az 
út  mindenesetre  egy  egész  borzasztó  poklon  vezet 
át.  Pokol  az?  —  nem,  nem,  több,  elmésebb  —  lángba 
sülyedt  éden !  —  S  ő  is,  szegény  nő !  —  iszonyú !  — 
Mi  ehhez  képest  a  dühödt  önmarconglása.  —  Élet ! 
emberélet !  szélvész !  —  nem,  csak  felhő,  világ  szélvészi 
ált  kergetett !  (Mélyen  elmerül.) 

JuLiA  (a  baloldali  ajtón  lép  be).  Kedvesem!  oly 
régen  várlak  már !  —  kegyetlen  vagy ! 

Maximus  (ijedten).  Kegyetlen?  —  magam  sem 
tudom  már,  mi  vagyok!  (Megilletődve.)  Szegény  Jú- 
liám! (Magában.)  De  mit  állok  itt?  nem  szabad  he- 
nyélnem, futnom  kell,  igen  futnom  kell  Sidoniushoz, 
Caesarhoz !  —  (Fenn  Julidhoz.)  Még  ma  szólunk  egy- 
mással !   (Kirohan  a  közép  aj  tóti.  J 

JULIA.  Petronius!  Petronius!  Ö  elment,  nem  hall, 
nem  lát,  nem  szán !  Istenem,  mint  elváltozott !  Mit 
forral  magában?  —  S  nekem  semmit  sem  szabad  tud- 
nom! —  (El.) 

HARMADIK  SZÍN. 

(Sötét  szoba,  melyet  a  boltozat  közepiről  lefüggő  mécses 
világít.  A  mécses  alatt  egy  oltárféle  alkotmány.  A  szín- 
pad bal  részin  egy  kerek  asztal,  melj'en  igen  sok  vegy- 
tani eszközök,  poharak,  csők,  tálak;  a  jobboldalon  egy 
csillagtávmérö  (astroláb) ;  a  hátrészen  más  asztal,  melyen 
néhány  igen  riagv  könyv  s  egv  hosszú  látcső,  magasan 
nyíló  kerek  ablak  felé  fordulva.) 

(Caesar  és  Sidonius  :  ez  utolsónak  kezében  tarka,  igen 
hosszú  s  a  végin  meggörbült  pálca;  öltözete  tarka  hosszú 
köpönyeg;  —  magas,  hegyes  föveget  hord  fejin.  Mind 
ketten  vitázva  lépnek  be,  mintha  egy  előbb  kezdett  beszél- 
getést folytatnának.) 

Sidonius.  S  te  csakugyan  makacsul  megmaradsz 
kívánságod  mellett? 

Caesar.  Igen.  A  hatalmas  lények  fohászim  ált  meg 
vannak  illetve ;  magad  nyiiatkozál  így.  —  A  mai  nap 
szerencsés  csillagzat  hatalma  alatt  áll,  nekem  látni 
szabad,  én  látni  akarok;  látni  igenis,  Sidonius!  mert 
mi  minden,  mihez  eddig  juthattam?  —  máknyi  pis- 
logás,  mely  hasonló  a  félhold  kétes  világához,  boron- 
gós éjen  keresztül,  csal  inkább,  mint  világít ;  gyönge 
rézsútos  sugárok,  az  általok  szült  árnyak  tömérdek- 
sége  ált  rémítők!  —  Nekem  teljes  világ  kell!  tárva 

akarom   ellőttem  látni   a  jövőt !   különben   frigyünk 
bontva,  —  tanítványságomról  lemondok. 

SíDONius  (körültekint,  mintha  titkos  lényekkel  szólna) . 
Halljátok  tehát?  értitek  mindnyájan  az  elfogult  sza- 
vait, kit  vágyai  ellenállhatlan  erővel  ragdtak  el!  — 
ő  kényszerít ;  a  bajnak  oka  nem  leendek.  (Caesar- 
hoz) Jól  van !  Ígértem,  —  kívánod  —  a  csillagzat 
engedi ;  meg  lesz.  A  titok  kibontatik  előtted,  csak  ■ 
meg  ne  bánd !  —  Jer  ide ! 
Caesar.  Mit  tegyek.? 

SíDONius.    Szedd    össze    minden    erődet    s   maradj 
csöndes.  —  Emlékszel-e  azon  mondatra,  melyt  utó- 
szor tanultál  tőlem? 
Caesar.  Emlékszem. 

SíDONius.  Tartsd  eszedben ;  ha  a  szükség  kívánja, 
elmondjuk.  —  (Pálcájával  hadaráz,  azt  a  mécses  felé 
nyújtja  s  azonnal  kék  láng  lobog  végin.)  —  Vész !  vész ! 
vész    az   ellenszegülőnek !    e    pálcán    kékellő   lángnál 
fogva  mondom,  mely  eltérj edend  annak  oltárán,  ki 
nektek  parancsol !  Vész !  vész !  vész !  ama  dsemonnak, 
ki  a  három  s  négy  rejtélyes  egybeszövetkezése  hatal- 
mát  megvetné !   —  a  hosszú  kígyónak  öröklő  átka 
reája.  —  (A  pálcával  a  szoba  közepééi  levő  oltárhoz  ér. 
M ennykőütéshez  hasonló  zaj  hallatszik;  lánglobogás  lát- 
szik   minden    oldalról,    Caesarhoz    fordulva.)    Most    a 
mondatot,  mert  vész  közéig. 
Caesar,  Sidonius  (egyszerre). 
Föld  és  lég 
Tüz  és  víz 
Mi  reng,  fú,  foly  s  ég 
Szolgám  biz !  enyim  biz ! 
Szalamandra !  és  Gnóm  ! 
Tünde!  Nympha!  jó  légy! 
Mert  foglak  —  négy  s  három 
Fordítva  —  három  s  négy 
Körön  túl  ne  fuss. 
Mert  szó  vár  rád,  huss! 
Huss !  —  huss !  —  huss ! 

(Ezalatt  a  dörgés  megszűnik  s  az  alkotmány  tetején  kék 
láng  lobog  föl.) 

Katona  József  és  gr.  Teleki  László  munkái.  lO 

SíDONius  (Caesarhoz).  Lám!  bátorságban  vagyunk 
már!  (Vad  hangon,  botjával  hadarázva.)  Tudjátok  aka- 
ratunk! jövőt  látni,  parancsolunk.  (A  színpad  hát- 
részén függöny  emelkedik  föl;  ott  elé  tűnnek  Caesar, 
Aetius,  Gaiidentius  alakjai  s  több  raások.  Caesar  trón- 
ján ül,  előinti  Actiust  s  Gaudentiust,  más  részről  Eii- 
doxia  Caesarnét  s  Piacidiát;  s  emennek  kezét  a  Gauden- 
tiuséba  teszi.  A  körülálló  sokaság  tapsolni  látszik. 
Aetius  gondolkozóvá  lesz,  kimegy  s  egy  csoport  katona- 
sággal jön  vissza,  fölrohan  a  trón  lépcsőire,  Caesart 
onnan  erővel  lehúzza  s  bilincseket  tétet  kezeire.  Aztán  maga 
ül  trónra.  A  sokaság  örvendez  a  Aetiust  üdvözölni  látszik. 
Mindezt  zene  kíséri.  A  kép  néhány  perc  múlva  eltűnik.) 

Caesar.  Hah !  mit  láték !  Aetius  megfosztaná  tró- 
nomtól? én  becsszomja  áldozata!  —  S  el  van  már 
határozva?   ettől  nincs  menekvés? 

SíDONius.  Mit  láttál,  magyarázgatni  nem  tisztem. 

Caesar.  Nem,  nem  hihetem !  —  Csalnak  sokszor, 
mint  mondád,  dsemonid.  —  Oh !  ha  volna  mód,  ezt 
megakadályozni!  —  Sidonius,  kérdezd  meg  őket,  mi 
úton  igyekezzem  kikerülni  a  végveszélyt.  (Sidonius 
ismét  hadarász  botjával.  A  hátrészen  föltűnik  Caesar  s 
Maximus  alakja,  kik  egymásnak  kezet  adnak.  A  kép 
néhány  perc  alatt  eltűnik.) 

Caesar.  Maximus!  éppen  az,  kitől legkevésbbé  vár- 
tam !  (Magában.)  Ha  mindent  elgondolok,  ma  kijelen- 
tett barátságos  indulatát,  meglepő  igéretit  —  némi- 
képen  hihetővé  lesz!  —  Meglátom, szavát  tartandja-e? 

Sidonius.  Váratlanok  a  látattak  —  ügy-e? 

Caesar.  Szólítsd  elő  szellemeidet !  értekeződni  sze- 
retnék velük.  (Harang  üt.) 

Sidonius.  Hallod-e?  —  Eltölt  az  idő!  (Egy  biív- 
lámpa  (laterna  magica)  -féle  négyszög  edényt  az  asztalról 
fölveszen;  az  oltáron  a  tüz  azonnal  elalszik,  s  a  mécses 
meggyullad.)  Ezen  is  látszik.  Most  már  nincs  a  daemo- 
nok  fölött  hatalmunk. 

Caesar  (magában).  Annyira  várt  órám  ütött!  — 
sietnem  kell  az  összejövetelre!  (Fenn  Sidoniushoz.) 
Köszönöm  szolgálatod.  (Sebesen  el.) 

SíDONius  (egyedül).  Reménylom,  Maximus  meg 
leend  elégedve  az  itt  történtekkel.  Értelmesen  rendel- 
tem el  mindent.  (Az  asztalon  mindent  rendbe  hoz;  a 
négyszög  edényt,  melyet  kezében  tartott,  egy  szekrénybe  el- 
teszi.) Már  most  vissza  zugotokba,  daemonok ! 

Heracles  (egy  ajtón  rohan  be;  Sidoniusnak  megyén 
s  azt  megragadja  nyakánál) .  Mindent  hallottam !  sem- 
mirekellő ! 

SíDONius.  Hogy-hogy?  —  hallgatództál?  ezt  nem 
hittem ! 

Heracles.  Igen  s  fölnyitom  Caesar  szemeit !  — 
Szépen  mertél  megcsalni ! 

SíDONius.  Na!  csak  csendesedjél  le! 

Heracles.     Nem,  a  frigynek  köztünk  vége. 

SíDONius.  Édes  jó,  jámbor  Heracles!  (meg  akarja 
ölelni,  nevetve.) 

Heracles  (nagy  méreggel).  Kacagsz?!  (Lábával 
rúgja  a  földet.)  Jós!  bűbájos!  pokolmester!  drágán 
fizeted  ezt  meg ! 

SíDONius.  Ugyan  mondd  meg,  mit  agyarkodol  any- 
nyira  ellenem?  mert  én,  esküszöm!  nem  tudom. 

Heracles.  Szép  mesterséget  üzél  ma  Caesar  előtt ! 

SíDONius.  Hogy  gyanússá  akartam  tenni  Aetiust? — 
Talán  nem  váltál  rögtön  pártosává? 

Heracles.  Eszelősség  volt  ez  is!  Még  korán  egye- 
nesen föllépni.  Aetius  kémei  által  értesíttethetik ;  mert 
Caesarban  a  szó  meg  nem  áll.  De  hogy  Maximust 
merted  kegyeibe  ajánlatni  daemonid  által,  ez  minden 
képzetet  túlhalad!  ez  oly  agyafúrtság,  mit  nem  tű- 
rök !  —  Csalásod  fölfedezem.  Véged ! 

SíDONius  (kérő  hangon) .  Heracles !  bocsáss  meg ! 

Heracles.  Rendíthetlen  vagyok. 

SíDONius.  Heraclesem!  Nekem  lakatot  teendesz 
számra? 

Heracles.  Védheted  magad;  de  nem  sokat  hasz- 
náland. 

SíDONius.  No,  még  jó,  hogy  szólhatok ;  fogok  élni 
e  .szabadsággal.  —  Eddig  jó  cinkosok  voltunk,  sokat 
igazítottunk  el  közönkézen ;    sokrúl  kérhetnének  tő- 

lünk  számot !  —  ezekről,  tudod,  elegendő  bizonyít- 
ványaim vannak  kezemnél ;  ha  vész  közéig,  miért 
fenyegetne  egyedül  engem?  miért  ne  kettőnket?  — 
(Szünet.  Heracles  meg  van  lepve.)  Na !  ne  többet  erről  1 
Mi  frigyesek  maradunk,  Heraclesem,  úgy-e?  —  Cso- 
dálkozásod méltánylom.  Hogy  Maximust  vettem  véd- 
szárnyaim  alá,  kinek  te  mérget  szántál,  ez  minden- 
esetre magyarázatot  kíván ;  megadom :  ha  daemo- 
nim  téged  ajánlnak,  szemet  szúr,  magad  jösz  mindjárt 
ellentétbe  Áetiussal;  el  akartam  kerülni.  Majd  a  te 
sorod  is  elkövetkezend.  Maximus  pedig,  ha!  ha!  ha! 
egy  ügyefogyott,  ki  bölcseivel  gondol  csak,  aggodal- 
madra nem  méltó;  azután  meg  Aetiusnak  ellensége, 
magától  tudom;  —  talán  használhatjuk!  (Magában 
halkan.)  Majd  jól  esik  a  jutalom  is,  melyet  ígért. 
(Fenn.)  De  félelmes  itt,  manóknak  szentelt  helyen. 
(Nevei.)  Menjünk  máshová,  —  ott  bővebb  felvilágo-- 
sítást  adok,  kedves  cimborám !  (Megfogja  Heraclest 
karjánál,  s  mindketten  beszélgetve  kimennek.) 


NEGYEDIK  SZÍN. 

(Tágas,  szépen  bútorozott  szoba.) 

(Maximus  és  Júlia.  Mindketten  köpönyeggel  befödve, 
mintha  útról  érkeznének.) 

Juli  A  (Maximus  által  vezetve,  csodálkozva  lép  be.) 
Hol  vagyunk?  édes  Petronius?  mondd  meg,  ne  tit- 
kolj előttem  semmit  is. 

Maximus.  Honn  vagyunk. 

JuLiA.  Itt?  —  nem  lehet. 

Maximus.  Talán  nem  tetszik  a  szállás?  pedig  min- 
den igen  kellemes  itt,  minden  pompásan  s  célszerűen 
van  elrendelve.  Nézd  a  bútorozást,  a  falakat. 

JuLiA.  Mindez  mire? 

Maximus.  Mire?  Nem  ígértem  meg  neked,  hogy  a 
világ  gúnyszemei  elől  elrejtendlek? 

Julia.  Valóban!  Róma  közepette?  —  különös. 

Maximus  (elfordulva  nejétől).  Veheted  észre,  ott 
künn  mily  számosan  várnak  parancsidra.  —  Semmi- 
nek sem  leendsz  szükibcn. 

JuLiA.  El  akarád  vélem  hagyni  Rómát  —  s  egy  kies 
majorodba  — 

Maximus  (mindig  elfordulva).  Jó!!  jó!  az  is  meg- 
lesz. —  Most  ez  okosabb  volt,  itt  senki  sem  gyanít. 

JULIA.  Magadba  fojtod  érzetid!  Ezt  nem  érdem- 
lettem ! 

Maximus.  Na,  ne  félj  I  mindennek  jó  vége  leend. 
(Júlia  kezét  férje  vállára  teszi  s  szerelemmel  néz  reá;  — 
Maximus  feléje  fordul  s  nagy  szenvedéllyel.)  Júlia  ! 
(Ismét  elfordul  s  magában.)  Istenem !  ilyen  nőt !  az 
áldozat  szétzúz !  (Júlia  meg  akarja  ölelni,  Maximus 
hátra  lép  s  tört  hangon.)  Hagyj  el  engem,  Júlia!  — 
(Magában.)  Bosszú !  bosszú !  —  Caesar  elméjére  hatni 
nincs  más  mód ;    csak  ez  jusson  most  eszembe. 

JuLiA.  Mi  fölött  habozol! 

Maximus  (magában).  Mi  vesztek  végre?  Már  fertő- 
zött testet? !  A  legbüszkébb  egyházat  perc  szüleménye 
megszentlenítheti  —  hát  a  nőt?  s  ezt  ki  szenteli  is- 
mét föl? 

JuLiA.  Jó  látom,  mint  küzdesz  magadban ! 

Maximus  (magában).  Már  vége  ennek  is!  (Júliá- 
hoz.) Különösek,  váratlanok  fognak  itt  nemsokára 
történni;  de  ne  engem  okozz,  ne  hozz  rólam  ítéletet, 
míg  védelmemet  nem  hallod. 

JuLiA.  Jaj,  jaj!  mi  történendik  itt?  (Léptek  hallat- 
szanak.) 

Maximus  (Az  ajtó  felé  fordulva).  Ö!  ő!  —  Júlia, 
tartsd  eszedben,  mit  mondtam !  csak  úgy  lelj  valaha 
nyugalmat  sírodban,  ha  védelmem  meghallgatni  kész 
leendesz ! 

JuLiA.  Védelmed?  —  Ugyan  mi  iránt?  Most  tudat- 
lanabb vagyok,  mint  ezelőtt. 

Maximus  (magában,  mély  elcsüggedést  jelentő  hangon). 
Érzem,  fájdalom !  még  ember  maradtam !  (Caesar  kö- 
pönyegbe burkolva  jön  be.) 

Júlia.  Egek!  mi  ez!  —  ösméretlen  alak. 

Maximus  (magában) .  Túlestünk  mindenen.  (Erőte- 
tett  csönddel  Caesarhoz.)  Gyors  voltam,  úgy-e?  többet 
nem  várhatál.  A  nő  itt!  Bízol  már  szavamban? 

JuLiA.  Maximus!  mi  jutott  eszedbe?  —  ez  órában? 

Caesar  (közéig  Júliához).  Mindig  oly  vad,  (halkab- 
ban) mint  a  múlt  éjjel.  —  Ládd,  férjed  nem  ellenzi. 

JuLiA  (kétségbeesett  ijedtséggel).  Valentinianus !  így 
nyílnak  meg  szemeim  !  ?  Maximus !  te  ördög  vagy !  — 
az  ég  ily  iszonyt  nem  engedhet  meg !  (Ki  akar  rohanni, 
de  az  ajtónál  ájultan  összerogyik). 

Maximus  (mély  indulattal) .  Hah !  (Színlelt  csönddel 
Caesarhoz.)  Látod,  fejedelmem!  —  az  áldozatot  meg- 
tettem. Tiéd  marad  ő,  jogomrúl  lemondok.  E  titkos 
szállást  számodra  béreltem  ki,  itt  senki  sem  háborít. 
A  ház  mindennel  ellátva.  Gyönyöröd  titok  marad. 
Mi  most  történt,  nem  hibám;  majd  megszelídül!  — 
De  engedjük,  nyugodjék  szegény!  Caesar!  gyöngéd- 
séggel nyerended  meg  őt,  —  erőszak  idegenít.  — 
(Magában.)  Nem  hagyom  itt !  —  most  legalább  nem. 
(Fenn.)  Emlékszel,  Caesar,  ama  gyermekkorodi  jós- 
latra, melyrül  minap  beszélél,  hogy  téged  egykor  vég- 
veszély fenyegetend  egy  asszony  miatt,  ki  tőled  meg- 
tagadja szerelmit.  Légy  türelmes;  ez  legbiztosabb  út 
szívéhez.  Elhívom  a  szolgákat ! 

Caesar.  Jó  Maximusom !  örökre  kötelezel  le !  senkit 
se  hívj,  engedj  itt  maradnom,  magam  ápolandom  őt. 

Maximus.  Tehát  csakugyan?  így  parancsolod?  Vi- 
gyázz reá,  Caesar!  tőrt  ne  leljen  valahol,  mérget  ne; 
elfeledhetné  magát !  s  kár  volna  érte,  nemde  fejedel- 
mem? 

Caesar.  Ne  félj !  szemes  leszek.  Hagyj  itt ! 

Maximus  (dühösen  elfutva,  magában).  Átok  reád! 

Caesar  (egydül.  Letérdel  az  ájult  Júlia  mellé  s  átöleli). 
Karjaim  közt  a  dicső  asszony.  Üdvteljes  pillanat! 

(A  kárpit  legördül.) 


HARMADIK  FELVONÁS. 

ELSŐ  SZÍN. 

(Caesari  palota.) 

(Caesar,  Eudoxia  Caesarnő,  Maximus,  Trigeius,  Avi- 
neus,  Cajus,  Basilus,  több  más  szenátorok,  Herakles.) 

Caesar.  Maximus,  szólhatsz! 

Maximus.  Tiszttársak !  kívántam,  lennétek  tanúi 
Caesar  hozzámi  kegyinek.  Azon  erősítésemre,  hogy  a 
fiam  ellen  felhozott  vádak  helytelenek,  jó  fejdelmünk 
őt  szabadon  bocsáttatja. 

AviENUS.  Valóban,  örvendetes  hír!  e  dologban  nagy 
részt  vettünk ! 

Cajus.  Sértve  látók  legszentebb  jogainkat. 

Maximus.  Különösen  pedig  Caesar  hatalmát ;  min 
alapul  birodalmunkban  minden.  Tulajdon  kertiben  el- 
fogatni egyik  udvarnokát !  tudta  nélkül ! 

Trigetus.  Gondolatlan  tett  volt  mindenként. 

Maximus.  Büntetést  érdemelne  a  vakmerő,  ki  ural- 
kodót s  főtanácsát  ily  szembeszökőleg  sértette  meg! 
de  nem  azért  könyörögtem:  a  fejdelem  magasztalt 
napja  az  országnak,  melynek  jótékony  sugarit  a  mél- 
tatlantól sem  kívánom  elvonni :  nekem  elég,  ha  én 
is  éldelhetem.  (Caesarhoz.)  Szólj  magad!  nyugtasd 
meg  őket,  kik  a  tegnapi  eset  ált  nagy  zavarba  hozat- 
tak. Becses  jószág  a  szabadság!  s  katonai  önkénytől 
függni  fájdalmas. 

Caesar.  Mint  Maximus  monda:  Palladiust  ártat- 
lannak látom,  s  szabadon  bocsáttatni  kívánom. 

Maximus.  Éljen  a  jó  császár !  (Néhány  szenátort  meg- 
taszít.) Na  ti  is ! 

Trigetus.  Vedd  köszönetünket. 

Több  szenátorok.  Mindnyájan  hálával  tartozunk ! 

Maximus.  Nincs  egyéb  hátra,  mint  Boethiussal  kö- 
zölni parancsod. 

Caesar.  Boethiussal?  —  Jó,  megüzenem. 

Maximus.  Jobb  lesz  vele  magadnak  szólni. 

Caesar.  Vidd  meg  neki  az  üzenetet  s  feddést. 

Maximus.  Mindennek  kevesebb  hatása  lesz,  ha  álta- 
lam esendik  tudtára. 

Caesar.  Nem  szeretném  élőmbe  bocsátani,  magamért 
jót  nem  állhatok,  igen  föl  vagyok  indulva! 

Maximus.  Annál  érthetőbben  fogsz  beszélni,  s  az 
nem  ártand. 

Caesar.  Hagyd  el,  Maximus!  nem  ösmersz  engem! 

Maximus  (magában.)  Annyi  gyávaságra  nem  szá- 
moltam!  (Halkan  Caesarhoz.)  Fejdelmem,  te  félsz! 
félsz  dacos  tekintetitől. 

Caesar  (indulatos  ijedtséggel) .  Miként  mondhatsz 
ityet?  én  félelmet  nem  ismerek! 

Maximus.  Bátornak,  hősinek  tudtalak  mindig:  erről 
bizonyságot  tehetek.  Reménylem,  most  sem  fogsz  té- 
továzni. Szolgád  ő,  s  parancsidnak  fejet  hajtani  kény- 
telen. (A  szenátorokra  mutat,  kik  azalatt  egymásközt  sut- 
tognak.) Ládd !  ezek  várakoznak  ;  itt  marasztjuk  őket, 
hadd  vihessenek  hírt  családjaiknak  s  ösmerőseiknek, 
mily  fejdelmileg,  mily  hatosán  tudsz  szólani. 

ÉUDOXIA  (ki  a  Caesarnak  mondottakat  kalotta) .  Kér- 
lek, légy  már  valahára  uralkodó ! 

Maximus.  Ide  hívom  tehát  Boethiust !  (A  senátorok- 
hoz,  kik  menni  készülnek.)  Nem  így,  barátim!  tisztelt 
császárunk  kívánja,  legj^etek  tanúi  mindennek.  (El  a 
közép  ajtón.) 

Basilius  (szomszédihoz).  Maximusnak  különös  öt- 
letei vannak ! 

AviENUS  (Basiliushoz).  Ily  mód  megmérgesíti  az 
egész  dolgot ! 

Cajus  (az  előtte  szólókhoz).  Hadd!  jobb,  hogy  előt- 
tünk történjék  ;    hisz  mi  is  részesek  vagyunk ! 

EuDOXiA  (Caesarhoz).  Fogd  keményen!  különben 
szégyennek  tennéd  ki  magad. 

Caesar  (magában).  Meg  kell  hát  lenni!  (Fenn  eről- 
tetett bosszankodással.)  Bár  itt  volna  már,  a  vétkes! 
a  közös  ellenség !  ki  engem  s  házam  megcsúfolta !  Ne 

féljetek,  komolyan  megmondom  neki !  nem  kímélem 
őt!  rettegjen  mérgemtől!  (Veri  lábával  a  földet.) 

Trigetus  (szomszédihoz).  Caesar  nagy  indulatban 
van ;  szánni  kezdem  Boethiust,  nagyon  megtalálja 
szidni.  (Léptek  hallatszanak.) 

AviENUS  (fenn).  ]önnck  már. 

Caesar  (kevéssé  ijedten).  Jönnek?  oly  hamar?  ez 
mégis  pontosság  Boethiustól !  (Erőltetett  haraggal.)  No 
várj,  várj !  (A  színpad  elejére  fut.  Boethiits,  Gaudentius, 
Maximus  belépnek.  Caesar  darabig  meredten  áll,  aztán 
neki  rohan  Boethiusnak  mérgesen.)  Boethius !  Boethius ! 
Boethius ! 

Boethius.  Fejedelmem  kívánsága  szerint  eljövék. 

Caesar.  Mi  történt  tegnap,  tulajdon  csarnokomban 
egyik  udvarnokommal,  Palladiussal? 

Boethius.  Halld  igazolásomat !  Aetius  — 

Caesar  (félbeszakasztja).  Aetius!  mindig  Aetius?  — 
Én  vagyok  itt  Caesar !  nem  Aetius ! 

Boethius.  Csupán  mentségemre  mondom :  —  amint 
elindult  .  .  . 

Caesar.  Ha  elindult,  az  ellenség  ellen  katonáskodni 
ment :    sergeinél  osztogathat  parancsokat,  nem  itt ! 

Gaudentius.  Császárom,  kíméld  atyámat! 

Caesar.  Hallgassatok !  vétkesek  vagytok  mindnyá- 
jan !  ezek  is  úgy  látják.  (A  szenátorokra  mutat.)  Aka- 
rom, Palladiust  tüstént  elbocsássátok ! 

Gaudentius.  Nem  lehet,  atyámnak  tudni  kell. 

Caesar.  Nem  lehet?  képzelhetlen !  nem  lehet !  —  ez 
már  szörnyűség !  dühödök  ! 

AviENUS  ( Boethiüshoz  halkan).  Engedj  neki.  —  Igen 
fölingerled  s  bajba  keveredek 

Boethius  (Aviemishoz  halkan).  Szalmatüz  hamar 
elalszik,  ösmérem  én  őt !  s  nem  rémülök  gyermeki 
boszankodásitől.  (Fenn  Caesarhoz.)  Csillapodjál  le, 
Caesar;    nem  tudod  az  elfogatás  okát,  megmondom. 

EuDOXiA  (félbeszakasztja).  Ne  arról  —  tudjuk  s 
helytelennek  láttuk.  (Halkan  Caesarhoz.)  Parancsolj 
hallgatást !  az  arcátlan  még  lealázná  házadat ! 

Caesar.  Mind  hazugság,  mi  ellene  koholtatott !  — 

szabadon  bocsátjátok!  Aetius  akaratának  a  magamét 
szegzem  ellene !  lássuk,  melyik  győz ! 

BoETHius.  Élénken  beszélsz,  fejdelem,  s  oly  ellen- 
séges indulatot  mutatsz  patríciusunk  iránt,  milyet  a 
dalia  nem  érdemel;  ő  meg  volna  lepve,  ha  hallaná. 
Szóm  van  még,  de  szeretném,  ha  e  sereg  tanút  előbb 
elküldnéd,  mert  nyilatkozatom  kizárólag  téged  ér- 
dekel. 

Caesar.  Nem,  maradjanak  ők  itt,  én  úgy  akarom ! 
előttük  nincs  titkom. 

Cajus  (szomszédihoz).  Ez  jól  volt,  igen  jól! 

AviENUS  (halkan).  Caesar  .színjátszóvá  lett ;  nézőkre 
s  hallgatókra  van  szüksége,  különben  a  darabnak  gyá- 
vább vége  lenne. 

BoETHius.  Amint  akarod.  Nekem  kevés  mondan- 
dóm van,  Mi  Aetiushoz  hírvivőt  küldtünk,  ki  őt  az 
esetről  körülményesen  tudósítandja;  várjuk  rende- 
lésit minden  órán.  Ö  bizonyosan  nem  ellenzendi,  mit 
kívánsz;  addig  pedig  légy  tekintettel  arra,  hogy  én 
közvetlen  a  patríciustól  függök,  mint  az  egész  fegy- 
veres hatalom  fővezéritől,  s  minden  parancsok,  így  a 
tiéd  is,  melyeknek  különben  engedni  kívánok,  vélem 
csupán  általa  közölhetők.  —  Tehát  légy  türelemmel, 
rövid  ideig.  (Menni  készül.) 

EuDOXiA.^  Borzasztó  agyafúrtság ! 

Caesar.  Úgy  hát  nem  vagy  alattvalóm !  —  Ne  fuss 
el  előlem ! 

BoETHius.  Ez  igen  kellemetlen  szóversengésnek  vé- 
git akarom  szakasztni ;  arra  legbiztosb  mód,  ha  távo- 
zom. Vedd  mély  tiszteletem  kijelentésit.  —  (Meghajtja 
magát  s  Gandentiussal  együtt  kimegy en.) 

Cajus.  Ők  nem  kímélnek  senkit  is! 

Maximus.  No  ez,  fogadom,  váratlan  volt  mindnyá- 
junk előtt !  egyikünk  sem  fogja  mondhatni:  ilyet  lát- 
tam, ilyet  hallottam  már.  Egy  caesari  őrség  feje,  ki 
Caesarával  így  mer  szólni  —  az  eset  álmélkodtató  I 
Egybegyűlt  itt  a  világnak  főnöke  egész  udvarával, 
biralma  legelső  tisztviselőivel;  mi  végett?  világosan 
megmagyaráztatni  magának,  miként  — miként,  ahogy 

valaki  fütyöl  ott  a  táborban,  úgy  kell  mindenikünk- 
nek táncolni.  Tegyük  meg,  ha !  ha !  ha !  ha !  különben 
magunk  is  fogházba  kerülünk  még !  Majd  követséget 
küldünk  patríciusunkhoz,  s  talán  irgalmas  leend;  — 
én  más  módot  nem  látok. 

Caesar.  Ez  nem  maradhat  így!  lealázva  volnék. 
Rettegjenek  ők!  Mindenekelőtt  akarom,  teljesüljön 
parancsom.  (Ajtó  felé  megyén.)  Kényszerítendem,  bár- 
mibe kerüljön  I  —  Hej !  néhány  őrtisztet  ide ! 

Maximus.  Mit  akarsz?  Ez  utat  nem  helyeslem,  még 
nagyobb  szégyent  vállánál.  Az  őrök  Caesaruk  iránt 
engedelmességtől  rég  elszoktak  már.  Én  béketűrést 
tanácslok. 

Caesar.  Emberfölöttit  kívánsz ! 

Maximus  (a  szenátorokhoz).  Mi  fölött  értekeződtök? 
a  dolgon  változtatni  nem  lehet. 

Többen.  Meglátjuk! 

AviENUS.  Ha  a  császáromnak  több  közlendője  nin- 
csen, úgy  ajánljuk  magunkat  kegyeibe.  (Caesarhoz 
halkan.)  Tudom,  Boethius  magaviselete  nem  leend  a 
patríciusnak  kedvére. 

Caesar  (gúnnyal) .  Oh !  igen !  világos !  a  patrícius 
kímélést,  alázatot  parancsolt. 

NÉHÁNY  szenátor  (egymás  közt).  A  tanácsházba 
menjünk !  (Köszönve  elmennek  a  senátorok,  Maximuson 
kívül.) 

Edoxia.  Oh!  hogy  sohasem  értem  volna  e  napot, 
mely  szégyenünket  nyilvánítja  egész  világ  előtt !  Cé- 
gérnek vagyunk  kitéve,  leányod  becsülete  oda!  s  ne- 
kem, s  neked  mindezt  tűrni  kell !  Ha  feledhetlen  anyád, 
az  erőteljes  Piacidia  élne  még,  ő  tudna  minket  ilyes- 
től  megóvni.  De  nem,  az  ég  megfosztott  támaszunktól 
s  nekünk  buknunk  kell,  gyönge  fejdelem !  buknunk  s 
mind  mélyebbre  sülyednünk,  amíg  —  de  az  ember 
csak  addig  szenved,  meddig  akar  —  azt  én  nem  szem- 
lélendem ! 

Caesar.  Eudoxia !  kevés  kiméllést ! 

EuDOXiA.  Láttad,  mily  komolyan  távoztak  tőled, 
kiket  pártfogásod  reménye  hozott  ide;    szavad  föl- 

vidította  őket,  erőtlenséged  elcsüggeszté.  ök  másutt 
keresendnek  ezután  hatalmasb  védelmet  a  tiédnél.  Te 
fényes  csarnokban  lakol,  félvilág  urának  neveznek ! 
ha !  ha !  neveznek ;  mind  puszta  név  s  csalódás !  Úr 
itt  nem  te  vagy,  mert  urat  erő  teszen  s  hatalom. 

Caesar.  Módot  találandok  őket  kijátszani;  ez  nem 
marad  így. 

EuDOXiA.  Ne  rettegj  semmitől,  szebb  idők  közclg- 
nek  még;  —  majd  eljő  ide  a  dicsőített  s  magasztalt, 
nép  éljenitől  kísérve,  könyörül  rajtunk,  nászad  leend, 
visszaadandja  leányodnak,  Theodosius  unokájának, 
rövid  időre  elrabolt  hírnevit,  az  oltárnál.  Násszal,  vő- 
vel  könnyebben  bánhatni  —  biztos  védőkre  találandsz 
bennük !  egy  kis  alázatosság,  szerénység  által  leköte- 
lezheted örökre !  de  akkor,  szeretném  tudni,  ki  fogja 
még  alattvalódnak  vallhatni  magát  pirulás  nélkül. 

Caesar.  Eudoxia!  kétségbe  ejtesz! 

EuDOXiA.  Tartsd  eszedben,  fontold,  taglald,  mit 
mondtam.  Én  távozom,  különben  messze  ragadnának 
el  érzetim.  (Menve.)  Egy  szánakozásraméltó  leány 
vár  reám,  könnj^es  szemekkel. 

Maximus.  Ha  szeretett  császárném  megengedi,  el- 
kísérendem  szállására.  Már  nem  lehet  különben,  ne- 
kem kell  elveszett  udvarnoka  helyit  kipótolnom ;  — 
az  apa  legtermészetesb  képviselője  fiának  (Caesarhoz). 
Fejdelmem!  mindjárt  itt  termek.  (Eudoxia  s  Maxi- 
mus el.) 

Caesar  (Heradeshez) .  Heracles !  az  egész  idő  alatt 
hallgattál,  bár  mindennek  tanúja  voltál. 

Iíeracles.  Bámulásomnak  tulajdontísd ;  alig  volt 
időm  magamhoz  jönni. 

Caesar.  Szólj  tehát !  úgy  állasz  ott,  mint  egy  meg- 
merevedett !  Mit  ítélsz  az  esetről? 

Heracles.  Hogy  fejdelmem  igen  kegyes. 

Caesar.  Hog^^-hogy? 

Heracles.  Fejdelmcmnek  sok  hív  alattvalói  van- 
nak még,  kikre  számolhat. 

Caesar.  Oh !  rendre,  rendre  megfosztandnak  ezek- 
től is! 

Heracles.  Kik  készek  volnának  sokat  áldozni,  föl- 
séged nyugalmáért  — 

Caesar.  Mit  használ  nekem  szeretetök  s  szánakozá- 
suk,  ha  engem  a  maihoz  hasonló  jelenésektől  meg 
nem  óv?  — 

Heracles.  El  vannak  tökélve  bármi  tettre  is;  csak 
fölséged  parancsolna  velük. 

Caesar.  Nem  egészen  értem? 

Heracles.  A  büntet,  nem  büntet  többé,  midőn  jót 
szül. 

Caesar.  Ez  helyes! 

Heracles.  Midőn  más  élet  egy  császáréval  ellenes- 
ségbe  jő,  akkor  —  emez  többet  ér  amannál,  ügy-e? 

Caesar.  Heracles !  vészes  terv  forr  fejedben !  mondd 
egyenesen  ki ! 

Heracles.  Nem  mondhatok  semmit  egyebet  annál, 
hogy  fejdehnem  igen  is  kegyes. 

Caesar.  Különös  ember !  (Gondolatokba  merül.) 

Maximus  (ki  a  beszélgetést  néhány  perctől  fogva  hall- 
gatta, magában).  Haladunk,  mint  látom,  sebesen  hala- 
dunk !  Közel  már  a  kelepce,  melyből  ki  nem  szaba- 
dulandsz  többé !  Most  a  levelekre  kerülend  a  sor. 
Szeszélyes  udvaroncim  jól  viselek  magokat,  nem  hiába 
szorítám  keményen.  (Fennhangon.)  Tisztelt  fejedel- 
mem ! 

Caesar.  Tudom,  Maximus,  részt  veszesz  sorsomban  : 
irántami  indulatodnak  elegendő  bizonyságát  adád. 
Benned  bízom  csak,  meg  emebben.  (Heraclesre  mutat.) 

Maxlmus.  Hidd !  nem  fiamon  aggódom,  hanem 
rajtad. 

Caesar.  Szégyen  tehát,  mi  rajtam  történt,  úgy-e? 
mit  mondanak  majd,  kik  jelen  voltak? 

Maximus.  Oh !  nekem  sokkal  fontosb  gondom  an- 
nál. —  Fcjdelminek,  uralkodóinak  találtam  minden- 
kor lelkedet,  oly  méltónak  téged  teljes  függetlenségre, 
hogy  nem  szívelhetem  azon  gyámságot,  melynek  ha- 
talma napról-napra  növekedik  fölötted. 

Caesar.  Csúfság,  hogy  ezt  tűrtem  eddig  is! 

Maximus.  Téged  zárva  tartanak,  elkülönöznek  né- 

peidtől,  mert  átlátják,  hogy  ki  megösmér,  az  meg- 
szeret. Ügyekszenek  kormányzástól  elhúzni  figyelmed 
más  tárgyakra,  mert  érzik,  hogy  tudnál  uralkodni,  ha 
akarnál.  Bocsáss  meg,  őszintén  mondom  ki  nézetim  ! — 
Mikor  ma  a  főtanács  előtt,  oly  tiszteletet  gerjesztő 
méltósággal  láttalak  föllépni,  oly  komolyan  feddeni  a 
vétkeseket,  oly  nemes  büszkeséggel  emlékeztetni  kö- 
telességeikre —  kérdeztem  magamban  :  ez  legyen 
valósággal  azon  ember,  kit  Aetius  ügyefogyottnak,  s 
nagyobb,   valódibb   dolgokra   alkalmatlannak   hirlel? 

Caesar.  Ügyefogyottnak !  alkalmatlannak !  hihetlen 
förtelem !  de  talán  te  csalódol  — 

Maximus.  Fölindultál  beszédemen,  sajnálom!  bár 
hallgattam  volna;  én  senkinek  sem  ártok  szívesen. 
Kérlek,  feledd,  mit  mondtam  —  Istenem !  mit  tegyek? 

Caesar.  Állításodnak  bizonyosan  van  alapja  —  add 
elé,  légy  nyíltszívű. 

Maximus.  Nem,  hallgatok  inkább  —  és  mégis  —  oh 
kínos  küzdés !  —  szent  kötelesség  parancsolná. 

Caesar.  Mindent  megmondj ;  a  dolog  engem  érde- 
kel, —  én  megkívánhatom. 

Maximus.  Látom  én  is,  szólnom  kell,  de  igérd  meg 
előbb,  hogy  magad  bosszúd  által  elragadtatni  nem 
hagyod. 

Caesar.  Mindent!  mindent!  csak  szólj. 

Maximus.  Bízom  tehát  szavadba.  —  Kaján  nem 
vagyok,  —  ármányos  sem,  nagyravágyó  sem,  ezt 
tudja  mindenki.  Ha  fejdelmem  hozzám  kegyes  s  az 
emberek  böcsülnek,  nekem  elég.  A  patrícius  dicsköre 
miért  kísértne?  őt  boldogítja,  engem  nézetim  szerint 
dúsabbá  nem  tenne.  Azért,  midőn  legelébb  észreve- 
vém,  miként  akar  a  patrícius  feszes  komolysága  ált 
ellentétet  képezni  víg  elevenségeddel,  miként  szeretné 
minden  szava-  s  tettivel  közhírül  tenni,  hogy  ki,  mint 
te,  emberi  örömöket  élvez,  az  a  kormányzás  komo- 
lyabb kötelességeit  teljesítni  nem  lehet  képes:  fájt 
nekem  ez,  érzem,  hogy  ember  s  uralkodó  megfér  egy 
lényben. 

Caesar.  Ilyen  tanácsadó  kell  nekem ! 

Maximus  (folytatva).  De  magamba  fojtám  gondo- 
latim, mivel  közel  vészt  nem  láttam.  Becsmérlő  sza- 
vakat hallék  itt  is,  amott  is,  melyeknek  ő  volt  szerzője ; 
azonban,  hogy  bonthatlan  szövetség  ált  akarád  házát 
összekötni  tiéddel,  gondolám :  ez  kielégíti  a  jövevény 
vágyait,  s  lekötelezi  örökre.  Csalódtam!  —  Mérséklést 
kérek,  fejdelem,  mert  senkinek  sem  akarok  ártani; 
de  itt  vannak  bizonyságaim  —  ott  künn,  a  táborban, 
többre  számoltak.  (Leveleket  mutat  elő,  melyeket  eddig 
rejtve  tartott.) 

Caesar.  Mi  levelek  ezek? 

Maximus  (a  leveleket  átadja).  Aetius  írása,  —  ös- 
mered,  —  nincs  kétség ;  —  egyik  Boethiushoz,  másik 
fiához ;  irántadi  buzgóságom  kerítette  kezembe  — 
most  Írattak  táborból.  —  Olvasd,  de  csöndes  vérrel! 

Caesar  (olvas) .  Egek !  mily  szellem !  ócsárlása  sze- 
mélyemnek !  —  korlátlan  becsszomj !  Mi  itt  alá  van 
húzva  —  (Olvasva.)  «Gyáva  Caesarunktól  nem  félek ; 
buja  örömök  vadászatából  áll  egész  élete,  mit  gondol 
ő  országlással?  de  lehetnek  körüle  rosszakarók,  van- 
nak is ;  ezekre  nézve  a  vigyázatot  eléggé  nem  ajánl- 
hat om.» 

Maximus.  Halkabban!  meglehet,  közel  vannak 
kémei. 

Caesar.  Meg  itt :  (olvasva)  «A  fejdelem  gyámoltalan- 
sága állásunkat  ugyan  kedvezőbbé  teszi,  de  vannak 
mindenütt  ármányosak,  kik  kezükben  a  gyönge  is 
hatalmas  eszközzé  válik ;  viseld  tehát  magad  ügye- 
sen s  őriztesd  észrevehetlenül,  emberid  ált.  Heracles- 
ben  nem  bízom,  Sidoniusban  sem.»  —  Rossz  lelkíí!  — 
Sidonius.  Sidonius !  így  valósul  jóslatod,  mind  barátra, 
mind  ellenre  nézve!  (Maximus  kézit  megfogva.)  Segí- 
tendsz? 

Maximus  (jelentéses  tekintettel  Caesarhoz).  Minde- 
nem szolgálatodra !  ennyit  már  tudsz.  —  (Szünet.) 
Fejdelem!  ez  még  nem  minden. 

Caesar.  Mi  kell  ennél  több? 

Maximus.  Légy  kegyelmes,  Caesarom,  csak  gyanú, 
mit  mondok ;  —  szeretném  nem  hinni ;  bár  hatalmam- 

ban  állana !  De  nekem  vannak  okaim.  —  Ha  nem  való- 
sulna, mint  örvendnek ! 

Caesar.  Mi? 

Maximus.  a  vendeket  visszaűzni  indult  patríciu- 
sunk,  ellenük  gyűjt  serget,  úgy-e? 

Caesar.  Magad  is  tudod. 

Maximus.  De  ha  történetesen  nem  úgy  volna?  — 
Csak  fölteszem,  ha  csalódnál. 

Caesar.  Miért  hiszed  ezt? 

Maximus.  Nem  hiszem  még,  mert  hihetlen ;  azért 
te  se  gyanakodjál.  Az  emberek  sokszor  hazudnak  rossz 
célból . 

Caesar.  Mondta  hát  valaki? 

Maximus.  Mondom,  puszta  vád. 

Caesar.  Ki  mondta? 

Maximus.  Irántadi  féltékenységem  szerfölötti,  talán 
fölösleges.  Vannak  embereim,  kik  mindenről  tudósít- 
nak,  mi  a  táborban  történik;  azok  üzenek,  miként 
Aetius  a  vendekkel  titkos  egyeződésre  lépett,  s  nem 
leend  had  ellenük. 

Caesar.  Ma  is  indultak  hadak  táborba ;  ezekkel  mi 
történik? 

Maximus.  Ez  az,  mit  nem  hihetek.  —  Visszaküld- 
tem  a  hírnököt ;    bizonyosb  tudósítást  várok. 

Caesar.  Hírnököd  mit  mondott? 

Maximus.  Minthogy  meg  kell  lenni  —  de,  mint 
mondám,  távol  tőlem,  hogy  igaznak  erősítsem !  —  azt, 
miként  a  vendek  beütése  egyezés  következete,  csak 
ürügy  volt  katonaság-gyűjtésre,  s  a  serget  útnak  indí- 
tandják  Róma  felé,  még  eddig  nem  világos,  de  ránk 
nézve  mindenesetre  vészes  célból. 

Caesar.  Jaj  nekem!  vannak  erről  levelid? 

Maximus.  Mi  szóval  igazítunk  mindent,  ez  biz- 
tosb.  —  Ha  igen  csodálatosnak  tetszik,  ne  hidd!  (Cae- 
sar kéziben  lévő  levelekre  mutat.)  Ha  igaz  volna,  e  leve- 
lekben is  tenne  róla  említést.  Csak  nem  titkolódnék 
talán  leghívebb  barátja s tulajdon  tia  előtt?  —  Másérszt 
igaz,  —  ilynemű  terv  kivitele  legnagyobb  vigyázatot 
kíván,  s  csak  úgy  sülhet  el,  ha  mély  titokban  tartatik. 

Caesar.  Miként  kerüljük  ki  e  vészt?  Rettegek! 

Maximus.  Ha  a  sereg  csakugyan  közéig,  hamar  meg- 
tudjuk. Aetius  árulást  nem  sejdíthet.  Senki  előtt  se 
nyilatkozzál!  különben  nem  lesz  menedék.  —  Herac- 
lesben  megáll  a  titok,  olyannak  ösmerem  őt.  —  Aetius 
vakmerő,  ez  reánk  nézve  hasznos  leend ;  úgy  haliam, 
még  ma  visszajő  Rómába,  az  elmék  állapot  ját  kitapo- 
gatni, s  előkészületeket  tenni;  azon  esetre  többé  két- 
ségünk nem  lehet ;  mert  mi  dolga  volna  itt,  épen 
midőn  Calabria  felé  kellene  sietnie? 

Caesar.  De  mit  tegyünk  mi? 

Maximus.  Csarnokodba  is  bizonyosan  eljövend.  — 
(Szünet  után,  ünnepélyes  hangon.)  Nézz  vissza  Róma 
történeteire :  Augustustól  fogva  mostanig,  egy  Ceasar 
sem  tűrt  diktátort  maga  körül,  ki  neve  dicsőítésére 
vágyódott.  —  Mulatságszeretők  voltak  köztük,  a  világ 
gyönyöriben  résztvevők ;  dicséretes  ez,  ha  erővel  pá- 
rosul ;  de  keresd  föl  a  biralom  évkönyveiben,  mint  jár- 
tak azon  alattvalók,  kik  valaha  hatalmat  rabolni 
készültek;  keresd  föl,  mily  magasztalás  várta  a  fej- 
delmet,  ki  féktelen  nagyravágyókat  méltó  büntetés- 
sel tuda  visszatorlani  s  lakoltatni:  —  így  az  eszközt 
könnyen  föltalálhatod.  A  szenátus  véled  tart ;  a  pat- 
rícius kemény  országlása  őket  fölingerelte ;  neked  kí- 
vánnak hódolni,  nem  másnak.  —  (Szünet.)  Tőled 
várnak  szabadulást !  —  Valóban,  ha  igazul,  mit  mond- 
tam, s  a  patrícius  elég  merész  téged  itt  meglátogatni: 
alkalmad  leend  egy  koszorút  fűzni  fejed  körül,  mely 
fölülmulandja  caesari  koronádat  becsivel.  A  hajdan- 
kor oltárokat  adott  volna  ilyenért  s  imádást ! 

Caesar.  Értelek:  hitszegés  vért  kíván,  vért,  iigy-e? 

Maximus.  Semmit  sem  szeretnék  elődbe  szabni.  Ke- 
gyelem fejdelmi  tulajdon,  —  örvendeztetne  benned 
is.  —  Találékony  vagy ;  meglehet,  akadsz  általam  nem 
sejdített  szelídebb  módokra.  —  Lelki  erőre  minden- 
esetre lesz  szükséged  —  légy  hős ! 

Caesar.  Meglátod,  a  honnak  nem  lesz  panasza  elle- 
nem ;  ügye  az  enyémmel !  Tehát  velünk  tartsz,  ked- 
ves barátom? 

Katona  József  és  gr.  Teleki  László  munkái.  1 1 

Maximus.  a  dolog  siető;  elmegyek  tudakozódni,  s 
minél  előbb  hírt  hozok.  Végezz  el  magadban  mindent, 
Caesarom !  —  Itt  egy  hü  szolgád.  Szólj  Julianussal  s 
azokkal,  kiket  megnevezend.  Szavamra !  bízhatol  ben- 
nük. Oh !  talán  nagy  nap  közéig !  ismétlem,  dicsőség 
vár  reád,  —  örök  hála,  —  ha  hős  leszesz !  —  (Elmenve, 
magában.)  El  vagy  veszve.   (El.) 

Caesar  (Heracleshez).  Fölfogtad  tanácsát? 

Heracles.  Ki  érthetné  félre? 

Caesar.  Ha  gyanúink  nem  csalnak,  a  szerint  cselek- 
szünk, úgy-e? 

Heracles.  Szólok  Julianussal. 

Caesar.  Helyes !  és  tudósíts.  Sietnünk  szükség  ké- 
születeinkkel. Magam  veszek  részt  mindenben.  (He- 
racles el.) 

Caesar  ( egyedül  ).Fa.tncius !  nem  gyanítod  még,  mire 
találandsz  itt !  (Kehlire  mutat.)  Megvetél ;  de  meg- 
lásd, vesztedre  fognak  engem  csodálni !  A  váratnak 
eleget  teendek  —  aztán,  maradék,  szólj  rólam!  (El.) 

MÁSODIK  SZÍN. 

(Eudoxia  szobája.) 
(EuDOXiA  s  Placidia.) 

Eudoxia.  Piacidiám !  nem  vetek  semmit  szemedre  ; 
nem  kárhoztatlak  érzelmidért,  csak  szánlak.  Sorsod 
ez,  ki  változtat  rajta? 

Placidia.  Úgy-e?  fölfogod  elesett  ügyemet?  szólasz 
értem? 

Eudoxia.  Titkolom  szégyened  s  tagadom  ;  többet 
nem  tehetek.  (Szünet.)  Mily  büszkék  voltak  rád  nézve 
terveim!  magasbbra  emcíni  magamnál,  —  üdvvel 
nézni  föl  feléd !  Már  nem  valósül ;  szép  ábrándként 
eltűnt  előlem.  Lemondok,  mert  nő  vagyok  ;  körül- 
ményeknek pedig  csak  a  férfi  parancsol,  —  de  eszköz 
lenni  magam  ellen,  ez  több,  mint  menn5át  bírhatok. 

Placidia.  ügy  hát  meg  engeded  történni,  mitől 
szívem  irtózik?  mit  te  is,  mint  mondád,  rettegsz,  hogy 
Aetius  menye  legyek. 

EuDOXiA.  Gaudentius  vagy  Palladius,  én  szívelem 
emezt  s  böcsülöm  apját  ;  de  mi  különbség  a  kettő 
közt :  egyik  épen  nem,  másik  csak  Theodosius  háza 
romlása  ált  léphet  oda  föl,  hol  születél. 

Placidia.  Nekem  csak  az  kell,  mit  már  megleltem  ; 
hü  kebel,  nem  trón.  —  Segélj  amazt  megtartani,  ezt 
kerülni ! 

EuDOXiA.  Lánykám !  azt  hiszed  talán  általam  soha 
nem  ösmert  szenvedélyért  intlek,  s  oly  csöndes  komo- 
lyan léptem  ki  a  világba,  milyen  most  vagyok?  hiszed, 
vágyaimnak  nem  lehete  valaha  egyéb  tárgya,  mint  mit 
elértem  :  trón  s  hódolat?  —  Ah,  volt  idő,  midőn  más 
üdv  reménye  állott  még  előttem  varázs  bajival !  midőn 
álmodni  tudtam  én  is,  s  álmodva  édesen  kesergni  ál- 
maimat !  volt  —  de  nem  —  te  gyermek  vagy,  marad- 
jon e  fátyol  előtted  födve  . 

Placidia.  Szólj !  oly  jótékonyak  szavaid!  mondd,  ki 
volt  Palladiusod? 

EuDOXiA.  ösmered  őt,  közel  viszonyban  áll  házunk- 
hoz ;  a  sugár  gyöngéd  ifjoncból  nyomatékos,  erő- 
teljes férfi  lett :  belőle  is  már  családfő.  Pirulás  nélkül 
említem,  mert  megtanultam  nyugodtan  nézni  sze- 
meibe ;  mert  ábránd  kéjei,  ébredés  fájdalma,  minden 
elmúlt,  sejdítetlen  általa,  mint  született !  —  (Halkan 
magában.)  Maximus !  Maximus ! 

Placidia.  Úgy  hát  értesz,  anyám !  ama  szent  képre, 
mely  hajdan  eltölté  lelkedet,  azon  első  szüzérzetre, 
melyt  legyőzél  ugyan,  de  feledni  nem  fogsz  soha,  kér- 
lek, esdeklek !  ne  légy  oly  kemény  irántam.  Nem,  nem 
hagylak,  alkalmatlan  leszek,  panaszlom  előtted  azon 
fájdalmakat,  miket  te  is  érezél  ;  amíg Ha  te  el- 
hagysz, kiben  bízzam  még?  (Átöleli.)  ö  már  szabad, 
úgy-e?  Gaudentius  heveskedésinek  nem  lett  rossz  kö- 
vetkezése? 

EuDOXiA.  Ne  emlékeztess  erre  —  majd  máskor  — 

Placidia.  Nyugtass  meg! 

EuDOXiA.  Mit  kívánjak  már?  ott  az  apa,  itt  a  lány ! 
(Darabig  némán  állnak,  egymásra  nézve.) 

Maximus  (belép  s  a  színpad  hátrészin  gondolkodva 
áll  meg,  magában) .  Aetiusnak  cl  kell  jönni  ;  erre  szá- 
molok. O  féltékeny,  az  általam  említett  összeesküvést 
neki  baráti  bizonyosan  megvitték  ;  tőlem  is  kapott 
névtelen  figyelmeztesést  —  nincs  tehát  kétség !  (Előre 
lépve  Eudoxiához.)  Fölséges  asszonyom ! 

EuDOXiA.  Beszéded  van  vélem,  mint  mondád? 

Maximus.  Igen,  asszonyom!  véled  —  de  csupán 
véled. 

EuDOXiA  (magában).  Különös  részvétet  kezd  ismét 
mutatni  irántam.  (Piacidiához.)  Hagyj  egyedül! 

Placidia.  Emlékezzél  meg  kérésemről.  (El.) 

EuDOXiA.  Már  szólhatsz. 

Maximus.  Császárném  talán  neheztel  rám  s  há- 
zamra ;  ez  fáj ! 

EuDOXiA.  Miért  hiszed? 

Maximus.  Császárnémat  fiam  megsértette,  visszaélt 
jótétivei. 

Eudoxia.  Nem  első,  sem  nem  utosó !  —  ha  javul,  — 
haragtartó  nem  vagyok. 

Maximus.  Kegyes,  mértékfölött !  —  de  én  — 

Eudoxia.  Te? 

Maximus.  Nem  bocsátok  meg  oly  könnyen.  Csalód- 
tam benne  — 

Eudoxia.  Csalódásból  áll  a  világ !  —  miért  tennél 
épen  te  kivételt? 

Maximus.  A  méltatlan  többé  szemeid  elibe  nem 
kerül. ! 

Eudoxia.  Szeretetlen  apa! 

Maximus.  Büntetni  szeretem,  ki  ellened  vét. 

Eudoxia.  Mit  akarsz  hát  fiaddal? 

Maximus.  Galliába  küldöm  légióinkhoz,  ösmérked- 
jék  meg  a  góth  s  alán  hadfiakkal,  —  bűnhődjék.  — 

Eudoxia.  Vésznek  te.szed  ki. 

Maximus.  Csak  vész  s  n\^omorúság  javíthatja,  kit 
oly  határtalan  gőg  ragadt  el ! 

EuDOXiA.  Találj  más  módot! 

Maximus.  Legbiztosabb  ez.  —  Átengedem  sorsának. 

EuDOXiA.  Ha  elvesztnéd ! 

Maximus.  Mindenkor  sors  üldözötté  az,  ki  állásunk- 
ban felétek  irányozza  reménytelen  vágyit,  ti  magasak  I 

—  Itt  fájdalamtól,  vagy  otr,  ellenek  vasa  ált, 
mindegy ! 

EuDOXiA.  Kérek  érte ! 

Maximus.  Császárném !  ne  kérj !  különben  enged- 
nem kell !  —  nem  tudok  cllentállni  hangodnak ! 
(Eiidoxia  csodálkozva  néz  reá;  Maximus  erőltetett  csönd- 
del folytatja.)  Pedig  jobb  így  —  minden  bontva  leend  ; 
ily  viszonynak  szűnni  kell !  Leányod  pedig  teljesítse 
rendeltetésit,  s  a  kelcturalmi  Caesar  rokonának  adva 
kézit,  kapcsolja  majdan  ismét  össze  a  világuralom 
két  elvált  részeit,  egy  korona  alatt. 

EuDOXiA.  Kifeledéd  tervedből  a  patríciust.  Hisz 
Piacidia  már  el  van  ígérve. 

Maximus.  S  te  is? ! 

EuDOXiA.  Férjemről  van  szó,  nem  rólam.  Eleget 
aggódtam  fölötte ! 

Maximus.  Úgy  tehát  nem  történik  meg!  szavamat 
adom,  ha  elpusztulnék  is  belé.  E  gond  többé  ne  nyom- 
jon ;    —  megakadályozom ! 

EuDOXiA.  Hiába  ügyekszel ! 

Maximus.  Aetius    agyafürt ! 

EuDOXiA.  Ha  ügy  van  is,  ki  hiszi  el? 

Maximus.  Bebizonyítom  Caesarnak ! 

EuDOXi.A.  Mit  használand?  ösmered  őt  ;  ha  szenve- 
délyeinek élhet,  béketűrő  marad. 

Maximus.  Cselekedendik !  legelőször  éltiben  föl- 
ébred !  Én  kiviszem !  kívánságod  tízszerezi  tehctsé- 
gimet ! 

Eudoxia.  Benned  heves  pártolóra  leltem. 

Maximus.  Mindent !  mindent  ügyedért ! 

Eudoxia.  Szokatlan  indulat  szól  belőled! 

Maximus.  Erkölcsnek,  vallásnak  nincs  tilalma,  hol 
te  parancsolsz!   (Megfogja  Eudoxia  kézit.) 

Eudoxia  (csodálkozva).  Mit  jelent  ez? 

Maximus.  Császárném!  egy  kegyes  tekintetet!  — 
hisz  ez  minden  jutalmam !  (Kezeit  szívihez  szorítja.) 

EuDOXiA  (magában).  Képzelmem  valósul!  (Kézit 
visszarántva,  fenn.)  Mérsékeld  magad!  —  nem  re- 
ménylem — 

Maximus.  Elég  sokáig  küzdtem  s  titkoltam,  —  egy 
életen  keresztül,  melynek  minden  perce  csak  terű  s 
bilincs  volt.  A  zárva  tartott  érzelem  szétrepeszti  keble- 
met s  kiömlik  ajkaimon.  Császárném!  bocsánat!  — 
bűntársa  vagyok  fiamnak !  —  a  magas  elérhetlen  felé 
merészlettem  én  is  vágyaimat  emelni.  —  Kegyelem ! 
én  téged  szeretlek,  imádlak !   (Letérdel.) 

EuDOXiA.  Távozzál  innen,  vakmerő! 

Maximus.  Nem,  késő!  ki  van  már  mondva  a  nagy 
s  nyomatékteljes  szó !  Rab  vagyok,  törvényszéked 
elibe  idézett  s  végítélet  nélkül  el  nem  mehetek.  Ki- 
tárom keblemet,  megmutatom,  holt-tetemként  tag- 
lalom előtted  azon  tömérdek  nyomort,  mely  itt  lakik 
(kehlére  mutat) ,  s  ha  irgalmat  nem  nyerendek,  —  várok 
még  akkor  is,  míg  reményem  utósó  éltető  szikrája  el- 
alszik, míg  fájdalmim  a  kétségbeesés  határait  túl- 
haladják. Oh!  ott,  —  azontúl  ismét  csend  uralkodik! 
a  haldoklók  csöndje !  akkor  legalább  tudom,  mit 
tegyek ! 

ÉuDOXiA.  Semmit  sem  akarok  többé  hallani !  Te  itt 
maradsz?  úgy  hát  én  megyek. 

Maximus.  Ha  szerelmem  csakugyan  véteknek  ítéled, 
s  utálattal  hagysz  el  :  óh !  hát  kíváncsiságból  —  hisz 
annak  legkedvesb  éldelete  épen  a  borzasztó  —  ösmérd 
meg  előbb  bűnömnek  egész  kitérj edésit  ;  tudd  meg, 
mit  szülhet  mindent  egy  pár  mennyei  szem  !  —  Házas 
vagyok,  gondolod?  —  csalódol!  Maximus  ismét  nőt- 
len! s  neje?  —  Ha!  ha!  ha!  ha  ösmernéd  Caesar  leg- 
újabb ágyasát,  igen  jól  megértnél! 

EuDOXiA.  Hihetlent  sejdítetsz! 

Maximus.  Világosabban  szólok  hát,  hogy  ne  csak 
sejdítés  legyen.  Mivel  te  vagy  kegyetlen,  én  is  az  le- 
szek magam  iránt.  Mindenben  követőd  s  frigyesed 
maradok  ;   cseppenként  hörpölöm  fel  a  mérget,  melyt 


nyujtsz  ;  élvezni  fogom  boldogtalan  szerelmem  min- 
den kínait,  mindent,  mit  irgalmatlan  szemeidből  ki- 
olvasandok,  részvétlenségedtől  megvetésedig!  Igen, 
eltaszítám  nőmet  magamtól!  —  általad  okozta  fáj- 
dalomból vettem,  s  most  érted  taszítom  el!  Mint 
ágyast  adtam  át  férjednek,  örök  mocskot  kentem  ma- 
gamra s  fajomra.  Érted,  —  érted  tettem  ezt !  —  Oh  s 
nem  vakmerő  reményből  —  csupa  alacsony  kajánság- 
ból, hogy  elfordítsam  tőled  férjed  figyelmét  ;  hogy 
más  ne  gyönyörködjék  abban,  mifelé  én  csak  messzi- 
ről küldhetek  vágyakat,  más  ne  éldelje,  mit  én  soha- 
sem bírhatok ! 

EuDOXiA.  Nagy  bíintét  nyomja  lelkedet ! 

Maximus.  Büntet  neked,  mert  érzéketlen  vagy  ; 
nekem  nem  az.  Ki  emberi  s  isteni  törvény  ált  kijelelt 
ösvényin  megmarad  :  ki  képes  minden  léptinéi  a  kö- 
telességek, közviszonyok,  aggodalmak  tömérdek  se- 
regit egybehasonlítni,  számolgatni  :  azt  hiúság,  ön- 
zés vezeti  csak,  nem  szerelem.  Mindent  feledni  egy 
érzetért,  —  erkölcsöt !  vallást !  mindent  áldozni  egy 
lényért,  —  helyzetet,  becsületet,  mint  én  :  ez  tesz 
igazán  szeretni ! 

EuDOXiA  (magában) .  Ily  szenvedélyt  nem  gyanítot- 
tam. (Fenn.)  Jöjj  magadhoz,  ha  valaki  meghallana! 

Maximus.  Mit  mondana  a  világ  !  úgy-e?  talán  vétkes 
leereszkedést  gyanítna  benned  s  vesztenél  istenséged- 
ből. —  Jó,  jó!  megyek  hát,  tisztelt  asszonyom!  ki- 
öntöttem neked  szívemet,  tudod  már,  mim  voltál  s 
bennem  mit  vesztesz  el.  —  Isten  veled !  —  Tőlem  ez- 
után ment  leszesz.  —  Békélj  ki  emlékemmel !  (Menni 
készül.) 

EuDOXiA.  Reménylem,  barátságos  indulattal  válunk 
el  egymástól  ;  belső  neheztelés  nélkül  —  úgy  viszont- 
látásig ! 

Maximus.  Hálával  viszem  el  magammal  ez  utolsó 
szavakat  oda,  hová  megyek.  Légy  boldog !  (Ismét 
menni  készül.) 

EuDOXiA.  Maximus!  egy  percig  — 

Maximus.  Mi? 

EuDOXiA.  Kemény  szívünek  kárhoztatsz? 

Maximus.  Nem,  asszonyom,  irántadi  érzelmim  sem- 
miben sem  változnak  ;  a  hiba  bennem  volt.  —  (Ajtó 
felé  indul.) 

EuDOXiA  (magában).  Oly  elcsüggedten  távozik!  — 
Ha  —  borzasztó  volna!  Nem  tudom,  mit  mondjak. 
(Fenn.)  Maximus!  —  erőszakos  vag}^  —  akaratom 
ellen  kihúzod  belőlem,  mit  rejtni  szeretnék.  —  Alig 
merem  megvallani  magamnak  is  —  nem  tudom  meg- 
vetni szerelmed!  —  Meggyőződésem  parancsolná  — 
s  mégis  —  hiába!  —  nekem  —  mit  tőled  hallék  — 
jól  esett  — 

Maximus.  Mily  szavak !  —  így  ismét  föléledek. 
(Eudoxiának  rohan  s  átöleli.)  Éudoxiám !  kedves 
Eudoxiám ! 

EuDOXiA.  Jaj  nekem,  jaj !  hogy  ily  g^^önge  vagyok ! — 
Siess  el  innen,  —  további  együttlétünk  veszélyes  le- 
hetne. • 

Maximus.  Ha  megmondod,  mikor  láthatlak  ismét 
egyedül  ;  —  nem  előbb. 

EuDOXiA.  Majd  tudtodra  adom,  mikor  bátorsággal 
történhetik  meg  —  tudtodra  jel  által.  Csak,  Istenért ! 
most  ne  mulass  itt  tovább !  —  Férjem  minden  percen 
itt  teremhet  —  Piacidia  már  rég  kívánkozik  utánam  — 
megyek  hozzá.  —  (Kiszabadítja  magát  Maximus  karjai 
közül  s  el.) 

Maximus  (egyedül).  Rajtad  már  a  szenny,  Valen- 
tinianus !  —  A  vész  ezután  következik !  csak  segíts  be- 
folyásoddal is,  gőgös  asszony.  (El  a  közép  ajtón.) 

HARMADIK  SZÍN. 

(Terem  a  fejedelmi  palotában.) 

(Heracles,  Julianus,  Caustinus,  Avenarius  jobbról 
lépnek  be  fegyveresen.) 

Heracles.  Úgy  lesz  tehát,  mint  mondám  ;  rátok 
számolhatunk ! 

JuLiANUS.  Fejdelmünk-  s  honunkért  mindent !  — 
Éltünket  bátran  kitesszük  vésznek!  —  Aetius,  úgy-e 
kíséret  nélkül  jött? 

Heracles.  Igen. 

AvENARius.  Udvar,  őrség,  főtanács  velünk  tart? 

Heracles.  Ügy  van.  Nagy  azoknak  számuk,  kik  e 
merényben  részesek  kívánnak  lenni  —  s  csak  három 
ember,  csekélység ! 

Caustinus.  Úgy  hát  Caesar  parancsoljon  velem ! 

JULIANUS.  Edzvék  szíveink,  valamint  vasaink  is! 

Heracles.  Caesar  meghálálandja  készségtek.  Jertek 
erre,  de  zaj  nélkül,  —  ellen  is  lehet  közel  —  azért  a 
gyilkok  még  maradjanak  hüvelyükben,  az  eldöntő 
pillanatig.  (Az  udvaroncokat  a  bal  ajtó  felé  vezeti.) 
Frigyesek  várnak  itt  —  de  senkivel  —  szót  se ! 

Avenarius.  Ne  félj !  mi  titoktartók  vagyunk.  (Ju- 
lianus,  Caiisfiniis,  Avenarius  el  a  bal  ajtón.  Heracles 
megfordul,  s  a  színpad  előrészén  levő  ajtón  akar  kimenni, 
midőn  Caesar  onnan  belép.) 

Heracles.  Caesar !  az  egyezés  szerint  minden  meg- 
történt. Emberink  ott  várnak.   (Balra  mutat.) 

Caesar.  Úgy  csak  maga  a  tett  van  még  hátra. 

Heracles.  Már  nem  kétkedel? 

Caesar.  Aetius  itt  van.  Róma  néz  reánk!  meglesz. 

Maximus  (a  középajtón  lép  be) .  Caesar !  hamis  volt-e 
a  hír,  melyt  hoztam? 

Caesar.  Teljes  hálámra  tevéd  magad  méltóvá,  jó 
Maximus!  Meg  nem  bánod,  esküszöm!  —  Mi  már 
készen  állunk.  A  particius  talán  kevés  idő  múlva  itt 
leend  — 

Maximus  (félbeszakasztja),  ösmerlek,  tudom,  böl- 
csen rendeltél  el  mindent  ;    ez  megnyugtat. 

Caesar.  Maximus!  reménylem  te  is  — 

Maximus.  Én,  —  én  munkás  voltam.  Tiszttársaim- 
mal szólottam  ;  el  vannak  készülve  az  elmék  min- 
denre. Hevesen  vitáznak  melletted  a  főtanácsban ;  a 
patríciust  szemrehányásokkal  kívánják  fogadni.  Ide 
jőnek  mindnyájan.  —  Kérlek  azonban,  ne  közölj  velük 
semmit  is  ;   félénkek  vannak  köztük.  —  Hiába,  ritka 


•jlvin  hős,  milyen  te  vagy.  A  váratlan  tett  inkább  meg 
fogja  őket  lepni,  s  mint  közszabadíto,  úgy  jelenendsz 
meg  előttük. 

Caesar.  Csak  tudd  meg  rendeléseimet.  Már  embe- 
rinkkel beszéltünk  :  mihelyt  — 

Maximus.  Értem,  értem ;  fejdeimileg  lépendsz  föl  — 
hogy  is  tudnál  másként? 

Caesar.  Eudoxiát  is  hívjuk  ide ;  —  legyen  tettem- 
nek tanúja. 

Maximus.  Nem,  nők  inai  gyengék.  Jelenléte  aka- 
dállyá válhatnék. 

Heracles.  Hadd  őt!  Úgy  is  megtud  mindent. 

Maximus.  Az  emberek  balgák,  sokat  befolyásának 
tulaj donítnának,  s  ez  dicsedből  levonna. 

Caesar.  Igazad  !  —  Tehát,  hogy  mindent  megérts  — 

Maximus  (félbeszakítja).  Fejedelmem!  nagy  válla- 
latod  fényit  mással  ne  oszd  meg  ;  magad  gondoltad 
ki,  magad  is  hajtsd  végre.  Én  nem  tudok,  nem  kívánok 
tudni  semmiről  is  ;  kicsiny  vagyok  arra,  hogy  ily  rop- 
pantokrúl  gondolkozzam !  —  (Szünet.)  Hoh !  már 
közéig  a  senát,  hallani  lépteiket.  (Ajtó  felé  lép.) 

Caesar  (halkan  Heracleshez.)  Vevél  észre  valamit? 

Heracles  (szintúgy).  Maximus  igen  vigyázó. 

Caesar  (halkan).  Meglehet,  fél  szegény. —  Mi  nem 
félünk ! 

(A  közép  ajtó  kinyílik,  Avienus,  Trigetus,  Basiliüs, 

Cajus,   Fulgentius  és  sok  más  szenátorok  lépnek  be, 

mélyen  meghajtva  magukat.) 

C.\ESAR.  összeírt  atyák !  mindig  mély  bizalommal 
voltam  irántatok  s  látom,  méltán. 

Avienus.  A  patríciust  már  itt  véltük. 

Maximus.  Még,  hiszem,  értekeződik  Boethiussal  s 
fiával.  Nekik,  mint  rebesgetik,  sok  mindennemű  titkaik 
vannak.  De,  gondolom,  nem  sokáig  várakoztatand  ma- 
gára. —  (Künn  zaj  hallatszik.  Maximus  az  ablakhoz 
megyén  s  ott  kinéz.)  Ha !  ha !  már  erre  tódul  a  nép ! 
(Szünet.)  Jertek  csak  ide !  nézzétek  e  diadalmi  pom- 
pát !  —  így  fejedelmet  tisztelnek  csak,  nem  alatt- 

valót!  —  Ott  a  patrícius!  csoport  ember  közt.  —  Mi- 
ként int  nekik,  miként  kívánja  kedveiket  megnyerni ! 
(Caesar  s  a  szenátorok  ablakhoz  tódulnak.)  Mily  ural- 
kodói mosoly,  úgy-e?  —  mintha  ő  osztogatna  egyedül 
üdvét !  Ravasz  ember  a  mi  daliánk  ! 

Basilius  (halkan  szomszédihoz).  Különös  merészség 
így  szólni!  A  patrícius  mindjárt  megtudja. 

FuLGENTius  (szintúgy).  Darab  idő  óta  Maxímus 
magaviselete  oly  rendkívüli,  hogy  még  ítéletet  sem 
merek  róla  hozni ! 

Maxímus  (az  ablaktól  elmegy).  Vissza,  barátim!  fo- 
gadjuk a  patríciust  méltósággal.  Tudjátok,  nekünk 
panaszaink  vannak.  —  Mi  tisztviselők  volnánk,  nem 
nép! 

(A  szenátorok  egy  csoportba  állnak  össze;  azalatt  Aetius, 
Boethius  s  Gaudentins  több  őrökkel  együtt  belépnek.) 

Aetius.  Mi?  együtt  találom  fejedelmem  szenátjával? 
Miattam,  úgy-e?  Tudok  mindent,  előterjesztésre  nincs 
szükség.  —  Én  ugyan,  bocsásson  meg  tiszttársam  Pet- 
ronius  Maxímus,  fia  elfogatásában  annyi  méltatlansá- 
got nem  látok,  mint  ö,  s  tisztelt  fejedelmem  és  ti  mind- 
nyájan, mert  némiképpen  volt  ok  reá;  ezt  azonban  fe- 
szegetni nem  szándékom ;  —  minthog3'  Caesar  óhajtja 
s  a  szénát,  nem  szegülök  tovább  ellene:  legyen  ő  sza- 
bad !  Reménylem,  okulni  fog.  (Egy  őrtiszthez.)  Tedd 
meg  a  rendelést !  —  Palladiust  tüstént  bocsássák  ki ! 
(Az  őrtiszt  el.)  így  talán  minden  kellemetlen  vitának 
vége  lett. 

Maxímus  (Cajushoz  halkan) .  Lám !  megmondtam 
előre  ;    kegyelem,  jog  helyett.  Végünk! 

Cajus  (fennhangon).  Patrícius!  nekünk  biztosíték 
kell  jövendőre  nézve. 

Caesar.  Aetius !  Elégtételt  kívánok  megsértésemért ! 

Aetius.  Tudom,  fejdelmem  igen  fölhevült  ellenem.— 
Szolgálatim  talán  több  méltánylást  érdemlenének. 

Caesar.  Hidd,  méltánylom  érdemid !  de  — 

Aetius.  Ládd,  most  is  engedek  ;  bár  mindent  föl- 
véve  jogom  volna  — 

Caesar.  Jogod  —  kivánságom  nem  teljesítni?  — 
meglehet,  nem  vizsgálom  ;  más  dologrúl  akarok  most 
véled  végezni  —  vagy  halasszuk  továbbra? 

Aetius.  Amint  kívánod. 

Caesar.  Hamar  jövel  vissza  táborodbúi;  a  katona- 
ság tehát  haza  bocsátva? 

Aetius.  Nem,  a  had  együtt  s  indulófélben. 

Caesar.  Indulófélben?  ha!  ha!  ha!  csakugyan  ama 
békétlen  vend  rablók  ellen?  a  vezér  pedig  itt  Rómá- 
ban? —  Hogy  történik  ez? 

Aetius.  Uram,  mint  látszik,  belőlem  tréfát  űz  ;  de 
nem  aggódom  fölötte.  Caesarunk  jó  kedve  minden 
esetre  szerencsés  előjel  a  hon  vészire  nézve. 

Caesar.  O  !  a  hon  nagyobb  bátorságban  van,  mint 
sokan  szeretnék ! 

Aetius.  Miként  értsem  ezt? 

Caesar.  Vedd  csekélységnek  —  minők  személyem  s 
jogaim. 

Aetius.  Világos,  elidegenít  ék  tőlem  elmédet.  — 
Rosszakaróim  munkásak  voltak  távollétemet  hasz- 
nálni ;  de  még  idejekorán  kijátszom  ármányukat.  — 
(Szünet.)  Caesar,  szóljunk  egymással  őszintén !  Te  elé- 
adod  vadaidat,  én  felelek  reá  ;  —  így  reménylem, 
csakhamar  te  is  meg  leendsz  nyugtatva,  én  is. 

Caesar.  Nem  bánom !  végezzünk  el  mindent  baráti- 
lag. —  Szeretnék  ismét  benned  bízhatni,  mint  ez- 
előtt !  —  Jer  ide,  a  mellékszobába.  Nyilatkozatinknak 
ne  legyenek  más  taniű,  mint  kiket  érdekelnek  :  — 
Boethius  s  jövendőbeli  vőm.  (A  baloldali  ajtó  felé 
indul.)  összeírt  atyák  I  várjatok  el  itt  ;  értekezésünk 
hosszú  nem  lesz. 

(Caesar,  Aetius,  Boethius,  Gaudentius  el  a  bal  ajtón, 
Heracles  is  utánuk  suhan.) 

AviENUS.  Ugyan  mi  oly  nyomós  dolguk  lehet  egy- 
mással? 

Cajus.  Maximus!  te  sokat  voltál  a  fejedelem  körül  ; 
talán  adhatsz  fölvilágosítást. 

Maximus.  Barátok,  mit  sejdítek,  megmondom.  Egy 

igen  kellemetlen  történetből  ered  az  egész.  —  CíEsar- 
nak  némely  titkos  levelek  jöttek  kezéhez,  melyekben 
patríciusunk  elég  őszintén  adja  elő  terveit  ;  azoknak 
néhány  kifejezései  ált  urunk  sértve  érzi  magát.  Ügye- 
keztem  megnyugtatni,  de  nem  érek  célt.  —  Most 
azonban,  remény  lem,  Aetius  szavai  megbékültetik. 
(Rekedtes  zaj  hallatszik  a  bal  ajtónál  kívülről.) 

NÉHÁNY  SZENÁTOR.  Mi  ez?  ott  kiáltoznak? 

Maximus.  Heves  szóvita  — 

AviENUs  (az  ajtó  felé  siet).  Nem,  nem  ;  több  szó- 
vitánál !   (A  zaj  nevekedik.) 

C.\ESAR  (kívülről).  Utána  Gaudentiusnak  !  —  utána ! 
Hozzátok  ide  a  gaz  kölyköt !  holtan  vagy  elevenen ! 

(Caesar,  Avenariiis,  Julianus,  Caustinus,  Heracles  s 
számos  őrtisztek  bal  oldalról  belépnek  kivont  kardokkal.) 

Caesar,  örvendjetek,  szenátorok!  —  Ünnepeljük  e 
napot,  mint  érdemli!  nagyobbat,  szebbet  Róma  év- 
könyveiben nem  találni.  A  közös  ellenség,  a  nagyra- 
vágyó, alattomos,  hitszegő  patrícius  nem  él  többé ! 
ketté  vágák  edzett  vasaink  bűnös  cselszövényi  háló- 
ját, melybe  minket  kívánt  volna  kerítni,  mindnyájun- 
kat. —  Ö  s  meghitt  cinkosa,  Boethius,  békével  hagy- 
nak ezután !  —  csak  Gaudentius  hibázik  még !  ha  őt 
őreim  elérik,  mint  nem  kétlem,  aztán  ki  háborítná 
csendünket?  —  Kétkedve  néztek  rám,  szenátorok  !  Igen  ! 
úgy  van,  mint  mondám.  Rómának  maradtak  oly  fiai, 
kik  rettegést  nem  ösmérnek  akkor,  midőn  hon  javára 
tenni  kell !  —  Győződjetek  meg !  Ott  künn  feküsznek 
a  holttestek,  —  s  itt  állnak  előttetek  a  szabadítók! 
(Heraclesre  s  az  iidvaroncokra  mutat,  kik  szembetűnő 
gőggel  állnak  elő.  A  szenátorok  arcaikon  néma  rémület 
nyoma  látszik.) 

Maximus  (magában).  A  fő  akadály  el  volna  hárítva! 
Már  most  kettőnké  a  világ  !  együtt  fordítandjuk  azt  ki 
sarkából,  az  egész  nemzedék  dacára! 

FuLGENTius  (szintúgy).  Szegény  Róma!  elveszted 
védőd!  ki  uralkodik  ezután  fölötted? 

C.\ESAR.    Mind   elnémulátok?    Egy   hálás  szót  sem 

hallok?   pedig  ily  tett  talán  érdemelne  valamit.  — 
Maximus  barátom!  mit  ítélsz  most  felőlem? 

Maximus.  Valóban  e  pillanat  rám  nézve  oly  meg- 
lepő, hogy  fontolgatásra  minden  tehetségem  meg- 
szűnt. —  Ha  mindazáltal  sejdítésem  kifejezni  merész- 
lenem,  mostani  állásod  olyannak  mondanám  :  milyen- 
ben lehete  az,  ki  bal  kezével  ön  jobbját  vágta  volna 
le.  —  De  ne  aggódjál.  Vészes  néha  emezt  meghagyni, 
ha  fene  esik  belé.  (Kívülről  a  nép  éljent  kiált  Aetius- 
nak.)  —  Úgy  veszem  észre,  ott  künn,  a  nép  a  hősi 
tettrül  még  nem  hallott.  —  Hej !  nagylelkű  udvaron- 
cok! menjen  le  valaki  közületek  a  térre  s  parancsolja 
meg  ama  csoport  embernek  :  kiáltson  már  valahára 
egy  éljent  Caesarnak  is. 

Palladius  (berohan  a  közép  ajtón,  néhányan  vissza 
igyekszenek  tartani.)  Hagyjatok!  nem  kívánok  tudni 
semmirűl,  mielőtt  megértném,  mi  lett  légyen  anyám- 
ból. —  (Atyjához  fut  s  megfogja  karjánál.)  Hová  küld- 
ted őt? 

(A  kárpit  legördül.) 


NEGYEDIK  FELVONÁS. 
ELSŐ  SZÍN. 

(Szoba  a  caesari  palotában.) 
(Caesar,  Maximus,  Heracles  egy  iratot  olvasnak.) 

Maximus.  Mesés  arcátlanság!  Panasz,  csupa  pa- 
nasz! Minden  parancs,  adó  vagy  segély  iránt,  ellent- 
állást szül.  —  (Szünet.)  Szép  üzenet !  Engem  a  fő- 
tanács mulattat !  Mondhatom,  jeles  testület !  Megvan 
benne  minden,  mi  tiszteietet  parancsol :  méltóság, 
rátartás,  gőg  ;  csak  egy  hibázik,  mi  nélkül  e  világon 
nem  sokra  mehetni,  —  kis  józan  okosság !  —  A  nagy 
merény  mire  hajtatott  végre?  miért  lakoltatott  Aetius 
bűneihez  méltó  halállal?  —  nemde,  talán  hogy  a  gyám- 

ság  immár  nekik  adassék  át  ;  nekik,  kik  egybe- 
kulcsolt kezekkel  álltak  a  pártütő  előtt,  s  dölyfinek 
fejet  hajtottak  volna  mindvégig!  Ők,  látom,  a  dolgot 
úgy  értik.  Okos  csere  volna,  egy  úr  helyett  néhány 
száz ! 

Caesar.  Mondd  véleményed. 

Maximus.  Ha  az  akarsz  maradni  —  mi  a  patrícius 
halála  ált  gyámgyermekből  levél  —  uralkodó  :  úgy 
parancsolj ! 

Caesar.  De  ha  ellentállnak?  mint  előre  kijelentik. 
Ha  képzelt  jogaikra  hivatkoznak? 

Maximus.  Nem  tudsz  parancsolni?  úgy  légy  ismét 
gyámgyermek !  Tenhatalmadról  van  szó,  a  lemondás 
csak  téged  érdekel.  —  Szegény  Aetius!  már  sajnálni 
kezdem  őt ! 

Heracles.  a  körülmények  ránk  nézve  nem  kedve- 
zők. —  A  szenáthoz  a  nép  erősen  ragaszkodik;  pénz- 
beli terhek  ennek  mindig  nehezen  esnek.  Tüzelni  s 
lázasztani  kezdik.  Az  utcákon  emberek,  imitt-amott 
összecsoportozva,  suttognak  s  morognak.  Aetius  halá- 
láról is  hallottam  kedvetlen  híreket  szárnyalni.  Ez  nem 
jó  jel ! 

Maximus.  S  ez  a  néhány  zsibongó  pór  volna  a  nagy 
akadály,  min  keresztültörni  vészes?  E  birkanyáj,  melyt 
minden  kolomp  egybetódít,  minden  rezzenés  szétsza- 
laszt?  —  Egy  Heraclestől  nagyobb  nézetet  vártam! 
Tudom,  Caesar  másként  gondolkodik. 

Hercles.  Balul  értél  :  nem  engedést  tanácslok  én ; 
sőt  inkább,  egy  csapásra  szeretném  lesujtni  az  egész 
pártot. 

Maximus.  Ügy  véleményink  egyeznek.  Miként  volna 
ez  elérhető? 

Heracles.  Minden  vészes  viszongás  oka  a  főtanács 
maga  ;  ott  legfőbb  elleniük,  nemde? 

Maximus.  Ennek  akarnád  tehát  megtörni  hatal- 
mát? —  Az  ötlet  jó  ;   lássuk  a  kivitel  módját. 

Heracles.  Egy  pillanat  elég  volt  véget  vetni  a  ret- 
tentő patrícius  kormányának,  s  az  annyi  véres  babér 
alkotta  rém  eltűnt  örökre,  mint  puszta  képzemény.  — 
A  szénát  hatalma  bizonyára  nem  ijesztőbb ! 

Maximus.  S  tehát? 

Heracles.  Egy  mulatság,  —  ha  csönddel  kívánjuk 
a  dolgot  végezni,  —  vacsora  :  s  az  egészen  túlestünk. 
A  tömeg  ott  künn  elveszti  vezéreit  ;  Caesar  hatalmá- 
nak nincs  többé  korláta. 

Caesar.  Ismét  új  merény !  Istenem !  uralkodó  tehát 
soha  nyugodt  napokat  nem  élhet? 

Maximus.  Dicső!  a  megkezdett  mívnek  illő  módon 
kell  befejeztetni !  —  De  magad  említed,  mi  nagy  pártja 
van  a  szenátnak.  Polgárságunk  elidegenednék.  —  Itá- 
lia —  Nem,  nem,  rossz  következményt  szülne  ez  ;  ha- 
lasszuk akkorra,  mikor  más  gyöngédebb  módokbúi 
kifogytunk.  Nagy  tettek  nem  minden  napra  valók  ; 
különben  megszokja  a  világ  s  elvesztik  becsüket.  — 
Nekem  ma  játszi  kedvem  van.  Megpróbálnám  egy  kis 
fejdelmi  tréfát  űzni  a  lázítókkal  ;  talán  így  még  többre 
megyünk.  —  lm  !  tanácslom !  (Egy  iratot  ad  át  Caesar- 
nak.) Fontold  meg. 

Caesar  (az  iratot  nézve).  Ismeretes  nevek.  —  Mit 
akarsz  ezekkel? 

Maximus.  Szabad  legyen  nekem  is  kérdést  tennem, 
mielőtt  felelnék.  —  Mit  tartasz  azokrúl,  kik  itt  föl 
vannak  jegyezve? 

Caesar.  Mind  olyanok,  kikbe  bízhatom  ;  jókedvű  s 
kellemes  udvaroncok. 

Maximus.  Ha  a  főtanács  ilyen  tagokból  állna. 

Caesar.  Úgy,  meghiszem,  minden  aggodalomtól 
ment  volnék. 

Maximus.  Mégis  kérdezed,  e  nevekkel  mit  akarok? 

Caesar.  Megvallom,  nem  értlek. 

Maximus.  Mondod,  szenátoroknak  kívánnád  őket. 
Caesar  mondja  ezt,  s  nem  meri  kinevezni? 

Caesar.  Nagy  ellenszegülést  szülne.  Tiszttársidnak 
érdemről  visszás  fogalmuk  van. 

Maximus.  Meglehet,  kevéssé  elvonnák  arcaikat.  — 
Caustinus,  Julianus,  Plautus,  ily  virgonc,  kedvteljes 
társakhoz  ők  nem  szoktak,  ha!  ha!  ha!  De  nem  ter- 
mészetes-e, hogy  jutalmat  nyerjenek  a  hon  szabaditól, 
Jcik  Caesar  pártütő  elleni  dicsőséges  harcában  részt 

vettek?  Nevezd  ki  e  hatvanat,  azután  rójj  kétannyi 
terűt  a  nép  nyakába,  mint  mennyit  eddig  kívántál  :  a 
szénát  többsége  frigyesed  s  ellenid  legyőzvék  !  Akkor 
élhetsz  majd  életet !  A  világ  minden  gyönyöre  tiéd  s 
biralmad  terített  asztallá  válik,  melynek  bármi  étkeit 
kényedre  izélheted. 

Caesar.  Bízom  átlátásodba,  jó  Maximus!  magam  is 
úgy  vélem,  mindezek  itt  (az  iratba  tekint)  hálámat 
teljes  mértékben  megérdemlették.  —  (Leül  s  ír.)  Ők 
szenátorok !  A  névsor  még  ez  órán  ki  leend  hirdetve. 
Hadd  pukkanjanak  meg  tehetlen  mérgükben  ama 
komoly,  szelidíthetlen  íérfiak,  kik  bíróságot  akarná- 
nak bitangolni  fejedelmük  jogai  fölött ! 

Heracles.  Félek,  ezzel  célt  nem  érünk. 

Maximus.  Légy  nyugodt !  a  legrosszabb  esetben 
fönmarad  javallatod  —  udvari  mulatság  s  vacsora. 

Heracles.  Hát  az  utcákon  egybccsoportozott  bé- 
kétlenekkel mit  tegyünk?  Számuk  percenként  nő. 
(Ablakhoz  megyén.)  Látni  innen  is! 

Maximus.  Ha  Caesar  követendi  tanácsomat,  úgy 
Róma  téréin  a  csend  tüstént  helyreáll.  Egyszerű  mód  : 
őrséged  járja  be  a  várost  s  a  zajgókat  mindenütt  ker- 
gesse szét.  —  Sükeresbet  nem  tudok.  (Ablakon  néz  ki.) 
Mi  kímélést  érdemelne  e  sereg  rong3'os  henyélő?  — 
Ennek  különben  neve  sincsen  ;  —  most  népnek  mond- 
ják, mivel  unja  magát  s  adórúl  kiáltoz!  (Szünet.) 
Megtegyem-e  nevedben  a  rendelést?  (Heracleshez  for- 
dulva.) Az  őrfő  megbocsát. 

Caesar.  Tedd  meg,  hogy  ezen  füleimet  sértő  zsibon- 
gástól   valahára   megmenekedjem !    (Maximus   el.) 

Heracles.  Caesar!  mindent  az  ő  tanácsa  szerint 
teszesz. 

Caesar.  S  ez  talán  nincs  ínyedre?  féltékeny! 

Heracles.  Nem  kajánság  szól  belőlem.  Érdemessel 
szívesen  osztom  meg  fejdelmem  bizalmát  s  kegyét  ; 
csak  magam  se  legyek  attól  fosztva.  Most  azonban 
némi  aggodalmim  nem  titkolhatom  —  Maximus  rej- 
tély előttem  ;    múlt,  mostani  élte  egyenes  ellentét! 

Caesar.  Tudod,  mennyire  szívellek ;  de  megvallom, 

szüntelen  kételyid  már  bosszantani  kezdnek !  —  Maxi- 
mus  híven  ragszkodik  hozzám  s  családomhoz  ;  ennek 
elég  bizonyságát  adta  már,  erről  mind  én,  mind  a  csá- 
szárné tökélesen  meg  vagyunk  győződve,  valamint 
azoktúl  is  kívánjuk  mindnyájuktól,  hogy  higyjék,  kik 
hozzánk  hasonló  érzettel  viseltetnek. 

(Heracles  válát  vonogatja.  Maximus  visszajő.) 

Maximus.  Minden  parancsod  szerint  elintézve !  Vend 
követek  várnak  rád.  (Halkan  Caesarhoz.)  Remény- 
lem, teljesíted  kérelmük.  Biralmad  s  tenmagad  érdeke 
kívánják  apai  szívednek  ez  áldozatát.  Gondold  meg, 
ez  által  miféle  ellentül  szabadulsz,  s  mi  hasznos 
frigyesre  teszesz  szert !  (Caesar  helybenhagy ólag  int 
fejivei.)  Aztán  a  szemletérre,  úgy-e?  új  légiók  várnak 
ott  reád.  Szép  hadi  játék  leend!  Estvéjérül,  meg- 
engedi fejdelmem,  én  gondolkozzam.  Gyönyörű  chiosi 
nő  érkezett  ide  tegnap  honábúl  ;  —  meglátod,  mél- 
tán dicsérem.  Nála  egy  kis  víg  lakoma  nem  rosszul 
esend.  (Ezalatt  Heracles,  fejét  csóválva,  el  a  hal  ajtón. 
Maximus  Caesart  beszélgetve  kíséri  a  közép  ajtóig. 
Caesar  el,  Maximus  pedig  visszajő  a  színpad  elejére  s  a 
jobboldali  ajtó  felé  siet.) 

Maximus  (halkan).  Hej !  Vigilius !  Orestes !  itt  vagy- 
tok-e?  (Or estes,  Vigilius  befőnek.) 

Orestes.  Mondád,  szód  lesz  velünk? 

Maximus.  Rövid  barátságos  beszélgetés.  Én  Caesar 
kegyeiben  jól  állok. 

Vigilius.  Ki  előtt  lenne  még  ez  titok? 

Maximus.  De  azért  hajdani  pártfogótoknak,  a  patri 
ciusnak,  ellensége  soha  nem  voltam,  (Orestes  s  Vigilius 
némán  meghajtják  magukat)  minek  bizonysága,  hogy 
még  éltek  s  itt  vagytok  több  másokkal  együtt.  — 
Osmerem  viszonyaitokat !  egy  szavamba  került  volna 
csak,  és  ti  — 

Orestes.  örök  hálánkra  számolhatsz ! 

Maximus.  Hála?  Ne  buzduljunk  oly  hamar  föl!  — 
Célom  csak  állástokról,  ha  netalán  bizonytalanságban 
lennétek,  helyes  fogalmat  adni.  így  —  reménylem  — 

értitek,  miként  mit  ezelőtt  tehetek,  attól  most  sem 
késtem  el  ;  s  tehát,  mivel  hatalmamban  vagytok, 
önhasznotok  kívánja,  frigyesim  legyetek.  —  ön- 
haszon  az  egy  erős  lánc,  mi  embert  köthet  emberhez  ; 
a  többire  nem  sokat  tartok.  (Szünet.)  Könnyűt  kívá- 
nok, mi  szíveitekkel  megfér. 
Orestes.  Hadd  halljuk ! 

Maximus.  Kis  visszaemlékezést  elhunyt  jótevőtökre ! 
ViGiLius.  Hogy-hogy? 

Maximus.  Meglehet  csalatkozom,  de  úgy  vélem, 
emberi  természetnél  fogva  nektek  valóban  szeretni 
kellett  őt.  (Orestes  s  Vigilius  arcaikon  zavar  ódás  jelei.) 
Na  na!  Hiába  hallgattok!  ezt  én  így  hiszem.  Halála 
megrázkódtatott  ;  nézeteitek  szerint  jogtalanul  ki- 
ontott vér  volt  az  —  Oh  ha  lehetne!  —  Úgy-e?  — 
majd!  majd!  (Tréfásan  fölemeli  kézit,  mintha  fenye- 
getne.) 

Vigilius.  Uram!  ilyet?  — 

Maximus.   Nem  vallatlak  további    Ki-ki  magával 
vessen   számot.    (Szünet  után.)   Nagy  a  békétlenség 
Rómában ! 
Orestes.  Nagyobb,  mint  valaha. 
Maximus.  Ebből  szép  zendülés  támadhat ! 
Vigilius.  Azt  rettegem! 

Maximus.  Retteged?  talán  téged  is  fenyeget  valami? 
Vigilius.  Érthetetlenül  beszélsz,  Petronius  Maximus. 
Maximus.  Értetlennek  inkább!  (Szünet.)  Vigilius! 
már  koros  legényke  lehetsz  te.  E  hajfürtök  vesztik 
színüket.  Tíz  évvel  idősb  nálamnál,  —  nem? 
Vigilius.  Alkalmasint. 

Maximus.  Meg  te  is,  jó  Orestes !  Mennyire  gyer- 
mek, hozzátok  mérve,  egy  Julianus,  egy  Caustinus ! 
Orestes.  Apjaik  cimboráim  voltak. 
Maximus.  S  mégis,  láttam,  gőgösen  suhannak  el  oly- 
kor mellettetek.  —  Barátkint  bánik  velük  Caesar!  — 
méltán  ;  nagy  szolgálatokat  tettek  Caesarnak !  Ma 
•szenátorok,  holnap  —  ki  tudja,  mik?  —  Megkegyel- 
mezett bűnösök  ennyire  nem  számolhatnak. 

Vigilius   (indulattal).  Megkegyelmezett  bűnösök? 

Maximus.  Miért  is  maradtok  ti  ez  udvarnál,  hol 
mindenkinek  több  becse,  mint  nektek?  Én  inkább 
más  mesterséghez  fognék.  —  Nem  könnyű  egy  fejdel- 
met  lekötelezni!  ti  már  elmulasztátok. 

Orestes.  Fájdalmasan  érezzük ! 

Maximus  (az  ablakon  kinézve,  szünet  után).  Nini! 
Caesarnak  igen  meggyülhet  baja,  kivált  ha  Aetius  volt 
hívei  fölhasználandják  ez  alkalmat  s  néhányan  közü- 
lök a  nép  közé  vegyülve,  titkon  ingerlendik,  olthatlan 
tüz  támadhat   e   zsarátbúl! 

ViGiLius.  Mindinkább  eltéved  elmém! 

Maximus.  Csodálod,  hogy  a  kegyenc  elfogultság 
nélkül  ítél?  Miként  adhatna  jó  tanácsot  urának?  — 
Oh  én  őszintén  imádom  Caesart !  (Szünet.)  Ki-ki  ugyan 
önmagához  legközelebb  áll,  még  a  kegyenc  is!  Égy 
trón  —  látjátok  —  egy  trón  nagy  csáb!  —  Ki  áll- 
hatna ellent?  Erre  sok  példa!  (Néhány  percnyi  színlelt 
ehnerülés  után.)  Jól  megfontoljátok,  mit  mondék! 

Orestes.  Szereted  a  talányokat? 

Maximus.  Ha  e  mostanit  megfejtitek  s  a  szerint  tesz- 
tek, még  pedig  sükerrel,  úgy  sokra  számolhattok! 
Mindenki  helyzete  szerint  jutalmaz  —  fejdelem  fejdel- 
mileg ! 

ViGiLius  (gondolkodás  után  rögtöni  elhatározással). 
Maximus!  bízzál  bennem!  ha  lehet,  a  jutalmat  el- 
nyerendem ! 

Maximus.  Még  egyet,  fiaim!  Helyzetünk  bizonyos 
tekintetben  egyforma  :  mindhárman  szólhatunk  ;  — 
másban  különböző  :  nekem  hinnének,  nektek  nem.  — 
(Kézit  szájára  teszi.)  E  szerint  intézkedjetek.  (FA 
mind,  két  ellenkező  oldalon.) 

MÁSODIK  SZÍN. 

(Nagy  tér,  fényes  isarnoklíal  körülvéve.  Távolról  látszik 
a  Capitólium.) 

(A  színpad  háírészin  népség  tolong  s  kiáltoz.) 

NÉMELYEK  A  NÉP  KÖZÜL.  Nem,  nem!  A  terű  nagyi 
nem  bírjuk! 

MÁSOK.  Az  atyák  is  úgy  látják  1 

Sokan.  A  vendeknek  adtak  el!  (Avienus,  Trigetus, 
Fidgentius,  Palladius  jobbról  lépnek  be.) 

FuLGENTius.   Percről-percre  növekszik  a  zaj ! 

Palladius.  Siessünk  a  csarnokbal  bizonyosan  ott 
atyám.  Talán  idején  szólhatunk  véle. 

Maximus  (sebesen  lép  be  ellenkező  oldalról,  s  az  előb- 
biekkel szemközt  akad).  Jó  reggelt!  barátok! 

Trigetus.  Tőled  jövünk. 

Maximus.  Sajnálom,  hogy  honn  nem  valék  ;  de 
annyi  a  gondom,  hogy  fejem  is  ég  belé !  (Menni  készül.) 
Isten  veletek! 

Palladius.  Atyám!  nekünk  is  áldozhatsz  néhány 
pillanatot.  Veled  fontos  dolgunk! 

Maximus.  ördögöt !  Hát  van  még  fontos  dolog 
Rómában,  mióta  a  pártütés  meg.szünt? 

Avienus.  Nézz  oda!  (A  néptömegre  mutat.) 

Maximus.  Aha!  azokrűl  akartok  szólni?  —  Nincs 
miért !  —  majd  megszelídülnek. 

Fulgentius.  Tudod,  mi  okozza  e  zendülést? 

Maximus.  Tudom !  Néhány  naptól  fogva  nincs  köz- 
játék. 

Fulgentius.  Mondd  inkább,  nincs  kenyér. 

Avienus.  Mire  vezet  mindaz,  mi  darab  időtűi  tör- 
tént? —  A  nép  nyakába  nyomott  módnélkülí  terhek, 
melyek  azt  tönkre  juttatják  ;  ama  hatvan  semmire- 
kellő! Rómának  leghitványabb,  legfajtalanabb  fiai 
közül,  kikre  tanácsnoki  címet  ruháztak !  —  a  vendek- 
kel kötött  új  frigy  népszerűtlen  házasság  ált,  melyt 
egész  honunk  dacára,  mindenütt,  hirlesztnek !  —  ez  s 
több  más  mire  vezet,  kérdlek,  ha  nem  végveszélyre? 

FuLGENTius.  Nagy  befolyással  bírsz.  Ily  botrán- 
kozatos  lépések  gyalázata  egy  részt  rád  is  háramol- 
hatnék!  —  Még  talán  nem  késő.  Szólj  Caesarral,  adj 
elméinek  más  irányt  ;  vetesd  vele  vissza  törvénytelen 
rendeleteit. 

Palladius.  Magas  polcon  állsz,  atyám,  istenért! 
használd!  s  áldani  fognak  egész  birodalmunk  népei! 

(A  színpad  hátrészin  egy  őrcsapat  jelenik  meg.  Julianus, 
Caustinus  s  tnás  őrtisztekiől  vezéreltetve.) 

Julianus.  Félre  a  békétlenekkel!  Döfjétek  szét  e 
sereg  dibdáb  embert,  hogy  többé  utat  ne  álljon  s  illet- 
len kurjongatásit  feledje !  (Mindenünnen  érthetlen  ki- 
áltások hallatszanak.) 

Caustinus.  Gyorsan,  a  tömegnek!  (Az  őrcsapat  a 
népnek  rohan.) 

Egy  a  tömeg  közül.  Mi  nem  kóborlók,  nem  dibdáb 
emberek  —  mi  az  ország  —  mi  a  római  nép  vagyunk ! 
mely  magát  sértetni  nem  hagyja! 

Julianus  (nekimegy).  Mit  beszélsz?  Foglyom  vagy! 

Maximus  (ki  e  vitára  ügyelt,  —  gúnnyal).  Ügy  kell 
neki !  büntetést  érdemel  a  vakmerő !  —  Mondhatom, 
derék  emberek  őreink :  mihez  fognak,  végre  is  hajtják. 

FuLGENTius.  Esztelenek!  a  bajt  még  nevelik. 

Több  szavak.  lm  a  vend  kormány !  a  tobzódó  udva- 
ronc szenátorok  zsarolása! 

MÁSOK.  Végünk  van! 

Egy  a  tömeg  közül  (az  ki  előbb  szólott  s  kit  őrség 
vett  körül).  Felém,  barátok!  Értetek  szóltam,  értetek 
szenvedek!  Igazságunk  van!  —  Nem  hagytok,  úgy-e? 

Egy  ör.  Fogd  be  a  szádat !  — 

Előbbi.  Nem,  nem!  szólok!  kiáltok!  míg  gégém 
van !  —  Méltatlanság,  mi  velünk  történik ! 

Sok  szavak.  Méltatlanság !  égre  kiáltó  bűn !  (Az 
őrség  a  népet  széthajtja,  mely  szaladozva  kiáltoz.) 

Néhány  polgár  (szaladva).  Le  a  barbárokkal! 

MÁSOK  (szintúgy).  Le  a  vendek  pártjával! 

MÁSOK.  Le  a  fajtalan  tékozló  udvaroncokkal! 

Ismét  mások.  Éljen  a  római  polgárság!  éljenek 
baráti! 

Sokan.  Éljen  a  szenátus !  (A  színpadon  föl  s  alá  haj- 
hásszák egymást  nép  s  őrség.) 

Maximus  (tiszttársaihoz  fordulva).  Látjátok!  így  a 
zendületnek  hamar  vége  lesz !  —  Csak  igaz,  Caesarnak 
is  vannak  okos  emberei,  kik  neviben  célszerűen  intéz- 
kednek. (Indul.)  Jó  időtöltést !  nagyon  el  vagyok 
foglalva. 

FuLGENTius.  Egekért !  azt,  mire  kértünk,  ne  halaszd. 

Maximus.  Igen,  ha  időm  lesz,  meggondolom. 

AviENUS.  Most  kell  mindjárt  :  —  különben  vége 
mindennek. 

Tkigetus.  Talán  már  is  késő. 

Maximus.  Ha!  ha!  Tehát  gondoljátok,  Caesar  nem 
önfeje  szerint  tesz?  —  ha  szinte  botlanék  is,  mit 
tehetek  én  róla?  Ö  joga  uralkodni  ;  az  én  tisztem  mu- 
lattatni öt,  nem  egyéb ! 

Palladius.  Arcod  meghazudtolja  szavaid!  Nem 
gondolkozhatol,  mint  beszélsz !   (A  nép  egybe  tódul.) 

Több  szavak.  Nem  szenvedjük  tovább  !  Él  vagyunk 
adva ! 

Mások.  Már  három  ártatlan  embert  fogtak  el  kö- 
zülünk ! 

Egy  szó  a  nép  közül.  A  patrícius  meghalt !  vége  a 
római  polgárnak!  az  ö  gyilkosai  a  népet  is  meggyil- 
kolandják ! 

Többen.  Le  Aetiusunk  gyilkosival! 

Sokan  (föl  s  alá  futva,  az  őrség  által  kergetve).  Ki-ki 
keresse  elő  fegyvereit !  Erőt  erővel ! 

Több  oldalról.  Le  a  kormánnyal !  Bosszú,  bosszú 
Aetiusért !  Az  ő  elleni  a  nép  elleni ! 

AviENUS.  Mint  látom,  a  lázadás  egész  városunkban 
elterjedt.  Kiben  reméltünk,  hónával  fölhagyott.  — 
Én  családomhoz  megyek  ;    most  már  ott  a  helyem. 

Trigetus.  Én  is  nőmhöz  s  gyermekimhez. 

FuLGENTius.  Adja  az  ég,  hogy  mostani  bűnös  elmu- 
lasztásod emléke  ne  nyomja  örök  kínként  lelkedet! 
(Avienus,  Trigetus,  Fulgentius  el.) 

Maximus  (utánuk  kiált).  Ég  vezéreljen!  Még,  re- 
ménylem, találkozunk !   (Menni  akar.) 

Palladius  (megragadja) .  Nem,  atyám,  így  nem  en- 
gedlek távozni ! 

Maximus  (békétlenül).  Fiú!? 

Palladius.  ígérd  meg,  hogy  Róma  megmentésére  s 
javára  teszesz  valamit. 

Maximus.  Róma!  s  én?  —  Tréfás  vagy! 

Palladius.  Tréfás?  Bár  bírnék  elég  ékesenszólással, 
téged  oly  komoUj^á  tenni,  milj^en  én  vagyok !  bár 
éreztethetném  veled  ama  kötelességek  súlyát,  melyek 
helyzetednél  fogva  vállaidon  feküsznek,  s  melyek  tel- 
jesítéséről felelettel  tartozol  Isten  s  világ  előtt !  bár 
rémíthetnélek  a  közjólét  azon  tömérdek  része  föl- 
számításával, mibe  kerülend  minden  perc  elmulasz- 
tása, meh't  még  talán  használhatnál!  fiatal  vag^'ok  ; 
de,  esküszöm !  szívesen  adnám  érte  minden  jöven- 
dőmet ! 

Maximus.  Siess  előadásoddal!  —  Fogadom,  a  szép 
hercegnőrííl  akarsz  ismét  szólni  s  irigyled  vend  vágy- 
társod  .sorsát.  Vigyázz!  már  hasonló  okért  egyszer 
fogva  voltál! 

Palladius.  Nem  magamrúl  szólok.  Az  én  szerel- 
mem nem  egyéb  volt  egy  nagy  lemondásnál,  s  épen  e 
miatt  érte  s  honomért,  a  legfájdalmasabb  áldozatnak 
is  könnyen  neki  edződtem  —  érte  s  honomért,  mon- 
dom!  De  most,  kérdlek,  kinek  java  eszközöltetik? 
övé?  ama  gyöngéd  növényé,  melyt  fejdelmi  szeszély 
idegen  rablóknak  ad  ált  martalékul,  hogy  ideje  előtt 
durva  kezek  közt  ápolatlanul  hervadjon  el?  —  vagy 
a  honé?  hol  ez  ált  a  békétlenség  s  kormány  iránti  bizal- 
matlanság csak  nőtt? 

Maximus.  Lám,  megmondám!  ifjonci  érzelgés,  nem 
egyéb.  Hagyj  békével !  más  teendőim  vannak,  mint 
ábrándidra  figyelni!  ha!  ha!  ha!  (Sebesen  el.) 

Palladius  (nagy  indulattal).  Atyám!  atyám!  úgy 
hiszem,  e  pillanat  minket  örökre  föloldott  egymástúl! 
Ezentúl  szabadok  le.szünk  mindketten !  —  Pontos 
fizetéshez  szoktál,  atyám,  hogy  így  perc  alatt  lerovat- 

tad  vélem  minden  fiúi  tartozásomat !  (Szünet.)  A  ke- 
gyenccel  nem  boldogulhatánk.  Hah!  —  de  hála  egek- 
nek! rajta  kívül  még  tudok  valakit,  kinek  befolyása 
lehetne  Caesarra.  Próbáljuk  tehát  meg  ezzel  is  egy 
komoly  szót  szólani.  (El.) 


HARMADIK  SZÍN. 

(Júlia  szállása.) 
(Palladius  s  egy  szolga  heves  versengés  közt  lépnek  be.) 

Szolga.  Asszonyunk,  Caesar  egyenes  parancsa  nél- 
kül, senkit  sem  bocsáthat  maga  eleibe.  (Útjába  áll.) 

Palladius.  Merész  vagy  szolga !  nekem  most  ellent- 
állni  nem  tanácsos!  Hol  asszonyod?  (Oldalajtó  jelé 
indul.) 

Szolga  (megjogja  karjánál) .  Egy  tápot  sem  !  Caesar 
tiltja  ;    érted,  uram?  —  Caesar! 

Palladius  (magában).  Fortélyt  kell  használnom. 
(Fenn.)  Úgy  tehát  rettegj  haragjától!  Én  Caesar  nevi- 
ben  jövök.  (Szolga  ijedten  meghajtja  magát.)  Jelents  be ! 

Szolga.  Kit? 

Palladius.  Neki  megmondom,  —  neked  nem. 
Eredj !   (Szolga  el  a  jobb  ajtón.) 

Palladius  (egyedül) .  Itt  az  eldöntő  pillanat !  Agyam 
csak  most  ne  hagyj  el !  aztán  ha  örülök  is !  Minden 
jelesb  tulajdonát  lelkemnek,  mi  tiszteletet  gerjeszt  s 
titkos  hódító  erőként  hathat  emberre  —  vajha  mindezt, 
annyit,  mennyi  az  ég  ált  egész  életemre  ki  van  mérve, 
egy  percben  központosíthatnám !  —  aztán  sülyedjek 
le  az  emberiség  legnyomorúbb  állapotába  ;  egész  mos- 
tani létembűi  ne  maradjon  meg  egyéb  ama  puszta 
kopasz  életnél,  melyt  az  örök  gúnykacajnak  kitett, 
s  naponként  sárral  dobált  golyhó  él,  nem  bánom ! 

Szolga  (visszajő).  Mindjárt  itt  leend.  (El  a  közép 
ajtón.) 

Palladius.  Istenem!  s  reá  akarok  hatni?  —  benne 

minden  reményem?  Róma  legelvetemedettebb  nőjé- 
ben !  —  Ily  árvaságra  jutott  Róma  s  én !  (Szünet.) 
Ö  legalább  nő,  megátalkodott  pedig  csak  férfi  lehet.  — 
Vész  közéig !  Kötelességem  tenni  és  szólni,  habár 
sikertelenül  is. 

JuLiA  (a  jobboldal  iajtón  jő  be,  fátyol  borítja  fejét. 
Magában.)  Ki  a  kegyetlen?  Üj  gyalázat  vár-e  reám? 
vagy  talán  megváltásom  órája  ütött,  melyen  túl  ma- 
gános ájtatosságban  szabad  leend  ennyi  iszonyt  meg- 
bűnhődnöm, másért  —  s  magamért  (Palladiust  meglátva, 
halk,  reszkető  hangon.)  Jaj   nekem !  (El  akar   sietni.) 

Palladius  (útjába  áll).  Hiába  távozol!  követcnd- 
lek  s  terhedre  maradok  mindenütt.  (Júlia  megáll  s 
összevonja  fátyolát.)  Mint  látszik,  meg  vagy  lepve  látá- 
som ált,  noha  —  reménylem  —  nem  ösmersz  ;  — 
böcsületes  római  polgár  vagyok !  Én  nem  ösmerlek, 
asszonyom,  s  meglehet,  csalódom  ;  de,  esküszöm! 
Caesar  kedvesin  kívül  még  egyebet  keresek  itt !  — 
Nekem  hatalmas  apám  van,  ki  osztozik  veled  urunk 
kegyeiben  ;  büszke  lehetnék,  ha  ő  úgy  tenne,  mint 
tőle  várni  okom  volt  ;  de  ő  megcsalta  hitemet,  kalauz 
helyett  bűntársává  alázta  magát  le  a  gyöngének,  s 
én  odahagytam  őt  s  a  szeretőhöz  folyamodom,  hol 
sima  arcon  kívül  még  szívet  s  lelket  is  sejdítek! 
(Szünet.)  Tükröt  akarok  elődbe  tartani.  (Szelídebb 
hangon.)  Nem,  nem,  csak  föstvényt !  mert,  rcmén}'- 
lem,  másokat  látandsz  abban,  nem  magad,  —  egy 
föstvényt,  oly  komolyan  valót,  hogy  látása  minden 
nemes  kedélyt  borzadással  hasson  ált !  s  ha  beletekin- 
tendsz  abba,  meg  fogom  mondhatni,  ki  légy.  —  (Júlia 
int  Palladiusnak,  szóljon.)  Caesar  féltékeny,  ajtaid  zár- 
vák,  s  így  ritkán  tudhatod,  mi  e  házon  kívül  történik  ; 
de  fordultál-e  már  ablakod  felé?  vetettél  tekintetet 
utcára?  Kegyetlenül  nyomott  nép  tolong  ott,  melyet 
utolsó  vagyonától  megfosztni  készülnek.  Kenyérért 
kiált  s  Caesar  részvétlenségit  átkozza !  A  szenátus  kö- 
telessége szerint  lépett  föl,  védte  a  zsákmányoltak 
igaz  ügyit ;  —  hiába !  Caesar  lakomáira  pénz  szükség, 
habár  a  palotán  kívül  éheznek  is.  Számos   tobzódó 

társak  neveztettek  ki  szenátorokká,  kik  kéjvadászat- 
nál egyéb  célt  nem  ösmerve,  a  nemesebb  gondolkozá- 
súakat  leszavazzák  —  s  a  nép  ott  künn  kenyérért  kiált, 
s  Caesar  lakomáit  átkozza !  —  Barbárok  fenyegetnek, 
de  ez  örömünnepinket  nem  szakasztja  félbe,  mert  az 
országlás  hosszú  tivornyázássá  vált,  hol  böcsük  csu- 
pán ritka  étkeknek  s  szép  szeretőknek  van  !  —  Caesar 
leányát  adja  ált  a  vendeknek,  Róma  hódolata  zálo- 
gául, s  bizonyságul,  hogy  kikben  minden  remény, 
azoknak  szívük  fajtalanságul  elfásult,  s  örök  gyalá- 
zattál kevésbbé  irtóznak,  mint  rövid  idei  kijózanulás 
szülte  gondoktúl.  —  A  nép  ott  künn  végveszélyt  sejdít, 
menekvésért  kiált  s  Caesar  csábítóit  átkozza !  —  enge- 
delmet, asszonyom,  hogy  előtted  mondom  ki  —  téged 
is  átkoz!  A  nép  néha  jogtalan.  (Júlia  igen  meg  van 
illetődve.  Szünet,  mely  alatt  Palladius  feleletet  látszik 
várni.)  Hallgatsz !  nem  adod  tudtomra,  miként  ha- 
tottak rád  szavaim!  Meglehet,  csupán  kellemetlenül 
estek,  meglehet  örök  gyűlöletet  szültek  irántam  : 
nem  fontolgatom.  —  Sok  az  ember  kötelessége,  s  élte 
rövid  arra,  hogy  a  lehető  következmények  hosszú 
láncának  gyűrűit  nyugtalanul  számolgassa,  midőn  lelki- 
ismerete sugalma  szerint  cselekednie  kell.  —  Mit  meg- 
kezdtem, elvégzem.  A  mérleg  telve !  Caesarnak  hátrálni 
kell,  vagy  buknia,  mert  hol  áll,  ott  reng  már  a  föld 
alatta!  Mentsd  meg  őt!  elég  idő  marad  testi  kéjedre, 
ha  a  hosszú  éjből  néhány  rövid  percet  egy  szebb,  di- 
csőbb gondolat  kivitelinek  szentelsz  is!  Majd,  mikor 
eljő  a  szeretett,  kedvesit  szenvedéllyel  szorítja  karjai 
közzé,  s  te  keblin  mindenhatónak  érzended  magad,  — 
szólj  véle  egy  valódibb  szót  ;  világosítsd  föl  állásárúi  ; 
etrjeszd  elibe,  mit  tőlem  hallal  ;  kérj!  rimánkodjál! 
parancsolj !  lelkesíts !  s  ha  szavaid  képesek  új  szikrát 
vetni  elhanyaglott  szívébe,  hogy  az  végre  nagy  köte- 
lességek érzetitűl  lobbanjon  föl  :  oh!  akkor  dacolj  a 
világ  rövidlátó  gúnyjával!  mert  Valentinianus  ágyasa 
Róma  védangyalává  lett ! 

Juli  A  (elfeledve  magád,  kitörő  indulattal) .  Nagy  Isten ! 
ennjdt  mértél  rám? ! 


Palladius.  Mi  hang  volt  ez?  oly  bájos  emlékeket 
elővarázsló  —  oly  édes  ösméretes !  —  Nem,  nem  lehet ! 
(Júliához  ftít.)  Látni  akarom  arcodat.  (Júlia  ijedten 
hátrál.)  így  nem  hagylak  távozni.  El  e  fátyollal!  — 
Megfoghatatlan  hatással  bírsz  rám  —  te  isteni  lény 
lehetsz!   (Júliát  karjánál  megfogja.) 

JuLiA  (színlelt  hangon).  Hagyj  el!  nem  tudod,  mit 
kívánsz. 

Palladius.  Már  más  hang  —  s  mégis  ugyanaz! 
(Egybekulcsolva  kezeit.)  Könyörgésemet  megveted? 

JuLiA  (mint  előbb).  Mert  lehetetlent  tárg3'az! 

Palladius.  Jó,  hogy  megmondod !  íg}'  hát  erő- 
szakot használok !  (Kezeivel  félrevonja  Jitlia  fátyolát, 
szemibe  néz  s  egy  kiáltással  tőle  elugrik.  Júlia  halványan 
egy  székhez  támaszkodik.) 

JuLiA.  Elérted  szándékod,  szerencsétlen  fiú,  látom, 
nyugodt  vagy. 

Palladius  (miután  darabig  némán  állott,  kezeivel 
befödve  arcát,  körültekint) .  Mégis  előttem  ez  alak?  — 
Anyám  !  anyám  !  ez  váratlan !  világosíts  föl  —  miként 
jösz  ide. 

JuLiA  (halk  hangon).  Itt  lakom. 

Palladius.  Itt  lakol?  gondold  meg,  mit  mondasz! 
itt  lakol?  Te  távol  voltál!  miként  esik  ez?  nem  ért- 
lek —  de  én  —  én  —  Valentinianus  ágyasát  kerestem 
itt  I  —  ha  te  —  úgy  hát  elvétettem  e  házat !  —  igen, 
elvétettem.  (Borzadozva.)  E  szállás  nem  Caesaré  — 
úgy-e  nem  Caesaré?  —  Hol  vagyunk?  —  nem  Caesaré 
e  szállás? 

JuLiA.  Palladius !  ártatlan  vagyok ! 

Palladius  (nagy  indulattal).  Nem  Caesaré  e  szállás? 

JuLiA  (tört  hangon) .  Caesaré ! 

P.'^lladius.  Caesaré!  —  s  itt  lakol?!  Pokolszülte 
tréfa !  Caesaré  s  itt  lakol?  Ki  hozott  ide?  — Bódulok !  — 
ki  hozott  ide? 

JuLiA.  Elég  agyzavarítót  tudsz  már  ;  ne  kérdezz 
tovább  !  —  Vedd  végbúcsúm  s  távozzál  el  innen,  annyi 
iszonyok  lakától ! 

Palladius.  Felelj  a  kérdésre !  (Fejtre  üt.)  Én  balga  I 

hisz  már  feleltek!  (Szünet.)  Hal  ha!  ha!  ha!  Csodá- 
lom a  természet  játékit !  Látd  természetbúvárnak  szü- 
lettem én  ;  gyermekkoromban  sokat  mulattam  her- 
nyók bábjaival!  Most  szeretném  tudni,  hány  átalaku- 
láson megyén  keresztül  egy  tisztes  nő  s  anya,  a  míg  — 
egy  szemtelen  rimává  válik ! 

JuLiA.  Megöltél! 

Palladius.  Furcsa  szót  ejtél  ki!  szintúgy  vissz- 
hangzik lelkemben !  Igaz !  atyám  monda,  elutaztál  ; 
azt  mindazáltal  elhallgatta,  mily  hosszú  utat  tevéi,  — 
a  legszüzebb  nőszágybúl  egész  a  fajtalanság  házáig  I 
s  ily  gyorsan  épen  érkezel  meg?  valóban  erős  test- 
alkotással bírsz !  Most  intesz  nekem,  én  is  siessek  föléd, 
egy  másik  úton,  mely  tisztelő  fiútól  anyagyilkoshoz 
vezet.  (Szenvedéllyel  nyúl  kardjához.) 

JULIA.  Hajtsd  végre  szándékod!  jót  teszesz! 

Palladius  (elhagyja  kardját).  Hiába!  az  én  termé- 
szetem gyöngébb,  én  csak  bámulni  tudlak !  —  Mosto- 
hám !  képzeld,  édes  kis  gyermeked  vagyok,  s  öledben 
tartasz.  Beszélj  mulattató  mesécskét  szép  Júliáról ! 
Miként  látogatta  meg  őt  derék  szeretője !  miként  küz- 
dött kételyivei !  győzött  vaserényin !  miként  lett  vele 
boldog !  miként  fertőztetett  meg  ezáltal  egy  szép 
név  fénye  s  egy  egész  faj  ősz  dicse !  —  No !  nem 
me.sélsz? 

JuLiA.  Palladius,  az  egekért,  ne  tovább!  Bűntelen 
keblet  boncolsz  szét !  Halált  kértem  én !  te  csak  kín- 
zani  tudsz. 

Palladius.  Bűntelen?  —  mit  jelent  e  falak  közt  : 
bűntelen?  —  (Gondolkodva.)  Rablás  történt?  rablás? 
de  atyám  oly  nyugodt  volt !  (Ijedten.)  Asszony !  iij 
szörnyet  tüntetsz  élőmbe!  At^^ám  tudja  e  helyezeted? 

JuLiA  (fölfelé  tekintve,  mély  indulattal  magában.) 
Istenem,  engedsz  könnyebbülést?  Szóljak-e?  rá  hárít- 
sam-e az  iszonyú  vád  terhit,  a  nagy  bűnös  vállaira? 
vagy  én,  az  ártatlan,  cepeljem  tovább  is? 

Palladius.  Vedd  lelkemrűl  le  a  kételyt,  különben 
szétzúz.  Mi  veled  történt,  atyám  tudja-e? 

Júlia  (magában).  Nem,  ily  mérget  e  fiatal  kebelbe 


öntnem  nem  szabad!  A  fiú  borzadjon-e  vissza  apjá- 
tól? én  csak  mostohája  vagyok.  Mire  úgyis  egy  tavaszi 
langyos  fuvalom  az  elszáradt  fának,  mely  többé  nem 
hajthat?  Mire  nemesb  kebel  könyöre,  egv  már  szét- 
dúlt léteinek? ' 

Palladius.  Mindenre,  mi  valaha  szent  volt  előt- 
ted —  mindenre,  mihez  még  szeretettel  ragaszkodói, 
kérlek,  esdeklek!  felelj  igazat!  atyám  tudja-e,  veled 
mi  történt? 

JuLiA  (tört  hangon).  Nem  tudja.  — 

Palladius.  Nem  tudja!  Hála  Istennek,  atyám  leg- 
alább feddhetlen !  Elmegyek  tüstént  hozzá,  fölnyitom 
szemeit.  Rettegjen  a  rabló !  váltság  órája  ütött !  (Menni 
készül.) 

JuLiA  (utána  jut).  Vesztedbe  rohansz,  Palladius!  — 
Rémítő  titok  lappang  itt !  Felejtsd  el  ez  órát  s  engemet. 

Palladius  (Juliára  meresztve  szemeit) .  Te  a  gonosz- 
tévőt nem  kívánod  büntetni?  (Mérges  gúnnyal.)  Most 
értem  már,  te  ártatlan!  (Szünet.)  Valóban,  nyomorú 
egy  teremtés  vagy  anyám !  Hogy  a  nagy  mester  ott 
fenn  még  ilyet  is  tuda  alkotni ! 

JuLiA  (magában).  Oh  fájdalom!  szám  kötve! 

Palladius.  Magam  is  úgy  látom,  ily  lényért  több 
időt  áldozni  kár  volna.  Légy  boldog,  kacérkodjál,  ölelj, 
tobzódjál  e  falak  közt,  mennyit  tetszik !  de  ha  valaha 
innen  kilépsz,  ha  e  fertőztetett  alakot  megláttatod 
egy  tisztes  emberrel,  s  így  tudtára  adod,  hogy  ugyanaz 
vagy,  kit  Petrononius  Maximus  egykor  nejének  hívott, 
én  pedig  anyámnak  —  akkor  jaj  neked!  (El  akar 
menni.) 

JuLiA.  Palladius!  csak  egy  percért  esdeklek!  Mi 
ez,  mi  nyakadon  függ? 

Palladius.  Millye.* 

Juli  A.  Igen  —  igen,  molyt  végrendeletből,  amaz 
eldőd  tiszteletére,  ki  inkább  irtózott  büntűl,  az  Ani- 
cianem  minden  ivadéka  magánál  hord  —  úgy-e? 
Add  nekem !  te  szerezhetsz  magadnak  mást ! 

*  Miliye  —  kis  doboz,  szelence. 


Palladius.  Neked,  s  mire? 

JuLiA.  Teljesítsd  ez  utolsó  kérelmem !  Nem  szíves 
búcsú,  nem  szeretet  s  részvét,  miért  rimánkodom: 
puszta  emlékjel!  —  Utálatod  kijelentésit  eltűrtem!  a 
kínt,  gyalázatot,  mit  rám  mértél,  eltűrtem!  Ezt,  Pal- 
ladius! ezt  ne  tagadd  meg  az  elhagyottul,  kit  egykor 
tiszteltél !  Oh  hidd !  kétségbeeséses  állapot  az  enyém  ! 
istentelenítő  állapot !  —  hidd !  szükségem  ereklyére, 
melyt  kínos  órákban  buzgóan  szoríthassak  mellem- 
hez !  —  Ne  félj !  édes  titkom  leend  ez,  melyt  meg- 
óvandok  minden  szem  elül !  Ki  tudná  különben  is,  ki 
adta  s  mit  jelent?  (Szünet,  mely  alatt  Palladius  két- 
kedni látszik.)  Gondold  meg,  Palladius,  hogy  talán 
még  egyszer  találkozunk,  ahol  irgalomra  leend  szük- 
sége mindkettőnknek ! 

Palladius  (megilletődve  leveszi  nyakáról  a  millyét 
a  Júliának  átadja).  Vedd  tehát!  (Sebesen  el.) 

Júlia  (őrült  örömmel  nézi  a  millyét).  Méreg!  — 
Meghallgatál  végre,  Istenem ! 

(A  kárpit  legördül.) 


ÖTÖDIK  FELVONÁS. 
ELSŐ  SZÍN. 

(Csarnok  a  cacsari  palotában.) 
(Kívülről  nagy  zaj,  népkiáltozás  hallatszik.) 

(Maximus,    Orestes,    Vigilius    középről   lépnek    he.) 

Maximus  (vígan).  Jól,  dicsőn  folynak  dolgaink! 
Ti  is,  hü  udvarnokok,  emberek  vagytok ;  mindenütt 
látom  példás  munkásságtok  nyomát.  Ellen  s  barát 
egyaránt  szolgáltak.  Nép,  katonaság  teljes  lázadás- 
ban.  Caesar  a  szemletérrül  megfutamítva.  Hát  az 
őrökkel  miként  állunk? 

Orestes.  Az  őrökkel?  Mintegy  negyvenen  csak, 
kikre  számolhatunk,  de  elhatározott,  próbát  állott 
férfiak. 

ViGiLius.  Kik  patríciusunk  régi  hadaiban  szolgál- 
tak, s  a  dalia  helyett  egy  gyámoltalan  heréltet  magok 
fölött  nem  könnyen  tűrnek. 

Maximus.  Elég!  A  tömeg  könnyen  hajtható;  ki 
teljes  eltökéléssel  legelőbb  meri  kikiáltni  jelszavát, 
annak  ott  nyert  ügye.  Gyorsan  tehát !  Az  őrség 
együtt?  Heracles  megjelenése  köztük  válandik  el- 
döntő pillanattá.  Csak  szóhoz  jutni  ne  hagyjátok! 
A  másik  bűnös  enyim  marad.  —  Ezeken  kívül  úgy 
is  csak  lélektelen  eszközöket  tudok.  (Ajtó  jelé  jor- 
dulva.)  Lépteket  hallok!  —  Caesar!  (Orestes,  Vigühis 
el.)  Itt  a  rég  óhajtott  óra!  (Caesar,  Heracles  sebesen 
rohannak  he.) 

Caesar.  Iszonyú,  rémítő,  képzelhetlen  ily  pórnép- 
tűl !  —  S  a  hitszegő  légiók !  —  bcílőlem  csúfot  űzni !  — 
ezért  lakolnak!  véres  bosszút  állok!  De  mit  tegyünk? 
mit  tegyünk?  Már  a  csarnok  kapui  felé  tódulnak, 
úgy-e? 

Heracles.  Kapuinkat  bezárattam.  Elevenen  nem 
jőnek  ide! 

Maximus.  Sajnálom,  Caesar!  a  szemle  rosszul 
ütött  ki. 

Heracles.  Késő  sajnálkozásod  kevés  hálát  érde- 
mel !  Baltanácsid  vittek  ennyire ! 

Maximus.  Az  én  baltanácsim?  mert  nem  akarám 
megmérgezni  az  atyákat,  mint  kívántad?  Ez,  úgy-c, 
népcsöndesítésre  helyes,  dicső  mód  volna? 

Heracles.  Mindig  józanabb  az  ellent  megtörni, 
mint  csak  fölingerelni. 

Maximus.  Fölingerclni?  mit  mondasz,  fölingerleni? 
Tehát  Caesar  parancsi  tették  azt?  nem  tenmagad  sze- 
mélye, kit,  hogy  őszintén  kimondjam,  egész  Róma 
utál !   kinek   fejedelme   körüli   szolgálatit   rettegi? 

Heracles  (indulatosan  kardjához  nyúl).  Maximus! 
Maximus !  nagy  próbatétnek  veted  aíá  türelmem ! 

Maximus  (kézit  hasonlóan  kardjára  téve,  csöndesen, 

de  gúnnyal).  Jól  van,  jól.  Bizonyítsd  be  alattvalói 
buzgóságod  s  támadd  meg  fegyveres  kézzel,  Caesar 
jelenlétében,  Caesar  leghívebb  szolgáját !  —  Én  helyt 
állok! 

Caesar.  Egekért !  ne  versengjetek  tovább !  Híveim 
vagytok  mindketten !  egész  reményem,  bizalmam 
bennetek!  —  Most,  midőn  jó  tanács,  rögtön  elhatá- 
rozás és  tett  szükséges :  egyeseknek  akarlak  látni.  — 
Béke!  béke! 

Maximus.  Uramért  mindent !  (Kézit  nyújtja  Herac- 
lesnek.)   Heves  voltam  —  bocsáss  meg ! 

Heracles.  Hidd,  Caesar !  irántadi  hűségemnek  nem 
kis  jelit  adom  most!  (Maximus  kézit  megszorítja, 
komor  tekintetet  vetve  reá.) 

Caesar.  Mihez  fogunk?  miként  vessünk  véget  e 
növekedő  zcndületnek?  Nagy  a  vész! 

Heracles.  A  kapuk  jó  erős  vasból  vannak;  roha- 
násnak, döfésnek  nem  könnyen  engednek.  Itt  bent 
kétezer  őr  fegyverben,  ezekkel  az  első  ostromot  min- 
denesetre kiálljuk;  így  tehát,  mi  legfontosb,  pillanati 
veszély  nem  fenyeget ;  a  többit  körülmények  határo- 
zandják  el.  —  Sietek  a  palotánk  védelmire  szükséges 
készületeket  megtenni.  (El.) 

Caesar  (Maximushoz  fordul,  ki  ablak  párkányához 
támaszkodva,  mély  gondolatokba  látszik  merülni).  Lá- 
tom, állásunk  igen  aggódtat. 

Maximus.  Bámulom  e  balga  népet,  mily  tréfásan 
vesztegeti  dühét?  —  Magas  helyzetű,  általa  alig  ös- 
mert  hadvezérért  kiált  bosszút,  ki  éltinek  az  ő  sorsá- 
val    oly  kevés  köze  volt. 

Caesar.  A  pártütőért ! 

Maximus.  Tanácsnoki  névsor,  idegen  fejdelmi  vő, 
egybecsődíti,  tűzbe  hozza,  mintha  rá  nézve,  ki  meg- 
fosztatott minden  jogaitól  s  szolgaságra  jutott,  oly 
fontos  dolog  volna  vizsgálni:  mi  néven  hivatnak,  kik- 
nek fejet  hajtani  kénytelen,  s  kik  mindnyájan,  —  bár 
kik  legyenek  is  —  úri  önkénnyel  zsarnokoskodnak  fö- 
lötte; —  vagy  miféle  nyelven  beszélend  az,  ki  majd 
egykor  e  pompás  csarnok  lakója  lesz,  melynek  ajtai 

előtte  örökké  zárvák.  —  Ez  csak  viszketegség,  nem 
szellem ! 

Caesar.  Ily  féktelenség  rémítő  büntetés  nélkül  nem 
maradhat ! 

Maximus.  Büntesd,  Caesar,  ha  úgy  tetszik  —  én  e 
népet  leginkább  csak  megvetésre  látom  érdemes- 
nek! —  Új  terhek  hírére  fölháborúi,  fegyverre  kél, 
mintha  ama  néhány  rongyba  helyhezte  volna  kiki 
közüle  minden  üdvit,  reményit,  melyt  most  tőle  adó 
fejibe  elvesznek  s  melyt  különben  is  csak  remegve 
bírt;  —  mintha  ez  tenné  őt  igazán  nyomorúvá,  nem 
azon  mély  lealjasodás,  mire  a  legfelső  hatalom  sze- 
szélyi  már  régtűi  fogva  juttaták! 

Caesar.  Maximus!  miként  fejtsem  meg  ezt  ma- 
gamnak? 

Maximus.  Bízzál  bennem !  nemsokára  érteni  fogsz. 
Caesar !  úgy-e  kellemetes  időket  töltél  e  jelenleg  oly 
komor  városban?  —  irigyletre  méltó  időket!  —  Ha- 
ladék nélkül  kielégíttettek  naponként  minden  vágyaid, 
a  nagyok  s  csekélyek  egyaránt.  Nők  s  leányok  erényi- 
nek, a  legszentebb  háznépi  köteleknek  nem  kegyelme- 
zel !  Ha,  ha !  természetes ;  hisz  ez  fényes  állásodban 
így  illett !  —  Csupán  egyet  csodálok ;  ím,  egész  Róma 
a  téren  s  utcákon !  s  ezen  népség  közt  —  mely  dalia, 
névsor,  vend-kormány,  új  adó  fölött  zsibong,  zajong  s 
fenyegetőzik  —  egy  szerencsétlen  atyát  sem  látok,  ki 
mérges  kétségbeeséssel  tépve  szét  ősz  fürtéit,  benned 
egyszerű  polgári  tisztességben  nevelt  édes  gyermeke 
becstelenítőjét  átkozná !  nem  egy  felbosszantott  férjt, 
ki  szétdúlt  boldogságaért,  háza  elrabolt  böcsületi- 
ért  kívánna  véres  váltságot !  —  Valóban,  mit  itt 
szemlélünk,  nemcsak  egy  ember  megbukása,  ha- 
nem egész  nagy  biralmunk  közelgő  semmivé  lé- 
tinek  előjele. 

Caesar.  Megfoghatlan  vagy !  egészen  megfoghat- 
lan !  így  nem  ösmérlek !  —  Velem,  ez  órában,  ily 
helytelen  tréfát?  — 

Maximus.  Tréfát?  —  Ha,  ha,  ha,  ha!  ez  azon  külö- 
nös helyzet  következménye,  melyben  állunk  egymás- 

sal  szemben  mindketten.  (Ismét  nevet.)  Ha,  ha,  ha, 
bocsáss  meg,  hogy  ily  tiszteletlenül  merek  előtted 
kacagni ;  de  mily  nevetséges  helyzet  ez !  —  ott  künn 
a  nép  holmi  semmiségért  széttépne ;  s  itt  én  —  kinek 
érzeteivel  oly  gyöngéd  játékot  űzél,  hogy  e  miatt 
szeretett  nőm,  ezelőtt  a  legerényesb,  legimádottabb 
asszony  Rómában,  már  most  egész  Róma  ált  megvetett 
ágyasoddá  lett  —  én,  a  büszke  férj !  a  te  híved  s  vé- 
dőd! ez  úgy-e  furcsa? 

Caesar.  Rettegni  kezdek  tőled!  Istenért,  ne  többet 
erről !  —  Vígságod  borzasztó ! 

Maximus.  Oly  ellenkezéses  önmagával,  nemében 
oly  egyetlenegy  ez  állás,  hogy  lehetőségén  még  te  is 
kételkedel,  ki  benne  vagy!  Előtted  is  tüstént  hihet- 
ienné vált,  hogy  ennyi  malasztot,  bizalmat  ruház- 
hatál  egy  emberre,  kin  —  mit  említek  —  megtörtént ! 
Mégis  nem  így  van?  S  nem  jártam-e  el  mindenkor  hű 
igyekezettel  körüledi  tisztemben,  mint  tanácsadó  s 
mint  cimbora?  —  Oh  errül  bizonyíthatna  Heracles, 
ha  most  itt  teremne !  —  mi  soká  késik ! 

Caesar.  Talán  váratlan  baj  történt !  siessünk  hozzá. 
(Ki  akar  szaladni.) 

Maximus  (elibe  áll  s  nem  ereszti).  Majd  ha  tőled 
szolgálatimért  illő  méltánylást  nyerendek  —  nem 
előbb.  (Caesar  néma  ijedtséggel  néz  reá.)  Emlékezzél 
vissza,  Caesar,  mi  volt  állásod,  mielőtt  én  lettem  ke- 
gyenceddé!  —  Erőtlen,  emelkedés,  nyomaték  nél- 
küli, elhanyaglott  lény  valál  akkor  is,  milyen  most! 

Caesar.  Petronius  Maximus !  élteddel  enyelegsz  !  — 
Az  a  fő  csak  addig  áll  ott,  míg  én  akarom ! 

Maximus  (csöndesen).  Az  valál  akkor  is,  ki  most !  — 
de  körüled  fényes  nemesség,  az  egész  főtanács,  neved- 
nek fejet  hajtva!  —  lábaidnál  a  nagy  biralom,  mely 
urát  hódolva  tiszteié !  —  melletted  őrt  állva  egy 
magasztalt  hős,  ki  vaskeziben  tartá  a  kormányt, 
mély  meggondolással  rendelte  el  a  világ  dolgait,  s 
míg  tenmagad  gyönyör  vadászattal  töltéd  idődet,  szá- 
modra roppant  csatákat  nyert,  hogy  kápráztató  dicse 
visszfényitől  te  is  ragyogál!  —  Azonban  bujaságod- 

nak,  szeszély idnek  nyitva  Róma;  csupán  az  uralko- 
dás bajosb,  kellemetlenebb  része  kezeidből  kivéve.  — 
S  most?  —  a  dalia  sírban:  szenátus,  nemesség  tőled 
elirtózva  s  mi  ketten  elhagyottan,  betömlöcözve  e 
csarnokban,  ostromolva  a  fölzendült  néptől,  mely 
véred  után  szomjazik!  —  Mindez  a  mi  néhány  napi 
országlatunk  következménye ! 

Caesar  (nagy  indulattal.)  Irtózatos  ébredés !  —  De 
rettegj,  álnok  áruló!  még  nincs  minden  elveszve! 
(Nevekedő zaj  hallatszik  kívülről:  {<V esszének  a  gyilkosok! 
Éljen  az  őrség !») 

Maximus  (ablakon  kitekintve).  Ne  félj  semmit, 
Caesar  I  —  Nézd !  végreményed  valósult !  —  Heracles, 
a  vitéz,  kirohant  a  nép  közé !  —  Ni,  hogy  veri  őket 
szét !  —  az  őrség  is  mily  derekasan  viseli  magát ! 
(Caesart  az  ablakhoz  taszítja.) 

Caesar  (az  ablakon  kitekint  s  azonnal  kiáltva  vissza- 
ugrik) .   Oda  vagyok !   Heracles  holt  teste ! 

Maximus.  Ugy-e,  Caesar !  példás  szolgálatokat  tet- 
tem? —  Csupán  az  utolsó  van  még  hátra  s  ebbül  áll! 
(Torit  kiveszi.) 

Caesar  (kardját  kirántva  s  az  ajtó  felé  szaladva).  Ide, 
hívek!  ide!  Segítség!  segítség  a  fejedelem-gyilkos 
ellen !  (A  középajtók  kinyílnak;  Vigilius  több  őrökkel 
együtt  berohan.) 

Vigilius  (Maximushoz).  Üdvözlégy,  Caesar!  (Az 
őrökhöz,  Caesarra  mutatva.)  I.e  véle !  le  véle !  (Caesar 
rémülten  elejti  kardját,  s  hátra  jut;  —  az  őrök  feléje 
rohannak.) 

Maximus  (elükbe  áll).  Vissza,  vakmerők!  ki  mer 
jogomba  vágni?  —  Ennek  itt  egyedül  vélem  van 
dolga!  —  Ohl  ez  embert  lakoltatni  oly  becses  tiszt, 
mely  mellett  az  én  szememben  egész  biralmatok  meg- 
vetendő kicsinység !  Távozzatok,  én  parancsolom ! 

Vigilius.  Ha  úgy  akarod?  —  De  őrt  állunk,  hogy 
minden  jelre  készen  lehessünk.  (El  az  őrökkel  együtt.) 

Maximus.  Caesar!  nagylelkű  vagyok!  —  nemde? 

Caesar.  Vége  mindennek !  Légy  irgalmas,  Maximus  I 
rejts  el,  rejts  el  a  dühödtek  elől! 

Maximus  (vad  örömmel).  Régtől  fogva  élveztem  én 
e  pillanat  reményit ! 

Caesar.  Légy  nemes,  Maximus!  feledd  ínségem 
mellett  bűnömet !  —  Isten  tanúja  megbánásomnak  1  — 
Lemondok  mindenrül  —  elég  bűnhődés  ez  —  csak 
éltemnek  kegyelmezz!  —  csak  rejts  el!  Mit  árthat 
neked  ily  szegény  meztelen  élet? 

Maximus.  Nem  így,  Valentinianus !  mikor  a  cata- 
launi  babérokat  ünnepeltük  együtt  köbzéssel,  akkor 
én,  a  szerény  helyzetű  polgár,  csupán  erszényem  s 
gyűrűm  merem  kockázni  az  egyenetlen  küzdésben.  — 
Te  valál  a  szerencsésb,  nagy  Caesar !  s  minden  kéré- 
simre sem  tűrve  haladékot,  úgy-e  mohón  kaptál  a 
becses  nyereségen?  —  Az  erszényt,  gyűrűt  követte 
egy  édes  csöndes  üdv  s  a  szeplőtlen  polgári  becsület  — 
legfőbb  birtokom !  De  maradt  még  valami  itt  nálam, 
mire  nem  gondolái  —  egy  roppant  gyűlölség !  —  Ma- 
kacs játékosként,  végelszánással  tevém  ki  ezt  a  fej- 
delem s  egész  biralma  ellen,  s  ama  kicsiny  köbzésből 
óriási  játék  kerekedett,  hol  szerencsének  halál  s  világ- 
uralom közt  kellé  végezni  —  legszebb,  hogy  tudtod 
nélkül,  ki  magad  f  oly  tatád !  —  S  ládd,  míg  te  gondat- 
lan elhittségedben  csak  enyelgél:  addig  én  fejtörő 
számvetéseket  tettem,  szoros  következetességgel  mér- 
sékeltem betétimet,  a  sors  szeszélyire  íigyelve;  végre 
kedveltje  én  levek  —  te  a  vesztő !  Császárság  s  császár  az 
enyim  ;  ragaszkodom  jogomhoz  —  neked  halnod  kell ! 

Caesar.  Halni  kell?  Tehát  nincs  menedék !  végképen 
eltaszít  magától  e  világ  s  változhatlanul  kimondva 
rám  a  borzasztó  végítélet,  halni  kell,  halni!  —  Nem, 
Maximus,  ennyi  vadság  nem  néz  ki  szemeidből  — 
lehetetlen  ez !  (Könyörögve.)  Hallgass  meg !  gonosz- 
tevő áll  előtted;  úgy  van,  úgy;  de  irántadi  bűne 
kisebb,  mint  gondolnád.  Hidd !  hidd !  —  nem  része- 
sültem nőd  kegyeiben  —  ó  hidd !  mit  szégyeltem  volna 
megvallani  ezelőtt  —  ama  gyermekkoromi  jóslat  — 
rettegek  attól  s  ügyekszém,  hasztalan  ügyekszém  meg- 
nyerni szívét.  —  Erre,  Maximus,  látom  kétkedel,  erre 
esküszöm ! 

Maximus.  Hah !  mi  csodákat  nem  fejt  ki  a  vég- 
veszély félelme  egy  ocsmány  lélekből!  melyik  leg- 
hozzáférhetlenebb  zugában  az  ábrándnak  nem  keres 
magának  ily  meztelen  gyáva  kétség  rejteket?  Bámul- 
lak, Valentinianus !  miként  ne?  oly  dicső  magasan 
áll  vad  mérgem  e  rimánkodó  lélektöredék  fölött,  hogy 
szintúgy  szédülök  belé !  S  te  sejdíthetnéd,  mennyire 
kérlelhetlen  vagyok  én?  Mi  neked  egy  Júlia?  szép  nő, 
mint  annjd  más  kedveltetőbb  módú !  —  mi  a  boldog- 
ság, melyt  egy  szent  kebel  adhat?  —  éji  kaland!  — 
a  gyalázat  kínja?  —  szegy enlőség,  melynek  csak 
köntös  kell!  —  Egyebet  ilyesekrül  nem  tudsz?Egyre 
mégis  talán  felelhetsz;  ha  miután  mindened  elrabol- 
tam, egy  isteni  erő  kivájna  sírodbúi  s  ismét  fölélesztve 
engem  biralmastúl  kezedbe  adna,  úgy,  mint  én  tar- 
talak most  —  igen  szánakozó  volnál  akkor,  nem? 
Na,  ha  elég  üg^^es  vagy  cseppet  összemérni  tengerrel, 
úgy  hasonlítsd  amaz  érzést  ehhez  itt !  (Keblire  mutat. 
Szünet.)  Ne  pazarold  hát  szavaidat !  el  van  döntve, 
halnod    kell  !     (Ezalatt  a  zaj  kívülről   folyvást  tart.) 

Caesar.  Néhány  percet !  csak  néhány  percet  még 
a  hosszú  életből !  néhány  percet !  (Nevekedő  kétségbe- 
eséssel.) Ember  vagyok !  bűnös  ember !  —  ki  tudja !  — 
(Borzadozva.)  Zárj  kolostorba!  (Maximusra  néz,  ki 
tagadólag  rázza  fejit,  ijedten.)  Nem?  —  Börtönbe!  egy 
sötét,  sötét  lyukba !  —  örökre !  hogy  ne  lássak  többé 
napvilágot !  —  Megérdemlem  e  bíínhődést  —  súlyosb 
halálnál.  (Maximusra  néz,  ki  ismét  rázza  fejit;  rémítő 
ijedtséggel.)  Nem?  —  nem?  —  nem?  (rekedten.) 
Maximus!  búcsúzni  akarok. —  Férj  s  apa  vagyok! 
ne  gúnyolj !  férj  s  apa  —  rossz  férj,  rossz  apa  —  de 
ők  mégis  —  igen  —  ők  mégis.  —  Hadd  lássam  őket ! 
Jer  vélem,  jer !  (Meg  akarja  fogni  kézit,  melyt  Maximus 
visszaránt.)  Élvezd  fájdalmaikat !  Szép  látvány  leend — 
előtted  térden  mindkettő !  —  ha  ott  nem  könyörülsz ! — 
Jer,  jer,  jer!  —  (Künn  kiáltás  —  Eudoxia  hangja: 
^Gyilkolnak,  gyilkolnah.) 

Caesar.  Hallod-e,  hallod?  —  Szegény  Eudoxia!  — 
Szánandó  árva  leányom! 

Maximus.  Jó,  ha  magától  jő;  különben  én  hoztam 
volna  ide,  mert  e  vigasztalástól  nem  akarálak  meg- 
fosztni.  (Eudoxia  ijedten  berohan  a  hal  ajtón.) 

Caesar.  Igen,  Eudoxiám,  férjednek  veszni  kell!  — 
Ez  itt  —  kérlelhetlen ! 

Eudoxia.  Valóban?  — te  szörnyeteg!  (Megtörődve.) 
Maximus !  az  nem  lehet !  (Maximusra  tekintve  s  látva 
komoly  arcát.)  Kegyelem !  kegyelem !  a  nő  könyüiért  — 
az  ártatlan  leányért  —  ki  eszmélet  nélkül  fekszik  ott, 
(a  bal  ajtó  felé  mutat)  kegyelem ! 

Maximus.  Félre  e  szükségtelen  álarccal,  Eudoxiám ! 
miért  színlelnél  tovább?  —  Jól  tudom  én,  gyermeked 
is  nem  apja  iránti  részvét  ájultatja:  de  hogyan  —  az 
iránt,  ki  őt  kedvese  karjai  közül  kiragadva,  remény- 
telen fogolyi  élet  kínait  szabta  volt  reája?  —  Piacidia, 
az  én  kedves  gyermekem,  csupán  háznépemben  lelhet 
üdvét !  általam  minden,  nélkülem  nyomorú  szám- 
űzött lény ! 

Eudoxia.  Szentségtörés  ilyet  mondani! 

Maximus.  Szentségtörés?  te  megátalkodott  két- 
színű! Mondd  ki  már!  —  mit  félsz  tőle?  én  vagyok 
Caesar,  ő  semmi  —  mondd  meg  e  szelídült  ledér  férj- 
nek azt  is  —  nékem  talán  nem  hinné  el  —  mily  bájo- 
lóan  függtél  sokszor  keblemen !  szabadságért  epedve 
s  átkozva  bonthatlan  gyűlölt  láncaidat ;  mondd,  mi- 
ként volt  ő  egyedüli  akadálya  boldogságunknak  s 
mennyire  szíved  mélyiből  utálod  őt  I  —  hisz  nem 
vagyunk  méltánytalanok  iránta,  csak  forbátot  gya- 
koroltunk mindketten :  mert  nőm  is  egyik  szeretője 
volt,  annyi  százak  közt !  —  No  mondd !  (Súgva  Eu- 
doxiához.)  Irántami  szerelmed  jeléül  kívánom !  Ez- 
által megmentheted  szegény  éltit !  elhagyva  minden- 
tűi, hadd  cepelje,  nem  bánom !  (Fenhangon,  tőrt 
emelve  Valentinianusra,  Eudoxiához.)  Hallgatsz?  tehát 
engem  csaltál  meg? 

Eudoxia  (halk  hangon).  Igen,  Valentinianus !  utál- 
lak. (Caesar  egy  kiáltással  a  földre  rogyik.) 

Maximus.  De  ki  is  ne  utálná  őt?  a  zasrnok  apát! 
fajtalan  férjt !  —  férj-  s  apafosztogatót !  a  nép  kizsebe- 


lőj  ét !  —  főtanács  legyalázó]  át !  ki  bordéllyá  tévé 
egész  Rómát  s  annak  hatalmát,  fényit  önkezeivel  ölte 
meg !  (Az  ablakhoz  fut.)  Kikiáltom  még  előre  —  ha  ki- 
vánja  —  halálát,  egész  családja,  leghívebb  cinkos 
hallatára!  s  ha  ennyi  népség  közt  csak  egy  sajnálko- 
zóra  akadandok,  úgy  megvallom  —  erősen  csalatkoz- 
tam benne !  —  Mert  látd,  halálod  után  is  lesz  még 
lakoma,  Valentinianus !  (Szünet.)  Hagyj  egyedül, 
Eudoxiám,  a  többit  véle  elintézendem. 

EuDOXiA  (halkan  Maximushoz).  De  úgy  lesz,  mint 
mondád? 

Maximus  (helybenhagy  ól  a  g  int  Etidoxiának) .  Menj 
csak!   (Eudoxia  akadozva  el.) 

Maximus.  Valentinianus!  kívánsz  még  kedveseid- 
hez folyamodni? 

Caesar.  Végezz  I  Nem,  nem !  —  Oh  lepj  meg,  ha- 
lál !  —  (Maximushoz) .  Ne  közelgj  még !  (dühösen) 
meg  tudok  halni  nélküled  is!  ördög,  pokol!  —  Tigrisi 
körmeidre  nincs  szükség!  (Kívülről  kiáltás:  «Le  Va- 
lentinianussal!  Vesszenek  a  gyilkosok  !■>)  —  Caesar  föl- 
ugrik, kardjához  fid  s  azt  a  földrül  fölveszi,  Maximus 
csöndesen  néz  rá.)  Nézd,  rabló,  így  esik  el  egy  Caesar! 
(Kardjába  akar  dőlni,  darabig  hasztalanul  erőlködik.) 
Hasztalan !  —  nem  tudok !  —  (Székbe  rogyik,  egyik 
kézivel  befogja  szemeit,  másikkal  mellére  mutat.)  Hamar, 
gyilkot  ide,  gyilkot !  —  nem,  mérget !  egekért  mérget ! 
—  rögtön  ölöt  —  neked  mindegy.  (Maximus  csöndesen 
nézi,  mint  előbb  s  vad  megelégedés  tündöklik  szemeiben 
Caesar  fölfelé  tekint  s  kezeit  egybekulcsolja.)  Isten! 
szánj  meg  engem ! 

Maximus  (ijedten  magában).  Még  utoljára  megtanul 
imádkozni !  —  Tovább  nem  késhetem !  (Caesarra  ro- 
han s  keresztüldöfi  tőrivei.)  Szállj  pokolba !  (Caesar 
hosszas  fájdalomkiáltással  földre  rogyik  s  meghal.) 

(Közép  ajtókon  betódul  egy  csoport  őrség,  kik  közt: 
Julianus,  Caustinus,  Avenarius,  Orestes  és  Vigilius.) 

Mind.  Éljen  Caesarunk! 

Julianus.  Lehetlen  a  népet  tovább  visszatartani  — 

el  van  az  örömtűi  ragadtatva.  Dicső  fejedelmét  látni 
kívánja! 

EuDOXiA  (rémülten  befut).  Mit  jelentett  e  sikoltás? 

Maximus.  Azt,  kincsem,  hogy  Valentinianus  Caesar 
nem  él  többé. 

EuDOXiA   (meglátva  a  holttestet,  borzadozva.)   Hah ! 

Maximus.  Eudoxia  Caesarné  pedig  csak  Petronius 
Maximus  Caesar  rimája !  —  Ezt  tudatni  fogjuk  egész 
Rómával ! 

Eudoxia  (dühösen).  Bakó!  bízom  Istenben  —  ezért 
lakolni  fogsz!   (El.) 

Caustinus.  A  szénát  közéig,  térdet  hajtva  üdvözleni! 

Maximus.  Megyek!  (Valentinianus  holttestire  mu- 
at.)  Vessétek  ki  e  dögöt  a  nép  közé,  hogy  éldelje  látá- 
sát!   (Valentinianus  holttestit  kiviszik.) 

ViGiLius  (Maximushoz  közéig  hatkan).  Uram!  alig 
merem  megmondani !  —  egy  asszony  küldött  ide : 
úgy  gondolom,  Valentinianus  ágyasa.  (Suttogva  foly- 
tatja beszédit,  melyt  a  külső  zajtól  nem  hallani.) 

Maximus.  Barátok!  mint  vélem,  mi  bájos  Caesar- 
nénk  már  megérkezett  Rómába.  Sietek  hozzá,  véle 
együtt  kívánom  hű  népeink  hódolatát  fogadni.  (El, 
meghajtva  magát;  az  őrség  utána.) 

MÁSODIK  SZÍN. 

(Júlia  szállása.) 

JuLiA  (oldalajtón  jő  be  s  leül,  szemeit  egy  asztalon 
álló  fövényórára  függesztve).  Múlnak  a  becses  percek 
s  ő  nem  jő!  —  Én  balga!  mi  hozná  őt  ide,  hogy  jőne 
a  büszke  kegyenc  ily  eltaszított,  lealázott  nőhöz?  — 
Kit  annyi  gyönyörök  csábjai  környeznek,  kinek  hatal- 
mában áll  bűnét  örökre  feledni :  mi  okbúl  sietne  azon 
nyomorúság  szemléje  ált,  melyet  ő  okozott,  magát 
kínzani?  (Ablak  felé  néz.)  Ismét  örömünnep!  —  A  nép 
megszelídült?  (Tört  hangon.)  Nem,  többé  nem  látom! 
(Szünet,  mely  alatt  fejit  kezeire  támasztja.)   öt  egy 


egész  hajdnai  üdv  emléke  köti  hozzám;  szebb  múlt 
kor  tündére  vagyok  én  neki,  mely  régi  bilincsekkel 
többé  nem  fenyeget,  csak  búcsúzólag  int  felé!  —  s  ő 
jéghidegen  elfordulna?  tőlem,  ki  egykor  mindene 
voltam,  egy  utósó  részvétteljes  tekintet  nyugasztlatát 
is  elvonná,  most  —  örök  elválás  előtt?  —  Az  ég  irgal- 
mas !  —  így  nem  halhatok  meg !  —  ő  eljövend !  (Ijed- 
ten.) Miként  érzem  magam?  ez  gyanús  fájdalom  volt! 
—  Kem,  még  jól  vagyok.  (Órára  néz.)  Ismét  egy  ne- 
gyed! (Alant  léptek  hallatszanak,  azutáti  kulcscsörgés; 
a  színpadon  egy  rejtett  ajtó  kinyílik  s  Maximus  köpö- 
nyegbe hurkolva  lépcsőkön  jeljő.) 

Maximus  (halkan).  Senki  sem  látott  —  (Júliát  meg- 
látja.) Júliám  !  kedves  nő !  császárném !  (Júliához  fut 
s  át  akarja  ölelni.) 

JuLiA  (visszalép).  Maximus,  Maximus! 

Maximus  (letérdel  előtte).  Itt  helyem!  Bocsánat, 
Júlia!  —  sejdítem,  mit  szenvedtél;  de  majd  érteni 
fogsz ! 

JuLiA.  Kelj  föl,  Maximus!  Hisz,  légy  nyugodt,  nem 
vetek  számot  veled!  más  joga  ez.  —  Kelj  föl,  mon- 
dom. —  Mit  jelent  e  gúny? 

Maximus  (fölkel).  Azt  kedvesem,  hogy  utad  csak 
kör  volt,  mely  a  fertőztetett  nőt  dicsőítve  hozta  ide 
vissza,  (keblihez  szorítja  Júliát)  honnan  elszakasz- 
ták!  —  azt,  hogy  te  voltál  s  vagy  erkölcsöm,  hitem, 
kincsem,  üdvem,  dicsőségem,  mindenem!  —  hogy 
érted  az  egész  nagy  bírálómmal  harcra  mertem  kelni  — 
én,  egyes  gyarló  ember  —  s  azt  legyőztem! 

JuLiA   (mintha  álomból  ébredne).   Hah! 

Maximus.  Azt,  hogy  vér  mosta  le  a  gyalázatot  s 
Valentinianus  nem  él  többé  —  hogy  az  Anicia-nemzet- 
ség  foglalja  el  a  theodosiusi  faj  polcát  s  egy  új  caesari 
párt  üdvözöl  Róma  —  mely  mi  vagyunk! 

JuLiA.  Hagyj  eszmélnem !  bódulok ! 

Maximus.  Oh  ha  tudnád,  Júlia!  mennyit  tűrtem  én, 
míg  azon  poklon  át,  mely  előttem  megnyílt,  e  bosszú 
s  váltság  órájára  vergődtem  ki !  De  úgy  kellett !  — 
nem  gerjeszthetek  egyébként  bizalmat.  Majd  elregé- 

lem  neked  az  egész  furcsán  borzasztó  kalandot.  — 
Most  jer  vélem,  Róma  hódolatát  fogadni!  Caesarok 
csarnokában  vár  minket  a  főtanács. 

JuLiA  (őrülten).  Szeretett  nőd  ismét?  —  nyughatom 
kebleden?  (megöleli.)  Trónon  melletted  —  boldogan  — 
s  boldogítva?  —  Körülünk  a  világ  népei,  kik  tömjé- 
neznek szerelmünknek?  Megyek,  szívem  kedveltje, 
megyek!  (igen  fennhangon)  kikiáltva  üdvömet  minde- 
nütt !  ujjongva,  tombolva,  bacchusi  dőzsölő  papnő- 
ként !  —  Látom,  nehéz  álom  volt  minden  eddigi.  — 
Álom?  (Ijedten.)  Nem,  nem!  —  valamit  sejdítek!  — 
Petronius,  félek,  rosszul  számoltál  —  egy  sír  választ 
el  bennünket,  mely  itt  köztünk  nyílt  meg !  —  sötét  — 
mély  —  hideg !  —  ni !  —  mily  ijesztőn  tátong  itt !  — 
A  halál  nem  ereszti  el  martalékját ! 

Maximus.  Halál?  —  Ne  káromold  Istent!  —  Egy 
egész  hosszú  élet  tartós  boldogsága,  a  nagy  világ  köz- 
pontosult dicsfénye  —  alig  ér  föl  azon  kínokkal,  miket 
eddig  szenvedtünk !  s  most,  miután  tömérdek  gyöt- 
relmen túlestünk,  miután  —  annyi  küzdéssel  —  az 
elraboltat  százszorosan  nyertük  vissza, —  mindent  egy- 
szerre elveszteni  az  élettel!  kijátszani  egy  gúnyos 
mennyei  végzet  ált  —  s  meghalni!  —  e  szó  most 
még  tréfának  is  iszonyú!  —  Nem,  hála  égnek!  még 
élni  fogunk,  még  éldelni!  (Julidra  néz.)  Ébredj,  kin- 
csem !  ne  mereszd  oly  rémesen  szemeid !  —  Való,  való, 
mi  annyira  meglepett ;  szerető  férjed  szól  véled.  (Kívül- 
ről népzajgds  hallatszik.)  Hallod  ott  künn  a  zajt? 
minket  magasztal  a  nép !  —  Jer  vélem !  Ha  itt  meg- 
látnának !  —  ösmeretes  e  ház !  (A  rejtett  ajtó  felé 
húzza  Jididt.)  Erre,  erre,  ládd,  én  a  kijárást  nem 
feledtem  ki  tervemből.  —  Reszketsz?  Ne  félj  semmitől, 
biztos  időkben  élünk  már.  (Júlia  elhal av anyuit.)  Egek ! 
mi  bajod? 

JULiA.  Csekélység,  Petronius!  —  fájdalom  itt.  (Keh- 
lire  mutat.)  Hagyj  keveset  nyugodnom.  (Bizonytalan 
léptekkel  szék  felé  siet  s  abba  leesik.)  így,  már  jobban 
érzem  magam ! 

Maximus  (körültekint  s  az  ablak  felé).  Mint  zajong 

a  nép !  —  ha  ide  bejönnének !  (Julidhoz  fordulva.) 
Te  igen  rosszul  vagy.  —  Enyhszer  kell? 

JuLiA.  Enyhszer!  Adhatsz  elszáradt  törzsöknek  ép 
gyököt  —  új  életnedvet,  hogy  ismét  hajtson,  zöldel- 
jen?  —  Ládd,  a  buzgó  hit  s  arany  remény  már  elköltöz- 
tek innen  (kezeit  szívere  teszi)  más  honba ;  —  utánuk 
sovárg  lelkem  is!  —  miért  kívánnád  visszatartani? 
miért,  így  kopaszon,  fáradtan,  kitaszítani  ismét  a 
zajos  életbe?  —  Mi  az  élet,  ha  szívemelő  zenéje  elné- 
mult, s  nincesnek  többé  nyíló  bimbói?  —  homok- 
puszta fölött  üvöltő  szélvész !  s  ki  adja  egy  életnek 
vissza  elvesztett  bájait,  eltűnt  édes  csalódási  tarka 
varázsát  ?  Senki !  —  Oh  Petronius !  sasröpülés  men- 
ted, nekem  elhulltak  már  szárnyaim !  ne  szánj  honn 
hagyni.  —  Szép  lehet  pályád  —  de  édes  a  nyugalom 
is  annyi  kín  után. 

Maximus.  Miért  e  gyászos  szavak?  Meglátod,  mily 
boldogok  leszünk !  —  Ne  fordulj  el  tőlem !  Bocsánat ! 
hisz  érted  tettem  mindent,  ugy-e  megbocsátsz?  — 
Jer,  hadd  ápoljanak  honn  !  (Szünet.)  Nini !  akaratla- 
nul rendes  színdarabot  játszunk.  —  Te  halvány,  szen- 
vedő arccal,  mintha  végső  órád  ütne;  én  a  kétségbe- 
esett férj,  egybekulcsolt  kezekkel !  —  csupa  siralom  — 
egy  euripidesi  utolsó  fölvonás.  Ki  így  látna,  gondol- 
hatná, mi  örömteljes  hosszú  élet  vár  reánk?  —  Nevet- 
séges ez,  úgy-e?  (Egy  tekintettel  Julidra,  ijedten.) 
Valóban  Júliám,  ily  tekintet  még  engem  is  zavarba 
hoz,  ki  helyzetünket  ösmérem !  —  Te  nemcsak  meg- 
lepett —  te  igazán  beteg  vagy !  —  Oh  ez  már  csapás ! 
ez  számításom  kívül  esik !  —  Futok  segítségért  I 

JuLiA.  Késő,  Petronius!  késő. —  Az  orvos  is  leg- 
íölebb  részvevő  tanúja  lehetne  búcsúnknak  —  egyéb 
semmi. ! 

Maximus.  Késő?  —  mi?  —  késő?  —  ördög  pokol! 
hát  ki  mert  volna  így  belekontárkodni  az  én  mívembe, 
melyt  oly  jól  elrendeztem?  —  Egy  kínnal  több  —  s 
még  lehelletem  is  embert  gyilkoland!  —  Hej,  szol- 
gák! —  Te  eszelős!  miért  késő? 

Júlia.  Ide,  kedvesem !  ide  —  s  kezedet !  de  csőn- 

desen,  Istenért !  —  Csodálatosak  az  úrnak  utai  —  ne  zúg- 
junk ellene !  —  Mint  két  bűnös,  úgy  állunk  most  egy- 
mással szemben  —  én  megengesztelődtem  —  áldásom 
kísérend  —  reménylem,  te  is  megbocsátandsz  nekem. 

Maximus   (békétlenül).  Mit  jelent  mindez?! 

JULIA.  Mondd,  Petronius,  mit  ítélsz  ama  nőrül,  ki, 
mint  évkönyveink  említik,  királyi  rabló  ált  legya- 
lázva, tőrt  döfött  szentelenített  keblibe?  —  Nemde 
csodálod  s  magasztalod!  pedig  őt  tisztelő  rokonok 
környezek;  pedig  forrón  szerető  férj  állott  mellette, 
tárt  karokkal  —  vigasztalni  s  ápolni;  pedig  keserve 
eláradt  egész  Rómába,  panasza  eltölte  minden  igaz 
polgárszívet  s  a  sertés  hírire  fegyverben  állott  már  egy 
nemzet  véresen  bosszulni!  —  Mit,  ha  férje  ált  taszítva 
ki  csöndes  lakából,  férje  ált  ítéltetve  gyalázatra,  el- 
adva buja  vágynak  martalékul,  egy  szánó  kebelre 
sem  talál  vala  panaszolni  vad  kínját !?  —  s  akkor  —  a 
kétség  legmagasb  fokán  —  tüstént  —  ösméretlen 
kéz  —  jótékony  tőrt  nyújt;  —  ha  talán  —  én  tettem 
volna  ilyet?  —  oly  terhesnek  —  bocsáthatlannak  lát- 
nád-e vétkemet? 

Maximus.  Nő,  nő!  —  ilyet  nem  tettél!  —  nem 
tehetél!  —  nem,  nem!  úgy-e  nem? 

JuLiA.  Nézz  ide !  (a  Palladiusiól  kapott  millyét  mtt- 
tatja).  De  fontold  meg  helyzetem  s  légy  méltányos. 

Maximus  (kiragadja  Júlia  kezéből  a  millyét  s  meg- 
nézi). Iszonyú!  —  megmérgezve!  Oh  mennyei  gond- 
viselés! öröklő  gunyor?  —  Ki  —  ki  —  ki  adta?  — 
Csak  én  s^  íiam  — 

JuLiA.  Én  vagyok  egyedül  a  vétkes!  Eloroztam  — 
még  mikor  honn  valék  — 

Maximus.  Ösmerem  e  mérget  —  ez  ellen  nincs 
menekvés !  (Dühös  tekintettel  az  ég  felé.)  Isten !  Isten  ! 
imádság-e  vagy  káromlás,  mit  e  kebel  feléd  intéz, 
nem  tudom.  Ki  könyörgött  létet  számomra?  —  Mi 
jogon  élek  én  tehát?  mi  jogon  tétettem,  ily  akarat- 
lanul, hóhérrá?  —  Én  szerettem,  imádtam  ez  asszonyt ! 
szívemen  hordtam  volna  őt!  s  én  gyilkoltam  meg?  — 
nem,  eldöföm  magamtól  e  vádat !  —  el,  el,  el  vele !  — 

Labda  az  ember?  hogy  idegen  szeszély tül  hányattas- 
sék  ide  s  tova  —  csak  amúgy  tréfásan !  —  Békés, 
szerény  polgár  —  rabló,  orgyilkos !  ennyiféle  még  nem 
elég  egy  életnek !  —  most  ha !  ha !  ha !  ördöggé  g3'"öt- 
resz  —  sebhedt  fenevaddá!  s  ugyanekkor  koronát 
nyomsz  fejemre,  kezembe  adod  a  világot,  hogy  szét- 
tépjem —  marcangoljam  dühömben!  Ha,  ha!  Reá- 
untál hát  emberfajodra? 

JuLiA.  Ne  tovább !  —  ne  tovább !  —  szavaid  vér- 
fagyasztók 1   (Összerogyik.) 

Maximus.  Nem,  határa  van  a  fájdalomnak  is  — 
nekem  jutott,  mennyit  csak  ember  elbír!  —  Orszá- 
golsz még,  örök  bölcseség !  —  Én  Caesar !  s  ő  meg- 
hal? —  merő  képtelenség,  lehetlen  ez !  (Néhány  percig 
meredten  áll,  aztán  mintegy  magához  jőve,  mély  fájda- 
lommal borul  nejére.)  Júliám !  éltem  élte !  lelkem  lelke ! 
miért  tevéd  ezt?  Hah!  (Juhát  vizsgálja.)  Szemei  meg- 
törtek !  —  vége !  —  vége ! 

JULiA.  Ne  sirassa  soha  a  küzdő  barát  a  pihenőt !  — 
Hisz  nem  az  szánandó  —  kinek  virágos  halom  bizto- 
sítja nyughelyit  —  hanem  az  —  ki  fölötte  izzadtan  — 
véresen  üget  el !  —  Petronms,  nyugasztaltan  válok 
meg  tőled  —  rózsaszínben  áll  ismét  előttem  a  haj- 
dan —  te  szerettél !  —  Boldog  leszesz  —  gondolj 
fiadra !  —  Az  ég  —  nem  volt  irgalmatlan  irántad ! 
(Kívülről  nagy  moraj.) 

Maximus.  Miféle  zaj  ez? 

Egy  szolga  (a  közép  ajtón  beszalad  s  meglátva  Maxi- 
must). Caesar?  —  Siess  el  innen,  Caesar!  —  ostromol- 
ják e  házat ! 

Maximus  (feszülten).  Ostromolják! 

Szolga.  Valentinianus  kedvese  ellen  kiált  bosszút 
a  nép !  —  Caesar,  menj ! 

Maximus  (dühösen).  Minden  összeesküdt-e  elle- 
nem? —  Mit  akar  e  balga  nép?  —  kiirtsam,  felgyujt- 
sam-e  jó  kedvemben  a  világ  városát,  hogy  lakóival 
együtt  hamudombbá  váljék !  —  Menj !  —  rakasd  be 
a  kaput !  kiáltasd  ki  —  (Ezalatt  a  zaj  növekszik  s  e 
szavak  hallatszanak:  « Adjátok  ki  az  ágyast!  a  szép 
rimái.h)  Ez  már  zendülés!   (az  ablakhoz  fut,  egyszer- 


207 

smind  kiáltva  vissza  a  szolgához.)  Menj !  —  halál  annak 
fejin,  ki  bejő!  (Szolga  el,  Maximiis  az  ablakon  kinéz.) 
Ki  lehet  ama  lovag,  leeresztett  sisakkal,  ki  oly  me- 
részen taszítja  vissza  a  tolongó  népet?  —  Kivonta 
kardját!  —  Talán  Valentinianus  híve?  —  Már  a  nép 
fegyverrel  rohan  neki !  (Kívülről  tartós  moraj;  —  egy 
szózat:  «Nem  —  oda  elevenen  nem  jöttök  be!  —  Vissza, 
zendülők!)))  Istenem!  —  Palladius  hangja!  —  igen,  ő! 
ő  1  —  Körülveszik !  (Kinyitja  az  ablakot  s  kikiált.) 
Hagyjátok  őt !  —  hagyjátok  fiamat !  —  El  innen,  pór- 
nép !  Caesar  parancsolja !  —  Caesar,  kinek  kéziben  élet 
s  halál !  —  Nem  halljátok  Caesartok  szavát?  —  Hóhért 
küldjek?  (Kétségbeesve.)  Hiába!  — e  zajban  hangom 
elvész  —  nem  hallanak !  —  így  tehát  —  (Kardját  ki- 
rántja s  a  közép  ajtón  kifut;  —  de  mindjárt  visszajő, 
rettentő  ijedtséggel  nézve  hatrajelé; —  őt  Palladius  követi.) 

Palladius  (sisak  nélkül  betántorodva  s  kezeit  fejire 
téve).  Meg  akarám  őt  szabadítni  —  elrejtni  fajom 
szégyenét.  Nem  lehete  —  (Lerogyik.) 

Maximus.  Fiam !  fiam !  —  Júlia !  —  kedvesim  !  — 
Segítség  —  szolgák  —  segítség !  (Szolgák  jönnek  be.) 

Palladius.  Hagyj  békével,  nagy  Caesar !  —  ütött 
már  órám  —  azt  érzem  —  Piacidiám  halva  —  kit  tet 
ted  híre  ölt  meg  —  (körülnéz)  —  s  amaz  asszony  ott 
meredten !  —  Most  jól  értlek  —  te  remek  művész !  — 
Szegény  római  nép!  —  Mit  keresnék  még  itt?  —  Élj, 
mint  tudsz,  atyám !  Jogos  az  ég  —  reménylem,  — 
nem  ád  neked  több  hitvest  —  több  gyermeket.  — 
Élvezd  —  míg  lehet  —  e  földi  élet  gyönyörit !  — 
majd  egykor  —  az  öröklét  küszöbin  —  nagy  csoport 
közt  ismét  mcgjelenendek  én  is  előtted  —  így  véresen, 
mint  mo.st  —  számoltatni  annyi  szétdúlt  lételrűl! — 
Addig  —  Isten  véled!  (Meghal.) 

Maximus  (egy  kiáltással  kulcsolja  össze  kezeit).  Oh !  — 

Júlia  (elhaló  hangon).  Szabadul  lelkem  —  Isten 
véled !  (Meghal.) 

Maximus  (kétségbeeséses  sóhajjal).  Egyedül!  (Kívül- 
ről tartós  zaj:  nÉljen  Petronius  Maximus  Caesar.^))  Ne 
gúnyolj ,  Róma ! 

(A  kárpit  legördül.) 

